
tietokonelehtiperinteitä  nykypäivään.  Paperimuoto  ja 
retrosisältö  herättävät  näistä  varmasti  eniten  huomiota, 

veen. 

rakennettiin  itse.  Opittiin,  kehityttiin  ja  luotiin  jotain  kestävää. 

Nykypäivän  parempien  mahdollisuuksien  äärellä  on  myös 
tavallaan  vaikeampi  ryhtyä  tekemään  teknisiä  asioita.  Emme 
me  70-  ja  80-lukujen  lapset  sen  parempia  nuoria  olleet  kuin 
nykynuoriso,  meillä  vain  tietokoneet  käynnistyivät  ohjelmoin¬ 
tiympäristöön  eivätkä  internetiin,  siksi  koodasimme  tubetta- 
misen  sijaan.  Eivätkä  vanhat  tietokonevalmistajat  liimanneet 
koneita  kiinni,  joten  saatoimme  kurkistaa  sisäänkin. 

Nykypäivän  tietokonemediatkin  ovat  lähinnä  ostoslistoja, 
kuluttajaoppaita.  Varhaisen  kotitietokonehistor iän  julkaisut 
olivat  sen  sijaan  ohjelmoinnin  ja  elektroniikan  käsityölehtiä. 
Mutta  siinä  missä  pitsinnyplääjälle  löytyy  nykyisinkin  ää¬ 
nenkannattajansa,  bitinvirkkaajien  oppaat  ovat  kadonneet. 

Tätä  teknistä  tee-se-itse-kulttuuria  Skrolli  pyrkii  välittämään 
eteenpäin. 

Paperilehden  lisäksi  viemme  Skrollia  sinne  missä  seuraava 
sukupolvi  kokoontuu,  kuten  digitaalisiin  kanaviin  ja  Assem- 
blyille.  Skrolli-leireistäkin  on  joskus  leikkimielisesti  puhuttu, 
joskin  hyviä  Scratch-leirejä  löytyy  onneksi  jo  nuorisotoimen¬ 
kin  tarjoamana  -  lisää  Scratchista  ja  Assemblyista  toisaalla 
tässä  numerossa. 

Tee  sinäkin  tulevaisuusteko.  Tilaa  Skrolli  juniorille  (digileh- 

vaikka  Skrollia  Snapchatissa.  & 

Kotilentosimulaatiot.  Nyt 

Lentosimulaattorit  astuvat  64-bittiseen  nykyaikaan 


Siviililentosimulaattori- 
en  maailma  on  polkenut 
pitkään  lähes  paikoillaan, 
sekä  pelien  että  teknii¬ 
kan  suhteen.  Mainittavaa 
kehitystä  ei  ole  tapahtunut 
sitten  Microsoft  Flight  Si- 
mulator  -sarjan  kuoleman 
jälkeen.  Muutoksen  tuulet 
ovat  kuitenkin  alkaneet 
jälleen  puhaltaa. 

Vuosi  on  2006.  Pelihyllyt  not¬ 
kuvat  sellaisia  merkittäviä 
PC-pelejä  kuin  The  Elder 
Scrolls  IV:  Oblivion ,  Gears  ofWar ,  Half- 
Life  2:  Episode  2  ja  Prey.  Millainen  oli¬ 
sikaan  maailma  jossa  PC-pelikehitys 
olisi  päättynyt  tähän  pisteeseen  ja  sen 
jälkeen  olisi  vain  liimattu  näiden  peli¬ 
en  päälle  lisäosien  ja  ulkoisten  laajen¬ 


nusten  kautta?  Se  olisi  maailma,  jossa 
monet  lento  simulaattoriharrastaj  at 
ovat  käytännössä  eläneet. 

Microsoftin  Flight  SimulatorX  (FSX) 
julkaistiin  2006  elokuussa.  Sen  vas¬ 
taanotto  oli  aluksi  suhteellisen  mitään¬ 
sanomaton,  sillä  kriitikot  tarttuivat 
vaatimattomaan  kehitykseen  simulaat¬ 
torin  edelliseen  versioon  verrattuna. 
Käyttäjät  kuitenkin  lämpenivät  sille 
hiljalleen,  minkä  jälkeen  kotilentäjät 
kautta  maailman  ovat  eläneet  lähestul¬ 
koon  yksinomaan  tämän  simulaattorin 
virtuaalitaivailla,  joko  suoraan  tai  joh¬ 
dannaisesta 

Microsoft  lopetti  varsinaisen  lento- 
simulaattorikehityksensä  X:ään,  joka 
jäi  värittämään  virtuaalitaivaiden  ole¬ 
musta  lähtemättömästi.  Mutta  viimein, 
1 1  vuotta  myöhemmin,  taivaat  alkavat 
aueta  modernimpaan  suuntaan  ja  len- 
tofanaatikot  pääsevät  viemään  harras¬ 
tustaan  uudelle  tasolle. 


64-bittisyyden  merkitys 

Keskimääräiselle  PC-pelaajalle  64-bit¬ 
tiseen  alustaan  siirtyminen  ei  vält¬ 
tämättä  kuulosta  kovinkaan  huomi¬ 
onarvoiselta.  Isommat  numerot  toki 
vaikuttavat  aina  kivemmilta,  mutta 
normikäyttäjälle  64-bittisyys  ei  ole  ko¬ 
vinkaan  käsinkosketeltavaa,  etenkään 
pelikäytössä. 

Lentosimulaattorissa  ero  sen  sijaan 
on  hyvinkin  konkreettinen  simuloi¬ 
tavien  ympäristöjen  koosta  johtuen. 
Siinä  missä  perinteisen  ammuntape- 
lin  kerrallaan  renderöitävä  ympäris¬ 
tö  saattaa  rajoittua  hyvinkin  pienelle 
alueelle,  lentosimulaattorin  tulee  olla 
valmis  luomaan  mahdollisimman  rea¬ 
listisia  maisemia  jopa  30  kilometrin 
korkeudesta,  ja  tämä  vaatii  runsaan 
määrän  keskusmuistia.  Nykypäivän 
koneet  toki  sisältävät  yhä  kasvavan 
määrän  keskusmuistia,  etenkin  peli-  ja 
simulaattoriharrastaj  ien  tapauksessa, 


Aces  Studiosin  Microsoft  Flight  Simulatorit  eivät  mahtuneet  hittiläh-  Lämpöefektit  ja  lentokoneiden  sisätilojen  mallinnus  ovat  jo  arkipäivää 
toisen  peliteollisuuden  konseptiin,  ja  studio  suljettiin.  Näin  loppui  pit-  nykysimulaattoreissa. 
käikäisimmän  yhtäjaksoisen  videopelisarjan  tarina. 

Prepar3D  jatkaa  Flight  Simulatorin  tari¬ 
naa,  mutta  vaatii  rutosti  vääntöä. 


mutta  32-bittiset  sovellukset  eivät  ky¬ 
kene  varaamaan  sitä  käyttöön  neljää 
gigatavua  enempää. 

Virtuaalilentäjät  kaipaavat  enenevis¬ 
sä  määrin  myös  elämyksellisiä  ”mei- 
dän  talo  näkyy  täältä”  -kokemuksia, 
samaan  aikaan  kun  lentokonejärjes- 
telmien  mallinnukset  menevät  yhä 
realistisempaan  suuntaan.  Etenkin 
modernien  reittikoneiden  äärimmäi¬ 
sen  monimutkaisten  järjestelmien  ja 
automatiikan  todenmukainen  mallin¬ 
nus  vaativat  yhä  enemmän  resursseja. 
Kaikkein  pisimmälle  viedyt  konemal- 
linnukset  eivät  enää  tyydy  vain  mallin¬ 
tamaan  kytkinten  ja  vipstaakien  pai¬ 
namisen  tuloksia,  vaan  ne  mallintavat 
jopa  sähköimpulssien  kulkua  virtuaa¬ 
lisissa  sähköjohdoissa.  Näiden  vaati¬ 
mustasojen  edessä  neljän  gigan  muis- 
tirajoitukset  tulevat  auttamatta  vastaan 
ja  aiheuttavat  päänvaivaa  simulaattori- 
intoilijan  kokemukseen. 

32-bittisissä  ympäristöissä  kotilen- 
täjän  rutiineihin  onkin  kuulunut  jo 
pidemmän  aikaa  lentokoneen  järjes¬ 
telmien  hallitsemisen  rinnalla  reaali¬ 
aikainen  muistinkäytön  seuraaminen. 
Yhdenkin  bitin  ylitys  nimittäin  johtaa 
Flight  Simulator  X  /  Prepar3D  -ym¬ 
päristöissä  kaatumiseen  työpöydälle. 
Siinä  on  mennyt  useammankin  pitkän 
lennon  lentäjän  kuppi  nurin,  kun  tun¬ 
tikausien  lennosta  ei  jää  käteen  kuin 
virhelokit. 

Simulaatiosyvyyden 
tärkeämpi  puoli 

Ei  pidä  myöskään  unohtaa,  että  emme 
puhu  pelkästään  kotikäyttäjän  harras¬ 
tustoiminnasta.  Kaikkein  korkeim¬ 
malle  tasolle  vietynä  kuluttajillekin 
myydyille  simulaattoreille  on  löytynyt 


Flight  Simulator  X:n  kaupallisen  PMDG 
737NGX  -800/900  -laajennuksen  kehittä¬ 
minen  kesti  kolme  vuotta.  Nippelintarkka 
mallinnus  näyttää,  miten  syvälle  simulaation 
ytimeen  on  mahdollista  päästä  myös  kotiko¬ 
neilla. 


Prepar3D  V4 

Flight  Simulatorin  perillinen 

Kotiharrastajat  eivät  juuri  tienneet, 
että  Microsoft  Flight  Simulator  X:n 
käyttämä  koodi  lisensoitiin  kah¬ 
teen  eri  tarkoitukseen.  Kotikäyt¬ 
täjille  myytävä  Flight  Simulator  X 
lensi  rinta  rinnan  kaupallisiin  ja 
koulutustarkoituksiin  suunnitel¬ 
lun  Microsoft  Enterprise  Simulation 
Platformin  kanssa. 

Jälkimmäistä  markkinoitiin  vi¬ 
suaalisena  simulointialustana.  Käy¬ 
tännössä  tämän  hankinta  tarkoitti 
laajempaa  pääsyä  simulaattorin  ko¬ 
nepellin  alle  sekä  noin  kymmenker¬ 
taista  hintalappua. 

Kun  Microsoft  päätti  luopua  si¬ 
mulaattorin  kehityksestä  ja  sulki 
ACES-kehittäjästudion,  myytiin  eri 
lisenssit  eri  tahoille.  Flight  Simulator 
X:n  kuluttajalisenssin  hankki  muu¬ 
tama  vuosi  sitten  brittiläinen  Dove- 
tail  Games,  joka  julkaisi  siitä  viime 
vuonna  päivitetyn  version  digitaa¬ 
liselle  Steam-kauppapaikalle.  Kau¬ 
pallisen  EOS -lisenssin  sen  sijaan 
otti  haltuunsa  lentokonevalmistaja 
Lockheed  Martin.  Kaupan  mukana 
siirtyi  simulaattorin  lähdekoodin  li¬ 
säksi  ACES- studion  ydintiimi. 

Lockheed  Martinin  Prepar3D:stä 
ei  ole  kuitenkaan  voitu  tehdä  FSX:n 
manttelinperijää  koteihin,  sillä 
EOS -lisenssi  varta  vasten  kieltää 
ohjelmiston  käytön  yksityisessä 
viihdetarkoituksessa.  Sittemmin 
hämmennystä  selvennettiin,  kun 
Lockheed  Martin  linjasi,  että  tuote 
on  tarkoitettu  simulointiin,  kou¬ 
lutukseen  ja  oppimiseen.  Joten  jos 
käytät  ohjelmistoa  itsesi  koulutta¬ 
miseen,  täytät  lisenssin  vaatimukset 
käyttöympäristöstä  riippumatta. 


Prepar3D  siirtyi  aiemmin  tänä 
vuonna  viimeisenä  valtavirtasi- 
mulaattorina  64-bittiseen  ympä¬ 
ristöön.  Merkittävimmän  siirtyjän 
tästä  tekee  1 1  vuotta  Flight  Simula¬ 
tor  X  -yhteensopivuutta,  mikä  tar¬ 
koittaa  että  kaikki  merkittävät  kau¬ 
palliset  lisäosakehittäjät  pääsevät 
hyödyntämään  kaipaamiaan  laa¬ 
jennettuja  muistiresursseja  siirty¬ 
mättä  kokonaan  uuteen  simulaat- 
torialustaan.  Ja  koska  nykypäivänä 
simulaattorit  ovat  vain  alustoja  li¬ 
säosien  pyörittämiseen,  voimme 
viimein  odottaa  merkittävää  ke¬ 
hitystä  kotisimulaation  eteenpäin 
viemisessä  käytetyimmän  simu¬ 
laattorin  päällä. 

Lockheed  Martin  on  myös  lä¬ 
hestynyt  asiaa  fiksulla  tavalla  vär¬ 
väten  lisäosakehittäjät  puolelleen 
jo  hyvissä  ajoin.  Tämä  on  mah¬ 
dollistanut  sen,  että  suosituimpien 
lisäosakehittäjien  paketit  ovat  jo 
saaneet  yhteensopivuuspäivitykset. 
Prepar3D: n  teoreettisesti  suora  yh¬ 
teensopivuus  Flight  Simulator  X:n 
kanssa  kun  ei  ole  toiminut  luvatusti 
enää  pitkään  aikaan. 

Parhaimmillaan  Prepar3D  v4:n 
saa  silmiähivelevän  näköiseksi  ää¬ 
rimmäisen  syväluotaavalla  järjes- 
telmämallinnuksella.  Varj opuolena 
on  kuitenkin  koodipohjan  perintö. 
Prepar3D  onkin  se  simulaattori, 
jossa  näkee  parhaimmin  miten  käy, 
kun  rajoitteita  paikataan  väkisin 
lisäresursseilla.  Nykymuodossaan 
Prepar3D  vaatiikin  hurjan  paljon 
konetehoa  kaikilta  tietokoneen 
osa-alueilta,  mikäli  sen  haluaa  pyö¬ 
rivän  sulavasti. 

FlightFactor  käyttää  X-Plane-simulaattoria  run¬ 
kona  omalle  Airbus  A350  -simulaattorilleen. 


aina  myös  toinen  tarkoitus,  joka  on 
joissain  tapauksissa  kehittäjille  jopa 
se  olennaisempi.  Jokaista  modernia 
lentosimulaattorialustaa  on  nimittäin 
käytetty  myös  koulutussimulaattoreis¬ 
sa,  lento tutkintatyökaluina  ja  kehitys- 
testialustoina. 

Näissä  tarkoituksissa  silmäkarkki  ei 
ole  päällimmäinen  huolenaihe,  mut¬ 
ta  asia  ei  kuitenkaan  ole  niin  selkeän 
kaksijakoinen.  Esimerkiksi  sää  on  ele¬ 
mentti,  jonka  realistinen  mallinnus  on 
ensiarvoisen  tärkeää  niin  kotipilotille 
kuin  kaupallisille  koulutustarjoajille. 
Sääolosuhteiden  uskottava  esittäminen 
on  sekä  silmäkarkkia  että  pyrkimys 
tarjota  koulutustarkoituksissa  mahdol¬ 
lisimman  uskollinen  kuva  tosielämässä 
kohdattavista  työympäristöistä. 

Periaatteessa  järjestelmämallinnus 
ja  graafinen  ympäristö  on  jo  nyt  jaettu 
eri  resursseille  suorittimen  ja  grafiik¬ 
kaprosessorin  välillä.  Käytäntö  ei  kui¬ 
tenkaan  ole  ainakaan  vielä  niin  siivosti 
segmentoitu.  Kaikki  kuitenkin  ottavat 
resursseja  keskusmuistista,  siitäkin 
huolimatta,  että  nykypäivänä  grafiik- 
kakiihdyttimien  omatkin  muistivaran- 
not  ovat  huomattavat. 

Siviililentosimulaattoreiden  valtavir¬ 
ran  harvinaislaatuisen  pitkä  jämähdys 
Flight  Simulator  X:n  koodipohjaan  ai¬ 
heuttaa  kuitenkin  jatkuvasti  ongelmia. 
Isompien  resurssimäärien  heittäminen 
vanhentuneelle  koodille  ei  ole  kenties 
kaikkein  elegantein  ratkaisu,  mut¬ 
ta  näiden  realiteettien  edessä  se  on 
etenkin  kotikuluttajalle  ainoa  ratkaisu 
muistiongelmien  selättämiseksi.  Sik¬ 
si  simulaattorien  joukko  siirtyminen 
64-bittisiin  ympäristöihin  on  käytän¬ 
nössä  nostanut  kotisimuloinnin  po¬ 
tentiaalin  uudelle  tasolle.  Toki  muun 
muassa  X-Plane  ja  FlightGear  ovat 
tarjonneet  64-bittisen  vaihtoehdon  jo 
pidemmän  aikaa,  mutta  ne  ovat  olleet 
tähän  saakka  genren  marginaalissa. 

X-Plane  11 

Mustasta  hevosesta  kasvoi  rohkea  haastaja 


X-Plane  on  ollut  aina  lentosimu- 
laattorimaailman  musta  hevonen 
Microsoftin  Flight  Simulator  -sar¬ 
jan  rinnalla.  Täysin  erilaisista  suun¬ 
nittelulähtökohdista  ponnistavaa 
simulaattoria  ei  edes  myyty  julki¬ 
sesti  ennen  versiota  5.  Nykyäänkin 
X-Planea  kehittävän  Laminar  Rese- 
archin  pääasiakaskunta  löytyy  yri¬ 
tysmaailmasta.  Yhtiön  omistaja  ja 
simulaattorin  pääkehittäjä  Austin 
Meyer  tapaakin  sanoa,  että  X-Plane 
ei  ole  peli  vaan  työkalu. 

Kuluttajalle  suurin  X-Planen  kil¬ 
pailijoista  erottava  tekijä  on  ollut 
alusta  asti  monialustakehitys.  La¬ 
minar  Research  on  kautta  aikain 
mainostanut  kehittävänsä  simulaat¬ 
torinsa  Macintosh-tietokoneilla, 
ja  simulaattori  on  ollut  jo  kauan 
saatavilla  niin  OS  X-,  Linux-  kuin 
Windows -alustoillekin.  Löytyypä 
siitä  nykyään  myös  muodikkaat 
Android-  ja  iOS-mobiiliversiot.  Al¬ 
lekirjoittanutkin  ryhtyi  alun  perin 
X-P/ane-lentäjäksi  Appleen  siirty¬ 
misen  johdosta. 

X-Planen  erottaa  Flight  Simula¬ 
tor  X:stä  vahvasti  yrityskehityksen 
ensisijaisuus.  Tämä  tarkoittaa  sitä, 
että  Flight  Simulator  X:n  käyttäjäys¬ 
tävällisyyteen  ja  realismimutkien 
suoristukseen  tottuneilla  kotisimui- 
lij  oilla  on  edessään  rutkasti  uutta 
opeteltavaa.  Vasta  X-Plane  11  pa¬ 
nosti  kunnolla  käyttäjäystävällisyy¬ 
teen  ja  käyttöliittymäsuunnitteluun. 
X-Plane  ei  myöskään  tarjoa  sisään¬ 
rakennettua  lentosuunnittelujärjes- 
telmää,  vaan  siihen  tarvitaan  ulkoi¬ 
nen  työkalu. 

Samalla  X-Plane  tarjoaa  omi¬ 
naisuuksia,  joita  Flight  Simulator 
X  -pohjaisista  simulaattoreista  on 
turha  odottaa  sisäänrakennettuina. 
Erityisen  huomionarvoista  on,  että 


X-Planen  oletuskoneissa  tulee  mu¬ 
kana  toiminnallisuudeltaan  rajoit¬ 
tunut  mutta  käyttökelpoinen  lento - 
tietokone.  Ilman  lentotietokonetta 
realistinen  operointi  onkin  lähes 
mahdotonta,  joten  sen  mukanaolo 
antaa  alustalle  enemmän  käyttö¬ 
mahdollisuuksia  ilman  kalliita  lisä- 
osakoneita. 

X-Planen  erilainen  kehitysfilo So¬ 
fia  ja  pääasiallinen  käyttötarkoitus 
on  vienyt  ohjelman  64-bittiseen 
ympäristöön  jo  kauan  aikaa  sitten. 
Tämä  näkyy  kehittyneenä  opti¬ 
mointina  ja  huomattavasti  parem¬ 
pana  resurssien  käyttönä.  Vaikka 
etenkin  vajaa  vuosi  sitten  julkaistu 
X-Plane  11  syö  halutessaan  kaiken 
sen  hevosvoiman,  mitä  moderni 
tietokone  sille  antaa,  pystyy  simu¬ 
laattoria  pyörittämään  siedettäväs- 
ti  jo  suhteellisen  vaatimattomalla 
kokoonpanolla.  Suurin  riippakivi 
on  vanhentunut  OpenGL-grafiik- 
karajapinta,  sillä  kehittäjä  Lami¬ 
nar  Researchin  mukaan  nykyinen 
OpenGL  aiheuttaa  suhteettomasti 
prosessorikuormaa.  Se  on  tarkoi¬ 
tus  korvata  uutuudenkiiltävällä 
Vulkanilla  myöhemmin  vuoden 
2017  aikana.  Vulkan  loistaa  etenkin 
kuorman  jakamisessa  paremmin 
suorittimen  ja  grafiikkaprosessorin 
välillä,  mikä  on  erittäin  terve  kehi- 
tysaskel. 

Kuluttajalähtöisempiin  simu- 
laattoreihin  verrattuna  X-Planen 
maisemat  ovat  yhä  edelleen  varsin 
riisuttuja.  Kun  muut  simulaattorit 
tarjoavat  lähtökohtaisesti  edes  jon¬ 
kinlaisen  lentokenttäympäristön, 
X-Planen  kentät  ovat  usein  pelkkiä 
kiitoratoja  ja  rullausteitä  autioilla 
maaplänteillä.  Mutta  esimerkiksi 
Malmin  kaltainen  tärkeä  kakkos¬ 
kenttä  on  silti  nytkin  reilusti  näyt- 


tävämpi  kuin  Flight  Simulator  X:ssä 
kuunaan.  Lisäksi  yhteisö  on  ottanut 
aloitteen  itselleen,  ja  lähes  kaikista 
kansainvälisistä  lentokentistä  löy¬ 
tyy  huippulaadukkaat  lentokenttä- 
maisemat  ilmaisina  lisälatauksina. 
Kenttämaisemiin  on  luvassa  myös 
isoja  parannuksia,  sillä  yhteisön 
valmiista  graafisista  palikoista  ra¬ 
kentamat  ympäristöt  saapuvat  tu¬ 
levaisuudessa  pelin  oletusasennuk- 
seen  päivitysten  myötä. 

X-Planen  suurin  harmi  harras¬ 
tajille  on  lisäosien  vähyys.  Koska 
Flight  Simulator  X  on  ollut  markki¬ 
najohtajan  asemassa  niin  pitkään, 
suurin  osa  todella  kovan  kaliiberin 
kehittäjistä  elää  edelleen  Flight  Si¬ 
mulator  X  /  Prepar3D  -maailmas¬ 
sa.  Tässä  on  kuitenkin  pikku  hiljaa 
nähtävissä  muutosta.  Esimerkiksi 
kenties  arvostetuin  syväsimulaatio- 
kehittäjä  Precision  Manuals  Design 
Group  on  alkanut  julkaisemaan  ko¬ 
neitaan  myös  X-Planelle. 

Maisemakehittäjät  sen  sijaan  ovat 
pitkään  tehneet  laadukkaita  mak¬ 
sullisia  maisemia  simulaattorille 
hyödyntäen  X-Planen  pidempää 
historiaa  64-bittisenä  alustana.  X- 
Planea  käytetäänkin  kehitysalusta- 
na  yhä  enemmän,  sillä  myös  uusim¬ 
man  PreparSD  v4: n  vanhentuneet 
Flight  Simulator  X  -taustat  alkavat 
olla  enenevissä  määrin  riippakive¬ 
nä. 

Huomioitavana  esimerkkinä  mo¬ 
dernin  alustan  potentiaalista  on  il¬ 
mainen  Ortho4XP- ohjelmisto,  joka 
ottaa  saatavilla  olevia  satelliittikuvia 
nettipalveluista  ja  generoi  valoku- 
vatasoiset  maisemat  lähes  jokaiseen 
maailman  kolkkaan.  Enää  siis  ei 
tarvitse  arvuutella,  näkyykö  teidän¬ 
kin  kotinne  simulaattorissa  oikealla 
paikalla,  sillä  vastaus  on  pienin  lisä- 
säädöin  aina  myöntävä. 


Lomalennolle  tutuin  siivin. 


Avoimeen  lähdekoodiin  pohjautuva  Flight- 
Gear  on  parhaimmillaankin  askeettinen. 


FlightGear 

Avoimen  lähdekoodin  lentäjät 

Kaikesta  tästä  erillään  liitelee  kol¬ 
mantena  globaalina  simulaattorina 
avoimen  koodin  FlightGear ,  jota 
on  kehitetty  aktiivisesti  jo  vuodesta 
1996.  Lähes  mille  tahansa  käyttöjär¬ 
jestelmälle  ja  alustalle  löytyvän  Flight- 
Gearin  globaali  ympäristö  perustuu 
saatavilla  olevaan  avoimeen  dataan. 
Yhteisökehitetty  simulaattori  saa  va¬ 
kituisia  päivityksiä  ja  on  ilmainen 
käyttäjälle,  mutta  se  ei  välttämättä  ole 
jokaisen  kotisimuilijan  ihannetapaus. 

Avoimeen  lähdekoodiin  perustu¬ 
vien  projektien  arkkityyliin  Flight- 
Gearin  käyttöönotto  ja  operointi  on 
huomattavasti  kaupallisia  vaihtoeh¬ 
toja  monimutkaisempi  prosessi.  Sel¬ 
västikin  kehittäjät  ovat  viime  aikoina 
panostaneet  helppokäyttöisyyden  pa¬ 
rantamiseen,  mutta  tehtävää  on  vielä 
varsin  paljon.  Simulaattori  itsessään 
on  varsin  riisuttu  kehys,  mikä  tar¬ 
koittaa  helposti  päänsärkyjä  harras- 
tajalentäjille,  mutta  se  tarjoaa  myös 
positiivisia  puolia. 

Yksi  suuri  ero  niin  hyvässä  kuin 
pahassakin  on  oletuskoneiden  ja 
-järjestelmien  puute.  Tämä  tarkoit¬ 
taa  sitä,  että  lisäosakoneiden  kehit¬ 
täjät  eivät  voi  tukeutua  simulaattorin 
oletuskoneiden  kehikoille.  Tämän 
johdosta  FlightGearin  lisäkoneet  ovat 
usein  paljon  pidemmälle  kehitettyjä 
kuin  kaupallisten  simulaattorien  il¬ 
maiset  koneet.  Varjopuolena  ne  ovat 
myös  usein  huomattavan  keskeneräi¬ 
siä.  Mutta  pisimmälle  viedyt  mallin¬ 
nukset  ovat  tasolla,  josta  kilpailevien 
simulaattoreiden  maailmassa  saisi 
köyhtyä  tuntuvasti. 


FlightGearin  simulaatiomallinnus 
on  hyvällä  tasolla,  mutta  graafisilta 
valmiuksiltaan  se  jää  huomattavasti 
muista  jälkeen.  Kehittäjien  mielen¬ 
kiinnon  kohde  on  selvästi  enemmän 
konepellin  alla,  mikä  tarkoittaa,  että 
usein  simulaattorin  edistyneimmät- 
kin  koneet  ovat  visuaalisesti  karua 
katsottavaa. 

Simulaattorista  puuttuu  myös 
monia  kuluttajaystävällisiä  ominai¬ 
suuksia,  kuten  helppo  navigaatioin- 
formaation  päivitysmahdollisuus. 
Kaupallisissa  simulaattoreissa  ajan¬ 
tasaisen  navigaatiotietokannan  päi¬ 
vittäminen  onnistuu  automaattisesti 
ja  on  käsin  tehtynäkin  kohtuullisen 
yksinkertaista.  FlightGear  sen  sijaan 
pakottaa  käyttäjän  sijoittamaan  lä- 
hestymisproseduurit  ja  navigaatiora- 
diot  käsin  lentokenttä  kerrallaan. 

Silti  FlightGearia  ei  kannata  mis¬ 
sään  nimessä  ohittaa,  sillä  se  tarjo¬ 
aa  paljon  mahdollisuuksia,  jos  vain 
näkee  vähän  vaivaa  kokemuksensa 
virittämiseen.  Täysin  avoin  simulaat¬ 
tori  tarjoaa  samalla  ainutlaatuisen 
hyvät  mahdollisuudet  vaikuttaa  itse 
simulaatiokokemuksensa  tulevai¬ 
suuteen. 

Mielenkiintoisin  simun  teknolo¬ 
gia,  joka  nähdään  varmasti  tulevai¬ 
suudessa  muissakin  simulaattoreissa, 
on  maisemien  lataaminen  nettipal- 
velimilta  sitä  mukaa,  kun  lento  ete- 
nee.  Tämä  tarkoittaa  sitä,  että  suu¬ 
rimmillaan  useamman  teratavun 
simulaattoriasennukset  saattavat  jää¬ 
dä  historiaan. 

Simuloitu  Suomi 


Satelliittikuvan  perusteella  X-Plane  11  -simulaattoriin  rakennetut  maisemat  mahdollistavat 
tuttujen  paikkojen  bongaamisen  ilmasta  käsin. 


8  SKRDLLI  2  017.3 


Suomessa  on  kiitettävän  aktiivinen  si- 
mulaattoriharrastajakunta,  jonka  ansi¬ 
osta  maastamme  on  saatavilla  erittäin 
laadukkaita  lisäosamaisemia  niin  ilmai¬ 
sina  yhteisöprojekteina  kuin  kaupallisi¬ 
na  lisäosinakin. 

Flight  Simulator  X  -alustoille  löytyy 
valtava  määrä  suomalaisia  lentokent¬ 
tiä  ja  ympäristöjä  ilmaisina  latauksina 
fsnordic.net-verkkosivuilta.  Erityisesti 
Tatu  Kantomaa  on  kunnostautunut 
modernien  maisemien  kehittämisessä 
ja  askartelee  tälläkin  hetkellä  monien 
projektien  kimpussa.  Osa  yhteisökehi- 
tetyistä  maisemista  on  jo  aika  vanhaa 
perua,  mutta  suurin  osa  toimii  pienellä 
ronklaamisella  myös  Prepar3D:ssä.  Hel- 
sinki-Vantaan  lentokenttä  on  saatavilla 
myös  kaupallisesti  Aerosoftin  kehittä- 
mänä  Mega  Airport  Helsinki  -pakettina. 
Näitä  yhdistelemällä  pääsee  vähänkin 
enemmän  asiaa  harrastava  simulaatto¬ 
ri-intoilija  jo  hyvinkin  pitkälle. 

X-Planen  puolella  kaupallinen  kehit¬ 
täjä  tarjoaa  meille  koko  metropolialu¬ 
een  kattavaa  VFR-maisemointia  aina 
Porvooseen  ja  Hyvinkäälle  saakka.  Erit¬ 
täin  realistisiin  tuloksiin  päästään  myös 
ilmaisen  Ortho4XP:n  ja  x-flight.su:n  Hel- 
sinki-Vantaan  yhdistelmällä.  Ortho4XP 
generoi  satelliittikuvista  suoraan  kaksi¬ 
ulotteiset  maisemat,  joita  simulaattori 
edelleen  kohentaa  OpenStreetMapin 
rakennusdatan  avulla.  Ikävä  kyllä  yksi¬ 
kään  satelliittikuvapalvelu  ei  tarjoa  Suo¬ 
mesta  kaikkein  tarkimpia  resoluutioita, 
mutta  näin  päästään  jo  huomattavan 
realistisiin  tuloksiin.  Muitakin  suomalai¬ 
sia  lentokenttiä  löytyy  x-plane.org-por- 
taalissa  vapaasti  jaettuina. 


Helsinki-Vantaan  lentoasema  X-Plane 
1 1  :ssä  modattuna. 


Pasilan  aseman  työmaa  näkyy  X-Plane 
1 1  :n  silmin. 


Tässä  vaiheessa  toki  pitkälti  pu¬ 
humme  vielä  nimenomaan  potenti¬ 
aalista.  Suurimmat  uudistukset  anta¬ 
vat  vielä  odottaa  itseään,  mutta  jo  nyt 
olemme  huomanneet  konkreettisia 
parannuksia.  X-Planessa  voidaan  jo 
huomioida  jopa  lentokenttäympä- 
ristöjen  sisätilat.  FlightFactorin  ta¬ 
voitteena  on  puolestaan  rakentaa 
X-Planen  päälle  kokonaan  oma  len- 
tomallinsa  ja  sähköimpulssitason 
mallinnusta  käyttävä  Airbus-lisäosa. 

Käytännössä  tällä  hetkellä  kotilen- 
to simulaatiota  globaalilla  mittakaa¬ 
valla  tarjoaa  kolme  eri  tahoa,  joista 
nyt  viimeinenkin  on  siirtynyt  64-bit- 
tiseen  ympäristöön. 

Entä  tulevaisuus? 

Tietenkään  nämä  kolme  isoa  simu¬ 
laattoria  eivät  kata  kaikkea,  mitä 
lentosimulaatio  mahdollistaa,  ja  näi¬ 
täkin  vain  raapaistiin  pinnasta.  Tämä 
artikkeli  keskittyi  vain  globaalimitta- 
kaavan  siviililentosimulaattoreihin, 
joten  esimerkiksi  taistelusimulaatto- 
ri  Digital  Combat  Simulator  ja  vain 
pieniä  maastoalueita  erittäin  tarkas¬ 
ti  mallintava  Aerofly  F S  2  jäivät  nyt 
huomiotta.  Dovetailin  oma  Flight 
Simulator  X  -johdannainen  Flight 
Sim  World  taas  on  vielä  niin  raakile- 
maisessa  early  access  -vaiheessa,  että 
siitä  on  mahdoton  sanoa  mitään. 

64-bittisten  modernien  simulaat¬ 
torien  rinnalla  kulkee  myös  edelleen 
Dovetail  Gamesin  julkaisema  Flight 
Simulator  X:  Steam  Edition ,  joka  on 
vain  hyvin  marginaalisesti  paikkailtu 
versio  Flight  Simulator  X:n  viimei¬ 
seksi  jääneestä  versiosta.  Simulaatto¬ 
ri  itsessään  on  jo  pahasti  vanhentu¬ 


nut,  mutta  yli  kymmenen  vuoden  ajan 
kehitetyt  äärimmäisen  laadukkaat 
lisäosat  tekevät  muistiongelmista  ja 
DirectX  9:stä  kärsivästä  simulaattoris¬ 
ta  edelleen  houkuttelevan.  Lähes  jär¬ 
jestään  Prepar3D- alustalle  julkaista¬ 
vat  uusimmat  lisäosat  nähdään  myös 
Flight  Simulator  X  -yhteensopivina 
versioina. 

Tulevaisuudessa  suurin  kysymys¬ 
merkki  tuleekin  simulaattorimaailmas- 
sa  olemaan  Flight  Simulator  X  -koodi- 
pohjan  vanhentuminen.  Käytännössä 
tämä  näkyy  jo  nyt  Prepar3D:n  yhteen¬ 
sopivuuden  jatkuvana  heikkenemisenä 
vanhempien  lisäosien  kohdalla.  Nähtä¬ 
väksi  jää,  uskaltaako  Lockheed  Martin 
jossain  vaiheessa  ottaa  jonkinlaisen 
irtioton  Microsoftin  alustan  pitkästä 
historiasta,  vai  lisääntyvätkö  alustan 
marginaalisten  päivitysten  tuomat 
purkkakoodiratkaisut  ajan  myötä. 

Koska  simulaattoriharrastajat  ovat 
joka  tapauksessa  suurien  päivitysten 
ja  uusien  investointien  edessä,  ovat 
muut  simulaattorit  viimein  erinomai¬ 
sessa  asemassa  haastamaan  Flight 
Simulator  X:n  perillisten  pitkään  jat¬ 
kuneen  dominanssin.  Jää  nähtäväksi, 
ottaako  X-Plane  paikan  manttelinpe- 
rijänä,  puskeeko  Prepar3D  historian¬ 
sa  ansiosta  edelleen  kärkipaikalla  vai 
yllättääkö  joku  uusi  tekijä  tuoreella 
näkemyksellä.  & 


LENTOSIMULAATTORIEN  lyhyt  maailmanhistoria 

Kotimikroilla  lennettävät  simulaattorit  ovat  kehittyneet  hurjasti  vuosikymmenten  mit¬ 
taan.  Minimalistisista  ja  alkeellisista  simulaattoreista  on  kehittynyt  kokonaisuuksia,  joita 
voi  käyttää  lentokoulutukseen  ja  joilla  voi  elää  uudelleen  ilmailuhistorian  käännekohtia 
sekä  myös  nauttia  vapaamuotoisista  lentoelämyksistä. 

Teksti:  Jukka  O.  Kauppinen 

Kuvat:  Jukka  O.  Kauppinen,  Wargaming.Net,  1C  Company, 

Mobygames,  Wikimedia  Commons,  Virtuaalilentäjät  ry. 


Yllättävää  kyllä,  lentosimulaat¬ 
torit  ovat  yksi  kaikkein  van¬ 
himmista  videopeligenreis- 
tä.  Tietotekniikassa  nähtiin  jo  alussa 
paljon  potentiaalia  ilmailun  saralla,  ja 
ensimmäiset  simulaattorit  saapuivat 
kauppoihin  heti,  kun  kotimikrot  kyke¬ 
nivät  ylipäätään  esittämään  jonkinlais¬ 
ta  alkeellista  grafiikkaa. 

Eräs  ensimmäisistä  oli  myös  pit¬ 
käikäisin.  1979  julkaistiin  Bruce  Art- 
wickin  Flight  Simulator  I,  jossa  oli  kol¬ 
me  lentokenttää  ja  pari  lentokonetta. 
Sen  pohjalle  rakentui  Microsoft  Flight 
Simulator  -sarja. 

Muita  varhaisia  esimerkkejä  lento¬ 
simulaattoreista  olivat  ensimmäinen 
varteenotettava  ilmataistelusimulaat- 
tori  Fighter  Pilot  (Digital  Integration, 

Flight  Simulator  1. 


1983),  jossa  oli  myös  kaksinpelimah- 
dollisuus,  Flight  Simulator  II  (SubLo- 
gic,  1985)  sekä  sen  tekniikalla  tehty 
Jet  (Charles  Guy,  1985).  Jetissä  voitiin 
käyttää  FS2:n  maisemalevyjä,  mikä  oli 
hämmästyttävän  edistyksellistä  ajatte¬ 
lua  aikaansa  nähden. 

Dam  Busters  (Sydney,  1984),  Solo 
Flight  (MicroProse,  1985)  ja  Acrojet 
(MicroProse,  1985)  ovat  yhä  tänäänkin 
liki  ainutlaatuisia.  Ensimmäinen  kuva¬ 
si  kuuluisaa  yöpommittajien  hyökkä¬ 
ystä  Ruhrin  patoja  vastaan,  toisessa 
lennettiin  postilentoja  Yhdysvalloissa 
ja  viimeinen  oli  puhdas  taitolentokil- 
pailusimulaatio. 

Näillä  oli  silti  yhä  varsin  vähän  yh¬ 
teistä  todellisen  lentämisen  kanssa. 
Mutta  mielikuvitus  täytti  grafiikan  ja 


Fighter  Pilot. 


tekniikan  jättämät  ammottavat  aukot, 
ja  lentäminen  oli  upeaa. 

MicroProse  tekee 
simulaattoreista  totta 

Kaksi  ilmailusta  kiinnostunutta  mies¬ 
tä  perusti  1982  MicroProse-pelitalon, 
kun  ohjelmoija  Sid  Meier  uhosi  USA:n 
Ilmavoimien  everstiluutnantti  Wild 
Bill  Stealeylle,  että  ”jos  sinä  suunnitte  - 
let  lentosimulaattorin,  niin  kyllä  minä 
sen  pystyn  ohjelmoimaan.” 

Pahoja  juttuja 
puolueettomassa 
Kekkoslovakiassa. 


Solo  Flight. 

F-15  Strike  Eagle. 


Sid  Meier. 


Hittiputki  alkoi,  Stealey  vaihtoi  ilma¬ 
voimat  pelifirmaan  ja  vuonna  1985  jul¬ 
kaistu  F-15  Strike  Eagle  mullisti  koko 
genren.  Lentosimulaattorien  virstan¬ 
pylväs  mallinsi  yhdysvaltalaista  F- 
15-hävittäjäpommittajaa,  jolla  pelaaja 
lensi  tehtäviä  niin  Yhdysvaltojen  kuin 
Israelin  ilmavoimien  ohjaajana. 

F-15:ssä  mallinnettiin  ensimmäistä 
kertaa  lentokoneiden  asejärjestelmiä, 
tutkalaitteet,  muuta  tekniikkaa  ja  yli¬ 
päätään  pyrittiin  realismiin.  Tehtävät 
olivat  suurimmaksi  osaksi  historialli¬ 
sia,  oikeastikin  lennettyjä  tehtäviä. 


Putki  jatkui  1987,  kun  helikopterisi- 
mulaattori  GunShip  loi  virtuaalimaa¬ 
ilman,  jossa  kolmatta  maailmansotaa 
käytiin  raivokkaasti  Keski-Euroopassa 
80-luvulla.  Laaja  taistelukenttä  eli  ja 
oli  täynnä  haasteita,  kun  pelaaja  lensi 
AH-64-taisteluhelikopterilla  taistelu- 


lentoja  Neuvostoliiton  länteen  vyöry¬ 
viä  joukkoja  vastaan. 

GunShipin  maasto  oli  osittain  kor- 
keusmallinnettu,  aidot  helikopteritak- 
tiikat  toimivat,  ja  taistelukentällä  näkyi 
niin  maa-  kuin  ilmavoimien  osastoja. 
Länsi-  ja  itäblokin  kalustoa  ja  asejär¬ 
jestelmiä  oli  tusinoittain.  Lentomallit 
olivat  vaativat  ja  realistiset.  Pärjäämi¬ 
nen  vaati  aiheen  opiskelua. 

Micro  Pro  s  en  kolmas  lottovoitto  oli 
ainutlaatuinen  simulaatio  vastikään 
paljastetusta  F-l  17-häivekoneesta, 
F- 19  Stealth  Fighter  /  Project  Stealth 
Fighter  (1988).  Tarina  kertoo  Neuvos¬ 
toliiton  Washingtonin  suurlähetystön 
tilanneen  peliä  useamman  kymmenen 
kappaletta.  Viihde-  vai  työtarkoituk- 
siin,  ken  tietää. 

Häivekoneella  hiiviskely  vihollisten 
tutkaverkossa  oli  erilainen  sotasimu- 
laatio,  sillä  siinä  yritettiin  välttää  huo¬ 
miota  ja  paljastumista.  Suomessa  peli 
täräytti  sillä,  että  Murmanskiin  suun¬ 
tautuneissa  tehtävissä  oiottiin  usein 
Lapin  kautta  ja  Rovaniemellekin  saat¬ 
toi  laskeutua.  Pahoja  juttuja  puolueet¬ 
tomassa  Kekkoslovakiassa. 

Micro  Pro  s  en  pyrkimys  pikkutark¬ 
kaan  realismiin  ja  vetoaviin  pelikon- 
septeihin  oli  alalla  jotain  täysin  uutta,  ja 
perustajakaksikon  yhteistyö  jätti  lähte¬ 
mättömän  jäljen  simulaattorikenttään 
kunnian  vuosinaan.  Erikoista  oli  sekin, 
että  nämä  raskaammat  simulaattorit 
olivat  silti  aikansa  mainstream-pelejä, 
jotka  keikkuivat  Suomessakin  myynti¬ 
tilastojen  kärjessä. 

MicroProsen  menestyksen  siivit¬ 
tämänä  eri  kotimikroille  julkaistiin 
vauhdilla  lisää  simulaattoreita.  Aikan¬ 
sa  merkkiteoksia  olivat  esimerkiksi 
helikopterisimulaattorit  Super  Huey  ja 
Super  Huey  II  (Cosmi,  1985)  sekä  To¬ 
mahawk  (Digital  Integration,  1985). 

Tomahawk  oli  ensimmäinen  var¬ 
teenotettava  taisteluhelikopterisimu- 
laatio,  ja  sen  tekijä  tuotti  seuraavan 
puolentoista  vuosikymmenen  ajan 
lukuisia  sotasimulaatioita,  kuten  F- 16 


Combat  Pilot  (1989),  TORNADO 
(1993),  Apache  (1995),  HIND  (1996)  ja 
F/A-18E  Super  Hornet  (2000). 


Raskassarjalaiset 

80-luvun  loppupuoliskolla  Atari  ST, 
Commodore  Amiga  ja  PC-tietokoneet 
aloittivat  16-bittisen  aikakauden.  Tar¬ 
jolla  oli  enemmän  tehoa,  kauniimpaa 
grafiikkaa  ja  upeita  ääniä.  Se  näkyi 
myös  simulaattorikentällä. 

1987  oli  kahden  mullistavan  tuot¬ 
teen  vuosi.  Yhdysvalloissa  julkaistiin 
modeemiyhteyden  yli  pelattava  Air 
Warrior ,  joka  oli  modernien  internet- 
pelattavien  moninpelien  esi-isä. 

Air  Warrioria  saatiin  odottaa  Suo¬ 
men  kamaralle  1994  saakka,  mutta 
Falconia  (1989,  Spectrum  Holobyte)  ei. 
Yhä  suositun  Falcon- sarjan  esikoinen 
hyödynsi  16 -bittisten  koneiden  suu¬ 
remman  tehon  ja  näytti,  miten  kotona 
voidaan  lentää  tosissaan,  realistisesti  ja 
mistään  tinkimättä. 


Battlehavvks  1942. 


F/A- 18  Interceptor. 


Falconia  edelsivät  Battlehawks  1942 
(1988,  LucasFilm)  ja  F/A-18  Intercep¬ 
tor  (1988,  Electronic  Arts),  jotka  löivät 
läpi  ennen  kaikkea  uskomattomalla  vi¬ 
suaalisuudellaan. 

Battlehawks  käytti  uudenlaista  gra- 
fiikkateknologiaa,  jonka  avulla  tieto¬ 
kone  pystyi  luomaan  näyttävää  grafiik¬ 
kaa  ja  kuvaamaan  ruudulla  realistisen 
näköisiä  lentokoneita.  Tyynenmeren 
taistelut  veivätkin  tehokkaasti  muka¬ 
naan,  ja  mahdollisuus  lentää  molempi¬ 
en  osapuolten  kalustolla  toi  simulaat¬ 
torille  ansaittua  kestävyyttä. 

F/A-18  Interceptor  puolestaan  to- 

teutettiin  näyttävällä  vektorigrafiikal¬ 
la.  Vaikka  lentokoneiden  ulkoasu  oli 
Battlehawksia  vaatimattomampi,  olivat 
simulaattorin  tekninen  toteutus,  oh- 
jaamonäkymät  ja  äänimaailma  usko¬ 
mattoman  hienoja. 

Seuraavaksi  A- 10  Tank  Killer  (1989, 


Sierra)  laski  lentokorkeutta,  sillä  ryn- 
näkkökoneella  kurvailtiin  aivan  pin¬ 
nassa.  Tämä  osoitti  osaltaan,  kuinka 
tietokoneiden  tehot  kasvoivat,  sillä 
nyt  kotimikrot  pystyivät  kuvaamaan 
jo  aivan  maan  pinnassa  tapahtuvaa 
lentämistä  suurempienkin  taistelujen 
keskellä.  Ei  ollut  sattumaa,  että  suu¬ 
rin  osa  vanhemmista  simulaattoreista 
tapahtui  meren  päällä  tai  kilometrien 
korkeuksissa,  sillä  vääntöä  maisemien 
piirtämiseen  ei  pahemmin  ollut.  Nyt 
oli. 

Simulaattorit  kasvoivat 
aikuisiksi 

80-luvun  loppu  ja  90-luvun  alku  olivat 
simulaattoriharrastajille  hienoja,  ehkä 
genren  parhaimpia  vuosia.  LucasArts 
hämmästytti  Their  Finest  Hornilla 
(1989)  ja  Secret  Weapons  of  the  Luft- 
wajfella  (1990),  jotka  näyttivät  kuinka 
sama  simulaatio  voi  yhdistää  paljon 
koneita  ruudulle,  erilaisia  koneita, 
kierrättää  pelaajaa  pommikoneissa  eri 
tehtävissä  ja  yhdistää  lentotoimintaan 
kampanjan  ja  strategisen  suunnittelun. 
Lisäksi  Secret  Weapons  kutitti  -  ja  ku¬ 
tittaa  -  huikeilla  toisen  maailmanso¬ 
dan  lopun  superhävittäjillä. 

Siviilisektorilla  päätä  huimasivat 


Chuck  Yeagers  Advanced  Flight  Trai- 
ner  (Electronic  Arts,  1987)  ja  Flight 
Simulator  -sarjan  tasainen  jatkuminen 
(1988,  1989). 

Kotikoneiden  simulaattorit  kehit¬ 
tyivät  90-luvun  alkupuolella  nopeaa 
tahtia.  Lentosimulaattorit  olivat  yhä 
valtavirtaa,  ja  monet  pelitalot  julkaisi¬ 
vat  hyvinkin  erikoisia,  jopa  kokeilevia 
tuotteita. 

Esimerkiksi  Wings  (Cinemaware, 
1990)  luotiin  puoliksi  elokuvallisin 
tehokeinoin,  kun  taas  Stunt  Islandissa 
(Disney,  1992)  pelaaja  oli  elokuvien 
stunt-lentäjä  ja  suoritti  kameroiden 
edessä  päätähuimaavia  temppuja.  Pe¬ 
laaja  pystyi  myös  rakentamaan  omia 
stunttejaan. 

Simulaattoreita  ilmestyi  90-luvulla 
parikymmentä  vuodessa,  välillä  enem¬ 
mänkin.  Kiihkeän  tahdin  lomasta  voi 
kuitenkin  havaita  trendin,  joka  siirtyi 
sotilassimulaattoreihin.  F- 117 A  Stealth 
Fighter  (MicroProse,  1991),  80-luvun 
häivesimulaattorin  modernisointi, 
liki  vuosikymmenen  elinkaareen  yl¬ 
tänyt  ensimmäisen  maailmansodan 
simulaatio  Red  Baron  (Sierra,  1991) 
ja  monien  mielestä  kaikkien  aikojen 
merkittävin  lentosimulaattori  Falcon 
3.0  (Spectrum  Holobyte,  1991)  todis¬ 
tivat,  että  tulevaisuus  on  sotakoneissa 
ja  PC:ssä. 

Falconissa  oli  aikansa  kehittynein 
lentomallinnus,  laaja  toiminnallisuus 
ja  tehtäväjärjestelmä,  jolla  pelaaja 
pystyi  suunnittelemaan  itse  taistelu- 
lentonsa  virtuaalisella  taistelukentällä. 
Sen  ympärille  suunniteltiin  myös  ko¬ 
konaista  elektronista  taistelukenttä- 
järjestelmää,  jossa  eri  simulaattoreilla 
pelaavat  voisivat  sotia  samassa  peli¬ 
maailmassa.  Panssarivaunusimulaatto- 
rilla  pelaava  näkisi  ympärillään  ja  il¬ 
massa  muita  vaunuja,  hävittäjäkoneita 
ja  rynnäkkökoneita,  jotka  ovat  kaikki 
ihmispelaajia.  Aikaansa  edellä  ollut 
konsepti  ei  kuitenkaan  toiminut  vielä 
silloisella  tekniikalla. 


Secret  VVeapons  of  the  Luftvvaffe. 


Falcon  3.0. 

Jokin  meni  pieleen 

90-luvun  edetessä  kotitietokoneiden 
teho  kasvoi,  simulaattorien  ulkonäkö 
parani  ja  lentomallit  muuttuivat  askel 
askeleelta  realistisemmiksi.  Hienoja 
lentoelämyksiä  tarjosivat  muun  muas¬ 
sa  Flight  Simulator  5  (Microsoft,  1995), 
Longbow  2  (Janes  Combat  Simula- 
tions,  1997),  Flight  Unlimited  II  (Loo- 
king  Glass,  1997),  F-15  (Janes  Combat 
Simulations,  1998),  Flight  Simulator 
98  (Microsoft,  1998),  Flight  Unlimited 
III/Fly  (Looking  Glass,  1999)  ja  B-17 
Flying  For  tr ess  (MicroProse,  2000). 

Mutta  jokin  meni  pieleen.  2000-lu- 
vulle  saavuttaessa  simulaattorien 
myynnit  romahtivat  ja  pelitalot  pistivät 
simukehittäjänsä  kadulle.  Miksi? 

Yksi  syy  on  simulaattorien  vaikeu¬ 
tuminen.  Nippelien  ja  nappuloiden 
määrän  kasvaminen  ja  opettelemisen 
määrä  ylitti  keskivertopelaajan  sieto¬ 
kyvyn.  Lentopeli  oli  joko  raskas  simu 
tai  suoraviivainen  räiskintä,  väliin  ei 
mahtunut  mitään.  Lisäksi  hyvän  si¬ 
mulaattorin  tekeminen  kesti  aina  vain 

Nippelien  ja 
nappuloiden  määrän 
kasvaminen  ylitti 
keskivertopelaajan 
sietokyvyn. 


Flight  Simulator  2002. 


kauemmin  ja  kustannukset  karkasivat 
käsistä,  joten  taloudellinen  riski  kasvoi 
supistuvilla  markkinoilla  sietämättö¬ 
mäksi. 

Simulaattorien  monipuolistuessa 
simupilotit  vaativat  vieläkin  enem¬ 
män  ja  valittivat  loppumattomasti. 
Mitä  tarkemmin  simulaatiota  tehtiin, 
sitä  enemmän  puutteista  ja  tehdyis¬ 
tä  ratkaisuista  nillitettiin.  Arvostettu 
MicroProsella  ja  Janes  Combat  Si- 
mulationsilla  vaikuttanut  simulaatto- 
risuunnittelija  Andy  Hollis  paiskasi 
tämän  takia  hanskat  naulaan  ja  kuvasi 
simulaattor  ilentäj  iä  kiittämättömiksi 
kitisij  öiksi. 

Falcon  4.0  (MicroProse/ Atari,  1998) 
on  kuin  kuva  tästä  aikakaudesta.  Sitä 
tehtiin  vuosikaudet,  ja  rahojen  loput¬ 
tua  simu  julkaistiin  keskeneräisenä, 
minkä  jälkeen  koko  tiimi  irtisanottiin 
ja  studio  suljettiin.  Simulaattorin  vii¬ 
meistely  jäi  harrastajien  käsiin,  jotka 
ovat  onneksi  pitäneet  Falconin  perin¬ 
nön  elossa  muun  muassa  Allied  Force- 
ja  Falcon  BMS  -laajennuksilla. 

2000-luvulla  näytti  pahoin  siltä,  että 
lentosimulaattorit  kuolevat  sukupuut¬ 
toon,  mutta  jostain  löytyi  aina  uusi 
toivonpilke.  Genren  heikoimpinakin 
vuosina  muutama  simulaattor italo  ja 
pelisarja  yritti  pitää  simulippua  pys¬ 
tyssä.  Esimerkiksi  Third  Wire  Produc- 
tions  yritti  luoda  uudelleen  keskisarjan 
simulaattorigenren  peleillään  Strike 
Fighters ,  Wings  Over  Vietnam  ja  Wings 
Over  Europe.  Siinä  sivussa  Microsoft 
Flight  Simulatorit  olivat  kasvattaneet 
ympärilleen  kokonaisen  ulkopuolis¬ 
ten  kehittäjien  ekosysteemin.  Valtavan 
suositulle  pelisarjalle  näet  kannatti  jo 
kehittää  omia  kaupallisia  lisäosia,  jot¬ 
ka  saattoivat  olla  pieteetillä  rakennet¬ 
tuja  yksittäisiä  lentokoneita,  maisema- 
laajennuksia  tai  työkaluja  lentämistä 
helpottamaan. 

Neuvostoliiton  perilliset 

Nykypäivän  simulaattorikansa  saa 
hieman  yllättäen  kiittää  Neuvostoliit¬ 
toa,  tai  pikemminkin  sen  hajoamista. 
Syvässä  idässä  koulutettiin  taitavia 
ohjelmoijia,  jotka  jäivät  työttömiksi 
suurvallan  hajoamisen  jälkeen  ja  jou¬ 
tuivat  etsimään  uutta  tekemistä.  Moni 
suuntasi  videopelien  maailmaan,  ja 
näin  syntyivät  1C  Game  Studio  s  ja 
Eagle  Dynamics,  jotka  ovat  vastuussa 
IL-2  Sturmovik-  ja  Digital  Combat  Si¬ 
mulator  -pelisarjoista. 

IL-2  Sturmovik. 


IL-2  Sturmovik:  Battle  of  Moscovv. 


Digital  Combat  Simulator. 


Flight  Simulator  X. 


Nykylentosimulaatioiden 
elinkaari  lasketaan 
vuosissa,  jopa 
vuosikymmenissä. 


Aerofly  FS. 


Uusimmat  Sturmovikit  ( Battle  of 
Stalingrad ,  Battle  of  Moscovv)  lennättä¬ 
vät  Saksan  ja  Neuvostoliiton  välisessä 
sodassa,  kun  taas  DCS- sarja  nojaa  en¬ 
nen  kaikkea  nykyaikaiseen  suihkuka- 
lustoon.  Jälkimmäisen  ympärille  on 
kasvanut  Flight  Simulator  -henkinen 
ekosysteemi,  jossa  ulkopuoliset  kehit¬ 
täjät  luovat  simulaattorisarjaan  pikku¬ 
tarkkoja  kaupallisia  lisälentokoneita  ja 
-sisältöjä. 

Siviilisimulaattoririntamallakin  riit¬ 
tää  toimintaa,  vaikka  Flight  Simulatorit 
kuolivat  2006  julkaistun  FSX:n  jälkeen. 
Microsoft  kokeili  pienempien  simu¬ 
laattorien  vetovoimaa  2012  julkaistul¬ 
la  Microsoft  Flightilla ,  mutta  sen  siivet 
eivät  pitkälle  kantaneet.  Vuodesta  1993 
kehitetty  X-Plane  on  kuitenkin  vahvas¬ 
sa  nousussa  siviilisimujen  kukkulan 
uudeksi  kuninkaaksi. 

Isojen  simulaattorien  kainalossa 
elää  myös  monipuolinen  pienempien, 
jopa  indietasoisten  lentopelien  lauma. 
Aces  High ,  Micro  Flight ,  Condor,  Silent 
Wings ,  Rise  of  Flight,  Simpleplanes ,  Red 
Bull  Air  Race  The  Game ,  Aerofly  RC , 


Aerofly  FS,  War  Thunder  ja  moni 
muu  peli  leijuu  ennen  kaikkea  inter¬ 
netin  luomassa  nosteessa. 

Vaikka  lentosimulaattorien  mark¬ 
kinat  ovat  tänään  supistuneet  murto - 
osaan  muinaisesta,  tekijät  pystyvät 
tavoittamaan  verkkomaailman  kautta 
ainakin  aktiivisimmat  simulaattori- 
lentäjät. 

Nykypäivän  simulaattorimaailma 
on  julkaisujen  määrässä  mitaten  vaa¬ 
timaton  vuosikymmenen  tai  kahden 
takaiseen  verrattuna.  Julkaistut  teok¬ 
set  ovat  kuitenkin  yleensä  laajoja  ja 
hyviä,  ja  niiden  elinkaari  lasketaan 
vuosissa,  jopa  vuosikymmenissä. 
Moni  nojaa  verkkoyhteisön  aktiivi¬ 
suuteen,  käyttäjien  luomaan  lisäsisäl- 
töön  tai  moninpeliominaisuuksiin, 
mutta  myös  pelikehittäjät  pyrkivät 
tekemään  nykyluomuksistaan  aikaa 
kestäviä  teoksia,  joita  tuetaan,  ylläpi¬ 
detään  ja  kehitetään  myös  ensimmäi¬ 
sen  päivityksen  jälkeen.  & 

Pelit 


Kotiohjaamo  on  tee-se-itse-lentäjän  unelma 

Teksti:  Ville  Ranki,  Ville  Pietilä  Kuvat:  Ville  Pietilä,  Jukka  O.  Kauppinen,  Saitek 


Hyvään  lentoelämykseen 
tarvitaan  kunnon  ohjaimet. 
Joskus  mopo  lähtee  käsistä  ja 
ohjainten  ympärille  raken¬ 
tuu  kokonainen  ohjaamo. 


Kotiohjaamoiksi  kutsutaan 
simulaattoreita,  joissa  on 
pelkkien  ohjainten  lisäksi  ra¬ 
kennettu  ohjaamon  rakenteita,  kuten 
mittaripaneeli,  seinät  tai  kokonainen 
ohjaamo.  Työpöytäsimulaattorin  ja 
kotiohjaamon  raja  on  häilyvä,  mut¬ 
ta  kotiohjaamosta  voidaan  puhua,  jos 
ulkonäkymän  tarjoavan  monitorin 
ja  per usohj äimien  lisäksi  käytössä  on 
erikseen  jonkinlainen  mittaristo.  Par¬ 
haimmillaan  kotiohjaamo  vastaa  täysin 
kaupallista  lentosimulaattoria,  jota  on 
rakennettu  jopa  oikeasta  koneesta  pu¬ 
retuilla  osilla. 

Nykyaikaiset  simulaattorit,  erityisesti 
Flight  SimulatorX ,  Prepar3D  ja  X-Plane , 
tarjoavat  mahdollisuuden  useaan  ikku¬ 
naan,  joissa  voi  näkyä  erilaisia  näkymiä. 
Yleinen  ja  helpoin  tapa  toteuttaa  mitta¬ 


risto  on  toinen  monitori,  jolla  näytetään 
koneen  mittaristo.  Monitorin  päälle 
voidaan  tehdä  levy,  jossa  on  aukot  mit¬ 
tarien  paikalla,  jolloin  monitorista  nä¬ 
kyy  pelkästään  mittarien  näytöt.  Tällä 
saadaan  halvalla  ja  helposti  mittaristo, 
joka  näyttää  suhteellisen  oikealta  ja 
johon  voidaan  laittaa  erilaisia  fyysisiä 
nappeja  ja  kytkimiä. 

Monitorilla  toteutettavaa  mittaristoa 
realistisempi  vaihtoehto  ovat  fyysiset 
mittarit.  Simulaattorikäyttöön  valmis¬ 
tetaan  mittareita,  mutta  niiden  hinta 
on  kotilentäjille  helposti  liian  korkea. 
Yksittäisistä  mittareista  saa  maksaa 
150-400  euroa  kappaleelta,  joten  yk¬ 
sinkertaisenkin  ohjaamon  rakentaja  voi 
varautua  tuhansien  eurojen  kuluihin. 
Fyysisiä  mittareita  valmistavat  esimer¬ 
kiksi  SimKits  ja  Flight  Illusion. 

Fyysisille  mittareille  löytyy  ohjelmis¬ 
totukea  pääsääntöisesti  Flight  Simulator 
X:ssä,  mutta  useat  valmistajat  tarjoavat 
myös  X-Planelle  vähintään  betatason  oh¬ 
jelmistoa.  Kannattaa  tutustua  tarkkaan 
valmistaj  an  ohj  elmistovaatimuksiin. 


Ostamisen  sijaan  harrastaja  voi  myös 
rakentaa  mittarinsa  itse.  Esimerkiksi 
Arduinolla,  servoilla  ja  askelmootto- 
reilla  pystyy  rakentamaan  haluamiaan 
mittareita,  jos  taidot  vain  riittävät.  Si¬ 
mulaattorit  tukevat  erillisiä  plugin- 
rajapintoja,  joilla  pystyy  lukemaan  ja 
kirjoittamaan  vapaasti  sisäisiä  tieto¬ 
rakenteita.  Esimerkiksi  FlightGear  on 
avointa  lähdekoodia,  joten  sitä  pystyy 
muokkaamaan  vapaasti  omien  tarpei¬ 
den  mukaan. 


Saitek  Multi  Panelista  voi 
rakentaa  haluamansa  mitta- 
ristokokonaisuuden. 

1. 


Tästä  se  yleensä  alkaa.  Tikun  kaveriksi 
on  hankittu  kaasukahva  ja  polkimet. 
Lisälaitteet  johtoineen  vaativat  kunnioi¬ 
tettavasi  tilaa. 

2.  Seuraavassa  vaiheessa  lentotukikohtaa 
on  muokattu  ergonomisemmaksi.  Sau¬ 
vakin  on  rakennettu  uusiksi. 

3.  Sitten  istutaankin  jo  sodanaikaisen 
Messerschmitt  109  G-6  -hävittäjän  tark¬ 
kojen  mittojen  mukaan  tehdyssä  ohjaa¬ 
mossa  ja  kiinnitetään  turvavyöt  ennen 
nousua. 

4.  Lopulta  simulaattori  vaatii  oman  huo¬ 
neen  tai  autotallin. 


Mittareiden  lisäksi  tarvitaan  erilaisia 
vipuja  ja  kytkimiä,  joilla  lentokoneen 
toimintoja  käytetään. 

Valmistajista  esimerkiksi  Saitek  myy 
valmiita  paneeliin  laitettavia  laitteita, 
joilla  voidaan  ohjata  autopilottia,  radiota, 
trimmiä,  laippoja  ja  muita  lentokoneen 
toimintoja.  Saitekin  laitteet  ovat  suhteel¬ 
lisen  halpoja,  hintaluokka  reilun  satasen. 

Jos  kotiohjaamon  rakentaja  haluaa 
rakentaa  tiettyä  lentokonetyyppiä  vas¬ 
taavan  simulaattorin,  tarvitaan  esikuvaa 
vastaavat  ohjaimet  ja  mittarit.  Tällöin 
kannattaa  varautua  käyttämään  rahaa 
reilusti  ja/tai  harrastamaan  osien  met¬ 
sästystä  eBaystä. 

Suosittuja  koneita  ovat  esimerkiksi 
Cessna  172/182,  Boeing  737  ja  Airbus 
320.  Vaikka  työtä  on  paljon,  on  Suo¬ 
messakin  rakennettu  upeita  tiettyä 
konetyyppiä  simuloivia  kotisimulaat- 
toreita.  Hurjin  esimerkki  lienee  Jouni 
Laulajaisen  autotalliinsa  rakentama 
millintarkka  Boeing  737  NG  -ohjaamo, 
jonka  rakentamiseen  kului  lähemmäs 
vuosikymmen.  Koivuvanerista  muo¬ 
toillusta  ohjaamosta  näkee  ulos  pak¬ 
sujen  ikkunalasien  läpi,  ja  kuvaa  tyki¬ 
tetään  kolmella  videotykillä  kaarevalle 
seinälle.  Tietotekniikasta  taasen  vastaa 
kolme  eri  tietokonetta.  Laulajaisen  si¬ 
mulaattorista  voi  lukea  lisää  MikroBitin 
numerosta  1/2014. 

Ohjainlaitteet,  kuten  itse  tehty  oh¬ 
jaussauva,  trimmit,  kaasukahvat,  kytki¬ 
met  ja  napit,  voi  toteuttaa  suhteellisen 
helposti  tietokoneelle  USB-joystickinä 
näkyvällä  ohjainkortilla.  Esimerkiksi 
Leo  Bodnar  valmistaa  12  bitin  tark¬ 
kuudella  toimivia  USB-kortteja,  joihin 
voi  kytkeä  useita  analogisia  akseleita  ja 
nappeja.  Ebaystä  löytyy  myös  halvalla 
arcadekäyttöön  tarkoitettuja  USB-kort¬ 
teja,  joista  tosin  analogiset  sisääntulot 
puuttuvat  usein. 


Näin  meillä  -  Lentosimulaattori.com 

Porin  lähellä  Noormarkussa  toimivan  Satakunnan  Simulaattorilentäjät 
ry:n  Lentosimulaattorikerho  (www.lentosimulaattori.com)  on  kehittänyt  ja 
ylläpitänyt  omia  simulaattoreitaan  jo  pitkään.  Kerholaiset  ovat  rakentaneet 
pienkonesimulaattorin  aidon  Cessna  172N  Skyhawk  II  -lentokoneen  (OH-CKU) 
rungon  ympärille,  minkä  lisäksi  kerholla  on  myös  Pik-5e-purjelentosimulaattori. 
Uusimpana  projektina  kerholaiset  ovat  rakentaneet  Boeing  737  Next  Generation 
-simulaattoria,  joka  on  jo  valmistumaan  päin. 

Cessna-simulaattorin  ohjelmistona  on  nykyään  X-Plane  10.  Aiemmin  se 
pyöri  Microsoft  Flight  Simulator  2004:llä.  Simulaattoria  pyöritetään  viidellä 
PC:llä,  joista  kolme  on  kytketty  vastaavaan  määrään  videotykkejä.  Tykeillä  kuva 
heitetään  180-asteiselle  kaarivisuaalille,  jonka  halkaisija  on  noin  viisi  metriä. 
Tykit  ovat  short  throw  -tyyppisiä,  eli  niillä  voidaan  tuottaa  suuri  kuva  pienellä 
etäisyydellä. 

Mittareina  käytetään  Simkitsin  servokäyttöisiä  mittareita  sekä  Simmetersin 
korkeusmittaria  luotettavamman  toiminnan  takia. 

Avioniikkapaneeli  on  Arduino-pohjainen  ja  siinä  käytetään  kolmea  Macetechin 
Centipede-shieldiä  I2c-väylässä  sekä  ethernet-shieldiä  tiedonsiirtoon  X-Planeen 
ja  takaisin.  Koodi  on  itse  toteutettu.  Täysin  itse  suunnitellussa  ja  valmistetussa 
paneelissa  on  näytöissä  kaksi  GPS:ää,  autopilotti,  ADF  ja  transponderi.  Paneelit 
on  toteutettu  viiden  ja  seitsemän  tuuman  TFT-näytöillä. 

Ohjaussauvassa  on  itse  valmistettu  force  feedback,  joka  perustuu  BFF  Designin 
suunnittelemaan  järjestelmään.  Force  mallintaa  ohjainvoimat,  värinät,  potkurivir- 
ran  sekä  trimmipyörän  aiheuttamat  muutokset. 

Joystick-korttina  käytetään  Leo  Bodnarin  valmistamaa  hyväksi  havaittua 
BU0836A-korttia.  Tähän  on  kytketty  kaikki  ohjaimet. 

Äänentoistosta  vastaa  Logitechin  2.1  -kaiutinsarja  sekä  tähän  liitetty  Butt- 
kicker-täristin,  jolla  simuloidaan  simulaattorin  erilaisia  tärinöitä.  Simulaattorin 
Suomi-maisemat  on  itse  toteutettu  tarkalla  korkeusdatalla,  vesistöillä  ja  asuinta¬ 
loilla.  Maisemien  pohjana  on  käytetty  maanmittauslaitoksen  dataa  ja  ortokuvia. 


Helsinkiläinen  Takeoff  Simulations  tarjoaa  kaikille  kiinnostuneille  kau¬ 
pallisen  mahdollisuuden  lentää  raskaamman  sarjan  simulaattorilla.  Kiinteä- 
alustainen  Airbus  A320  -simulaattori  on  useimmille  lentomatkustajille  tuttu 
konetyyppi,  jonka  ohjaamoon  harvempi  tosin  pääsee  kurkistamaan  oikeasti. 
Täällä  lentäminen  sujuu  puolesta  tunnista  kolmeen  tunnin  annoksissa. 
Lisätietoja:  www.take-off.fi. 

Ohjelmointi 


Leluohjelmointikielten  ykkönen 

Aloitetaan  Scratchista 


Skrollilta  kysytään  usein,  millä  ohjelmointia  voi  tänä  päivänä  opetella.  Vastaus  on,  että  tällä. 

Teksti:  Janne  Siren 

Kuvat:  Mikael  Heikkanen,  Janne  Siren,  Scratch  Cat  -logo  (MIT  Media  Lab),  LEGO 


”S  AY  MOI . . .  GO  TO  1 0 . . .  Siis  miten  tää 
niinku  toimii?”  Vaikuttaa  siltä,  että  yri¬ 
tykseni  portata  1980-luvun  suosituin¬ 
ta  kotitietokonekoodia  nykypäivään 
on  tuhoon  tuomittu.  Olen  muutenkin 
kuin  kala  kuivalla  maalla  Helsingin  yli¬ 
opiston  Scratch-ohjelmointileirin  vie- 
raspäivänä.  Asiat  näyttävät  tavallaan 
tutulta,  mutta  kaikki  koodieditorista 
opettajien  hiuksiin  on  värikkäämpää 
kuin  ennen.  Tämä  ei  ole  isäsi  bittileiri. 

Yksi  yleisistä  Skrollin  toimitukseen 
saapuvista  kysymyksistä  ei  suinkaan 
ole  ”Mikä  on  piskin  Commando- 
klooni?”  vaan  millä  ohjelmointia  voi 
tänä  päivänä  opettaa  ja  opetella.  Kun 
moni  toimittajamme  oli  lapsi,  oh¬ 
jelmointiympäristö  tuli  tietokoneen 
mukana  -  yksinkertainen  basic-tulkki 
saattoi  olla  koko  käyttöliittymä.  Koulut 


opettivat  melko  selkeää  Pascalia  ja  kil¬ 
pikonnalla  visualisoitua  Logoa.  Vielä 
1990-luvulla  Microsoftin  Visual  Ba¬ 
sic  edisti  helppoa  ohjelmointia.  Sitten 
kaikki  alkoivat  puhumaan  Javasta  -  se 
oli  aloittelijalle  vaikea,  vaikka  kuinka 
Java-lehtori  Arto  Wikla  yritti  Suomen 
kansaa  sivistää. 

Palataan  vielä  siihen  Visual  Basiciin. 
Yksi  kielen  erikoisuuksista  oli  käytet- 
tävyysguru  Alan  Cooperin  kehittämä 
Ruby-niminen  (ei  sukua  nykyiselle 
Ruby-kielelle)  graafinen  raahaa  ja  pu¬ 
dota  -käyttöliittymä.  Tämä  oli  jotain 
uutta  vuonna  1991,  ja  vaikutus  näkyy 
osin  nykyisissäkin  ohjelmointiympä¬ 
ristöissä.  Silti  vielä  tänäkin  päivänä 
valtaosa  ohjelmoinnista,  jopa  aloitte¬ 
lijoille  suunnatuilla  kielillä,  tehdään 
kirjoittamalla.  Kirjoittamisesta  seu¬ 


raa  kirjoitus-  ja  syntaksivirheitä,  eikä 
tekstikäyttöliittymä  useinkaan  esittele 
affordanssej  aan,  mahdollisuuksiaan, 
mikä  lyö  aloittelijalle  kapuloita  rattai¬ 
siin. 

Miten  tehdä  ohjelmoinnista  taas 
aloittelij  aystävällisempää?  Scratch 
tarjoaa  yhden  ratkaisun:  Scratchissa 
komentoja  ladotaan  visuaalisesti  kuin 
Lego -palikoita. 


Miksi  juuri  Scratch? 

Muistutetaan  silti  alkuun,  että  ohjel¬ 
moinnin  oppiminen  on  monimut¬ 
kainen  pedagoginen,  joidenkin 
mielestä  lähes  eettinen  kysymys, 
johon  vastaus  ei  aina  ole  ”aloita 
Scratchista”.  ”Aloita  konekielestä” 
voi  myös  olla  oikea  vastaus.  Skrolli 
julkaisi  aiheesta  taannoin  kattavan 


X 

artikkelin  Ohjelmoinnin  opintiet ,  joka 
on  edelleen  ajankohtaista  luettavaa  ja 
pohdittavaa  (ks.  skrolli.fi  tai  Skrolli 
2014.2).  Scratch  ei  myöskään  ole  ainoa 
palikkapohjainen  kieli,  muitakin  on. 

Ohjelmointia  voi  lähestyä  mones¬ 
ta  suunnasta,  ja  koulukuntia  on  lähes 
yhtä  monta  kuin  kouluja.  Koulu,  jos¬ 
ta  Scratch  tulee,  on  kuitenkin  hyvä- 
maineinen:  Massachusetts  Institute 
of  Technology  eli  MIT  Cambridges¬ 
sa,  Yhdysvalloissa.  Scratchin  kehitti 
koulun  MIT  Media  Lab  Elinikäinen 
lastentarha  -ryhmässään  2000-luvun 
ensikymmenellä,  professori  Mitch 
Resnikin  johdolla.  Nykyinen  versio 
on  vuodelta  2013.  Scratchia  pidetään 
myös  muualla,  jopa  Skrollissa,  varsin 
turvallisena  tapana  lähestyä  ohjel¬ 
mointia.  Se  kuulemma  mädättää  aivoja 
vähemmän  kuin  basic,  jonka  parissa 
moni  nykypäivän  ohjelmointiammat- 
tilainen  aloitteli. 

Tosiasia  myös  on,  että  Scratch  on 
suosittu.  Ohjelmointi  teki  paluun  Suo¬ 
men  peruskouluihin  viime  syksynä, 
ja  yksi  keskeinen  väline  on  sielläkin 
Scratch.  Lukuisat  ohjelmointikerhot  ja 
leirit,  meillä  ja  maailmalla,  opettavat 
Scratchia.  Lieneekin  niin,  että  Scratch 
on  2010-luvun  basic  -  Z- sukupolvelle 
ohjelmointi  on  Scratchia.  Kaiken  lisäk¬ 
si  Scratch  on  ilmainen  ja  toimii  vaikka 
internet- selaimella.  Oikeastaan  ainoa 
rajoittava  tekijä  on  ikääntyvän  Adobe 
Flash/ AIR  -laajennuksen  vaatimus 
virallisessa  Scratch- 


teisön  voima.  Lelu  tai  ei,  Scratchilla  voi 
tehdä  jotain,  jolla  on  väliä  -  ja  sillä  on 
väliä. 

Scratch  on  yhteisö 

Scratch-ohjelmointikieli  löytyy  osoit¬ 
teesta  scratch.mit.edu.  Scratchin 
keskiössä  on  visuaalinen  Scratch- 
kehitysympäristö,  jota  voi  käyttää 
internet- selaimella  verkossa  taikka 
paikallisesti.  Scratch-tuotos  puolestaan 
on  nimeltään  projekti.  Projektit  luodaan 
Scratch-kehitysympäristössä.  Scratchin 
nykyisessä  kakkosversiossa  ne  tunnistaa 
.sb2 -päätteestä  tiedostonimessä. 

Tyypilliset  projektit  ovat  kielen 
luonteen  vuoksi  pelejä  tai  ohjelmoituja 
animaatioita,  mutta  muunkinlaisia 
audiovisuaalisia  taideteoksia  löytyy. 

Scratch  on  tulkattu  ohjelmointikieli, 
joten  projektien  suorittaminen 
vaatii  ajoympäristön.  Ajoympäristö 
on  integroitu  kehitysympäristöön. 
Lisäksi  projekteja  voi  sisällyttää 
muille  web -sivuille,  kunhan  (vielä 
toistaiseksi)  käytössä  on  Adobe  Flash. 
Kolmannet  osapuolet  ovat  kehittäneet 
myös  välineitä,  joilla  Scratch  - 
projekteja  voi  käyttää  ilman  Flashia. 
Yhteisö  on  kehittänyt  muun  muassa 
käännöstyökaluja,  joilla  projektit  saa 
muunnettua  exe -tiedostoiksi. 

Lisäksi  Scratch-projekteja  voi  jakaa 
Scratchin  kotisivuilla.  Scratch-portaali 
on  jaettu  kahteen  osaan:  luomiseen 
ja  tutkimiseen.  Ensin  mainittu  on 


ohjelmointia 
ja  jälkimmäinen 

ohjelmien  käyttämistä. 
Scratch-yhteisön  jäsenet 
voivat  myös  hallinnoida 
omia  Scratch- studioitaan, 
joissa  voi  keräillä  yhteen  ja  nostaa 
esiin  muiden  projekteja.  Scratchista 
onkin  muodostunut  omanlaisensa 
sosiaalinen  media.  Kissakuvien  sijaan 
sinne  lähetetään  (kissa) ohjelmia  -  itse 
asiassa  Scratchin  logokin  on  kissa. 

Scratch-portaalin  tutkimuspuolikin 
palvelee  luomistyötä.  Julkaistua 

koodia  saa  uudelleenkäyttää  Creative 

Commonsin  Attribution-ShareAlike 
2.0  Generic  -lisenssin  mukaisesti. 
Scratchaajat  tutustutetaan  siis  varhain 
avoimeen  lähdekoodiin.  Scratch- 
kielellä  puhutaan  ”remixeistä”, 

kun  tehdään  muunnelmia  toisten 
projekteista.  Scratch  onkin  kuulemma 
saanut  nimensä  tiskijukkien 

skrätsäyksestä.  Teosten  tuunaaminen 
on  Scratchinkin  keskiössä,  musiikin 
sijaan  vaan  remiksataan  koodia. 

Herää  kysymys,  onko  Scratch  siis 
lelukieli  alkuunkaan:  sillä  tehdään 
tuotoksia,  joita  joku  oikeasti  käyttää. 
Samaa  ei  voi  sanoa  monista  muinaisista 
basic- räpellyksistä. 


Scratchilla  ohjelmointi 

Scratch-ohjelman  suoritusnäkymä 
-  ohjelman  ikkuna  -  on  nimeltään 
näyttämö  ( stage ).  Tämä  näkyy 


ympäristössä.  Tämä¬ 
kin  korjaantuu  seu- 
raavassa  versiossa. 

Graafisia  ohjel- 
mointikielivirityksiä 
on  toki  nähty  maail¬ 
man  sivu.  Usein  ää- 
riyksinkertaisina  le¬ 
luina  tai  pelieditorin 
tapaisina  erikoisuuk¬ 
sina.  Myös  Scratch- 
ohjelmointikieli 
kuuluu  niin  sanottu¬ 
jen  lelukielten  per¬ 
heeseen:  sillä  tuskin 
tehdään  kaupallisia 
tuotantosovelluksia. 
Mutta  Scratchissa 
helppokäyttöisyyteen 
yhdistyy  kaksi  asiaa, 
jotka  sen  lajitovereil¬ 
ta  usein  puuttuvat: 
ilmaisuvoima  ja  yh- 


@  Tiedosto  ▼  Muokkaa  ▼  Vinkit  Tietoa 


x  -V  : 


Iti  jtsiren  ▼ 


Reppu 


Scratchin  kehitysympäristö.  Suoritusnäkymä  eli  näyttämö  vasemmalla  ylhäällä,  projektin  sprite-  ja  taustaoliot  va¬ 
semmalla  alhaalla  sekä  ohjelmointipalikat  oikealla.  Kielivalintoja  on  lukuisia,  muun  muassa  suomi  ja  englanti. 

Jäljittely  on  hyvää  harjoitusta.  Scratchilla  on  toteutettu  muun  muassa  sangen  uskolliset  imitaatiot  Taito  Chase  HQ:sta  (1988)  ja  VVolfenstein 
3D:stä  (1992).  Suosittu  taidemuoto  ovat  myös  (usein  vähemmän  uskolliset)  käyttöjärjestelmäsimulaatiot. 


kehitysympäristön  vasemmassa  yläkul¬ 
massa.  Ohjelmat  koostuvat  graafisista 
elementeistä,  spriteistä  tai  hahmoista, 
jotka  Esiintyvät”  tällä  näyttämöllä. 
Näyttämölle  voidaan  lisäksi  määritellä 
tausta  ( background ).  Spritet  ja  taus¬ 
tat  näkyvät  ruudun  vasemmassa  ala¬ 
kulmassa.  Käyttäjäsyötettä  Scratch 
vastaanottaa  hiirtä  ja  näppäimistöä 
seuraamalla. 

Yhdessä  projektissa  voi  olla  lukuisia 
spritejä  ja  taustoja.  Lisäksi  spriteil- 
lä  voi  olla  useita  kuvia  eli  asuja  ( cos - 
tumes).  Spriteihin  ja  taustoihin  voi 
myös  liittää  ääniä  ja  muuttujia.  Spri¬ 
tet  ja  taustat  edustavat  Scratchissa 
tavallaan  olio -ohjelmoinnin  olioita. 
Ohjelmointi  tapahtuu  näiden  olioiden 
kautta:  kuhunkin  spriteen  tai  taustaan 
voi  kuulua  useita  skriptejä,  jotka  koos¬ 
tuvat  palikoista  ( blocks )  eli  Scratchin 
komennoista.  Scratch  käynnistelee 
skriptejä  sitä  mukaa,  kun  säädettyjä 
asioita  tapahtuu. 

Scratchin  pihvi  ovat  nuo  palikat, 
jotka  näkyvät  kehitysympäristön 


oikeassa  laidassa.  Ne  ovat  etäisesti 
Legoja  muistuttavia  värikkäitä  laati¬ 
koita.  Palikat  on  jaettu  kymmeneen 
kategoriaan:  liike,  ulkonäkö,  ääni, 
kynä,  tieto,  tapahtumat,  ohjaus,  tun¬ 
toaisti,  toiminnot  sekä  lisäpalikat. 
Niistä  muodostetaan  kokonaisuuksia 
raahaamalla  niitä  pinoiksi.  Joidenkin 
palikoiden  sisään  raahataan  myös 
toisia  palikoita,  esimerkiksi  muuttu- 
japalikoita  ehtopalikoihin.  Palikat  on 
tekstitetty  kielivalinnan  mukaan  ja 
värikoodattu  kategorian  mukaan. 

Scratchin  palikat  ovat  tuttuja. 
Useimmat  yleiset  ehto-  ja  ohjausra¬ 
kenteet  sekä  perustason  matemaatti¬ 
set  operaatiot  ovat  mukana  -  Ikära¬ 
kenteetkin  ja  pienoisena  tuhmuutena 
globaalit  muuttujat.  Visuaalisella  puo¬ 
lella  tarjotaan  palikat  spritejen  liikut¬ 
teluun  ja  animointiin,  mukaan  lukien 
spritejen  ja  laitojen  törmäystarkis- 
tukset.  Koodiin  voi  jopa  lisätä  kom¬ 
mentteja:  ne  esitetään  muistilappuina. 
Tärkeänä  ominaisuutena  lisäpalikoita 
voi  määritellä  itse,  mikä  vastaa  funk¬ 


tio-  tai  metodikutsuja. 

Scratchin  keskittyminen  spriteihin 
ja  taustoihin  ohjaa  tuotoksia  visu¬ 
aalisiin  esityksiin  ja  peleihin.  Siihen 
sisältyy  myös  piirto -ohjelma  sekä  va- 
lokuvausmahdollisuus,  mikä  kannus¬ 
taa  spontaaniin  hahmotteluun,  joskin 
mediatiedostoja  voi  tuoda  muualtakin. 
Scratchissa  ei  sen  sijaan  ole  helppoa  ta¬ 
paa  tuottaa  esimerkiksi  vapaata  ohjel¬ 
mallista  tekstiä,  vain  puhekuplia  ja  sen 
tapaisia.  Scratchissa  on  kuitenkin  sekä 
kynätoiminto  että  spritejen  kloonaus, 
joten  pikseleitä  piirtämällä  vain  suori¬ 
tuskyky  on  rajana. 

Scratch- ohjelmoijalla  on  käytettä¬ 
vissään  ruudun  alareunassa  lisäksi 
kaikkien  projektiensa  yhteinen  reppu 
( backpack ),  jonne  voi  laittaa  projek¬ 
tiensa  kesken  jaettavia  resursseja. 

Scratchin  tulevaisuus 

MIT  ja  uusi  yhteistyökumppani 
Goo-gle  kehittävät  parhaillaan 
seuraavaa  versiota  Scratch  3.0. 
Kolmosversioon  sisältynee  muun 


Scratchin  kaverit 

Scratch  on  avoimen  lähdekoodin  projekti  ja  on  siten  poikinut 
lukuisia  virallisia  ja  epävirallisia  sivujuonteita.  Tässä  muutama 
kiintoisa. 

Tuki  LEGO  WeDo  2.0  -opetusroboteille  löytyy  sisäänrakennet¬ 
tuna.  Scratchissa  on  palikat  moottoreiden,  valojen  sekä  kallistus- 
ja  etäisyysantureiden  hallintaan. 

Scratch  tukee  myös  muun  muassa  PicoBoardia  suoraan,  mutta 
lisäksi  esimerkiksi  PICAXE-mikrokontrollerille  löytyy  erikseen 
tuki  S2P-lisäpalikan  muodossa  (picaxe.com).  Scratchilla  voi 
näin  hallinnoida  mikrokontrolleriin  kytkettyjä  laitteita.  Myös 
Arduinolle  löytyy  laajennus:  S4A  (s4a.cat). 

ScratchJr  (scratchjr.org)  on  nuorille  lapsille,  iät  5-7,  suunnattu 
kevyempi  tablettiversio  Scratch-ohjelmointiympäristöstä. 
ScratchJr:ssä  pystysuuntaisten  komentopinojen  sijaan  raahataan 
kuvallisia  palikoita  vaakasuunnassa. 

Scratch  3.0  siirtyy  Flash-vaatimuksesta  universaaliin  HTML5- 
tekniikkaan.  Myös  käyttöliittymä  saa  kasvojenkohotuksen. 
Testaa  itse:  wiki. scratch. mit.edu/wiki/Scratch_3. 0. 


muassa  16:9-kuvasuhteen  näyttämö  sekä 
60  fps:n  tai  nopeampi  päivitystaajuus 
nykyisen  4:3:n  ja  30-40  fps:n  sijaan.  Muut 
parannukset  liittyvät  esimerkiksi  tekstin 
esittämiseen  ja  merkkien  käsittelyyn. 
Kakkosversiossa  kun  esimerkiksi 
sisäkkäisten  merkkijonojen  etsiminen  on 
tehtävä  työläästi  käsin. 

Tärkein  parannus  on  kuitenkin  Adobe 
Flash/AIR  -riippuvuuden  poistuminen. 
Seuraava  Scratch  on  toteutettu 
HTML5:llä,  joten  se  tulee  tukemaan 
suoraan  myös  iOS-  ja  Android-laitteita. 
Scratch  3.0:n  ennakkoversio  on  jo  jakelus¬ 
sa  ja  seuraavaa  päivitystä  on  lupailtu  ensi 
vuoden  alkupuolelle.  Pessimistisimmät 
veikkaavat,  että  Scratch  3.0:n  viralliseen 
julkaisuun  menee  vielä  pari  vuotta.  Suurin 
puute  3.0:n  ennakkoversiossa  kun  on  sen 
yhteisön  puute. . . 

Niin,  entäpä  se  GO  TO.  Sellainen  palik¬ 
ka  kyllä  löytyy  Scratchista,  mutta  mitään 
tekemistä  basicin  Goto -ohjausrakenteen 
kanssa  sillä  ei  ole.  Scratchissa  Go  to  lii¬ 
kuttaa  spritejä  paikasta  toiseen.  Basicin 
kaltaista  hyppyrakennetta  aina  välillä  toi¬ 
votaan,  mutta  tekijät  ovat  tiukkana:  Goto 
on  rumaa  koodia,  Scratchissa  on  parem¬ 
piakin  ohjausrakenteita.  Gotoa  emme 
siis  kolmosessakaan  saa.  Silti,  vinkkinä 
hyppyjen  ystäville,  Broadcast-palikka  on 
melkein  kuin  Gosub...  Kyllä,  basic  sulatti 
aivot.  & 

Löydät  tämän  artikkelin  linkit  ja  lisää 

osoitteesta:  skrolli.fi/numerot 


Matias  Siren,  12,  toteuttamassa  hai-aiheista  tulkintaansa  kilpa- 
ajopelistä. 


Scratch-nuorisoa  yliopistolla 

Scratchia  käytetään  opetukseen  jopa  yliopistotasolla:  muun 
muassa  Harvardin  tietojenkäsittelytieteen  peruskurssi  aloittaa 
siitä.  Paras  opetuksellinen  hyöty  Scratchista  saadaan  kuitenkin 
peruskoulutasolla,  mikä  on  huomattu  Suomessakin.  Esimerkiksi 
Helsingin  yliopiston  tietojenkäsittelytieteen  laitoksen  Linkki- 
keskus  (  inkki.cs.helsinki.fi)  järjestää  Scratch-leirejä  ja  -kerhoja 
juuri  koululaisille.  Skrolli  kävi  kesällä  tutustumassa  viikon 
mittaiseen  päiväleiriin. 

Peliohjelmointiin  keskittynyt  aloittelijakin  oli  suunnattu 

9—1 2-vuotiaille.  Käytännössä  lähes  jokaisena  viisipäiväi- 
sen  leirin  päivänä  ohjelmoitiin  yksi  uusi  peli  Scratchilla, 
nousevalla  vaikeusasteella.  Lisäksi  tehtiin  tutustumis¬ 
kierroksia  yliopiston  tutkimustiloihin,  joista  mieleen  jäi 
etenkin  Faradayn  häkki  -  koska  "siellä  ei  toimi  netti"! 
Karmea  paikka...  Jos  kotona  toimi  netti,  leiritehtäviä 
saattoi  jatkaa  siellä,  sillä  ohjelmointi  tehtiin  avoimessa 
Scratch-pilvipalvelussa  verkkoselaimella. 

Leiritehtävät  olivat  variaatioita  tutuista  peliteemoista:  kalas- 
tuspeli,  jossa  haavin  varsi  toteutettiin  hauskasti  kalastaja-  ja 
haavi-spritejen  välisenä  vektorina;  ylhäältä  kuvattu  rallipeli; 
labyrintti  ja  pong.  Ohjeita  saatiin  sen  verran,  että  aloittelijakin 
pärjää,  mutta  tuotoksiin  tuli  kyllä  riittävästi  myös  vaihtelua  ja 
omaa  oivallusta.  Tarjolla  oli  myös  lisätehtäviä,  kuten  kloonit 
Asteroids- ja  Flappy-peleistä.  Skrolli  suosittelee. 

Hörhö 


Kurkistus 
tuonpuoleiseen  - 

henkimaailma  kommunikoi 
laitteiden  avulla 

Paranormaalia  tutkivat  ryhmät  ja  yksityishenkilöt 
keskustelevat  vainajien  kanssa  teknologian 
avulla.  Aaveiden  metsästys  onnistuu  jopa 
älypuhelinsovelluksilla. 

Teksti:  Miika  Auvinen 

Kuvat:  Mitol  Meerna,  Miika  Auvinen 


Henkien  kanssa  kom¬ 
munikointiin  ei 
tarvita  enää  meedi¬ 
on  kykyjä  tai  ouija- 
lautaa.  Viime  vuosi¬ 
kymmeninä  on  kehitetty  teknologiaa, 
jonka  avulla  paranormaalien  ilmiöiden 
tutkijat  ovat  itsensä  mukaan  keskustel¬ 
leet  kuolleiden  kanssa.  Alkuun  pääsee 
helposti  lataamalla  puhelimeensa  jon¬ 
kin  monista  kummitusten  metsästyk¬ 
seen  tarkoitetuista  sovelluksista. 

Kuolleille  puhumisesta  teknologis¬ 
ten  välineiden  avulla  käytetään  lyhen¬ 
nettä  ITC  ( instrumentoi  trans  Com¬ 
munication).  Ensimmäiset  kuolleiden 
äänet  tallennettiin  väitetysti  fonogra¬ 
fin  vahasylintereille.  Helpoimmillaan 
henkiin  saadaankin  kontakti  vain  tal¬ 
lentamalla  nauhurilla  ääntä.  Jos  henget 
ovat  sosiaalisia,  tallenteen  taustakohi¬ 
nasta  voi  myöhemmin  kuulla  puhetta. 

Tärkeimpiä  vain  hengille  puhumi¬ 
seen  tarkoitetuista  laitteista  ovat  kui¬ 
tenkin  erilaiset  ghost  boxit.  Ghost  box 
luo  valkoista  kohinaa  vaihtelemalla  sa¬ 
tunnaisesti  radiokanavia.  Jälkeenpäin 
valkoisessa  kohinassa  voi  paranor¬ 


maalien  ilmiöiden  tutkijoiden  mukaan 
kuulla  henkien  kommunikointia. 

Kriitikoiden  mukaan  ala  on  täynnä 
pseudotiedettä,  urbaanilegendoja  ja 
suoria  huijauksia.  Useasti  lähteet  löy¬ 
tyvät  hämäristä  YouTube-videoista  tai 
epäluotettavan  näköisiltä  nettisivuilta. 

Joidenkin  haamunmetsästäjien  mu¬ 
kaan  television  aaveiden  metsästyk¬ 
sestä  kertovat  ohjelmat  antavat  henki¬ 
en  kanssa  kommunikoinnista  väärän 
kuvan.  Välillä  vainajia  ei  kunnioiteta; 
joskus  suurimpana  motivaationa  on 
viihde,  ei  asiakkaiden  auttaminen. 

Hengille  puhumisen 
lyhyt  historia 

Henkien  kanssa  on  yritetty  kommu¬ 
nikoida  tuhansia  vuosia.  Aiemmin 
apuna  vainajille  puhumisessa  on  käy¬ 
tetty  noitia,  meedioita  ja  ouija-lautoja. 
Yhdysvalloissa  syntyi  1840-luvulla  spi¬ 
ritualistinen  liike,  jonka  opin  mukaan 
elämä  jatkuu  vielä  kuoleman  jälkeen¬ 
kin,  ja  elävien  on  mahdollista  ottaa 
yhteys  vainajiin.  Opin  kulta-aika  oli 
ensimmäisen  maailmansodan  jälkeen, 
kun  omaiset  halusivat  saada  kontaktin 


rintamalla  kuolleisiin  läheisiinsä. 

Tiina  Mahlamäki  on  Turun  yli¬ 
opiston  uskontotieteen  lehtori.  Hänen 
mukaansa  spiritualistit  halusivat  em¬ 
piirisesti  todistaa  kuolemanjälkeisen 
elämän  olemassaolon. 

-  Todisteina  kuolemanjälkeisestä  elä¬ 
mästä  toimi  henkien  vaikutus  reaa¬ 
limaailmaan,  esimerkiksi  äänet,  esi¬ 
neiden  liikkuminen  ja  ektoplasman 
ilmestyminen.  Todisteiden  hankkimi¬ 
sessa  hyödynnettiin  myös  uusia  tekni¬ 
siä  innovaatioita,  kuten  sähköä  ja  valo¬ 
kuvaamista. 

Tarina  kertoo  ensimmäisten  tekni¬ 
sellä  välineellä  tallennettujen  henki- 
äänien  olleen  Vladimir  Bogorazin 
tallentamia.  Vladimir  Bogoraz  oli  Lat¬ 
viassa,  Venäjän  keisarikunnan  alueella 
syntynyt  tutkija  ja  tiedemies.  Tutkies¬ 
saan  tsuktsi-kansan  rituaaleja  vuonna 
1901  Bogoraz  tallensi  fonografilla  sha¬ 
maanin  rummutusta  pimeässä  huo¬ 
neessa.  Tarinan  mukaan  myöhemmin 
tallennetta  kuunnellessa  kuului  outoa 
puhetta  englanniksi  ja  venäjäksi. 

Toden  teolla  nykyaikaan  ITC-ilmiö 
nousi  1959,  kun  ruotsalainen  eloku- 


20  5KRDLLI  2017.3 


Ilmaisen  kummitustutkan  mukaan  henget  viihtyvät  myös  urbaanissa  ympäristössä. 


va-  ja  oopperatähti  Friedrich  Jurgen- 
son  tallensi  nauhurilla  lintujen  laulua 
maatilansa  pihalla.  Kuunneltaessa  tal¬ 
lenteesta  kuului  myös  puhetta,  vaikka 
paikalla  ei  ollut  ketään  tallentamishet- 
kellä.  Jurgenson  päätteli  äänten  tulevan 
henkimaailmasta.  Pian  kentälle  ilmes¬ 
tyi  useita  tutkijoita,  jotka  tallensivat 
henkiääniä  nauhureilla  ja  kuuntelivat 
valkoista  kohinaa. 

Aikaa  myöten  hengille  kommuni¬ 
koitiin  myös  televisioiden,  faksien, 
tietokoneiden  ja  puhelimien  välityk¬ 
sellä.  Televisio-  ja  tietokoneruutuihin 
esimerkiksi  ilmestyi  edesmenneiden 
ystävien,  sukulaisten  ja  julkkisten  kas¬ 
voja. 

Myös  monien  1900-luvun  alun  julk¬ 
kisten  kerrotaan  olleen  kiinnostuneita 
hengille  puhumisesta.  Tarinoiden  mu¬ 
kaan  sekä  Thomas  Edison  että  Nikola 
Tesla  kehittivät  laitteita,  joilla  keskus¬ 
tella  henkien  kanssa. 

Keksijänerot 

urbaanilegendojen  keskellä 

Nikola  Tesla  pohti,  voisiko  ihmiskunta 
kommunikoida  muiden  planeettojen 
asukkaiden  kanssa.  Hänen  suunnitte¬ 
lemansa  laitteen  kautta  kuului  ihmis¬ 
mäistä,  selittämätöntä  ääntä.  Myö¬ 
hemmin  äänet  on  tulkittu  henkien 
keskusteluksi. 

Internetistä  löytyy  videoita  laitteista, 
joiden  väitetään  olevan  Teslan  suun¬ 
nittelemia.  Nykyään  laitteen  voi  liittää 
tietokoneeseen  äänten  voimistamisek¬ 
si,  analysoimiseksi  ja  tallentamiseksi. 
Kidekoneen  ja  spiraalimaisen,  herkän 
antennin  avulla  laite  havaitsee  myös 
lähestyviä  myrskyjä  ja  diodi  reagoi 
valon  liikkeeseen.  Syntyvät  äänet  ovat 


aavemaisia  ja  kalvavia.  Välillä  laitteen 
äänet  kuulostavat  puheelta  tuntemat¬ 
tomilla  kielillä. 

Thomas  Edison  mainitsi  vuonna 
1920  American  Magazine  -lehden 
haastattelussa  eräänlaisen  henkipu- 
helimen  mahdollisuuden.  Edison  on 
historian  tuotteliaimpia  keksijöitä  yli 
tuhannella  patentillaan.  Hänen  kek- 
sinnöikseen  luetaan  esimerkiksi  heh¬ 
kulamppu  ja  aiemmin  mainittu  fo¬ 
nografi,  ihmiskunnan  ensimmäinen 
puhetta  äänittävä  laite. 

Suuri  yleisö  oli  innoissaan.  Jos  joku 
rakentaisi  henkipuhelimen,  niin  Tho¬ 
mas  Edison.  Luultavasti  maininta  hen- 
kipuhelimesta  oli  Edisonin  vitsi,  nal¬ 
jailua  aikakauden  spiritismibuumille. 
Laitteesta  ei  koskaan  löydetty  proto¬ 
tyyppiä  tai  piirustuksia. 

Spiricom  rakennettiin 
yhdessä  henkien  kanssa 

Spiricom  on  lyhenne  sanoista  spirit 
Communication.  Kyseessä  on  George 
Meekin  ja  William  0’Neillin  yhdes¬ 
sä  kehittelemä  laite,  joka  väitetysti 
mahdollisti  molemminpuolisen,  reaa¬ 
liaikaisen  kommunikaation  henkien 
kanssa.  Spiricom  julkistettiin  vuonna 
1982.  Meediokyvyillä  siunattu  William 
0’Neill  sai  omien  sanojensa  mukaan 
apua  hengiltä  rakentaessaan  laitetta. 

Spiricomin  kautta  alkoi  rakennus¬ 
vaiheessa  kuulua  menehtyneen  tiede¬ 
miehen,  George  Muellerin  puhetta. 
Nariseva  ja  konemainen  ääni  neuvoi 
Meekia  ja  0'Neillia  koneen  ominai¬ 
suuksien  parantelemisessa. 

Spiricomia  ei  patentoitu,  ja  ihmisiä 
kannustettiin  testaamaan  laitetta  itse. 
Vaikka  piirustukset  löytyvät  Googlen 


kuvahaulla,  ei  kukaan  muu  ole  onnis¬ 
tunut  laitteen  käyttämisessä.  Tätä  on 
perusteltu  0’Neillin  meediokyvyillä, 
jotka  edesauttoivat  kontaktin  saami¬ 
sessa  henkiin. 

Ghost  boxia  käyttävät 
harrastajat  ja  ammattilaiset 

Nykypäivän  aaveenmetsästäjät  käyttä¬ 
vät  tutkimuksissaan  ghost  boxeja.  Lait¬ 
teiden  laatu  vaihtelee:  kiinalaisia  mas¬ 
satuotetta  a  ghost  boxeja  ei  voi  verrata 
harrastajien  itse  rakentamiin,  erilaisia 
jalometalleja  ja  kristalleja  sisältäviin 
laitteisiin.  Suomalaisista  ryhmistä  esi¬ 
merkiksi  Aavedata  ja  Ghost  Investiga- 
tions  Finland  käyttävät  ghost  boxeja 
tutkimuksissaan.  Ensimmäisen  ghost 
boxin  rakensi  ITC-ilmiöitä  tutkinut 
yhdysvaltalainen  Frank  Sumption,  ja 
ne  tunnetaankin  myös  Frank  s  boxeina. 

Ghost  boxien  ideana  on  vuorotel¬ 
la  satunnaisesti  eri  radiotaajuuksia. 
Tällöin  syntyy  niin  sanottua  valkois¬ 
ta  kohinaa,  jonka  seassa  voi  kuulla 
kuolleiden  puhuvan.  Laitetta  kohtaan 
on  helppo  olla  kriittinen,  koska  eri 
radiokanavilta  kuuluvassa  puheessa 
ei  sinänsä  ole  mitään  yliluonnollista. 
Paranormaalien  ilmiöiden  tutkijoiden 
mukaan  henget  säätelevät  radiokana¬ 
vien  satunnaisuutta  saadakseen  omat 
viestinsä  elävien  maailmaan. 

Kritiikin  mukaan  ITC-nauhoitteissa 
suoria,  selkeitä  vastauksia  tulee  har¬ 
voin,  ja  ihmisellä  on  paljon  varaa  tul¬ 
kintaan.  ITC-tallenteiden  kanssa  saa¬ 
kin  olla  tarkkana,  sillä  ihminen  useasti 
näkee  merkityksiä  ja  kuvioita  sielläkin 
missä  niitä  ei  oikeasti  ole. 

Tiina  Mahlamäen  mukaan  ihminen 
on  erityisen  herkkä  tulkitsemaan  ou¬ 
dot  ilmiöt  niin,  että  niiden  takana  on 
jokin  tietoinen  toimija.  Ilmiön  taustal¬ 
la  ovat  evoluutio  ja  eloonjääminen. 

-  On  ollut  eloonjäämisen  kannalta 
hyödyllisempää  esimerkiksi  tulkita 
kahina  heinikossa  leijonaksi  tai  vihol¬ 
liseksi  kuin  olla  tulkitsematta. 

Kovimmat  kokeilijat  rakentavat  tie¬ 
tenkin  ghost  boxinsa  itse,  usein  kerto¬ 
en  henkien  osallistuvan  kehitykseen. 
Jos  johdatusta  tuonpuoleisesta  ei  saa, 
voi  sellaisen  kuitenkin  myös  ostaa  val¬ 
miina.  Suomessa  saatavuus  on  heikkoa, 
mutta  ghost  boxeja  myydään  monilla 
internetin  suurista  kauppapaikoista. 
Amazonista  tai  Ebaysta  sellaisen  saa 
70-150  euron  hintaan.  Välillä  Ebayssa 
näkee  myös  YouTube- julkkisten  itse 

Helsingin  kantakaupungissa  testatun  spirit  boxin  äänet  eivät  olleet  kovin  aavemaisia. 


rakentamia  ghost  boxeja,  esimerkiksi 
YouTube-tähti  Steve  Huffin  rakenta¬ 
man  Wonder  Boxin  myyntihinta  on 
kohonnut  5  000  dollariin. 

Älypuhelimen  kanssa 
haamuja  jahtaamaan 

Kummitustenmetsästäjä  löytää  myös 
älypuhelimelleen  monenlaisia  apuvä¬ 
lineitä. 

Ghost  boxien  periaatteita  käyttäviä 
puhelinsovelluksia  kutsutaan  spirit 
boxeiksi.  Spirit  boxitkin  skannaavat 
satunnaisesti  radiokanavia  valkoisen 
kohinan  luomiseksi.  Spirit  boxeja  saa 
ilmaiseksi  tai  pientä  hintaa  vastaan 
Android-  ja  iOS -laitteiden  sovellus- 
kaupoista. 

Kummitustutkat  käyttävät  älylait- 
teen  sensoreita  kummitusten  sijainnin 
paljastamiseen.  Näytöllä  on  usein  klas¬ 
sinen  pyöreä  tutkaruutu,  jossa  näkyvät 
pisteet  ovat  kummituksia.  Testatessani 
kummitustutkia  niiden  antamat  tulok¬ 
set  tuntuivat  satunnaisilta.  Kummi¬ 
tuksia  löytyi  jopa  omasta  olohuo¬ 
neestani. 

Jotkut  applikaatioista  käyt¬ 
tävät  kameraa  ja  sensorei¬ 
ta  haamujen  näkemiseen. 
Applikaatio  ilmoittaa  reaa¬ 
liaikaisesti  heilahteluista 
sähkömagneettisissa 
kentissä.  Sähkölaittei¬ 
den  ja  langattomien 
verkkojen  täyttä¬ 
mässä  maailmassa 
heilahtelut  eivät 
aina  kerro  hen¬ 
kien  läsnäolos¬ 
ta. 

Luin  lehdistä 


ja  internetistä  toimittajien  valintoja 
työvälineiksi  kummitusten  havain¬ 
nointiin,  mutta  näitä  sovelluksia  en 
löytänyt  Google  Play  -kaupasta.  Käyt- 
tökelpoisimmalta  vaikutti  maksullinen 
SV-2  SpiritVox,  johon  uhrasin  Skrolli- 
artikkelin  nimissä  noin  kahdeksan  eu¬ 
roa. 

Tallensin  kohinaa  SV-2  SpiritVox 
-sovelluksella  ja  kuuntelin  äänet  kuu¬ 
lokkeilla.  Kohinan  joukossa  oli  jotain 
puheen  kaltaista,  vähän  pelottavaakin 
ääntelyä.  Sama  huutava  ääni  kuului 
kaikilla  testaamillani  alueilla.  Sovel¬ 
luksessa  on  neljä  kanavaa,  joista  äänet 
tulevat.  Voi  olla,  että  yksi  kanavista 
syöttää  kohinaan  valmiiksi  äänitettyä 
huutoa.  Välillä  valkoisessa  kohinassa 
kuului  vääristyneitä  melodioita,  kun 
radiokanavien  skannaus  sattui  musiik¬ 
kia  soittavalle  kanavalle. 

Todisteet  on  videoitu 
YouTubeen 

Valtaosa  videotodisteista  löytyy  YouTu- 
besta.  Yksi  alan  kliseistä  on  antaa 
vastuu  katsojalle,  jonka  täytyy 
itse  päättää,  uskooko  näytettyi- 
hin  todisteisiin. 

Kaikki  eivät  onnistu  va¬ 
kuuttavien  todisteiden 
saamisessa.  YouTuben 
menestyneimmät  henki¬ 
en  kanssa  keskustelijat 
perustelevat  menes¬ 
tystään  vuosia  raken¬ 
netulla  luottamus¬ 
suhteella  henkien 
kanssa. 

Kritiikin  mukaan 
videoformaatti  aut¬ 
taa  hyvien  tulosten 


esittelyssä.  Epäloogiset  vastaukset  on 
editoitu  pois  ja  katsoja  näkee  vain  par¬ 
haat  palat.  Katsoja  ei  näe  johtoja  tai 
liitäntöjä,  jolloin  on  mahdollista,  että 
session  vetäjä  pitää  henkilaitteensa  vo¬ 
lyymin  poissa  ja  kuullut  äänet  ovat  val¬ 
miiksi  äänitettyä  puhetta. 

Videoiden  tekijöiden  laatimat  teksti¬ 
tykset  johdatelevat  kuulemaan  sanoja 
ja  lauseita  kohinassa.  Jos  tekstityksiä  ei 
lue,  ei  henkien  puheesta  saa  selvää. 

Joskus  onnistumista  henkien  saami¬ 
sessa  näkymään  tai  kuulumaan  teknis¬ 
ten  välineiden  kautta  on  perusteltu  tal¬ 
lentajan  meedion  kyvyillä.  Tavallinen 
tallaaja,  jolla  ei  ole  luonnostaan  herk¬ 
kyyttä  henkien  kanssa  toimimiseen,  ei 
välttämättä  saa  tuloksia  aikaan. 

Saako  hengille  puhua? 

Erilaisten  lehtipuiden  ympäröimä  hy¬ 
lätty  hautausmaa  Pirkanmaalla  on  426 
ihmisen  viimeinen  lepopaikka.  Psy¬ 
kiatrisen  sairaalan  potilaita  haudattiin 
alueelle  vuodesta  1901  vuoteen  1964. 
Hautakivin  on  muistettu  vain  pientä 
osaa  edesmenneistä.  Vuonna  1991  pys¬ 
tytetylle  muistomerkille  on  tuotu  kuk¬ 
kia.  Tunnelma  on  suorastaan  harras. 

Tarkoituksenani  oli  testata  alueella 
kummitustenmetsästykseen  kehitet¬ 
tyjä  sovelluksia.  Tilanne  saa  mietti¬ 
mään  kuolleille  puhumisen  eettistä 
ulottuvuutta.  Se  ei  perustu  pelkoon 
henkiä  kohtaan  vaan  edesmenneiden 
kunnioitukseen.  Paikalle  on  haudattu 
sukulaisia,  ystäviä  ja  läheisiä.  En  halua 
loukata  omaisia  enkä  vainajien  rauhaa. 
Peräännyn  suunnitelmastani  todistaa 
tuonpuoleisen  olemassaolo  Skrollin 
sivuilla. 

Toisaalta  vainajien  kanssa  kom¬ 
munikointi  voi  helpottaa  läheisensä 
menettäneen  oloa.  Tiina  Mahlamäen 
mukaan  ihmisten  kokemuksilla,  jotka 
he  tulkitsevat  vainajien  läsnäoloksi  tai 
heidän  lähettämikseen  viesteiksi,  voi 
olla  suurikin  merkitys. 

-  Kokemus  voi  antaa  lohtua  surevalle. 
Mukana  voi  olla  kokemus  vaikkapa 
anteeksiannosta  tai  jonkin  kesken  jää¬ 
neen  asian  ratkeamisesta.  Seurauksena 
voi  olla  luottamus  siihen,  että  läheinen 
edesmennyt  on  olemassa  jossain.  & 

Tablettien 

pihtiliike 

Janne  Siren 

Tabletit  eivät  valloittaneet 
maailmaa,  mutta  ahdiste¬ 
levat  perinteistä  tietokonet¬ 
ta  uusista  suunnista. 

Kun  Apple  julkaisi  iPadin  vuon¬ 
na  2010,  siitä  povattiin  tieto¬ 
koneen  seuraajaa.  Steve  Jobs 
kuuluisasti  ennusti,  että  perinteisestä 
tietokoneesta  tulee  kuin  kuorma-auto 
eli  harvat  tarvitsevat  sellaista.  Trenditie- 
toisimmat  korvasivatkin  kannettavansa 
tabletilla.  Ihmettelin  asiaa  kolumnis¬ 
sani  Mihin  tablettia  tarvitaan ?  (Skrolli 
2014.3). 

Monta  tablettia  myöhemmin  koen 
edelleen,  että  perustabletti  on  laitemuo- 
tona  tietokonetta  parempi  vain  e-luke- 
misessa  ja  joissain  seisomatöissä.  Näis¬ 
säkin  monikäyttöisemmät  ja  kädessä 
ergonomisemmat  suuret  älypuhelimet 
ovat  usein  parempia  -  ne  ovat  niitä  to¬ 
dellisia  kansantietokoneita.  Kirjat  luen 
itse  sähkömusteelta,  iPad  sopii  lähinnä 
digitaalisen  Skrollin  selailuun. 

Tableteilla  onkin  uusi  strategia:  jos 
et  voi  voittaa  perinteistä  tietokonetta, 
muutu  sellaiseksi. 

Väärinymmärretty  idiootti 

Microsoftin  Windows  8  -käyttöjär¬ 
jestelmä  (2012)  oli  väärinymmärretty 
hölmöläinen.  Olihan  se  typerä,  kaksi 
eri  maailmaa  kömpelösti  liimattuna 
yhteen.  Mutta  vaikka  toteutus  ontui,  ei 
Windows  8:n  ajatus  sisällön  skaalaami- 
sesta  kaikille  laitemuodoilla  älypuheli- 
mesta  tablettiin  ja  pöytäkoneisiin  ollut 
yhtä  huono  kuin  ensivaikutelma. 

Yhdistäessään  perinteistä  tietokonet¬ 
ta  ja  kosketuslaitteita  Microsoftilla  oli 
tietenkin  oma  lehmä  ojassa.  Yrityksen 
menestys  perustui  pc-markkinoihin, 
joita  tabletit  nakersivat.  Mutta  vaikutti- 
vathan  ne  liiketoiminnan  todellisuudet 
arkkikilpailija  Appleenkin  -  iPadin  yl- 
tiöyksinkertaistettu  idea  oli  enemmän 
seurausta  yhtiön  menestyksekkäästä 
älypuhelinreseptistä  kuin  harkittu  ko¬ 
konaisuus. 

Tietokoneen  ja  kosketuksen  yhdistä¬ 
mistä  oli  tutkittu  myös  Applella.  Steve 


Jobs  popularisoi  väitteen,  että  yhdistel¬ 
mä  johtaisi  niin  sanottuihin  gorillakä- 
siin  {gorilla  arms).  Pystyssä  olevan  kos¬ 
ketusnäytön  käyttäjä  näyttää  gorillalta 
ja  siltä  hänestä  myös  tuntuu  jälkikäteen. 
Totta  toinen  puoli,  tällaisen  näytön  ope¬ 
roiminen  on  harvoin  ergonomista. 

Viimeistään  Windows  10  (2015)  kui¬ 
tenkin  osoitti  Microsoftin  kaukonä¬ 
köisyyden.  Kuten  modernit  web-sivut, 
hyvällä  toteutuksella  samat  ohjelmistot 
voidaan  skaalata  erikokoisiin  ja  erilai¬ 
siin  laitteisiin,  jolloin  käyttäjät  voivat 
saumattomasti  siirtyä  esimerkiksi  sisäl¬ 
lön  kuluttamisesta  sen  luomiseen. 

Nykyaikaisen  pc-hybridin  käyttäjää 
eivät  myöskään  gorillakädet  vaivaa, 
sillä  tietokone  sopeutuu  kulloiseen¬ 
kin  käyttötapaan.  Kirjoituskone  taipuu 
piirtoalustaksi  tai  kääntyy  esittelytkään, 
monesti  jopa  halkeaa  tabletiksi.  Koske¬ 
tusnäyttöä  tulee  joskus  käpälöityä  goril- 
lakäsilläkin,  mutta  se  on  vapaaehtoista. 

Keisarin  uudet  vaatteet 

Windows  10  -hybridien  kehitys  jätti 
Applen  pienoiseen  välikäteen.  Yhtäk¬ 
kiä  se  oli  ainoa  valmistaja,  joka  vannoi 
kosketusnäytöttömien  perinteisten  tie¬ 
tokoneiden  nimeen.  Yhtiön  älylaitteet 
toki  myivät  ennätyksiä,  mutta  mieliku¬ 
va)  ohtajuus  alkoi  lipsua.  Jotain  oli  pie¬ 
lessä,  kun  lehdistö  hehkutti  Microsoftin 
keksintöjä. 

Apple  otti  opiksi,  tavallaan.  Vaka¬ 
vampaan  käyttöön  suunnattu  iPad  Pro 
(2015)  toi  mukanaan  Windows -laitteis¬ 
sa  yleisen  kynäohjaimen,  jollaisia  App¬ 
le  oli  aikaisemmin  arvostellut.  Yhtiö 
höllensi  myös  tablettien  näyttökoolle 
asettamiaan  periaatteellisia  rajoituksia. 
Windows-hybridien  tapaan  iPad  Pro 


tarjoaa  muun  muassa  pöytäkäyttöön 
sopivan  noin  13  tuuman  näytön  ja  näp¬ 
päimistön. 

Ironisesti  iPad  Pron  näppäimistöä 
käytettäessä  osoittaminen  tehdään  go- 
rillakäsillä,  sillä  ohjauslevyä  ei  ole,  eikä 
näytön  kulmaa  voi  säätää.  Täysin  Apple 
ei  silti  ole  luovuttanut  asiassa.  Uusim¬ 
mat  MacBook  Pro  -kannettavat  (2016) 
sisältävät  kompromissin:  pienen  Touch 
Bar  -kosketusnäyttöpalkin  näppäimis¬ 
tössä.  Vaakatasossa  oleva  Touch  Bar 
onkin  ihan  käyttökelpoinen,  joskin  ra¬ 
joittunut  ominaisuus. 

Jännäksi  Touch  Barin  tekee  se,  että 
kyseessä  on  teknisesti  lähes  App¬ 
le  Watch  -älykello  -  omaa  Apple  Tl 
-suoritintaan  ja  iO S -käyttöjärjestelmää 
myöten.  Tämä  integroitu  minitabletti 
toimii  Macin  hiirikäyttöjärjestelmän 
rinnalla.  Siinä  missä  Microsoft  on  sor¬ 
vannut  älylaitteiden  ohjelmistoja  perin¬ 
teisiin  tietokoneisiin,  Apple  on  ujutta¬ 
massa  niihin  älylaitteiden  rautaa. 

Applen  markkinointijohtaja  Phil 
Schiller  kiisti  kuitenkin  hiljattain  suun¬ 
nitelmat  varsinaisista  kosketusnäytöis¬ 
tä  Mac-tietokoneissa.  Hän  ihmetteli 
miksi  kukaan  haluaisi  pöytä-Macciinsa 
27  tuuman  kosketusnäytön.  Toisaalla 
Microsoft  julkaisi  graafikoille  suunna¬ 
tun  Surface  Studio  -pöytäkoneen  alas 
taittuvalla  kosketusnäytöllä  -  28  tuu¬ 
maa. 

Aika  näyttää  kohtaavatko  erilaiset  lä¬ 
hestymistavat  joskus.  Microsoft  herät¬ 
teli  jo  Windows  8  -aikojen  synkimpiä 
kaikuja  ohjelmistokauppaansa  rajoite¬ 
tulla  Windows  10  S  -versiolla,  eivätkä 
huhut  ARM-mobiilisuoritinpohjaisista 
Maceistakaan  ota  hiljentyäkseen.  & 


23 


Rauta 


7  r2 

« 


mmpK  o « 

Vain  mikrosekuntien,  tähden 

Arduinon  ajastimet 

Kaipaatko  rakenteluusi  äärimmäistä  ajoitustarkkuutta?  Arduinosta  saa 
V  näillä  konsteilla  aikamoisen  aikaraudan. 

Teksti:  Jarno  Lehtinen  Kuvat:  Sakari  Leppä,  Nasu  Viljanmaa 


oisinaan  mik- 
rokontrollereita 
ohjelmoitaessa 
on  tarvetta  lu¬ 
kea  sisään  tule¬ 
vaa  signaalia  tai 
kirjoittaa  I/O- 
pinniin  siten,  että  ajoitus  on  erityisen 
tarkkaa.  Tässä  käsiteltävät  asiat  koske¬ 
vat  monia  mikrokontrollereita,  mutta 
esimerkkinä  käytetään  Arduino  Unoa 
ja  sen  ohjelmointia  Arduino  IDEdlä. 
Unossa  on  16  MHz:n  taajuudella  toi¬ 
miva  ATmega328P-mikrokontrolleri, 
joka  löytyy  monista  muistakin  Ar- 
duinoista.  Jos  Arduino  käyttää  jotain 
muuta  mikrokontrolleria,  esimerkiksi 
ATmega32U4:ää,  pinnien  numerointi 
ja  järjestys  on  erilainen.  Pinninume- 
roinnin  huomioimalla  tässä  läpikäydyt 
asiat  toimivat  suoraan  myös  esimer¬ 
kiksi  ATmega32U4-pohjaisilla  Ardui- 
noilla.  Pinnien  numerointi  ja  järjestys 
löytyvät  helposti  hakukoneella. 

Funktioiden,  keskeytysten  ja  käsky¬ 
jen  viemät  ajat  on  ilmoitettu  16  MHz: n 
kellolla.  Jos  käytössä  on  esimerkiksi  8 
MHz:n  kello,  ajat  pitää  tuplata. 

Lähtötilanne  on  seuraavanlainen: 
Yksi  I/O -pinni  on  määritelty  sisääntu¬ 
loksi  ja  toinen  lähdöksi.  Sisääntuleva 
signaali  on  ylhäällä  (1,  HIGH).  Myös 
lähtevä  I/O-pinni  on  asetettu  ylös.  Kun 


sisääntuleva  I/O-pinni  laskee  alas  (0, 
LOW),  laitamme  lähtevän  I/O -pinnin 
alas.  Sisääntulevan  I/O-pinnin  alas- 
laskusta  tarkalleen  320  ps:n  päästä  pi¬ 
tää  uloslähtevän  I/O-pinnin  signaalin 
vaihtua  alhaalta  ylös.  Toisin  sanoen 
kun  huomaamme  sisääntulossa  laske¬ 
van  reunan,  luomme  määritetyn  ajan 
jälkeen  uloslähtöön  nousevan  reunan. 
Tämän  jälkeen  sisääntuleva  signaa¬ 
li  siirtyy  takaisin  ylös  ja  aloitamme 
prosessin  alusta.  Teemme  asian  muu¬ 
tamalla  eri  tavalla  ja  lopuksi  käydään 
läpi  käytännön  esimerkki.  Sisääntulo- 
pinninä  käytämme  aluksi  pinniä  2  ja 
lähtevänä  pinniä  9:ää.  Jos  käytät  jotain 
muuta  kuin  Unoa,  pinnien  numerointi 
saattaa  olla  erilainen. 

l/O-pinnien  käsittely 
odotussilmukalla  ja 
viivefunktiolla 

Yksinkertaisimmillaan  reagointi  si¬ 
sääntulevan  signaalin  muutokseen 
tapahtuu  odotussilmukalla  ja  viive- 
käskyllä.  Odotamme  while-käskyllä 
laskevaa  reunaa,  jonka  jälkeen  var¬ 
mistamme,  että  uloslähtevä  sig¬ 
naali  on  alhaalla.  Tämän  jälkeen 
delayMicroseconds() -funktiolla  odo¬ 
tamme  halutun  ajan  ja  nostamme 
uloslähtevän  signaalin  ylös: 


while(digitalRead(2)) ;  //  tässä 
ollaan  niin  kauan  kuin  pin  2  on 
ylhäällä 

digitalWrite(9,  L0W) ; 
delayMicroseconds(320) ; 
digitalWrite(9,  HIGH); 

Lopputulosta  tutkimalla  huomaam¬ 
me,  että  aloitushetki  vaihtelee.  Si¬ 
sääntulo  signaalin  alasmenosta  kestää 
5-14  ps,  ennen  kuin  ulostulosignaali 
menee  alas.  Tämän  lisäksi  ulostuloon 
aiheutettu  nouseva  reuna  on  selvästi 
yli  320  ps:n  päässä  aloitushetkestä,  ja 
sen  ajankohta  vaihtelee  runsaasti  välil¬ 
lä  330-362  ps.  Tämä  johtuu  sekä  kes¬ 
keytyksistä  että  digitalRead()-function 
viemästä  lähes  4  ps:n  ajasta.  Sisään- 
tulopinnin  tila  saattaa  vaihtua  missä 
tahansa  kohtaa  while-ehtolauseketta, 
josta  aiheutuu  vaihteleva  viive.  Myös 
digitalWrite() -funktio  kestää  lähes  4 
ps,  joten  nekin  aiheuttavat  viivettä. 
Voimme  vähentää  tätä  viivettä  muok¬ 
kaamalla  suoraan  portteja,  jolloin 
portin  luku  and-operaatioineen  vie  2 
kellojaksoa  (noin  0,12  ps)  ja  kirjoitus- 
operaatio  muokkauksineen  3  kellojak¬ 
soa  (noin  0,18  ps): 
while(PIND  &  B00000100);  //  pin  2 
(PD2) 

P0RTB  &=  B1 11111 01 ;  //  pin  9  (PB1 ) 
delayMicroseconds(320) ; 

P0RTB  |=  B0000001 0 ;  //  pin  9  (PB1 ) 

0 

0 

0 

Laskuri  pois  päältä 

0 

0 

1 

Kellotaajuus/1  (ei  jakajaa) 

0 

1 

0 

Kellotaajuus/8 

0 

1 

1 

Kellotaajuus/64 

1 

0 

0 

Kellotaajuus/256 

1 

0 

1 

Kellotaajuus/1 024 

1 

1 

0 

Ulkoinen  kello  laskevalla  reunalla.  Tl  (pin  5) 

1 

1 

1 

Ulkoinen  kello  nousevalla  reunalla.  Tl  (pin  5) 

Taulukko  1 . 


Nyt  aloitushetken  ja  viiveen  pitäisi 
olla  tarkempi,  mutta  satunnaista  vaih¬ 
telua  tapahtuu  vieläkin.  Tämä  johtuu 
Arduinon  keskeytyksistä,  jotka  muun 
muassa  ylläpitävät  kellolaskuria  ja  hoi¬ 
tavat  sarjaporttiliikennettä.  Myös  mo¬ 
net  lisämodulien  ja  shieldien  kirjastot 
käyttävät  keskeytyksiä.  Keskeytys  kes¬ 
keyttää  ohjelman  ajon  ja  se  jatkuu  vas¬ 
ta,  kun  keskeytys  on  suoritettu.  Yleen¬ 
sä  keskeytykset  ovat  huomaamattoman 
nopeita  (reilusti  alle  100  ps),  mutta 
tarkkaa  ajoitusta  vaativissa  tilanteissa 
jopa  sisäisen  kellolaskurikeskeytyksen 
viemä  7  ps  saattaa  olla  liikaa.  Kellolas- 
kurikeskeytys  tulee  kerran  millisekun¬ 
nissa  ja  sen  avulla  toimivat  esimerkiksi 
funktiot  micros(),  millis()  ja  delay(). 
Voisimme  ottaa  keskeytykset  pois 
päältä: 

noInterrupts() ; 

while(PIND  &  B00000100);  //  pin  2 
(PD2) 

PORTB  &=  Bill  11101;  //  pin  9  (PB1 ) 
delayMicroseconds(320) ; 

PORTB  |=  B0000001 0 ;  //  pin  9  (PB1 ) 
interrupts() ; 

Tällöin  on  kuitenkin  todennäköis¬ 
tä,  että  while-käskyssä  viivytään  liian 
kauan,  eivätkä  keskeytykset  tule  hoi¬ 
detuksi  ajallaan.  Jos  pystymme  välttä¬ 
mään  keskeytysten  tarpeen,  eli  emme 
käytä  sarjaporttia,  delay()-,  micros()- 
ja  millis() -funktioita  tai  keskeytyksiä 
tarvitsevia  kirjastoja/lisälaitteita,  tark¬ 
kuus  olisi  nyt  while-käskyn  ja  siinä 
olevan  portin  tilan  luvun  takia  noin  0,2 
ps.  Tämä  todennäköisesti  riittäisi  mo¬ 
neen  käyttötarkoitukseen.  Ongelmia 
olisi  myös  luvassa  siinä  tapauksessa, 
että  haluaisimme  ajaa  jotakin  muuta¬ 
kin  koodia.  Nyt  silmukka  ja  odottelu 
vievät  kaiken  ajan. 

l/O-keskeytyksen  käyttö 

Porttien  odottelu  silmukalla  ei  yleen¬ 
sä  ole  tarkoituksenmukaista.  Arduino 
IDE  ja  ATmega328P  tukevat  suoria 


keskeytyksiä  kahdelle  I/O -pinnille 
(pinnit  2  ja  3).  Muitakin  portteja  voi¬ 
daan  käyttää,  mutta  tällöin  saadaan 
vain  yksi  keskeytys  kahdeksan  pinnin 
ryhmää  kohti,  ja  keskeytyksen  aiheut¬ 
tanut  yksittäinen  pinni  täytyy  selvittää 
keskeytysfunktiossa. 
void  setup(void)  { 

pinMode(2T INPUT_PULLUP) ; 

attachInterrupt(digitalPinToI 
nterrupt(2),  keskeytysfunktio, 
FALLING); 

pinMode(9 ,  OUTPUT); 
d igitalWrite(9,  HIGH); 

} 


void  keskeytysfunktio()  { 
digitalWrite(9,  L0W) ; 
delayMicroseconds(320) ; 

‘  digitalWrite"(97  HIGH)  ;“ 

} 


void  loop()  { 

} 

Nyt  meillä  on  enemmän  aikaa  ajaa 
muuta  koodia  keskeytysten  välillä, 
mutta  tarkkuus  ei  ole  parantunut. 
Vaikka  ATmega328P:llä  on  keskeytyk¬ 
sille  prioriteetit, 
ne  koskevat  vain 
tilannetta,  jossa 
useita  keskey¬ 
tyksiä  on  odotta¬ 
massa  vuoroaan. 

ATmega328P:llä 
keskeytys  ei  voi 
keskeyttää  kes¬ 
keytystä,  joten 
keskeneräinen 
keskeytys  suorite¬ 
taan  aina  loppuun 
ennen  seuraavaa. 

Näin  ollen  I/O- 
pinniin  ja  ajasti¬ 
meen  reagoivia 
keskeytyksiä  ei 
ajeta  aina  tismal¬ 
leen  oikealla  het¬ 


kellä. 

Keskeytyksen  aloittaminen  ja  digi- 
talWrite -käsky  vievät  aina  hiukan  ai¬ 
kaa,  joten  delayMicrosecond-käskyn 
parametristä  pitää  vähentää  niiden 
viemä  aika.  Keskeytysfunktio  estää 
muiden  keskeytyksien  ajon  320  ps:n 
ajan,  mikä  ei  ole  suositeltavaa.  Jos 
emme  tarvitse  muita  keskeytyksiä, 
voimme  lisätä  tarkkuutta  laittamalla 
ne  pois  päältä. 

Ajastinkeskeytys 

ATmega328P  sisältää  kolme  ajastin¬ 
ta,  joista  kaksi  on  8 -bittisiä  (timerO  ja 
timer2)  ja  yksi  16 -bittinen  (timerl). 
ATmega32u4:ssa  on  toinenkin  16-bit- 
tinen  ajastin  (timer3).  timerO: aa  käy¬ 
tetään  muun  muassa  Arduinon  kellon 
ylläpitämiseen,  joten  sitä  ei  kannata 
normaalisti  käyttää.  Käytämme  jat¬ 
kossa  timerl :tä.  Pääkaavio  ajastimesta 
näkyy  kaaviossa  1.  Ajastimia  voidaan 
käyttää  muodostamaan  erilaisia  sig¬ 
naaleita  (mm.  PWM),  mutta  tässä 
tutustumme  erityisesti  ajastimien  kes¬ 
keytyksiin  ja  I/O -toimintoihin.  Tarkat 
timerl :n  tiedot  löytyvät  datalehdestä 
alkaen  sivulta  111.  Datalehti  on  ladat¬ 
tavissa  osoitteesta  tinyurl.com/atmel- 
datasheet 

Jokainen  ajastin  sisältää  laskurin, 
jolle  voidaan  määrittää  esijakaja  muu¬ 
tamista  eri  vaihtoehdoista.  Timerl :n 
laskuri  käynnistetään  valitsemalla  ja¬ 
kaja  TCCRIB-rekisterin  biteillä  CS12, 
CS1 1  ja  CS 10  taulukon  1  mukaisesti. 

Huomaa,  että  esijakajien  arvot  riip¬ 
puvat  käytetystä  ajastimesta.  Jos  siis 
käytät  esimerkiksi  ajastinta  timer3, 


Kaavio  1 .  Ajastimen  toiminnot. 

tarkista  jakajavaihto ehdot  datalehdes- 
tä. 

16-bittinen  laskuri  pyörähtää  ym¬ 
päri  65535:n  jälkeen.  Jakajia  tarvitaan, 
koska  16  MHzdlä  16-bittisellä  laskuril¬ 
la  on  ilman  jakajaa  mahdollista  laskea 
korkeintaan  4,096  ms:n  aika. 

Laskurin  asetuksia  säädetään  rekis¬ 
tereillä  TCCR1A  ja  TCCR1B,  jotka  on 
hyvä  nollata  ennen  laskurin  käyttöä. 
Oletuksena,  ilman  TCCR IA- rekisterin 
nollausta,  laskuri  on  niin  kutsutus¬ 
sa  CTC-moodissa  (Clear  Timer  on 
Compare),  jolloin  laskuri  laskee  vain 
OCR  IA- rekisterin  sisältämään  arvoon 
asti.  Esimerkissä  käytetään  bittien  aset¬ 
tamiseen  Arduino  IDE:n  sisältämää 
_BV-makroa  ”#define  _BV(bit)  \  (1  « 
(bit))”,  joka  lyhentää  yksittäisen  bitin 
aktivointia  bitin  numeron  perusteella. 

Ilman  jakajaa  laskeva  laskuri  käyn¬ 
nistetään  käskyllä 
TCCR1A  =  0; 

TCCR1B  = BV(CS1 0) ; 


Jos  jakajaksi  halutaan  1024,  käyte¬ 
tään  käskyä 

TCCR1A  =  0; 

TCCR1 B  = BV(CS1 2)  | BV(CS10); 

Laskurin  arvo  löytyy  rekisteristä 
TCNT1.  Esimerkiksi: 

uinti 6_t  laskurin_arvo  =  TCNT1 ; 

Serial . printin (laskuri n arvo) ; 

Kyseiseen  rekisteriin  voi  myös  kir¬ 
joittaa: 

TCNT1  =  0;  //  nollaa  laskurin 

ATmega  käsittelee  sisäisesti  yhtä 
kahdeksan  bitin  muistipaikkaa  kerral¬ 
laan,  joten  on  mahdollista,  että  16 -bit¬ 
tisen  rekisterin  ylempää  tai  alempaa 
tavua  luettaessa  tai  kirjoitettaessa  toi¬ 
nen  tavu  ehtii  muuttaa  arvoaan.  Tätä 
varten  ATmegassa  on  ominaisuus,  jos¬ 
sa  tietyssä  järjestyksessä  laskurin  tavu¬ 
ja  luettaessa  tai  kirjoitettaessa  otetaan 
laskurin  arvo  ensin  väliaikaisrekiste- 
reihin.  Tämä  on  toteutettu  siten,  että 
kääntäjä  huolehtii  asiasta  automaatti¬ 
sesti  käyttäjän  puolesta. 

Tietyn  ajan  kuluttua  tapahtuva 
keskeytys  voidaan  toteuttaa  muuta¬ 
milla  eri  tavoilla.  Käydään  ensin  läpi 
ylivuotokeskeytys.  Se  tapahtuu,  kun 
laskurin  arvo  pyörähtää  ympäri,  eli 
16-bittisen  ajastimen  tapauksessa  kun 
65535:n  jälkeen  tulee  0.  Ylivuotokes¬ 
keytys  aktivoidaan  nostamalla  ylös 


TIMSK1  -rekisterin  TOIE1 -bitti  (bitti 
0).  Tämä  tapahtuu  käskyllä  TIMSK1 
=  _BV(TOIEl); 

Nyt  voimme  tehdä  320  ps:n  viiveen 
käyttäen  ajastinkeskeytystä: 
void  setup(void)  { 

pinMode(2 ,  INPUT.PULLUP) ; 
attachInterrupt(digitalPinToInterru 
pt(2),  keskeytysfunktio,  FALLING); 
pinMode(9 ,  OUTPUT); 
digitalWrite(9,  HIGH); 

TCCR1A  =  0;  //  nollataan 
asetusrekisteri  TCCR1A 

TCCR1B  =  _BV(CS1 0) ;  //  nollataan 
asetusrekisteri  TCCR1B  ja  asetetaan 
laskurin  esijakajaksi  1  sekä 
käynnistetään  laskuri 

TIMSK1  =  _BV(T0IE1 ) ;  //  timerlin 
ylivuotokeskeytys  päälle 
3~ 


void  keskeytysfunktioO  { 
digitalWrite(9,  L0W) ; 

TCNT1  =  0-5120;  //  320  us  *  16  MHz 
=  5120  kellojaksoa 

TIFR1  =  0xff ;  //  kuitataan 
ajastinkeskeytykset ,  koska 
keskeytysohjelman  suorituksen  aikana 
vertailukeskeytys  on  voinut  laueta 

r~ 


//  tämä  keskeytysfunktio  suoritetaan 
aina  kun  TIMER1:n  laskuri  pyörähtää 
ympäri 

ISR(TIM1 _0VF_vect)  { 
digitalWrite(9,  HIGH); 


void  loop()  { 

} 

Edelleen  ongelmana  on  keskey¬ 
tyksien  ajon  epätarkkuus,  mutta  nyt 
voimme  tehdä  muita  asioita  odotel¬ 
lessamme,  eikä  kumpikaan  keskeytys- 
funktioistamme  kestää  kauaa. 

Ajastimen  oma  1/0 
ja  keskeytykset 

Lopuksi  suoritamme  teh¬ 
tävän  eleganteimmalla 
tavalla,  jolla  pääsemme 
16  MHz:n  Arduinol- 
la  parhaimmillaan 
yhden  kellojakson  eli 
62,5  ns:n  (0,0625  ps) 
tarkkuuteen.  Tämän  li¬ 
säksi  muut  keskeytykset 
voidaan  pitää  normaa¬ 
listi  käytössä,  eikä  oma 
keskeytyksemme  vie  kuin 
muutamia  kymmeniä  mik- 
rosekunteja.  Kaiken  kukkuraksi  voim¬ 
me  ohjata  kahta  eri  ulostuloa  eri  aika¬ 
välein  ilman  lisäviiveitä. 

Ajastimella  on  kyky  lukea  ja  ohjata 
I/O -pinnejä.  Kaaviosta  2  näkyy  ajas¬ 


Kaavio  2.  Ajastimen  1/0. 


timen  ulostulopinnien  toiminta.  Tätä 
hyödyntämällä  voimme  suorittaa  ajas¬ 
timella  toimintoja  lähes  itsenäisesti. 
Ajastimen  I/O -pinnit  on  jaettu  taval¬ 
listen  I/O-pinnien  kanssa.  On  huo¬ 
mioitava,  että  kun  I/O -pinni  on  otettu 
ajastimen  käyttöön,  ei  pinniä  voi  enää 
ohjata  digitalWrite-komennolla.  Ar¬ 
duino  Unossa  pinnit  ovat  seuraavat: 
ICP1  =  8,  OC1A  =  9  ja  OC1B  =  10. 
Sisääntuloon  ei  siis  voi  käyttää  enää 
pinniä  2  kuten  aikaisemmissa  esimer¬ 
keissä.  OC1A  ja  OC1B  on  määriteltävä 
ulostuloiksi  pinMode-käskyllä  ennen 
niiden  käyttöä  ajastimen  ulostuloina. 

Seuraavaksi  käydään  läpi  vielä  pari 
tarvittavaa  rekisteriä  hitteineen. 

0CR1A-  ja  OCRIB-rekisterit 

Kun  laskuri  saavuttaa  näihin  rekiste¬ 
reihin  kirjoitetut  arvot,  voidaan  ajas¬ 
timen  ulostulopinnin  tilaa  vaihtaa. 
Toiminta  valitaan  TCCRlA-rekis- 
terin  biteillä  COM1AO/COM1A1  ja 
COM1BO/COM1B1. 

TCCRIA-rekisteri 

COM1AO/COM1A1  (bit  6/7)  ja 
COM1BO/COM1B1  (bit  4/5):  Bitit, 
joilla  valitaan,  mitä  OCR  IA/ 
OCRlB:n  täsmätessä  laskurin 
kanssa  tapahtuu.  Näillä  bi¬ 
teillä  valitaan  myös  se,  onko 
ulostulopinni  varsinaisen 
prosessoriytimen  vai  ajas¬ 
timen  käytössä.  Jos  bitit 
ovat  0, 1/O-pinnit  toimivat 
normaalisti.  Bittien  ollessa 
”01”  vaihdetaan  ulostulon  tila 
päinvastaiseksi  kuin  edellinen 
tila.  Bittien  ollessa  ”10”  vede¬ 
tään  ulostulo  alas,  arvoilla  ”11” 
nostetaan  ulostulo  ylös. 

TCCRIB-rekisteri 

ICES1  (bit  6):  Valitaan  ajastimen  si- 
sääntulopinnin  (ICP1,  Unossa  pin  8) 
toiminta.  Jos  bitti  on  0,  odotetaan  las¬ 
kevaa  reunaa,  ja  jos  bitti  on  1,  odote - 

taan  nousevaa  reunaa.  Kun  odotettu 
muutos  sisääntulopinnissä  tapahtuu, 
tallennetaan  laskurin  sen  hetkinen 
arvo  ICR1 -rekisteriin.  Tallennus  ta¬ 
pahtuu  välittömästi  itsenäisesti  ajasti¬ 
men  ohjaamana,  eivätkä  prosessorin 
mahdollisesti  keskeneräiset  käskyt  ja 
keskeytykset  vaikuta  siihen.  Jos  ICIE1- 
keskeytys  on  TIMSK1  -rekisteristä  ak¬ 
tivoitu,  saadaan  muutoksesta  lisäksi 
keskeytys. 

ICNC1  (bit  7):  Vaikka  tätä  bittiä  ei 
käytetä  esimerkeissä,  se  on  hyvä  tietää. 
Bitillä  saadaan  päälle  hyvin  yksinker¬ 
tainen  kohinanvaimennus.  Jos  bitti  on 
päällä,  pitää  saman  arvon  tulla  neljä 
kertaa  peräkkäin,  ennen  kuin  sisään- 
tulevan  signaalin  muuttumiseen  rea¬ 
goidaan. 

TCCRIC-rekisteri 

FOC1A  ja  FOC1B  (bit  6/7):  Jos  I/O- 
pinnit  ovat  ajastimen  käytössä,  ei 
niiden  tilaa  voida  vaihtaa  digitalW- 
rite -komennolla.  Pinnien  tila  on  täl¬ 
löin  vaihdettava  valitsemalla  haluttu 
tila  biteillä  COM1A1/COM1AO  ja 
COM1B1/COM1BO,  jonka  jälkeen 
uusi  tila  voidaan  pakottaa  näillä  biteil¬ 
lä.  Esimerkiksi  OClA-pinnin  (Unossa 
pin  9)  tila  voidaan  vetää  alas  seuraa¬ 
vasti: 

TCCR1A  =  _BV(C0M1 AI ) ;  //  kun  vertailu 
aktivoituu,  vedä  pinni  alas 
TCCR1C  =  _BV(F0C1 A) ;  //  pakota 
vertailutoiminto  tapahtumaan 
riippumatta  laskurin  arvosta 

TIMSK1 -rekisteri 

Tällä  rekisterillä  valitaan,  mitkä  ajas- 
tinkeskeytykset  halutaan  päälle  tai  pois 
päältä. 

ICIE1  (bit  5):  Ajastimen  sisääntulo - 
pinnin  (ICP1,  Unossa  pin  8)  keskeytys. 
Se,  reagoidaanko  nousevaan  vai  laske¬ 
vaan  reunaan,  valitaan  TCCRlB-rekis- 
terin  ICES1 -bitillä. 

OCIE1A  ja  OCIE1B  (bit  1  ja  2): 
Kaksi  erillistä  vertailukeskeytystä.  Kun 
laskuri  saavuttaa  OCR1A-  tai  OCR1B- 
rekisteriin  asetetun  arvon,  tapahtuu 
keskeytys. 

TOIE1  (bit  0):  Laskurin  ylivuotokes- 
keytys.  Tätä  bittiä  käytettiin  edellisessä 
esimerkissä. 

TIFR1 -rekisteri 

Tämän  rekisterin  bitit  toimivat  lippui¬ 
na,  jotka  nousevat  keskeytyspyynnön 
tapahtuessa.  Täältä  voi  siis  lukea,  mit¬ 
kä  keskeytykset  odottavat  suoritusta. 


Rekisterin  avulla  voidaan  myös  nollata 
keskeytyspyyntöjä.  Jos  haluaa  varmis¬ 
taa,  että  mikään  ajastinkeskeytys  ei 
odota  vuoroaan,  kirjoitetaan  kaikiksi 
biteiksi  1.  Esimerkiksi  kaikkien  odot¬ 
tavien  ajastinkeskeytyksien  kuivaami¬ 
nen  suorittamatta  niitä  tehdään  ko¬ 
mennolla  TIFR1  =  Oxff; 

Nyt  voimme  kirjoittaa  ohjelman: 

•  Ohjelma  käynnistää  laskurin  ja 
odottaa  sisääntulopinnin  laskevaa 
reunaa. 

•  Kun  laskeva  reuna  havaitaan,  ajastin 
tallentaa  laskurin  arvon.  Lisäksi 
tapahtuu  keskeytys. 

•  Keskeytysfunktiossa  annetaan 
laskureille  tavoitearvot,  jotka  ovat 
halutun  ajan  päässä  tallessa  olevan 
liipaisuhetken  laskurien  arvoista. 
Määritetään,  että  ajastimen  ulostu- 
lopinnit  menevät  alas,  kun  laskurit 
saavuttavat  tavoitearvonsa.  Asete¬ 
taan  keskeytys,  joka  suoritetaan, 
kun  laskuri  saavuttaa  tavoitearvon. 

•  Laskurikeskeytyksessä  poistetaan 
vertailukeskeytys  käytöstä  ja  akti¬ 
voidaan  sisääntulopinnin  toiminnot 
ja  keskeytys  uudestaan. 

Ohjelma  ei  häiriinny  muista  keskey¬ 
tyksistä,  kunhan  ne  eivät  vie  yli  320 
ps.  Huomaa,  että  keskeytysfunktiossa 
pinnien  OC1A  ja  OC1B  (9  ja  10)  tilaa 
ei  voi  ohjata  digitalWrite -komennoilla, 
koska  pinnit  on  määritelty  ajastimen 
ohjattavaksi.  Siksi  pinnien  tila  on  vaih¬ 
dettava  käyttämällä  ajastimen  rekiste¬ 
reitä. 

Lopussa  kuusnepa  seisoo 

Esimerkeissä  käytettyjä  aikoja  ei  ole 
valittu  sattumanvaraisesti.  Commodo¬ 
re  64:n  paddlet  ja  hiiri  toimivat  tällä  ta¬ 
voin,  joten  tämä  ohjelma  toimii  C64:n 
paddleina  tai  hiirenä.  Sijainti  ilmoite¬ 
taan  muuttujien  x  ja  y  avulla.  SID -piiri 
ilmoittaa  lukuprosessin  alkuhetken  ve¬ 
tämällä  yhden  peliporttiin  kytketyistä 
pinneistään  alas.  Arduino  reagoi  tähän 
vetämällä  ensin  ulostulopinnit  alas  ja 
320-448  ps  SIDin  lukuprosessimer- 
kistä  takaisin  ylös.  SID -piiri  tulkitsee 
ohjaimen  sijainnin  sen  mukaan,  missä 
kohtaa  128  ps:n  aikaikkunan  aikana 
Arduinon  ulostulo  on  vedetty  ylös. 
USB-hiiren  C64-adapterin  ohje  val- 
miine  ohjelmineen  löytyy  osoitteesta 
https://github.com/mcgurk/Arduino- 
USB-HID-RetroJoystickAdapter/tree/ 
master/C64_1351_Mouse.  & 


static  volatile  uint16_t  x  =  320*16; 
//320  us,  16  MHz  (16  kellojaksoa  = 

1  us) 

static  volatile  uint16_t  y  =  448*16; 
//448  us 


void  setup()  { 

pinMode(8,  INPUT_PULLUP) ;  //  ICP1 
pinMode(9,  OUTPUT);  //  0C1A 
digitalWrite(9,  HIGH); 
pinMode(1 0,  OUTPUT);  //  0C1B 
digitalWrite(1 0,  HIGH); 

TIMSK1  =  _BV(ICIE1 ) ;  //  aktivoidaan 
sisääntulon  keskeytys  (pin  8),  muut 
ajastinkeskeytykset  pois  päältä 


//  alustetaan  ja  käynnistetään 
laskuri 

TCCR1A  =  0; 

TCCR1B  =  _BV(CS1 0) ;  //  esi jakaja  1, 
sisääntulossa  reagoidaan  laskevaan 
reunaan  (ICES1=0) 

T~ 


void  loop()  { 

T~ 


//  keskeytys,  joka  käynnistyy  kun 
sisääntulopinni  menee  alas 
ISR(TIMER1_CAPT_vect)  { 

//  0C1 A  ja  0C1B  (pinnit 
9  ja  10)  alas,  eli  timerin 
,ÄudigitalWrite(pin,  L0W);,Äu: 

TCCR1A  =  _BV(C0M1  AI  )  T_BV(C0M1  B1 )  ; 

//  kun  vertailu  aktivoituu,  vedä 
pinnit  alas 

TCCR1C  =  _BV(F0C1 A)  |  _BV(F0C1B); 

//  pakota  vertailu,  jotta  pinnit 
saadaan  alas 


//  annetaan  laskureille  kohdearvot. 
ICR1  sisältää  laskurin  arvon  1/0- 
pinniin  tulleen  liipaisun  hetkellä 
0CR1A  =  ICR1  +  x; 

0CR1B  =  ICR1  +  y; 


//  kun  vertailuarvo  saavutetaan, 
nostetaan  ulostulo  ylös 

TCCR1A  =  _BV(C0M1 AI )  |  _BV(COM1A0) 
| BV(C0M1B1)  | BV(COM1B0); 


TIMSK1  =  _BV(0CIE1 A) ;  //  poistetaan 
sisääntulokeskeytys  käytöstä  ja 
aktivoidaan  vertailukeskeytys 


TIFR1  =  0xf f ;  //  kuitataan 
ajastinkeskeytykset 

T~ 


//  keskeytys,  joka  käynnistyy  kun 
laskurin  vertailuarvo  täsmää 
ISR(TIMER1_C0MPA_vect)  { 

TIMSK1  =  _BV(ICIE1 ) ;  //  poistetaan 
vertailukeskeytys  käytöstä  ja 
aktivoidaan  sisääntulon  keskeytys 
uudestaan 

TIFR1  =  0xf f ;  //  kuitataan 
ajastinkeskeytykset 

T~ 

Kulttuuri 


Rosoiset  tarinat  tulevaisuudesta  vievät  ihmisen  ja  koneen  rajapinnan  peruskysymysten 
äärelle. 

Teksti:  Aleksandr  Manzos  Kuvat:  Mikko  Torvinen,  Aleksandr  Manzos,  Nasu  Viljanmaa,  Tapio 
Berschevvsky,  Square  Enix  Ltd,  flickr-käyttäjät  Steve  Troughton  ja  nicelife_bs 


Antiikin  Kreikasta  on 
peräisin  paradoksi  ni¬ 
meltä  Theseuksen  lai¬ 
va.  Jos  laivasta  vaihde¬ 
taan  pari  lankkua,  kyse 
lienee  yhä  samasta  paatista.  Jos  osien 
vaihtoa  kuitenkin  jatketaan,  lakkaako 
alkuperäinen  laiva  jossain  vaiheessa 
olemasta? 

Ajatuskoe  soveltuu  myös  ihmiseen. 
Jos  minulle  asennettaisiin  kyberneet¬ 
tiset  kädet  tai  silmät,  oletettavasti  oli¬ 
sin  silti  yhä  minä.  Mutta  entä  jos  koko 
kroppa  päätyisi  vaihtoon?  Onko  ih¬ 
minen  todella  vain  "ghost  in  the  ma- 
chine",  henki  koneessa?  Termin  keksi 
vuonna  1949  filosofi  Gilbert  Ryle, 
joka  yritti  kuvailla  perinteistä  dualis¬ 
tista  käsitystä,  jossa  mieli  ja  keho  näh¬ 
dään  erillisinä  toimijoina. 

Vuosina  1989-1990  japanilainen 
mangataiteilija  Masamune  Shirow 
käsikirjoitti  ja  piirsi  11  tarinan  koko¬ 
naisuuden  tulevaisuuden  poliisiyksi¬ 
köstä.  Koottuna  se  tunnetaan  nimellä 
Ghost  in  the  Shell  Vuonna  1995  ensi- 
iltaan  saapui  Mamoru  Oshiin  saman¬ 
niminen,  kokopitkä  animenäkemys 
Shirow'n  työstä.  Etenkin  elokuvana 


Ghost  in  the  Shell  on  kyberpunkina 
tunnetun  genren  kulmakiviä.  Teknolo¬ 
gian,  futurististen  näkymien  ja  pohdis¬ 
kelun  yhdistelmästä  on  ammennettu 
siitä  lähtien.  Rupert  Sandersin  ohjaa¬ 
ma  ja  Scarlett  Johanssonin  tähdittämä 
tuore  Hollyvvood-remake,  myöskin  ni¬ 
meltään  Ghost  in  the  Shell  on  viimeis¬ 
tään  nostanut  aiheen  taas  pinnalle. 

Ghost  in  the  Shell  on  vuosien  aikana 
taipunut  moniin  muotoihin,  mutta  sa¬ 
mat  peruskysymykset  pysyvät.  Missä 
menee  ihmisen  ja  koneen  raja,  ja  mitä 
kehittyvä  teknologia  tekee  sille? 

Kyberpunkin  juuret 

Ymmärtääkseen  Ghost  in  the  Shellin 
ansioita  on  hyvä  tuntea  hieman  kyber¬ 
punkin  perusteita.  Kyse  on  scifin  alala¬ 
jista,  joka  kuvaa  dystooppista  lähitule¬ 
vaisuutta  omalla  esteettisellä  twistillään. 

Scifin  perusklassikoita  (esimerkiksi 
Asimovin  Säätiötä)  leimaa  usein  hui¬ 
ma  visiointi.  Ihmiskunta  on  levinnyt 
tähtiin,  tekniikka  venyy  mihin  vain, 
panoksena  on  galaksien  kohtalo.  Ky¬ 
berpunk-tarinat  sijoittuvat  puolestaan 
yleensä  Maahan,  eikä  ajassa  harpota 
vuosisatoja.  Tekoälyjä  ja  muuta  hur¬ 


jaa  kuvitellaan,  mutta  yhtä  lailla  kyse 
on  täysistä  suurkaupungeista,  valti¬ 
oita  vahvemmista  jättiyhtiöistä,  eko¬ 
katastrofista  ja  eriarvoistumisesta.  Eli 
tämän  hetken  ongelmien  loogisesta 
päätepisteestä. 


Neurovelho-kyberpunkklassikon  suomen¬ 
kielisen  version  kuvitti  Heikki  Kalliomaa. 

Kaikkien  elokuvasovitusten  keskellä  on  välillä 
Masamune  Shirow'n  mangasta. 

Genren  siemenen  kylvivät  J.  G.  Bal- 
lardin  ja  Harlan  Ellisonin  kaltaiset 
kirjailijat,  jotka  60-  ja  70 -lukujen  ai¬ 
kana  alkoivat  kirjoittaa  kokeilevam¬ 
paa,  synkempää  scifiä.  Normien  purku 
näkyi  myös  Philip  K.  Dickin  tuotan¬ 
nossa.  Dickin  romaanissa  Do  Androi- 
ds  Dream  of  Electric  Sheep ?  (1968) 
palkkionmetsästäjä  Rick  Deckard  etsii 
työkseen  replikantteja,  ihmisen  kal¬ 
taisia  koneita,  mutta  joutuu  hankalan 
kysymyksen  eteen:  mikä  oikeuttaa  pi¬ 
tämään  replikantteja  alempiarvoisina? 

Jos  asetelma  kuulostaa  tutulta,  se 
johtuu  siitä,  että  Ridley  Scott  teki  siitä 
elokuvan  nimeltä  Blade  Runner  (1982), 
joka  on  toinen  kyberpunkin  kahdesta 
päälähteestä.  Vuoden  2019  Los  Ange- 


helppo  unohtaa,  että  kaikki  lähti  liikkeelle 

lesissa  on  aina  pimeää,  aina  sateista. 
Keinoihmiset  ja  -eläimet  ovat  arkipäi¬ 
vää.  Noir-dekkarityyliin  Deckardin  pi¬ 
tää  päättää,  toimiako  lain  vai  moraalin 
oikealla  puolella.  Monen  kyberpunk- 
teoksen  lailla  Blade  Runner  on  erään¬ 
laista  yhteiskunnallista  pulpia. 

Elokuvan  vaikutusta  kyberpunkiin 
on  vaikea  aliarvioida.  Vain  yksi  genren 
trooppi  puuttuu:  tietokoneet.  Se  toi¬ 
nen  tärkeä  lähde,  William  Gibsonin 
Neuromancer  (1984),  joka  on  julkaistu 
suomeksi  nimellä  Neurovelho  vuonna 
1991,  tarjoaa  niitä  onneksi  yllin  kyllin. 
Gibsonin  romaania  tähdittää  datacow- 
boy  Case,  joka  on  tosielämässä  hylkiö, 
mutta  kyberavaruudessa  hakkeroi 
tiensä  minne  vain.  Eri  virtuaalitodel¬ 


lisuudet  ovatkin  erottamaton  osa  ky¬ 
berpunkia,  samoin  ihmisen  ja  koneen 
rajapinnan  sekoittuminen. 

Tekniikka  on  huimaa,  mutta  sitä 
usein  kehitetään  ja  levitetään  katu¬ 
kauppana.  Kyberpunkissa  ei  olekaan 
tapana  ratkaista  maailmanpoliittisia 
ongelmia,  vaan  tarinoissa  liikutaan 
köyhien,  pikkurikollisten  ja  muiden 
huono-osaisten  maailmassa.  Valta- 
asetelmat  ovat  aina  esillä.  Shadowrun- 
pöytäroolipelissä  (1989)  on  perintee¬ 
nä,  että  kampanjan  mittaan  pelaajien 
katusamurait  huomaavat  tulleensa  ma¬ 
nipuloiduiksi  ja  helppo  keikka  kääntyy 
kuolemanloukuksi. 

Kyberpunkin  tapahtumapaikat  vie¬ 
vät  ajatukset  Aasian  suurkaupunkei¬ 
hin.  William  Gibsonin  kuuluisan  to¬ 
teamuksen  mukaan  moderni  Tokio  oli 
yhtä  kuin  kyberpunk.  80-luvulla  län¬ 
nessä  myös  pelättiin  Japanin  nousevan 
maailman  suurvallaksi  (samaa  mitä 
nyt  ajatellaan  Kiinasta).  Epäinhimilli¬ 
nen  arkkitehtuuri,  ikuiset  neonvalot, 
kaikista  yhteiskuntaluokista  koostuva 
ihmismeri...  Genren  estetiikan  pit¬ 
kälti  määrittänyt  Blade  Runner  saattoi 
sijoittua  Los  Angelesiin,  mutta  sen  esi¬ 
kuvana  oli  Hongkong.  Sama  kaupunki 
innoitti  myös  Oshiin  Ghost  in  the  Shell 
-elokuvan  näkymiä. 

Aaveääniä 

Alkuperäinen  Ghost  in  the  Shell  -man- 
ga  on  kokoelma  monenlaisia  juonilan- 
koja  ja  tunnelmia.  Ne  tärkeimmät  pa¬ 
laset  löysivät  kuitenkin  heti  paikkansa. 
G/tS-tarinoissa  on  aina  kyse  pahoja 
uhkia  hoitavasta  turvallisuusyksikkö 
Osasto  9:stä,  joka  on  täynnä  arkki¬ 
tyyppejä:  viisas  johtaja  Aramaki,  hy¬ 
väsydäminen  jätti  Batou,  kyber-osista 
kieltäytyvä  Togusa.  Porukan  stara  on 
Majurina  tunnettu  Motoko  Kusanagi, 
jonka  keho  on  pelkkää  konetta.  Kybor- 
gina  Majuri  on  kirjaimellisesti  "haamu 
koneessa":  ihmistä  hänessä  on  vain 
mieli. 

Shirow'n  sarjakuva  on  paikoin  hy¬ 
vinkin  vauhdikas  ja  humoristinen  toi- 
mintatrilleri.  Oshiin  elokuva  poimii 
siitä  tärkeän  tarinapätkän,  joka  koskee 
Nukkemestarina  tunnettua  hakkerine- 
roa  ja  vääntää  mietiskelyn  yhteentois¬ 
ta. 

Oshiin  versiossa  Majuri  on  epäinhi¬ 
millisen  tehokas  agentti,  joka  hallitsee 
tilanteen  kuin  tilanteen.  Raoista  tih¬ 
kuu  kuitenkin  itse-epäilyä.  Ghost  in  the 

Kuuluisassa  aloituskohtauksessa  mennään  heti  illuusion  taakse:  näemme,  miten  Majurin  kyber¬ 
neettinen  keho  rakennetaan  (Ghost  in  the  Shell  1995). 


Majurin  sulautuminen  osaksi  kaupunkikuvaa  perustuu  häiveteknologiaan,  mutta  peilaa  myös 
laajemmin  elokuvan  teemaa  (Ghost  in  the  Shell  1995). 


Kehittynyt  teknologia  tuo  mahdollisuuksia  mutta  myös  vaaroja.  Tässä  yritetään  hidastaa  kybe- 
raivojen  hakkerointia.  (Ghost  in  the  Shell  1995.) 


Shellin  maailmassa  ihmisten  mieliä  on 
mahdollista  hakkeroida  ja  syöttää  nii¬ 
hin  valheellisia  muistoja.  Majuri  jou¬ 
tuu  pohtimaan  samaa  kysymystä  kuin 
Rene  Descartes  1600-luvulla:  entä  jos 
ilkeän  demonin/hakkerin  takia  todel¬ 
lisuus  näyttäytyy  eri  tavalla  kuin  mitä 
se  oikeasti  on?  Voiko  edes  omista  aja¬ 
tuksistaan  olla  varma?  Hahmot  puh¬ 
keavat  tuon  tuosta  eksistentiaalisiin 


monologeihin,  jossa  puidaan  olemisen 
edellytyksiä. 

Konekehojen  ja  -älyjen  kehittyessä 
myös  ihmiselämän  määritelmä  menee 
uusiksi.  Jos  kehon  orgaanisuudella  ei 
ole  väliä,  mikä  oikeastaan  erottaa  ih¬ 
misälyn  ja  tarpeeksi  tehokkaan  te¬ 
koälyn  toisistaan?  Eikö  myös  DNA:n 
voi  nähdä  eräänlaisena  tietokone-oh¬ 
jelmana,  jonka  tarkoitus  on  ylläpitää 


ja  päivittää  itse  itseään?  Vaikeuksista 
huolimatta  Ghost  in  the  Shell  painot¬ 
taa  uudenlaisen  yhteiselon  merkitystä. 
Digitaalisaatiota  ei  voi  pysäyttää,  joten 
parempi  on  mennä  muutoksen  kelk¬ 
kaan.  Majurin  ja  Nukkemestarin  yh¬ 
teentörmäyksessä  syntyy  jotain  täysin 
uutta. 

Oshiin  elokuvan  ansioihin  lukeutuu, 
että  se  kääntää  Shirow'n  ajatukset  ei- 
sanalliseen  muotoon.  Elokuva  esimer¬ 
kiksi  alkaa  pitkällä  kohtauksella,  jossa 
näytetään,  miten  Majurin  kyberkeho 
luodaan,  ja  tätä  säestetään  dramaat¬ 
tisella  naiskuorokappaleella  (joka  on 
alkujaan  japanilainen  naimalaulu).  Or¬ 
gaanisen  ja  digitaalisen  liittoa  ei  vain 
ymmärrä  järjellä,  sen  myös  tuntee. 

Itsenäinen  kokonaisuus 

Kybernetiikan  ohella  tärkeä  osa  Ghost 
in  the  Shelliä  on  idea  neuroverkosta, 
johon  kaikki  ovat  jatkuvasti  yhteydes¬ 
sä.  Verkko  sallii  kommunikoinnin  ja 
tiedonhaun  ilman  ulkoisia  välineitä: 
kaikki  tapahtuu  pään  sisällä.  Verkot- 
tuminen  nousee  esille  varsinkin  Stand 
Alone  Complex  -animesarjassa,  jota 
tehtiin  kahden  kauden  verran  vuosina 
2002-2005. 

Stand  Alone  Complex  pureutuu  sa¬ 
moihin  ongelmiin,  joiden  kanssa  pai¬ 
nimme  globaalisti  juuri  nyt.  Miten 
voi  luottaa  tiedon  todenperäisyyteen? 
Miten  identiteetit  muuttuvat  verkossa? 
Millaisia  odottamattomia  seurauksia 
on  sillä,  että  saamme  tietoa  enemmän 
ja  nopeammin  kuin  ikinä  ihmiskun¬ 
nan  historiassa? 

Sarjan  kiehtovin  konsepti  on  sen 
nimeenkin  nostettu  ilmiö,  jossa  ver- 
kottuneessa  yhteiskunnassa  asioita  voi 
syntyä  ja  kehittyä  ilman,  että  kukaan 
olisi  erityisesti  vastuussa  niistä.  Kyse 
voi  olla  kissameemistä,  mutta  yhtä 
lailla  terrorismista  tai  kovan  luokan 
bisneshäirinnästä.  Todellisen  minänsä 
häivyttämällä  voi  onnistua  luomaan 
vaikka  vastarintahahmon,  jota  ihmiset 
alkavat  matkia  ilman,  että  alkuperäi¬ 
sestä  oli  olemassa  muuta  kuin  mieli¬ 
kuva.  Kukin  kopio  toimii  itsenäisesti 
mutta  samoja  periaatteita  noudattaen, 
luoden  näin  "itsenäisen  kompleksin". 
Tietokanavissa  voi  olla  myös  ihmisten 
käytökseen  vaikuttavia  viruksia,  mikä 
entisestään  hämärtää  perimmäistä  to¬ 
tuutta. 

Stand  Alone  Complexin  pääosassa  on 
edelleen  turvallisuusyksikkö  Osasto 

Uutta  elokuvaa  luonnehtii  halu  selittää  ja  taustoittaa.  Saamme  muun  muassa  tietää,  mikä  johti 
Batoun  hankkimaan  erikoiset  silmänsä.  (Ghost  in  the  Shell  2017.) 


Onko  kehittynyt  suurkaupunki  itsessään  eräänlainen  neuroverkko?  (Ghost  in  the  Shell  2017.) 


Uuden  GitSin  parhaita  puolia  ovat  lyhyet  välähdykset  siitä,  miten  teknologian  käyttö  on  saanut 
uskonnollisia  piirteitä  (Ghost  in  the  Shell  2017). 


9  samoine  hahmoineen  (aina  Majuria 
myöten).  Tunnelma  on  kuitenkin  lä¬ 
hempänä  poliisisarjaa  kuin  Oshiin  tai¬ 
de-elokuvaa.  Tämä  ei  tee  siitä  Oshiin 
versiota  pinnallisempaa,  kyse  on  vain 
laveammasta  kokonaisuudesta.  En¬ 
simmäinen  kausi  sisältää  monia  irto- 
jaksoja,  jotka  valottavat  teknologisoi- 
tumisen  haasteita  maanläheisemmästä 
näkökulmasta.  Yhtäällä  joku  rakastuu 
palveluandroidiin,  toisaalla  joku  löytää 
torilta  ansoitetut  kyberaivot. 

Stand  Alone  Complexia  on  kehuttu 
suurista  linjoistaan,  mutta  sen  pienet 
hetket  ansaitsevat  yhtä  lailla  kiitosta. 
Tekniikka  ja  verkostoituminen  vaikut¬ 
tavat  kaikkialla,  identiteettikysymyk¬ 
sistä  arjen  kulkuun. 

Viattomuuden  menetys 

Ghost  in  the  Shellin  kysymykset  eivät 
vanhene,  mikä  tekee  siitä  oivan  koh¬ 
teen  uusille  tulkinnoille.  Aina  ne  eivät 
ole  niin  onnistuneita.  Shirow  on  tehnyt 
kahden  albumin  edestä  jatkomangaa, 
mutta  asiaa  ei  tee  mieli  seuloa  pornah- 
tavan  kuvituksen  alta.  Kazuchika  Ki- 
sen  uudehko  animesarja  Arise  (2013- 
2015)  ei  veny  Stand  Alone  Complexin 
syvyyteen.  GitS- pelit  taas  tavoittelevat 
enemmän  tarinoiden  toimintajyskettä 
kuin  tunnelmaa. 

Olivat  versiot  hyviä  tai  huonoja,  ne 
tarjoavat  kiehtovia  välähdyksiä  siitä, 
mitä  tutuille  teemoille  tapahtuu  eri 
tekijöiden  käsissä.  Herkullinen  ver- 
tailupari  on  Oshiin  jatko-osa  ja  tuore 
Hollywood-remake. 

Oshiin  Ghost  in  the  Shell  2:  Innocence 
(2004)  sijoittuu  ensimmäisen  elokuvan 
jälkeiseen  aikaan.  Batou  ja  Togusa  jat¬ 
kavat  työtään  Osasto  9:ssä,  mutta  tek¬ 
nologia  tuntuu  nyt  yhtä  paljon  uhalta 
kuin  mahdollisuudelta.  Tulevaisuutta 
edustanut  Majuri  on  läsnä  enimmäk¬ 
seen  poissaolollaan,  haamukivun  lailla. 
Nuket  ovat  (kuin  kaikuna  ykköseloku- 
van  Nukkemestarista)  tärkeä  osa  In- 
nocencen  kuvastoa,  mikä  peilaa  itsen¬ 
sä  kadottamisen  pelkoa.  Kuuluisassa 
kohtauksessa  Batou  ja  Togusa  päätyvät 
hakkeroinnin  kohteeksi  eräänlaises¬ 
sa  nukketalossa.  Hämmentävä  osuus 
peilaa  hyvin  sitä  hämmennystä,  joka 
syntyisi  oman  mielen  menettämisestä 
kyberrikolliselle. 

Murheen  alta  pilkistää  kuitenkin 
toivo.  Oshii  itse  on  sanonut,  että  elo¬ 
kuvan  teesi  on  kaikkien  elämänmuo¬ 
tojen  (ihmisten,  eläinten,  robottien) 

Ghost  in  the  Shellin  maailmassa  ihmiset  näyttävät  usein  täysin  normaaleilta,  kunnes  yhtäkkiä 
tapahtuu  jotain  tällaista  (Ghost  in  the  Shell  2:  Innocence). 


Innocencen  Batou  on  kuin  Blade  Runnerin  Deckard:  surumielinen  mies  etsimässä  totuutta 
neonvalojen  keskellä  (Ghost  in  the  Shell  2:  Innocence). 


Mieltä  vailla  olevissa  kyberkehoissa  on  jotain  aavemaista.  Kuka  on  se  nukkemestari,  joka  tulee 
herättämään  ne  henkiin?  (Ghost  in  the  Shell  2:  Innocence.) 


Wake  up,  Neo. . . 

The  Matrix  has  you... 
Follow  the  white  rabbit... 
Knock  knock,  Neo. 


Koneiden  luomassa  simulaatiossa  elävä  Neo  saa  viestin  Trinityltä:  on  aika  herätä. 


tasa-arvo:  ”Näinä  aikoina,  kun  kaikki 
on  epävarmaa,  meidän  kaikkien  pitäisi 
miettiä,  mitä  elämässä  arvostamme,  ja 
miten  voimme  elää  rinnakkain  mui¬ 
den  kanssa”  Teknologian  tuoma  mur¬ 
ros  on  suuri  sosiaalinen  haaste,  mutta 
se  on  haaste,  joka  on  selätettävissä  yh¬ 
teisvoimin. 

Rupert  Sandersin  maaliskuussa 
ensi-iltaan  tullut  Ghost  in  the  Shell 
on  ymmärrettävästi  toista  maata,  on¬ 
han  kyseessä  amerikkalainen  uusver¬ 
sio.  GitS  2017  seuraa  löyhästi  vuoden 
1995  elokuvaa  sekoittaen  otteita  muis¬ 
ta  versioista.  Vaikka  mukana  on  niin 
neuroverkkoa  kuin  kybernetiikkaa, 
pohjavire  on  täysin  oma.  Ennen  niin 
etäinen  Majuri  onkin  yhtäkkiä  kovin 
kiinnostunut  perheensä  löytämisestä, 
ongelmat  ratkeavat  antamalla  pahal¬ 
le  korporaatiolle  pataan,  eikä  uusia 
ihmis- tekoälyhybridejä  luoda.  Kyber¬ 
punk  on  mukana  lähinnä  estetiikkana, 
sillä  käsikirjoitus  muistuttaa  supersan¬ 
karin  syntytarinaa. 

Uus -GitS  ei  kanna  edes  teknolo- 
giafiktiona.  Sandersin  versiossa  ky- 
bermurroksen  suurin  jännite  tulee 
ulkoapäin,  kyborgeista  uudenlaista 
aselajia  toivovien  pukumiesten  muo¬ 
dossa.  Kun  tämä  uhkakuva  on  hoidet¬ 
tu,  Majuri  tuntuu  olevan  täysin  sinut 
kyborgikohtalonsa  kanssa.  Mihin  jäi 
jännite? 

Uudelleensyntymä 

Ghost  in  the  Shellin  universumiin  mah¬ 
tuu  niin  monia  ristikkäisiä  ideoita,  että 
kaikkien  kysymysten  keskellä  voi  olla 
vaikea  tavoittaa  konkreettisia  vastauk¬ 
sia.  Siinä  mielessä  se  kuvastaa  kaoottis¬ 
ta  aikaamme,  jossa  koneet,  tietoverkot 
ja  tekoälyt  nähdään  vuoroittain  vapah¬ 
tajina  ja  tuhoajina.  GitS  auttaa  näke¬ 
mään  asian  molemmat  puolet,  mutta 
koneavustetun  elämän  potentiaali  jää 
lopulta  voitolle. 

Alkuperäinen  Ghost  in  the  Shell  -man- 
ga  päättyy  sanoihin:  "The  net  is  vast..." 
Uudessa  maailmassa  mahdollisuuksien 
kenttä  on  valtava.  Mitä  seuraavaksi? 

Ideoiden  uudelleenkierrätystä  toi¬ 
silta  tekijöiltä,  tietenkin.  Näistä  ilmi¬ 
selvin  on  vuoden  1999  The  Matrix. 
Wachowskin  sisarukset  näyttivät  tuot¬ 
taja  Joel  Silverille  GitS  1995:n  sanoilla, 
että  halusivat  tehdä  jotain  samaa,  mut¬ 
ta  oikeilla  näyttelijöillä.  Tietoisuuden 
epäily,  todellisuuden  havaitsemisen 
vaikeus,  virtuaaliseen  todellisuuteen 

With  ali  due  respect,  Major,  i’ll  expect  two  Security  details  vvaiting  for  us.  On  the 

tarmac.  g. 

\  m  m 


Myös  Deus  Ex  -pelisarjan  päähenkilö  on  kyberlisäkkein  paranneltu. 


sulautuva  ihminen...  Kaikki  tämä 
on  lainaa  Majuri  Kusanagin  kehi¬ 
tyskaaresta.  Vaikutus  näkyy  pienissä 
yksityiskohdissa  asti,  kuten  niskaan 
kytkettävissä  johdoissa  ja  vihreässä 
koodivirrassa. 

Kaikuja  voi  kaivaa  esiin  vaikka 
mistä.  James  Cameron  ylisti  Oshiin 


ykköselokuvaa,  ja  kuinkas  ollakaan: 
Avatarissa  (2009)  ihmiset  operoivat 
ulkoisia,  itseään  vahvempia  kehoja. 
Joss  Whedonin  tv-sarjassa  Dollhouse 
(2009)  nukeiksi  kutsutuille  henkilöille 
luodaan  keinotekoiset  muistot  mak¬ 
savan  asiakkaan  toiveiden  mukaan. 
Christopher  Nolanin  Inceptio- 
nissa  (2010)  tunkeudutaan 
toisten  mieliin  ja  eksytään 
siihen,  mikä  on  totta  ja  mikä 
kuvitelmaa. 

Ehkä  hienoin  GitS- tri¬ 
buutti  löytyy  pelien  maail¬ 
masta.  Vuoteen  2027  sijoit¬ 
tuvassa  Deus  Ex:  Human 
Revolutionissa  (2011)  aug- 
mentaatiot,  ihmiskehoon 


pukattavat  kyberosat,  ovat  yleistymäs¬ 
sä.  Turvallisuuspäällikkö  Adam  Jense- 
nistä  tulee  vastoin  tahtoaan  ensimmäi¬ 
nen  valtaosin  augmentoitu  ihminen, 
mikä  aiheuttaa  vakavia  identiteettion¬ 
gelmia.  Yksi  pelin  keskeisiä  tapahtu¬ 
mapaikkoja  on  Aasia-kyberpunkia 
tihkuva  Hengsha,  eli  tunnelmasekto- 
rillakin  on  pureskeltavaa. 

Joskus  lainojen  kohdalla  on  vaikea 
erotella,  onko  ammentamisen  koh¬ 
teena  Blade  Runner ,  Neuromancer  vai 
Ghost  in  the  Shell  Lopulta  sillä  on  vä¬ 
hän  väliä.  Kuten  kaikki  teokset,  GitS 
on  osaksi  omia  ideoita,  osaksi  vanhoja 
ideoita  päivitetyssä  muodossa.  Sen  pe¬ 
rintö  osaltaan  pitää  koko  kyberpunkin 
genreä  hengissä.  & 


The  Matrix  -elokuvan  estetiikka  edustaa  tyypillistä  ky¬ 
berpunkia  ja  käsiteltävät  teemat  ovat  samoja  kuin  Ghost 
in  the  Shell  -sarjassa. 


Poimintoja  Ghost  in  the  Shellin  maailmasta 

•  Ghost  in  the  Shell  (Masamune  Shirovv,  manga,  1989-1990) 

•  Ghost  in  the  Shell  (Mamoru  Oshii,  amme-elokuva,  1995) 

•  Ghost  in  the  Shell  1.5:  Human-Error  Processor  (Masamune  Shirovv, 
manga,  1991-1997) 

•  Ghost  in  the  Shell  2:  Man-Machine  Interface  (Masamune  Shirovv,  man¬ 
ga,  1991-1996) 

•  Ghost  in  the  Shell:  Stand  Alone  Complex  (Kenji  Kamiyama,  animesar- 
ja,  2002-2005) 

•  Ghost  in  the  Shell  2:  Innocence  (Mamoru  Oshii,  anime-elokuva,  2004) 

•  Ghost  in  the  Shell:  Stand  Alone  Complex  -  Solid  State  Society  (Kenji 
Kamiyama,  anime-elokuva,  2006) 

•  Ghost  in  the  Shell:  Arise  (Kazuchika  Kise,  animesarja,  2013-2015) 

•  Ghost  in  the  Shell:  The  New  Movie  (Kazuya  Nomura,  anime-elokuva, 
2015) 

•  Ghost  in  the  Shell  (Rupert  Sanders,  näytelty  elokuva,  2017) 

Tekniikka 


Rikolliset 

verkossamme 


Teksti:  Antti  Kurittu 
Kuvat:  Toni  Kortelahti 


Verkon  alamaailma  pitää  sisällään  myös  kovaa  rikollisuutta,  joka  käyttää 
häikäilemättä  hyväkseen  uusinta  teknologiaa.  Kyberrikolliset  etsivät 
heikkouksia  sekä  koneista  että  ihmisistä. 


äemme  internetin  teknii¬ 
kan  kehittäjät  sekä  ne  kauas 
katsovat  yksilöt,  jotka  en¬ 
simmäisenä  loivat  uuden  digitaalisen 
todellisuuden  ympärille  kukoistavia 
yritysimperiumeja,  verkottuneen  maa¬ 
ilman  pioneereina.  Myös  rikollismaa- 
ilma  tuntee  omat  pioneerinsa,  jotka 
seurasivat  innokkaita  tiedemiehiä  ja 
tutkijoita  uuteen,  uljaaseen  verkottu- 
neeseen  maailmaan.  Rikollisille  verk¬ 
ko  tarjosi  anonyymin  ja  kätevän  ta¬ 
van  toteuttaa  epärehellisiä  aikeitaan. 
He  löysivät  pian  nopeasti  kehittyvän 
teknologian  käyttäjistä  hedelmällisen 
maaperän  uusille  ansaintamahdolli¬ 
suuksille.  Internetin  synnyn  kautta 
inhimillisen  elämän  kentälle  saapui 
uusi  ilmiö,  joka  kasvaa  ja  kehittyy  käsi 
kädessä  tekniikan  kanssa  -  kyberrikol- 
lisuus. 

Tietokone  rikollisuuden 
välineenä 

Kyberrikollisuus  on  rikollisuutta,  joka 
tapahtuu  tietoverkoissa  tai  tietoverk¬ 
koja  hyväksi  käyttäen.  Interpol  jakaa 


omassa  terminologiassaan  kyberri- 
kollisuuden  kahteen  selkeästi  toisis¬ 
taan  eroavaan  alalajiin:  cybercrime  ja 
cyber-enabled  crime.  Cybercrime  viit¬ 
taa  kovaan  kyber rikollisuuteen,  joka 
tapahtuu  puhtaasti  tietoteknisessä 
ympäristössä.  Tällaisia  rikollisia  tekoja 
ovat  esimerkiksi  tietomurrot,  erilai¬ 
set  tietojärjestelmien  hyväksikäytöt  ja 
sabotaasit  sekä  muut  rikokset,  joita  ei 
ennen  digiaikaa  tunnettu. 

Kyberrikollisuuden  toinen  puoli,  cy¬ 
ber-enabled  crime,  taas  on  perinteistä 
rikollisuutta,  joka  hyödyntää  toteu¬ 
tustavassaan  tietoverkkoja.  Tällaista 
rikollisuutta  ovat  esimerkiksi  verkon 
kauppapaikkojen  petokset,  kunnian¬ 
loukkaukset,  uhkailu,  laittoman  tava¬ 
ran  ja  materiaalin  kauppa,  kiristämi¬ 
nen,  henkilön  vainoaminen  sekä  muut 
teot,  joille  verkko  tarjoaa  helpon  ja  ni¬ 
mettömän  toteutusväylän. 

Tyypillinen  verkon  kautta  tapahtuva 
rikos  on  kauppahuijaus,  jossa  myyjä 
myy  olematonta  tavaraa  ja  lupaa  pos¬ 
tittaa  sen,  kunhan  ostaja  maksaa  ensin 
tuotteen  hinnan  pankkitilille.  Verk- 


kokauppahuijausten  takana  on  usein 
moniongelmaisia  pikkurikollisia,  jotka 
tienaavat  touhulla  taskurahoja  päihtei¬ 
den  hankkimiseen.  Petoksen  uhriksi 
joutumista  voi  välttää  tarkastamalla 
myyjän  myyntihistorian  ja  tutkimalla 
kuvahaulla,  löytyykö  tuotteen  kuvaa 
muualta.  Rahan  lähettäminen  myyjän 
lupauksia  vastaan  on  aina  vaarallista, 
eikä  huijauksen  uhri  todennäköisesti 
saa  koskaan  rahojaan  takaisin  vaikka 
tekijä  jäisikin  kiinni. 

Kauppapaikkojen  mainejärjestel- 
mien  avulla  luotettava  myyjä  kerää 
nopeasti  itselleen  paljon  positiivista 
palautetta,  mutta  tämäkään  ei  ole  tae 
siitä,  että  myyjän  lupauksiin  voi  soke¬ 
asti  luottaa.  Tili  saattaa  olla  kaapattu, 
jolloin  positiivinen  palaute  palvelee 
rikollisen  etuja.  Turvallisinta  on  käyt¬ 
tää  postiennakkoa,  jolloin  huijarin 
tarvitsee  ainakin  käydä  näyttämässä 
naamansa  postissa  lähettääkseen  tiilis¬ 
kiven  tuotteen  sijaan.  Postiennakko  on 
kuitenkin  joidenkin  ahkerien  myyjien 
mielestä  huono  idea,  sillä  noutamatta 
jääneestä  paketista  menee  postikulut, 

jotka  myyjä  lähetysvaiheessa  maksaa. 
Kaupankäyntiin  netissä  liittyy  siis  aina 
jonkinlaisia  riskejä. 

Toinen  yleinen  rikostyyppi  ver¬ 
kossa  on  parisuhdedraamaan  liittyvä 
sosiaalisen  median  loukkaus.  Näissä 
rikoksissa  parisuhteen  mustasukkai¬ 
nen  osapuoli  tunkeutuu  luvatta  toisen 
sosiaalisen  median  tilille  ja  lukee  luot¬ 
tamuksellista  viestinvaihtoa.  Joissakin 
tapauksissa  mustasukkainen  puoliso 
saattaa  käyttää  esimerkiksi  keylogger- 
ohjelmistoa  kumppanin  salasanojen 
urkkimiseen.  Moni  ei  tule  ajatelleeksi, 
että  puolison  Facebook-viestin  luke¬ 
minen  tai  tilille  luvatta  kirjautuminen 
on  rikos,  josta  voi  joutua  vastaamaan 
oikeudessa.  Luvaton  kirjautuminen  on 
tietomurto,  joka  antaa  poliisille  lailli¬ 
sen  oikeuden  suorittaa  kotietsinnän  ja 
takavarikoida  mahdollisesti  todistusai¬ 
neistoa  sisältävät  tietotekniset  laitteet 
tutkinnan  ajaksi. 

Netin  nimettömyys  ja  viestinnän 
helppous  mahdollistavat  runsaasti 
erilaisia  tapoja  häiriköidä,  kiusata  ja 
uhkailla  ihmisiä.  Sosiaalisen  median 
yritysjätit  yrittävätkin  torjua  parhaan¬ 
sa  mukaan  laittomuuden  rajat  ylittävän 
viestinnän  tulvaa,  mutta  kuka  määrit¬ 
telee  mikä  on  laitonta,  ja  missä  menee 
sananvapauden  ja  rikoksen  raja?  Vies¬ 
tien  tulva  on  niin  massiivinen,  ettei  sitä 
voida  ihmisvoimin  suodattaa.  Lainsää¬ 
däntö  vaihtelee  maittain,  mutta  palve¬ 
lut  ovat  ylikansallisia.  Se,  mikä  toisessa 
maassa  johtaa  kuolemantuomioon,  voi 
toisessa  maassa  olla  arkipäiväistä  kri¬ 
tiikkiä  tai  huulenheittoa.  Sosiaalisen 
median  käyttö  edellyttää  paksun  na¬ 
han  kasvattamista,  sillä  nimettömänä 
herjoja  huutelevaa  henkilöä  voi  olla 
hyvin  hankala  saada  edesvastuuseen. 

Verkkorikollisuuden 

lainsäädäntö 

Verkossa  tapahtuvat  rikokset  voivat 
olla  käytännössä  mitä  tahansa  rikos¬ 
lakirikoksia,  joiden  toteuttaminen  on 
mahdollista  verkon  ylitse.  Tekniikka 
ja  se  miten  sitä  käytetään  rajoittaa  sitä, 
millaisia  tekoja  verkon  ylitse  voi  to¬ 
teuttaa.  Toista  ihmistä  ei  esimerkiksi 
voi  puukottaa  naamaan  IRCin  ylitse, 
vaikka  kuinka  tekisi  mieli.  Maailmalta 
tunnetaan  kuitenkin  tapauksia,  joissa 
yllyttämällä  tai  manipuloimalla  toista 
verkon  ylitse  on  saatu  tämä  tekemään 
väkivaltaisia  tekoja  tai  jopa  liittymään 
terroristijärjestöön. 


Rikoslaki  ei  erittele  rikoksia  niiden 
tekopaikan  mukaan,  joten  esimerkik¬ 
si  petosta  koskeva  lainsäädäntö  pätee 
suoraan  myös  verkon  kirpputorilla 
tapahtuneeseen  huijaukseen.  Verkon 
rikosten  laadullista  jakaumaa  tai  abso¬ 
luuttista  määrä  on  mahdoton  mitata, 
sillä  valtaosa  verkon  rikollisuudesta 
jää  joko  ilmoittamatta  viranomaisille 
tai  havaitsematta. 

Rikoslain  38.  luku,  joka  käsittelee 
tieto-  ja  viestintärikoksia,  pitää  sisäl¬ 
lään  keskeiset  rikoslain  määritelmät 
tietotekniikka-  ja  viestintärikoksille. 
Tyypillisiä  rikosnimikkeitä  verkko - 
rikoksille  ovat  tämän  luvun  alta  tie¬ 
tomurto,  tietoliikenteen  häirintä  ja 
viestintäsalaisuuden  loukkaus  törkeine 
tekomuotoineen. 

Verkon  rikollisten  tekojen  tulkinta  ei 
kuitenkaan  rajoitu  kyseiseen  lukuun, 
sillä  iso  osa  rikoksista  täyttää  rikos¬ 
lain  jonkin  muun  pykälän.  Esimer¬ 
kiksi  lasten  hyväksikäyttöön  liittyvän 
materiaalin  jakaminen  ja  hallussapito 
tapahtuu  nykyään  lähes  yksinomaan 
tietoverkoissa  ja  tietoteknisillä  laitteil¬ 
la,  mutta  lainsäädännössä  ei  ole  otettu 
kantaa  siihen,  onko  sukupuolisiveel- 
lisyyttä  loukkaava  lasta  esittävä  kuva 
JPEG-tiedosto  vai  printti.  Kuvan  hal¬ 
lussapito  ja  levittäminen  on  kummas¬ 
sakin  tapauksessa  aivan  yhtä  laitonta. 

Suomen  oikeuskäytännössä  ja  lain¬ 
säädännössä  tietotekniikkarikoksia 
käsitellään  joskus  vaikeasti  ymmärret¬ 
tävillä  tavoilla.  Tietokannan  varasta¬ 
mista  verkkosivustolta  SQL- injektiolla 
käsiteltiin  hiljattain  petoksena,  sillä 
oikeuskäytännössä  on  katsottu,  että 
virheellisen  syötteen  antaminen  verk¬ 
kosivulle  ei  ole  lainsäätäjän  tarkoitta¬ 
maa  suojauksen  kiertämistä  tai  mur¬ 
tamista.  Toisaalta  oikeus  on  kuitenkin 
katsonut,  että  tästä  ei  seuraa,  että  teko 
ei  ole  sinänsä  rikollinen,  ainoastaan 
rikosnimike  on  väärä.  SQL-injektiossa 
tietojärjestelmä  joutuu  oikeuden  pää¬ 
telmän  mukaan  ikään  kuin  petoksen 
uhriksi,  joten  epäiltyä  syytettiin  tässä 
tapauksessa  petoksesta.  Amerikkalai¬ 
sista  elokuvista  tuttu  pykälien  sana¬ 
muodoilla  kikkailu  on  tehty  Suomessa 
hyvin  vaikeaksi,  ja  hyvä  niin. 

Juridiikkamme  mahdollistaa  tie¬ 
totekniikkaako  sten  esitutkinnan  ja 
syyteharkintaan  saattamisen  hyvin  te¬ 
hokkaasti,  kunhan  tekijä  saadaan  tun¬ 
nistettua  ja  esitutkinnassa  osoitetaan 
riittävästi  syyllisyysepäilyä  tukevia 


seikkoja.  Oikeusvaltion  periaatteiden 
mukaiseen  esitutkintaan  kuuluu  myös 
epäillyn  syyttömyyttä  tukevan  näytön 
selvittäminen,  jolloin  rikostutkinta  voi 
päättyä  jo  ennen  oikeudenkäyntiä. 

Lakipykälät  on  kuitenkin  kirjoitettu 
siten,  että  käytännössä  mikä  tahansa 
luvaton  kirjautuminen  tietojärjestel¬ 
mään  täyttää  tietomurron  tunnusmer¬ 
kistön,  joten  pelkällä  lainsäädäntöä 
kiertävällä  teknisellä  temppuilulla  ei 
syyttestä  selviä. 

Kyberrikosten  tutkinta 

Suomessa  rikosasioiden  esitutkinta 
kuuluu  ensisijaisesti  poliisille.  Myös 
tulli  ja  rajavartiolaitos  tekevät  toimi¬ 
alaansa  kuuluvien  rikosasioiden  esi¬ 
tutkintaa,  mutta  kyberrikokset  ovat 
tyypillisesti  rikoksia,  joissa  tutkinta- 
vastuu  on  paikallispoliisilla  tai  kes¬ 
kusrikospoliisilla.  Kyberrikokset  kirja¬ 
taan  tavanomaisina  rikosilmoituksina, 
joissa  niiden  tekopaikaksi  luokitellaan 
"internet”  katuosoitteen  sijaan.  Tällä 
tavalla  poliisi  voi  seurata  tilastollisesti 
tietoverkoissa  tapahtuvien  rikosten  lu¬ 
kumääriä. 

Kyberrikoksen  tutkinta  kuuluu 
Suomen  poliisille,  mikäli  rikoksen 
tekopaikkana  on  Suomi  tai  rikoksen 
vaikutusten  kohde  sijaitsee  Suomessa. 
Ulkomailta  Suomeen  kohdistunut  tie¬ 
tomurto  kuuluu  siis  Suomen  poliisin 
tutkittavaksi,  sillä  sen  uhrina  on  ollut 
suomalainen  palvelu  tai  organisaa¬ 
tio.  Ulkomailla  tapahtuvien  rikosten 
tutkintaan  ei  Suomen  poliisilla  ole 
toimivaltaa,  ellei  rikoksentekijä  ole 
tehnyt  ulkomaille  kohdistuvaa  rikosta 
Suomesta  käsin.  Valtion  rajat  ylittävis¬ 
sä  rikostutkinnoissa  poliisi  voi  tehdä 
yhteistyötä  ulkomaalaisten  kollegojen¬ 
sa  kanssa  käyttäen  joko  MLAT-virka- 
apupyyntöä  (Mutual  Legal  Assistance 
Treaty)  tai  perustamalla  kansainvä¬ 
lisen  tutkintaryhmän,  jonka  sisällä 
tietoa  voidaan  jakaa  yli  valtiorajojen 
ilman  hankalia  ja  aikaa  vieviä  virka- 
apumene  ttelyj  ä.  Virka-  apupyyntöj  en 
käsittely  on  hidasta  ja  kankeaa,  joten 
pienemmissä  rikostapauksissa  niiden 
käyttöön  ei  välttämättä  ryhdytä. 

Kyberrikosten  tutkinta  on  yllättävän 
tavanomaista  poliisitutkintaa  -  ensin 
selvitetään  teko  ja  kuulustellaan  asi¬ 
anomistajaa  eli  rikoksen  uhria.  Tä¬ 
män  jälkeen  pyritään  selvittämään  ja 
tavoittamaan  epäilty.  Mikäli  epäilty 
saadaan  tavoitettua,  epäiltyä  kuulus- 

teilaan  ja  rikoksen  vakavuudesta  riip¬ 
puen  mahdollinen  todistusaineisto 
takavarikoidaan.  Joissakin  tapauksissa 
epäilty  saatetaan  ottaa  kiinni,  pidättää 
tai  vangita  rikostutkinnan  ajaksi  tai 
ainakin  sen  alkuvaiheessa,  ettei  epäilty 
omilla  toimillaan  pysty  häiritsemään 
rikostutkintaa  tai  jatkamaan  rikosten 
tekoa.  Tutkintaa  suorittaa  yleensä  ri¬ 
kostutkija,  jolla  ei  ole  erityistä  teknisen 
alan  koulutusta,  ja  rikostutkinnan  joh¬ 
tamisesta  vastaa  tutkinnanjohtaja,  jolla 
on  valtuudet  päättää  monista  poliisin 
käyttämistä  pakkokeinoista.  Joissa¬ 
kin  poliisilaitoksissa,  kuten  Helsingin 
poliisilaitoksella,  on  erillinen  tieto- 
tekniikkarikosryhmä,  johon  kyberri- 
kosten  tutkinta  on  keskitetty.  Ryhmän 
poliiseilla  on  erityisosaamista  nimen¬ 
omaan  tietotekniikkaan  liittyvien  ri¬ 
kosten  tutkinnasta  sekä  digitaalisen 
todistusaineiston  esillehausta. 

Takavarikoitu  materiaali  koostuu 
kyberrikoksissa  yleensä  tietokoneis¬ 
ta,  mobiililaitteista  ja  erilaisista  tal¬ 
lennusvälineistä,  joille  suoritetaan 
tekninen  tutkinta.  Teknisessä  tutkin¬ 
nassa  pyritään  selvittämään  tapahtu¬ 
mien  kulku  sekä  epäillyn  syyllisyyttä 
tai  syyttömyyttä  tukeva  näyttö.  Lait¬ 
teiden  teknisestä  tutkinnasta  vastaa 
yleensä  erityiskoulutuksen  saanut  po¬ 
liisiviranomainen  tai  poliisilaitoksella 
työskentelevä  siviilihenkilö,  joka  ei  ole 
saanut  poliisikoulutusta.  Tietoteknis¬ 
ten  laitteiden  tutkinta  eli  niin  sanottu 
digitaalinen  forensiikka  käyttää  hyväk¬ 
seen  alan  erikoisohjelmistoja,  joilla  ri¬ 
koksen  digitaaliset  jäljet  tuodaan  esiin 
ja  dokumentoidaan.  Samalla  menetel¬ 
mällä  tutkitaan  myös  mobiililaitteet. 

Hankalammissa  tai  laajemmissa  ta¬ 
pauksissa  poliisi  voi  pyytää  asiantun¬ 
tija-  tai  virka-apua  toisilta  organisaa¬ 
tiolta,  esimerkiksi  Viestintävirastolta. 
Viestintäviraston  Kyber  turvallisuus - 
keskus  ei  tutki  rikoksia,  vaan  ylläpitää 
ja  valvoo  kansallista  tietoturvallisuus - 
tilannetta  sekä  ohjaa  teleoperaattorei¬ 
den  toimintaa.  Näihin  tehtäviin  liittyen 
Kyberturvallisuuskeskus  tekee  poliisin 
kanssa  yhteistyötä  tapauksissa,  joissa 
esimerkiksi  käytetty  haittaohjelma, 


bottiverkko  tai  hyökkäystäpä  edellyttä¬ 
vät  tarkempaa,  ulkopuolista  analyysia. 

Kyberturvallisuuskeskuksen  asian¬ 
tuntijalausuntojen  perusteella  hanka- 
limpienkin  kyberrikosten  teknisestä 
toteutuksesta  voidaan  tehdä  selkeä  se¬ 
lostus  syyteharkintaa  ja  oikeudenkäyn¬ 
tiä  varten.  Kyberturvallisuuskeskus 
seuraa  jatkuvasti  erilaisia  kyberrikol- 
lisuuden  ilmiöitä,  laatii  näistä  tilanne- 
kuvatietoa  sidosryhmiensä  käyttöön 
ja  viestii  julkisesti  eri  kanavia  pitkin 
ajankohtaisista  ilmiöistä  kuten  haitta- 
ohjelmakampanj öistä  ja  tietojenkalas- 
teluhyökkäyksistä. 

Kyberrikostuomiot  ovat  olleet  Suo¬ 
messa  verrattain  alhaisia.  Kymmenien 
tuhansien  bottien  verkon  luomisesta, 
törkeistä  tietomurroista  ja  muista  ri¬ 
koksista  koostuva  vyyhti  toi  vuonna 
2015  nuorelle  miehelle  Suomessa  vain 
ehdollista  vankeutta.  Kymmeniin  suo¬ 
malaisiin  verkkosivustoihin  hyökän¬ 
nyt  toinen  nuorukainen  sai  teoistaan 
150  päiväsakkoa,  joista  maksettavaa 
koitui  muutamia  tuhansia  euroja.  Ver¬ 
kon  kautta  tehdyissä  perinteisissä  ri¬ 
koksissa  tuomiot  ovat  olleet  selkeästi 
ankarampia.  Esimerkiksi  parikymp¬ 
pinen  helsinkiläismies  sai  sadoista 
nettipetoksista  yli  kolmen  vuoden 
vankeustuomion.  Myöhemmin  sama 
tekijä  tuomittiin  laajasta  tietojenkalas- 
telukampanjasta  useaksi  lisävuodeksi 
vankeuteen.  Rikoksesta  tuomittu  me¬ 
nettää  usein  myös  rikoksentekoväli¬ 
neinä  tietokoneensa  valtiolle. 

Sosiaalinen  uhri 

Kyberrikollisuuden  ilmiöitä  voi  jaotella 
millä  tahansa  vapaavalintaisilla  kritee¬ 
reillä,  mutta  hyödyllisimpiä  jaotteluja 
on  jako  sosiaalisiin  ja  teknisiin  hyök¬ 
käyksiin.  Sosiaalisille  hyökkäyksille 
tyypillistä  on  se,  että  niissä  pyritään 
vaikuttamaan  suoraan  tietojärjestel¬ 
män  käyttäjään  tai  ylläpitäjään.  Tekni¬ 
set  hyökkäykset  pyrkivät  vaikuttamaan 
suoraan  järjestelmään  kiertämällä  sen 
suojauksia  tai  murtamalla  niitä.  Hyök¬ 
käysten  rajapinta  on  siis  erilainen  ja 
siten  hyökkäyksen  toteutuskin. 

Sosiaaliseen  vaikuttamiseen  ( social 
engineering)  perustuvat  rikokset  ovat 
selkeässä  nousussa,  sillä  niiden  teho 
on  ollut  ennalta- arvaamattoman  hyvä. 


Ihmiset  pyörittävät  aivoissaan  edelleen 
kivikaudelta  kotoisin  olevaa  käyttöjär¬ 
jestelmää,  jonka  ominaisuuksia  luovas¬ 
ti  hakkeroimalla  voidaan  manipuloida 
käyttäjää  suorittamaan  toimenpiteitä, 
joista  hyökkääjä  hyötyy. 

Tunnetuimpia  sosiaalisia  hyökkä¬ 
yksiä  ovat  tietojenkalastelu  ( phishing ) 
sekä  erilaiset  huijaukset.  Tietojenka- 
lastelussa  käyttäjää  erehdytetään  oh¬ 
jaamalla  tämä  hyökkääjän  ylläpitämäl¬ 
le,  aidon  näköiselle  kirjautumissivulle, 
johon  uhri  syöttää  käyttäjätunnuksen¬ 
sa  ja  salasanansa.  Verukkeena  käyte¬ 
tään  vaikkapa  ”verkkopankin  turval- 
lisuuspäivitystä”  tai  yllättäen  lukittua 
tiliä.  Väärennetyn  kirjautumissivun 
avulla  tunnukset  päätyvät  hyökkääjän 
haltuun,  ja  tämä  voi  käyttää  niitä  luvat¬ 
tomaan  kirjautumiseen.  Mikäli  käyttä¬ 
jä  käyttää  samaa  salasanaa  useassa  pal¬ 
velussa,  on  hyökkääjällä  mahdollisesti 
käsissään  avaimet  koko  henkilön  di¬ 
gitaalisen  identiteetin  haltuunottoon. 
Väärennetyn  kirjautumissivun  lisäksi 
tunnuksia  saatetaan  urkkia  puhelimit¬ 
se  tai  jopa  henkilökohtaisesti. 

Varsinkin  ensisijaisen  sähköpostiti- 
lin  tunnusten  joutuminen  vääriin  kä¬ 
siin  on  vaarallista,  sillä  salasanan  pa¬ 
lautusten  avulla  sähköpostitilin  haltija 
pääsee  lähes  mille  tahansa  tilille,  johon 
on  rekisteröidytty  kyseistä  sähköpos- 
titiliä  käyttämällä.  Suojautuminen 
tietojenkalastelulta  on  vaikeaa,  mutta 
vahinkoja  voi  rajata  käyttämällä  kaksi¬ 
vaiheista  tunnistautumista  ( two-factor 
authentication)  kaikkialla,  missä  se  on 
mahdollista,  ja  käyttämällä  yksilöllisiä 
salasanoja  jokaisessa  verkkopalvelus¬ 
sa.  Tämä  edellyttää  usein  salasanojen 
hallintaohjelman  käyttöönottoa,  mikä 
on  alkukankeuden  jälkeen  elämän¬ 
laatua  merkittävästi  parantava  päätös. 
Käyttäjän  on  syytä  myös  tarkistaa  tar¬ 
kasti,  mille  verkkosivulle  tunnuksiaan 
syöttää,  ja  seurata  mieluummin  itse 
tallentamaan  kirjanmerkkejään  kuin 
esimerkiksi  sähköpostitse  tai  teksti¬ 
viestillä  pyytämättä  saapuvia  linkkejä. 
Iso  osa  tietojenkalasteluviesteistä  voi¬ 
daan  tunnistaa  jo  kieliasusta  tai  sisäl¬ 
löstä,  mutta  liikkeellä  on  myös  erittäin 
taitavasti  tehtyjä  huijauksia,  joiden 
tunnistaminen  on  hyvin  haastavaa. 

Toinen  laajalle  levinnyt  ja  erityises¬ 
ti  organisaatioita  vaivaava  riesa  ovat 
niin  sanotut  toimitusjohtajahuijaukset 
(CEO  fraud).  Huijaukset  toimivat  yk- 

vät  sitä,  että  uhri  lainaa  tai  antaa  rahaa 
kaukorakkaalleen.  Romanssihuij  auk- 
sissa  uhrit  usein  aidosti  ihastuvat  säh- 
köpostiviestittelyn  kohteeseen,  joka 
saattaa  olla  hyvinkin  uskottava.  To¬ 
sielämässä  romanssin  vastapuoli  saat¬ 
taa  lypsää  usealta  uhrilta  yhtaikaisesti 
rahaa  erilaisilla  verukkeilla.  Romans- 
sihuijaukset  ovat  poikkeuksellisen 
häijyjä,  sillä  ne  jättävät  uhrinsa  sekä 
rahattomaksi  että  suuren  pettymyksen 
ja  häpeän  valtaan.  Rikosilmoituksen 
tekoon  on  suuri  kynnys,  sillä  häpeä 
huijatuksi  joutumisesta  ja  romanssin 
päättymiseen  liittyvä  henkinen  tuska 
voi  olla  valtava. 

Sosiaalisissa  huijauksissa  on  paljon 
yhteneviä  piirteitä,  mutta  niiden  teke¬ 
minen  on  usein  työlästä,  sillä  ne  vaa- 


sinkertaisesti  niin,  että  rikollinen  lä¬ 
hettää  organisaation  toimitusjohtajana 
esiintyen  taloushallinnolle  viestin,  jos¬ 
sa  pyydetään  siirtämään  suuri  summa 
rahaa  jollekin  tilille.  Sähköposti  saattaa 
tulla  aidon  näköiseltä  tililtä,  sillä  säh¬ 
köpostin  lähettäjätiedot  voidaan  vää¬ 
rentää  monella  eri  tapaa.  Puutteellisen 
tietoturvakulttuurin  organisaatioissa 
sähköpostitse  saapuvat,  epäviralliset 
maksumääräykset  saattavat  olla  arki¬ 
päiväisiä,  jolloin  rahaa  siirretään  sen 
enempää  kyselemättä.  Vaivaa  kaih¬ 
tamattomat  rikolliset  saattavat  käydä 
pitkääkin  dialogia  organisaation  ta¬ 
loushallinnon  kanssa,  ja  keskustelu 
voidaan  ajoittaa  vuodenaikaan  jolloin 
kesälomat  aiheuttavat  poissaoloja  ja 
väliaikaisen  työvoiman  käyttöä.  Tek¬ 
nisen  suojauksen  pettäessä  rikolliset 
voivat  päästä  suoraan  käsiksi  sähkö¬ 
postipalvelimeen  ja  muokata  viestejä 
tai  lähetettyjen  laskujen  maksutilejä. 
Ulkomaiselle  pankkitilille  livahtanut 
raha  kiertää  nopeasti  eri  maiden  pank¬ 
kien  kautta  rikollisten  taskuun,  ja  sen 
jäljittäminen  on  usein  hyvin  hankalaa. 


Liian  hyvää  ollakseen  totta 

Tietojenkalastelua  ja  toimitusjohtaja- 
huijauksia  vanhempi  ilmiö  ovat  erilai¬ 
set  ”nigerialaiskirjeet”,  joissa  kerrotaan 
traaginen  tarina  surkeasta  ihmiskohta¬ 
losta  yhdistettynä  mahtavaan  tilaisuu¬ 
teen  tienata  valtavia  summia  pienellä 
vaivalla.  Tarinat  liittyvät  usein  maail¬ 
man  konflikteihin,  ja  niille  on  tyypil¬ 
listä  se,  että  pulassa  olevalla  henkilöllä 
on  hallussaan  arvokasta  omaisuutta, 
joka  pitäisi  siirtää  turvaan  länsimai¬ 
hin.  Mikäli  uhri  lähtee  mukaan  hui¬ 


jaukseen,  ilmaantuukin  miljoonien 
siirtämisen  ongelmaksi  liuta  erilaisia 
käsittelymaksuja,  lahjuksia,  sairaala- 
kuluja  sekä  muita  huijaajan  yllättäviksi 
kuvailemia  menoja. 

Samaa  teemaa  seuraavat  romanssi- 


huijaukset,  joissa  motiivina  on  saapua 
maahan  avioliittoa  tai  parisuhdetta 
varten.  Maahantulo  kohtaa  kuitenkin 


yllättäviä  esteitä,  jotka  kaikki  edellyttä¬ 

tivat  rikolliselta  suuren  työpanoksen. 
Uhrille  saatetaan  viestitellä  viikkotol¬ 
kulla  ennen  rahan  pyytämistä.  Luot¬ 
tamuksen  rakentaminen  on  hidasta 
puuhaa,  mutta  teknisten  verkkorikos- 
ten  osalta  tilanne  on  toinen. 


Automatisoituja  hyökkäyksiä 

Teknisten  hyökkäysten  suurin  ero  sosi¬ 
aalisiin  on  se,  että  tekniset  hyökkäykset 
ovat  pitkälle  automatisoitavissa.  Esi¬ 
merkkejä  automaattisista  hyökkäyksis¬ 
tä  ovat  verkossa  haavoittuvia  palveluita 
etsivät  skannerit  sekä  haittaohjelmilla 
maustettuja  sähköposteja  miljoona- 
kaupalla  maailmalle  syytävät  roska- 
postittajarobotit.  Teknisellä  hyök¬ 
käyksellä  voidaan  saavuttaa  valtava 
pano  s -hyötysuhde,  ja  iso  osa  teknisten 
hyökkäysten  toteutus-  ja  välitysinfra- 
struktuurista  on  ostettavissa  palvelui¬ 
na  pimeiltä  markkinoilta. 

Uraansa  aloitteleva  verkkorikollinen 
ei  enää  tarvitse  C++-referenssiopasta 
ja  uteliasta  mieltä,  sillä  ohjelmistot 
ja  niiden  levittämiseen  tarvittavat 
kampanjat  voi  ostaa  valmiina  kryp- 
tovaluutoilla.  Rikollisen  tehtäväksi 
jää  parhaimmillaan  vain  yksilöllistää 
oma  haittaohjelmansa,  levityttää  sitä 
ahkerasti  ja  kerätä  voitot.  Esimerkiksi 
kiristyshaittaohj  elmilla  ( ransomware ) , 
jotka  kryptaavat  käyttäjän  tiedostot  ja 
avaavat  ne  vain  lunnaita  vastaan,  on 
tehty  maailmalla  kymmeniä  miljoo¬ 
nia  dollareita.  Hiljattain  IT-maailmaa 
ravistelleet  WannaCry-  ja  NotPetya- 
kiristyshaittaohjelmat  osoittivat,  miten 
tuhoisia  tällaiset  haittaohjelmat  voivat 
olla,  kun  niiden  levitysmekanismi  pe¬ 
rustuu  tunnettuihin,  yleisiin  haavoit¬ 
tuvuuksiin.  Niitä  voidaan  käyttää  myös 
sabotaasin  välikappaleina  osana  erilai¬ 
sia  kyberhyökkäysoperaatioita. 

Verkko  skannerit  metsästävät  ja 
löytävät  vanhentuneita  käyttöjärjes¬ 
telmä-  ja  ohjelmisto  versioita  ja  koh¬ 
dentavat  näihin  automaattisia  hyökkä¬ 
yksiä.  Kuka  tahansa  verkkopalvelinta 
ylläpitävä  henkilö  näkee  lokitiedois¬ 
taan  näiden  skannereiden  toiminnan 
välittömästi,  sillä  jokainen  internetiin 
kytketty  laite  on  jatkuvan  ovienkolkut- 
telun  kohteena.  Erityisesti  WordPress- 
alustalla  toimivat  verkkosivut  ovat 
jatkuvassa  vaarassa,  sillä  tästä  julkai- 
sualustasta  ja  sen  liitännäisistä  löytyy 
usein  kriittisiä  haavoittuvuuksia,  joi¬ 
den  avulla  palvelimen  resurssit  voi¬ 
daan  ottaa  haltuun.  Verkkorikolliset 


eivät  välttämättä  ole  kiinnostuneita 
palvelimen  tiedoista,  vaan  murrettua 
WWW-palvelinta  voidaan  hyväksi¬ 
käyttää  esimerkiksi  roskapostittajana, 
haittaohjelmien  levittäjänä  tai  tieto  - 
jenkalastelusivun  kotipaikkana. 

Kyberrikoksilta  voi  suojautua 

Teknisiltä  hyökkäyksiltä  suojautumi¬ 
nen  on  suoraviivaisempaa  kuin  sosi¬ 
aalisilta:  pidä  ohjelmistosi,  käyttöjär¬ 
jestelmäsi  ja  laitteesi  ajantasaisina  ja 
päivitettyinä.  Tällä  yksinkertaisella 
ohjeella  torjut  valtaosan  automaat¬ 
tisista  hyökkäyksistä.  Erilaiset  tieto- 
turvaohjelmistot  tuovat  lisäturvaa. 
Kyberrikollisuudelta  suoj  autuminen 
vaatii  käyttäjältä  jatkuvaa  valppaut¬ 
ta  ja  tervettä  epäluuloa  kutsumatta 
saapuneita  tarjouksia  ja  epäilyttäviä 
yhteydenottoja  kohtaan.  Liian  hyvät 
tarjoukset  eivät  ole  yleensä  ole  totta 
verkossakaan.  Internetiä  on  mahdol¬ 
lista  käyttää  turvallisesti,  mikäli  pitää 
järjen  mukana  verkossakin. 

Sosiaalisiin  hyökkäyksiin  kuuluva, 
kiireen  tunnun  luonti  on  ensimmäi¬ 
nen  hälytysmerkki,  sillä  kiireen  tun¬ 


netta  luomalla  pyritään  ohittamaan 
ihmisen  kyky  kriittiseen  ajatteluun. 
Laiskuus  tietoturva-  ja  ohjelmistopäi¬ 
vitysten  asentamisessa  on  verkossa 
kuolemansynti,  sillä  päivitetyt  haa¬ 
voittuvuudet  ovat  usein  jo  rikollisten 
tiedossa.  Valtaosa  rikollisten  hyväk¬ 
sikäyttämistä  haavoittuvuuksista  ovat 
tunnettuja,  ja  niihin  on  jo  korjauspäi- 
vityskin  saatavilla.  Vuotavalla  laivalla 
seilaaminen  johtaa  vääjäämättä  meri- 
hätään,  joten  käyttöjärjestelmän  reiät 
on  tilkittävä  ennen  kuin  nilkat  kastu¬ 
vat.  Salasanojen  hallinta  on  päivä  päi¬ 
vältä  tärkeämpi  taito,  ja  tähän  kannat¬ 
taakin  valjastaa  luotettava  salasanojen 
hallintaohj  elmisto. 

Seuraamalla  ajantasaisia  uutisia 
tietoturva-asioista  esimerkiksi  Vies- 
tintäviraston  Kyberturvallisuuskes- 
kuksen  sivuilta  voi  pitää  itsensä  tie¬ 
toisena  ajankohtaisista  uhkakuvista 
ja  varautua  niiden  kohtaamiseen.  Ky- 
berturvallisuuskeskuksen  teemajulkai¬ 
sut,  haavoittuvuustiedotteet  ja  ajan¬ 
kohtaiset  artikkelit  löydät  osoitteesta 
www.kyberturvallisuuskeskus.fi.  & 

Lohkoketjuteknologia  pyörittää  nyt  maailmanlaajuisia  hajautettuja  tietokoneita,  jotka 
suorittavat  älysopimuskoodia.  Pysyykö  juridiikka  teknologian  perässä? 

Teksti:  Ville  Sundell  Kuvat:  Laura  Pesola 


Ajatus  tietokoneilla  käsi¬ 
teltävistä  sopimuksista 
on  tietotekniikka-alan 
mittakaavassa  suh¬ 
teellisen  vanha:  tämän 
idean  esitti  tietojenkäsittelytieteilijä- 
lakimies  Nicholas  Szabo  jo  vuonna 
1994.  Hänen  ajatuksenaan  oli  yksin¬ 
kertaistaa  internetissä  käytävää  kau¬ 
pankäyntiä  siten,  että  tuntemattomat 
tahot  voisivat  sopia  kaupankäynnin 
ehdoista  ohjelmakoodina,  joka  ajet¬ 
taisiin  ja  jonka  tulkinta  olisi  absoluut¬ 
tinen.  Myös  oikeusasteiden  väliintulot 
sopimuksen  täytäntöönpanemisessa 
vähenisivät,  sillä  koodi  toteuttaisi  ab¬ 
soluuttisesti  kaikki  sopimuksen  koh¬ 
dat  ilman  ihmisen  merkittävää  vuoro¬ 
vaikutusta  täytäntöönpanoprosessiin. 
Tästä  johtuen  älysopimuksiin  voi  so¬ 
veltaa  vain  sopimusrakenteita,  joita  voi 
ilmaista  ohjelmointikoodina. 

Palapelistä  puuttui  kuitenkin  pala¬ 
sia:  kuinka  suorittaa  koodia  hajaute¬ 
tusti  siten,  että  kukaan  ei  voi  muuttaa 
kyseistä  koodia,  ja  kuinka  toteuttaa 
rahan  siirtäminen  ilman  keskinäistä 
luottamusta.  Nämä  puuttuvat  palaset 
ilmestyivät  vasta  noin  viisitoista  vuotta 
myöhemmin  -  lohkoketjuteknologian 
muodossa. 

Lohkoketjuteknologiat  mahdollis¬ 
tivat  sekä  koodin  suorittamisen  että 
arvon  siirtämisen  hajautetusti,  ilman 


osallistuvien  tahojen  keskinäistä  luot¬ 
tamusta,  mutta  silti  taaten,  että  siirto - 
logiikkaa  tai  suoritettavaa  koodia  ei 
voi  kukaan  muuttaa.  Jo  ensimmäisessä 
lohkoketjuj  ärj  estelmässä  Bitcoinissa 
oli  hyvin  alkeellisia  älysopimusomi- 
naisuuksia:  siirtoon  pystyi  liittämään 
muutamia  loogisia  operaattoreita,  jois¬ 
ta  muodostuva  koodi  joko  mahdollisti 
tai  hylkäsi  siirron.  Koodi  ei  kuitenkaan 
voinut  sisältää  esimerkiksi  tavanomai¬ 
sia  ehtolauseita  tai  silmukoita,  joita 
yleisesti  pidetään  todellisen  ohjel¬ 
mointikielen  edellytyksinä. 

Bitcoinin  tarkoitus  on  kuitenkin  olla 
mahdollisimman  yksinkertainen  ja 
luotettava,  ja  se  oli  tarkoitettu  vain  ar- 
vonsiirron  -  ei  logiikan  -  toteuttami¬ 
seen,  joten  älysopimusominaisuudet 
eivät  merkittävästi  kehittyneet.  Tarvit¬ 
tiin  19-vuotias  tietotekniikkaopiskelija 
Vitalik  Buterin,  joka  kyllästyttyään 
Bitcoinin  rajoitteisiin  perusti  Ethere- 
um-projektin. 

Ethereum  on  lohkoketju,  jossa  on 
täysikasvuinen  näennäisesti  Turing- 
täydellinen  virtuaalikone,  jonka  tuo- 
tantokypsä  versio  julkaistiin  vasta  noin 
kaksi  vuotta  sitten.  Tätä  kirjoitettaessa 
Ether,  Ethereumin  sisäinen  rahayk¬ 
sikkö  ja  koodin  ajamisen  polttoai¬ 
ne”,  on  markkina-arvoltaan  toiseksi 
suurin  virtuaalivaluuttaj  ärj  estelmä 
heti  Bitcoinin  jälkeen.  Ero  aiempiin 


lohkoketjuihin  oli  niin  huomattava, 
että  vaikka  laajempia  lohkoketjuj  a  on 
ollut  aikaisemminkin,  modernin  äly- 
sopimusalan  katsotaan  alkaneen  vasta 
Ethereumista. 

Ohjelmoi  oma  älysopimus 

Älysopimus  on  tavallaan  pieni  tieto¬ 
koneohjelma,  joka  luodaan  jollakin 
ohjelmointikielellä,  kuten  olio -ohjel¬ 
moinnista  ja  JavaScriptistä  vaikutteita 
ottaneella  Solidityllä.  Lähdekoodista 
tavukoodiksi  käännetty  tietokoneoh¬ 
jelma  louhitaan  lohkoketjuun  käytettä¬ 
väksi,  samaan  tyyliin  kuin  Bitcoin-siir- 
rotkin.  Esimerkiksi  jos  Maija  ja  Matti 
haluavat  perustaa  yhdessä  yrityksen, 
Maija  voi  ohjelmoida  yritykselle  älys- 
opimuksen,  joka  välittää  puolet  älys- 
opimukselle  tulevista  varoista  Matille 
ja  puolet  Maijalle.  Tällöin  ohjelmoitu 
logiikka  varmistaa  sopimuksen  to¬ 
teutumisen,  sillä  logiikkaa  ei  enää  voi 
muuttaa  älysopimuksen  luomisen  jäl¬ 
keen,  ellei  älysopimuksessa  ole  asetettu 
jonkinlaista  ehtoa  sen  muuttamiselle. 

Olioperusteisella  Solidity-ohjel- 
mointikielellä  kyseisen  sopimuksen 
lähdekoodi  voisi  näyttää  esimerkiksi 
siltä  kuin  listauksessa  1. 

Tämä  älysopimus  alustetaan  kuten 
oliokin:  kutsumalla  luontivaihees- 
sa  konstruktoria.  Tässä  esimerkissä 
konstruktorille  annetaan  sekä  Maijan 

//  HUOM:  Tämä  lähdekoodi  on  tarkoituksella  yksinkertaistettu,  eikä 
//  siten  toteuta  hyviä  Solidity-ohjelmoinnin  käytäntöjä 
contract  Mai jaJaMattiOy  { 
address  public  maija; 
address  public  matti; 


event  Maksettu(address  maksaja,  uint  summa,  bytes  viite); 


function  Mai jaJaMattiOy(address  osoitel ,  address  osoite2)  { 
maija  =  osoitel ; 
matti  =  osoite2; 

}  “  ~~  


//  Jos  sopimuksessa  ei  ole  muita  funktioita, 

//  oletusfunktiota  ()  kutsutaan  automaattisesti, 

//  kun  sopimukselle  siirretään  varoja 
function  ()  payable  { 

//  Ethereum-tapahtumat  ovat  atomisia,  joten  jos  jompikumpi 
//  siirroista  epäonnistuu,  koko  siirto  peruutetaan, 

//  eikä  mitään  tapahdu, 
maija . transfer(msg. value/2) ; 
matti . transfer(msg. value/2) ; 


//  Viimeisenä  luodaan  tapahtuma,  joka  voidaan  lukea 
//  älysopimuksen  ulkopuolelta  käsin: 

Maksettu(msg. sender ,  msg.value,  msg.data); 

} 

} 


Listaus  1 . 

että  Matin  Ethereum-osoitteet  (tilit), 
jotka  sitten  tallennetaan  älysopimu- 
sinstanssin  muistiin  muuttujiksi.  So¬ 
pimuksen  luomisen  yhteydessä  älys- 
opimus  saa  Ethereum-osoitteen,  jota 
kutsumalla  asiakkaat  voivat  lähettää 
rahaa  yritykseen,  jolloin  Maija  ja  Mat¬ 
ti  saavat  kumpikin  puolet  rahoista.  Jos 
joku  lähettää  yritykselle  rahaa,  älyso- 
pimus  tuottaa  varainsiirtotapahtuman 
alkuperäiseltä  lähettäjältä  Maijalle  ja 
Matille  ja  tallentaa  sen  lohkoketjuun. 

Ethereum-verkossa  voi  tienata  Ethe- 
reitä  varmistamalla  muiden  julkaise¬ 
mia  älysopimuksia  ja  niiden  transakti¬ 
oita.  Tätä  kutsutaan  louhimiseksi  (eng. 
mining).  Louhimisesta  saa  pienen 
palkkion.  Mitä  työläämpää  louhimi¬ 


nen  on,  sitä  suurempi  palkkio  makse¬ 
taan.  Jos  sopimukseen  liittyvän  tran¬ 
saktion  tehneellä  ei  ole  varaa  maksaa 
palkkiota,  transaktio  ei  toteudu. 

Ethereumin  kasvukivut 

Ethereumin  Turing- täydellinen  EVM- 
virtuaalikone  mahdollisti  ensimmäistä 
kertaa  monimutkaisten  ohjelmakoo¬ 
dien  luomisen  lohkoketjuun.  Se  mah¬ 
dollisti  muun  muassa  hajautetun  si¬ 
joitusrahasto  DAO:n,  johon  sijoittavat 
tahot  saivat  äänestysmahdollisuuksia 
sijoituskohteista  sekä  osan  tuotoista 
DAO-tokeneita  vastaan. 

DAO  oli  vuonna  2016  historian  me¬ 
nestynein  joukkorahoitus:  se  keräsi 
sijoitettavaa  pääomaa  DAO-tokeneita 


Älysopimuslohkoketjut 

Ethereum,  ensimmäinen  älysopi- 
musalusta,  joka  toteutti  täysiverisen 
virtuaalikoneen  (EVM,  "Ethereum 
Virtual  Machine")  binäärikoodiksi  kään¬ 
nettyjen  älysopimusten  suorittamista 
varten.  Toimii  lohkoketjutasolla  hyvin 
Bitcoinin  tavoin  mutta  ei  käytä  Bitcoinin 
lähdekoodia.  Toisin  kuin  Bitcoinissa, 
Ethereumissa  ei  ole  tietoturvasyistä 
vain  yhtä  ohjelmistototeustusta,  vaan 
Ethereum-säätiön  julkaiseman  "Yellovv 
Paperin"  mukaan  luotuja  toteutuksia 
kuten  Go  Ethereum  ja  Parity. 

Qtum,  Kiinasta  lähtöisin  oleva  Qtum 
on  oma  lohkoketjunsa,  mutta  lainaa 
lähdekoodinsa  sekä  Bitcoin-projektista 
että  Ethereumin  EVM:stä.  Näin  on 
saavutettu  vakaaseen  Bitcoin-koodiin 
perustuva,  Ethereum-koodia  suorittava 
alusta,  jonka  louhiminen  eroaa  suuresti 
molemmista  vedonlyöntiin  perustuvan 
konsensusprotokollan  vuoksi. 

Rootstock-projektin  ("RSK") 
tarkoituksena  on  luoda  Bitcoin-lohko- 
ketjuun  niin  sanottu  sivuketju,  jossa  voi 
suorittaa  EVM-älysopimuksia,  kuten  yllä 
olevissa  toteutuksissa. 

Corda  ei  ole  varsinaisesti  lohkoketju, 
vaan  lohkoketjuista  vaikutteita  ottanut, 
pankeille  suunnattu  "hajautettu  tilikir¬ 
ja"  -verkko.  Siinä  ei  tapahdu  varsinaista 
louhintaa,  vaan  Corda-verkossa  olevat 
tietokoneet  lähtökohtaisesti  luottavat 
toisiinsa  ja  käyttävät  näin  ollen  hyväksi 
pankkien  välistä,  jo  olemassaolevaa 
luottamusverkostoa.  Etu  keskitettyyn 
tietokantaan  verrattuna  on  toimintavar¬ 
muus  ja  verkoston  helpompi  laajen¬ 
taminen  monenkeskisten  toimijoiden 
verkostoon.  Cordan  kaltaisia  lohkoket- 
jutoteutuksia  teollisille  toimijoille  on 
myös  IBM:n  HyperLedger-projektissa, 
muun  muassa  Fabric. 


ETH/USD 

Exchange:  VVeighted  Average 

Älysopimuksiin 
perustuvia  projekteja 

Augur  on  alusta  niin  sanotuille 
ennustusmarkkinoille,  joka  käytän¬ 
nössä  tarkoittaa  vedonlyöntiä  tulevilla 
tapahtumilla.  Augurin  suurin  innovaa¬ 
tio  kuitenkin  on,  kuinka  tosielämän 
tapahtumia  voidaan  luotettavasti 
raportoida  lohkoketjuun:  raportoijat 
myös  asettavat  salaisen  panoksen,  ja 
panosten  julkaisun  jälkeen  suurimman 
panoksen  saanut  osapuoli  määritellään 
"totuudeksi".  "Valheen"  puolesta 
äänestävien  panos  siirtyy  "totuuden" 
puolesta  äänestäneiden  tilille.  Täten  py¬ 
ritään  luomaan  ilmapiiri,  jossa  totuuden 
manipuloiminen  olisi  todella  riskial¬ 
tista.  Panoksena  toimii  Augurin  ICO:n 
aikana  julkaistut  maine-tokenit  (REP), 
jotka  ovat  olleet  jo  pitkään  julkisessa 
vaihdannassa. 

Melon  on  tavallaan  "älysopimus- 
protokolla",  jonka  avulla  token-sijoitus- 
rahastojen  eri  osat  voivat  keskustella 
keskenään  luoden  entistä  kehittyneem¬ 
piä  sijoitusrahastoja.  Melonin  ICO:n 
aikaan  julkaistuilla  tokeneilla  (MLN)  voi 
esimerkiksi  "ostaa"  moduuleita  sijoitus¬ 
rahastoonsa,  joilla  sijoitusrahastoon  saa 
uusia  ominaisuuksia. 

Golem  on  alusta  tietokoneresurssien 
vuokraamiseen.  Jotta  voit  ostaa  lasken¬ 
takapasiteettia  muilta,  sinun  tarvitsee 
ensin  hankkia  Golem-tokeneita  (GNT), 
joilla  palkitset  käyttämäsi  konevuokra- 
nantajat. 

vastaan  150  miljoonaa  dollaria  Ethere- 
um-virtuaalivaluuttana  "eetterinä” 
DAO  toi  kuitenkin  pian  esiin  muut¬ 
tumattoman  koodin  suurimman  haas¬ 
teen.  Ohjelmointivirhe  DAO-koodissa 
johti  noin  70  miljoonan  dollarin  siir¬ 
tymiseen  tuntemattoman  hyökkääjän 
haltuun.  Muuttumaton  logiikka  on 
kuitenkin  avainasemassa  tilanteissa, 
joissa  kaupankäynnin  osapuolet  eivät 
jaa  keskinäistä  luottamusta.  Älyso- 
pimuskehittäjät  kehittävät  jatkuvasti 
turvallisempia  ohjelmointikieliä  ja  työ¬ 
kaluja  sekä  kehittävät  auditointiproses- 
seja  turvallisemman  älysopimuskehi- 
tyksen  takaamiseksi. 

Siitä  huolimatta  tänäkin  vuonna  on 
menetetty  kymmeniä  miljoonia  dol¬ 
lareita  ohjelmointivirheiden  vuoksi. 
DAO:n  tapauksessa  Ethereum-projekti 
teki  kiistanalaisen  poliittisen  päätök¬ 
sen:  yhteisö  päätti  yhdessä  muokata 
lohkoketjua  siten,  että  hyökkäys  "pois¬ 


tettiin”  historiasta  ja  varat  palautet 
tiin  alkuperäisille  omistajilleen. 
Tämä  soti  osan  yhteisöstä  pe¬ 
riaatteita  vastaan,  ja  näin  ketju 
jakautui  kahtia:  varsinaiseen  Et- 
hereumiin,  josta  DAO-hyökkäys 
oli  poistettu,  ja  Ethereum  Classi- 
ciin,  jossa  muutoksia  lohkoketjuun 
ei  tapahtunut  ja  rahat  pysyivät  hyök¬ 
kääjällä.  Ethereum  Classicia  vaihde¬ 
taan  edelleen  yksityisissä  "pörsseissä”, 
mutta  sen  arvo  on  5-10  prosenttia  vi¬ 
rallisen  eetterin  arvosta. 


contract  PrivateLedg 


isMember  { 

(uint  i  =  0;  i  <  members.length;  i++)  { 
.f  (msg.sender  ==  members[i]) 


event  NewT 


function  Priv? 
owner  =  msg.se 

} 


function  addMembe 
members[members. 


Älysopimuksien  sovelluksia 

Älysopimusteknologiaa  on  hyödyn¬ 
netty  myös  muualla:  ennustusalusta 
Augur,  investointi-  ja  varainhallinta- 
alusta  Melon  ja  järjestelmäresurssien 
vuokrausalusta  Golem  ovat  kaikki 
palveluita,  joiden  käyttämiseen  tarvi¬ 
taan  niin  sanottuja  tokeneita.  Alustan 
itsensä  lisäksi  tokenitkin  on  toteutettu 
älysopimusteknologialla,  ja  ne  käyt¬ 
täytyvät  hyvin  paljon  kuten  perinteiset 
virtuaalivaluutat. 

Jotta  voisit  käyttää  haluamasi  pro¬ 
jektin  palveluita,  esimerkiksi  Golemia, 
tarvitset  tokeneita,  joita  saat  joko  osal¬ 
listumalla  joukkorahoitukseen  (kuten 
DAO:n  tapauksessa)  tai  joukkorahoi- 
tuksen  jälkeisiltä  jälkimarkkinoilta 
muilta  käyttäjiltä.  Koska  tokeneita  on 
rajallisesti,  perinteisen  pörssivaihdan- 
nan  säännöt  pätevät  virtuaalivaluutto- 
jen  ohjella  myös  tokeneihin. 

Mainitut  projektit  menestyivät  hy¬ 
vin,  ja  tämän  muotoista  joukkora- 
hoituksen  keräämistä  alettiin  kutsua 
ICO:ksi  ( initial  coin  offering).  Näin 
alkoi  syksyllä  2016  välillä  ICO-buumi, 
jonka  aikana  sadat  projektit  keräsivät 
miljoonia  dollareita  myymällä  omia 
tokeneitaan.  Kaikki  projektit  eivät  kui¬ 
tenkaan  ole  menestyneet.  Joukkoon 
mahtuu  myös  useita  räikeitä  huijauk¬ 
sia,  sillä  ICO:t  ovat  uutena  rahoitus¬ 
muotona  täysin  sääntelemättömiä  ja 
ICO:n  järjestäjän  vastuu  oli  pääosin 
ainoastaan  sosiaalista. 

Ethereumin  sisäisen  valuutan  Et- 
herin  lisäksi  myös  projektien  omia 
tokeneita  on  mahdollista  vaihtaa  ra¬ 
haksi  yksityisissä  kryptovaluuttapörs- 
seissä  bitcoinien  tapaan.  Kesällä  2017 
Yhdysvaltojen  finanssivalvonta  SEC 
julkaisi  päätöksen,  jonka  mukaan 
DAO -tyyppiset  tokenit  saattavat  olla 
arvopapereita,  ja  arvopapereita  luvatta 
yhdysvaltalaisille  kauppaavat  yrityk¬ 


set  voivat  joutua  vastuuseen.  Avoi¬ 
mia  kysymyksiä  jäi  ilmaan  enemmän 
kuin  vastauksia:  mikä  tämä  vastuu 
on?  Onko  kansainvälisten  yritysten 
vastuulla  pyrkiä  selvittämään  ja  estä¬ 
mään  yhdysvaltalaiset  sijoittajat  ennen 
heidän  sijoittamistaan?  Ovatko  kaikki 
tokenit  arvopapereita,  vai  pitäisikö  esi¬ 
merkiksi  Golem -kone  vuokr  austoke- 
neita  kohdella  hyödykkeinä? 

Vaikka  Suomessa  tokeneita  kohdel¬ 
laan  toistaiseksi  kuten  muitakin  vir- 
tuaalivaluuttoja,  tokeneillakin  saattaa 
syntyä  sopimussuhde  esimerkiksi  yri¬ 
tykseen,  joka  laskee  liikkeelle  osuuksi¬ 
aan  tai  osakkeitaan  tokeneina.  Yhtään 
oikeusjuttua  ei  ole  kuitenkaan  vielä 
syntynyt,  vaikka  Suomessa  on  jo  muu¬ 
tama  taho,  jotka  näin  toimivat. 

Tokenit  ja  joukkorahoitusmahdol- 
lisuudet  eivät  ole  ainoat  älysopimus- 
ten  mahdollisuudet.  Todennäköisesti 
emme  edes  voi  ennustaa,  mitä  tällainen 
teknologia,  joka  mahdollistaa  sekä  yk¬ 
siselitteiset  kansainväliset  sopimukset 
että  maailmanlaajuiset  nopeat  ja  halvat 
rahansiirrot,  antaa  meille  tulevaisuu¬ 
dessa.  Myös  älysopimusteknologiat 
muuttuvat  jatkuvasti,  ja  Ethereumin 
haastajaksi  tulevat  vuonna  2017  sekä 
Qtum  että  Rootstock,  joka  laajentaa 
Bitcoin-lohkoketjua  älysopimuksilla. 

Iso  osa  älysopimusten  yleistymisen 
haasteista  ei  ole  teknologiassa  vaan  ju¬ 
ridiikassa.  Kun  älysopimusten  juridi¬ 
nen  asema  selviää  tulevaisuudessa  eri 
oikeusasteissa  ympäri  maailman,  to¬ 
dennäköisesti  suuremmat  käyttäjämas- 
sat  odottavat  aivan  nurkan  takana.  & 

Lue  lisää  lohkoketjuteknologiasta: 

Skrolli  2016.4,  Lohkeileva  data, 

s.  29-31. 

Lue  lisää  Bitcoinista  ja  virtuaalivaluu- 

toista:  Skrolli  2015.1,  Bitcoin  ja  sen 

haastajat,  s.  48-53. 

Lyhyet 


Amiqa.com  ia 
2000-luvun  Kouri-kaupat 

Amiga-tietokoneen  alkuperäinen  valmistaja  Commodore 
ajautui  konkurssiin  samana  vuonna  kuin  World  Wide 
Web  Consortium  perustettiin,  1994.  Näin  ollen  Amigan 
virallisesta  web-julkisivusta  ovat  pääasiassa  vastanneet  sen 
myöhemmät  omistajat.  Ensimmäiset  näistä  kotisivuista 
sijaitsivat  Saksassa  osoitteessa  amiga.de,  Amigan  vuonna 
1995  ostaneen  saksalaisen  Escomin  perustaman  Amiga 
Technologies  GmbH:n  (myöhemmin  Amiga  International 
Inc.)  ylläpitämänä. 

Saksalaisomistaja  jatkoi  Amigan  kehitystä  Commodoren 
linjoilla,  ja  amiga.de  olikin  muutaman  vuoden  täysin 
vakavasti  otettava  Amiga-portaali.  Samaa  ei  kuitenkaan  voi 
sanoa  rapakon  takaa  operoidusta  amiga.com-sivustosta, 
joka  aktivoitui  Gateway  2000: n  ostettua  Amigan  Escomin 
konkurssipesältä  vuonna  1997,  ja  johon  myös  amiga.de 
liitettiin  vuonna  2000. 

PC- valmistaja  Gateway  ja  siltä  Amigan  vuonna  1999 
ostanut  Amino  Development  suunnittelivat  Amiga  Inc. 
-yhtiössään  oliopohjaista  verkkokäyttöjärjestelmää,  jonka 
yhteys  vanhaan  Amigaan  oli  nimellinen.  Näitä  maalailuja 
amiga.com  esitteli  vuosituhannen  vaihteessa.  Yksi  kerral¬ 
laan  suunnitelmat  ja  nimekkäät  yhteistyökuviot  kuitenkin 
kaatuivat  uuden  vuosituhannen  alussa  ja  amiga.comista  tuli 
Amigan  suuren  tulevaisuuden  hautausmaa. 

Tarina  olisi  voinut  saada  kunniakkaan  lopun,  jos  se  oli¬ 
si  lopetettu  tähän.  Amiga  Inc:n  toimitusjohtaja  Bill  Mc- 
Ewen  ja  kuuluisa  suomalaisrahoittaja  Pentti  Kouri  (kyllä, 
juuri  se  Kouri)  eivät  kuitenkaan  suostuneet  luovuttamaan. 
Amiga.com  tulisi  olemaan  yli  vuosikymmenen  ajan  amatöö- 
rimainen  kulissi  Amiga-brändin  kaupustelulle:  Microsoft 
Pocket  PC  -peleille,  toteutumatta  jääneelle  Amiga-stadio- 
nille  Washingtonin  osavaltiossa  ja  hongkongilaisille  ”Ami- 


O  ©  Not  secure  amiga.com 


AMIGA 


□ 

☆ 


Classic  AMIGA  games  now  available  for  the  BlackBerry  Z10,  Q10  and 
Playbook 


"Amiga  quickty  brings  our  applicalions  to  a  variety 
of  devices,  opening  up  a  variety  of  channels  for 
Brainteaser. " 

-  Fredrik  Schultz,  Founder 

" GalaxSIM ®  is  the  ideat  platform  for  the 
subscriber  to  realize  the  high  performance  and 
quality  offered  by  the  Amiga  gaming  environment 

-  John  0’Malley.  VP  Telecom. 
Giesecke  &  Devrient  (G&D) 


Mr.  Nutz  Iloppin'  Mad  available  for  the 
BlackBerry  Z10,  Q10  and  Playbook. 

Cinemaware’s  Wings™  and  other  great  classics 
now  available  for  BlackBerry  PlayBook  and 
BlackBerry  10  smartphones 

Bitmap  Brothers  Xenon  and  Xenon  2  ™  and 
other  great  classics  Available  for  the  BlackBerry 


ga”  Xpedio  -Android-tableteille.  Viimeinen  viritys  sentään 
tavallaan  liittyi  Amigaan  -  Amiga-peliklassikkojen  julkaisu 
BlackBerry  10  -älylaitteille. 

Kenties  tulevaisuus  on  säädyllisempi.  Pentti  Kourin  kuol¬ 
tua  2009  on  Amiga  Inc.  luopunut  omistuksistaan.  Viimeinen 
uutinen  verkkosivuilla  on  vuodelta  2013.  Viimein  Bill  Mc- 
Ewen  ilmoitti  Amiga  Inc.  -pestinsä  päättyneen  joulukuussa 
2016.  Amiga-tavaramerkki  Yhdysvalloissa  vanheni  samaan 
aikaan  ja  päätyi  italialaiselle  Cloantolle,  joka  tunnetaan 
Amiga  Forever  -säilömistyöstään.  Silti,  joku  siellä  vielä  uusi 
amiga.com -verkkotunnuksen  Amiga  Incdle  24.6.2017... 

Lue  myös  Amigan  käyttöjärjestelmän  historiasta  sivulta 
57.  & 


Janne  Siren 


Skrolli  International  Edition  - 
Maailmalle! 

Skrollin  kansainvälinen  painos  sai  alkunsa  joulukuussa 
2015  alkaneesta  joukkorahoituskampanjasta,  jossa  Skrolli 
ry  keräsi  kahdessa  kuukaudessa  19  760  dollarin  edestä  en¬ 
nakkotilauksia  englanninkieliselle  lehdelle.  Skrolli  Interna¬ 
tional  Editionin  ensinumero,  2016. IE,  julkaistiin  18.4.2016. 
Lehti  tarjosi  76  sivua  Skrollin  parhaita  juttuja  englanniksi 
käännettynä  sekä  kiitoksena  rahoitustavoitteen  ylittymises¬ 
tä  (127  %)  legendaarisen  Illuminatus-pelin  tarinan  ja  ihka 
oikean  pelattavan  demon  virtuaalisella  kansilevykkeellä. 

Skrolli  International  Edition  sai  hiljattain  jatkoa.  Vielä 
ensimmäistäkin  tuhdimman  2017.1E-numeron  myynti 
aloitettiin  kesäkuussa  2017,  ja  numero  valmistui  juuri 
sopivasti  ennakkonäytökseen  Assembly-tapahtumaan. 
Virallisesti  lehti  ilmestyi  10.8.  Molemmat  englanninkieliset 
Skrollit  ovat  edelleen  saatavilla,  nyt  vanhan  tutun  paperi-  ja 
pdf- version  lisäksi  myös  Skrolli- sovelluksen  kautta  iOS-  ja 
Android-laitteille.  Lisätiedot  ja  tilaukset:  skrolli.fi/interna- 
tional  £ 


% 


Janne  Siren 

Lähitulevaisuuden  museo  saattaa  hyödyntää 
upouutta  huipputeknologiaa ,  joka  herättää 
historian  henkiin  katsojan  silmien  edessä. 


Teksti:  Miikka  Lehtonen 

Kuvat:  Toni  Kortelahti,  Miikka  Lehtonen,  Wargaming.net, 
Interactive  Institute  Swedish  ICT 


Museot  ovat  heräämässä  tek¬ 
nologian  mahdollisuuksiin, 
enkä  nyt  suinkaan  tarkoita 
nettisivuja  tai  sähköistä  lipunmyyntiä. 
Useat  museot  eri  puolilla  maailmaa 
ovat  huomanneet,  että  lisätty  todelli¬ 
suus  ja  virtuaalitodellisuus  voivat  tar¬ 
jota  tilaisuuden  kokea  asioita,  jotka 
eivät  ole  enää  mahdollisia  fyysisessä 
maailmassa. 

Lisätty  todellisuus  ei  sinänsä  ole 
toki  uusi  juttu,  vaan  yrityksiä  rakentaa 
sen  ympärille  sovelluksia  on  nähty  jo 
useiden  vuosien  ajan.  Rajoittunut  tek¬ 
nologia  on  kuitenkin  ollut  lapsenken¬ 
gissään.  3D-esineiden  kohdistaminen 
oikeaan  maailmaan,  tarvittavien  näyt¬ 
tölaitteiden  suuri  koko  ja  huono  tark¬ 
kuus  sekä  monet  muut  ongelmat  ovat 
tehneet  kalliista  laitteista  aivan  turhan 
karuja  laboratorion  ulkopuolelle. 

Lisätty  todellisuus  ei  ole  vieläkään 
aivan  valmis  tekemään  läpimurtoaan 
kuluttajamarkkinoille,  sillä  esimerkik¬ 
si  Microsoftin  paljon  puhutut  Holo- 
lens-lasit  maksavat  reilut  5000  euroa, 
eivätkä  mitenkään  vahingossa.  Firmat 
tietävät,  että  ennen  kuin  kukaan  os¬ 
taa  laseja,  niille  täytyy  löytää  käyttöä. 
Niinpä  tekniikan  kohteena  ovatkin 
toistaiseksi  laboratoriot,  kehittäjät  ja 
kokeilijat. 

Eräs  kiinnostavimmista  aluevaltauk¬ 
sista  on  lisätyn  todellisuuden  käyttä¬ 
minen  historian  eloon  herättämiseksi. 

Kuten  museoväki  itse  hanakasti 
muistuttaa,  museot  ovat  yhä  suosit¬ 
tuja  ja  tarpeellisia.  Tilastojen  mukaan 
museoissa  käy  enemmän  väkeä  kuin 
konserteissa  ja  urheilutapahtumissa 
yhteensä.  Aina  tämä  ei  kuitenkaan  ole 
ongelmatonta,  sillä  joskus  museot  voi¬ 
vat  sijaita  maantieteellisesti  hankalassa 
tai  kaukaisessa  paikassa.  Toisinaan  taas 
museoihin  ei  yksinkertaisesti  saada  jo¬ 
takin  suurta  tai  harvinaista  esinettä. 

Ongelmansa  tuottavat  myös  monet 
museoiksi  muutetut  kohteet,  kuten 
museolaivat  tai  muinaiset  rakennuk¬ 
set.  Niitä  rakentaessa  ei  ole  huomioitu 
liikuntarajoitteisia  kävijöitä,  eivätkä 
kaikki  paikat  ole  aina  turvallisia  vie¬ 
railijoille.  Esimerkiksi  Thames-joessa 
kelluvan  museolaiva  HMS  Belfastin 
monille  kiinnostaville  alueille  on  pääsy 
kielletty,  koska  vieraiden  turvallisuutta 
ei  voida  taata. 

Muun  muassa  tällaisissa  tilanteissa 
lisätty  todellisuus  tai  virtuaalitodelli¬ 
suus  voivat  tarjota  tilaisuuden  kokea 


Oikeiden  tankkien  sisään  ei  pääse  kurkistelemaan,  koska  museoväki  haluaisi  pitää  ne  museo- 
kunnossa  vielä  huomiseenkin.  Lisätty  todellisuus  antaa  tilaisuuden  turvalliseen  tirkistelyyn. 


jos  nyt  ei  aivan  sitä  aitoa  asiaa,  niin  ai¬ 
nakin  valokuvaa  tai  videopätkää  huo¬ 
mattavasti  realistisemman  version. 

"Saksalaista  tyhmyyttä" 

Tällaisten  ongelmien  kanssa  painit¬ 
tiin  Englannin  Dorsetissa  sijaitsevassa 
Tank  Museumissa.  Museo  on  haalinut 
kokoelmiinsa  vuosikymmenten  ajan 
panssarivaunuja,  joita  on  restauroitu 
rakkaudella  näyttö-  ja  jopa  ajokun¬ 
toon.  Ainutlaatuinen  kokoelma  sisäl¬ 
tää  muun  muassa  maailman  vanhim¬ 
man  panssarivaunun  sekä  maailman 
ensimmäisiä  panssarivaunuja  ensim¬ 
mäisen  maailmansodan  ajalta. 

Eräs  museon  suurimmista  panostuk¬ 
sista  on  ollut  tänä  vuonna  avautunut 
Tiger-kokoelma,  jonka  museo  on  tuot¬ 
tanut  yhdessä  suosittua  World  of  Tanks 
-videopeliä  pyörittävän  Wargam- 
ing.netin  kanssa.  Varta  vasten  raken¬ 
netussa  näyttelyhallissa  pyritään  esitte¬ 
lemään  kaikkia  toisen  maailmansodan 
aikaisia  saksalaisen  Tiger-panssari- 
vaunuperheen  jäseniä.  Museon  omat 
kokoelmat  olivat  jo  kattavat,  mutta 
eivät  täydelliset.  Vaikka  amerikkalai¬ 
sesta  panssarimuseosta  saatiin  tuotua 
Atlantin  valtameren  ylitse  huippuhar- 
vinainen  Elefant-rynnäkkötykki,  yksi 
uupui:  vielä  harvinaisempi  Stiirmtiger. 

Aivan  sodan  loppuvaiheilla  valmis¬ 
tunut  Stiirmtiger  oli  puhdasta  saksa- 
laishulluutta:  megaraskas  tykkilavetti, 
joka  ampui  380  millimetrin  raketteja. 
Vaunuja  ei  ollut  alkujaankaan  monia, 
ja  nyt  vielä  vähemmän.  Yksi  olisi  si¬ 


jainnut  Saksan  Ministerin  panssari- 
museossa,  josta  sitä  yritettiin  lainata 
kesän  suureen  Tankfest-tapahtumaan. 
Miinsterin  museo  kieltäytyi  kuitenkin 
yhteistyöstä  -  Wargamingin  saksa¬ 
laisen  PR-edustajan  sanojen  mukaan 
"saksalaisesta  tyhmyydestä”  johtuen. 
Museo  ei  halunnut  tehdä  yhteistyötä 
Wargaming.netin  kustantaman  Tiger- 
kokoelman  kanssa,  koska  heidän  mie¬ 
lestään  se  saa  sodan  näyttämään  vh 
teeltä. 

Kun  ongelmaan  ei  löytynyt  ratkoi 
sua  diplomatian  keinoin,  Stiirmtiger 
päätettiin  tuoda  yli  20  000  ih: 
houkuttelevaan  tapahtumaan  virtuaa 
lisesti.  Muutenkin  paljon  yhteistyötä 
erilaisten  museoiden,  myös  Suomen 
Parolan  panssarimuseon,  kanssa  teke¬ 
vä  Wargaming.net  päätti  toteuttaa  ja 
kustantaa  lisätyn  todellisuuden  koke¬ 
muksen,  jossa 
ihailemaan  jättim 
miuloitteisesti  vaui 
kujen  rinnalla. 

Holotangoa 

Kesäkuun  lopussa  < 
esitelty  Stiirmtiger-koke 
kuttava.  Pääsin  testaamaan  sitä  sekä 
Microsoftin  Hololens-laseilla  että 
Googlen  Tango -rajapintaa  tukevall; 
mobiililaitteella.  Molemmat  versiot 
toimivat  aiemmat  AR-kokemukseni 
huomioiden  hämmentävän  hyvin.  Val¬ 
tavana  erona  aiempaan  kumpaakaan 
näyttölaitteista  ei  tarvitse  esimerkiksi 
kytkeä  tietokoneeseen,  vaan  ne  ovat 

Hololens-lasit  ovat  hämmentävän  kevyet  ja  helppokäyttöiset.  Hienona  ominaisuutena  niiden 
kuuloke-elementit  ovat  voimakkaasti  suunnatut,  joten  käyttäjä  kuulee  esittelypuheet  selvästi, 
mutta  ne  eivät  häiritse  lähellä  oleviakaan. 


itsenäisiä  ja  langattomia  ratkaisuja.  La¬ 
sit  päähän  tai  puhelin  naaman  eteen, 
ja  seuraavaksi  jo  ihmeteltiin  museon 
näyttelyhallin  seinään  aukeavaa  ovi¬ 
aukkoa,  jonka  läpi  valtavan  kokoinen 
panssarilavetti  ajoi  sotanäyttämöltä 
muiden  museoesineiden  viereen. 

Projektia  Wargamingilla  johtava 
Matt  Daly  on  teknologian  kehitykses¬ 
tä  ja  sen  mahdollisuuksista  innoissaan. 

”Vaikka  lisätyn  todellisuuden  tank¬ 
ki  ei  tietenkään  korvaa  oikeaa  asiaa  ja 
teknologia  on  vielä  lapsenkengissään, 
pääsemme  jo  nyt  hyvin  lähelle  tavoi- 
tettamme.  Pystymme  myös  osoitta¬ 
maan,  että  teknologia  voi  tehdä  paljon 
sellaisia  asioita,  joihin  fyysiset  museo- 
esineet  eivät  pysty”,  Daly  selitti. 

Stiirmtiger- esitys  onkin  hyvä  todis¬ 
te  juuri  tästä.  Lisätyn  todellisuuden 
kiertueella  museon  kuraattori  piti 
esitelmää,  jonka  eri  vaiheiden  aikana 
Stiirmtiger  in  osat  lensivät  kohti  katso¬ 
jaa  tarkempaa  tarkastelua  varten.  Tältä 
vaunu  näyttää  sisältä,  tällainen  on  sen 
massiivinen  rakettiammus  räjäytys- 
kaaviossa,  näin  paksut  panssarit  siinä 
oli  verrattuna  vaikka  vieressä  seiso¬ 
vaan  Tiger-panssariin  ja  niin  edelleen. 
Koko  esityksen  ajan  pystyin  itse  käve¬ 
lemään  vapaasti  vaunun  ympärillä,  tai 
jopa  sen  sisään  ja  vaikka  katselemaan 
maisemia  ajajan  periskoopista. 

Stiirmtiger- esitys  oli  hyvä  todis¬ 
te  siitä,  että  teknologia  on  kehittynyt 
valtavin  harppauksin  aivan  viimeis¬ 
ten  vuosien  -  ja  kuukausien  -  aikana. 
Olin  todella  otettu  esimerkiksi  siitä, 
että  kumpikaan  näyttölaite  ei  vaatinut 
mitään  manuaalista  kalibrointia,  vaan 
ne  ymmärsivät  automaattisesti  pituu- 

Kotisohva  Thamesilla 

"Lisätty  todellisuus  ja  museoesineet 
kotonasi"  on  vielä  tulevaisuuden 
juttuja,  mutta  esimerkiksi  virtuaalito¬ 
dellisuuden  avulla  historiaa  pääsee  ihai¬ 
lemaan  kotisohvaltaan  vaikka  saman 
tien.  Sturmtiger-esitys  ei  suinkaan  ollut 
VVargamingin  ensimmäinen  yritys  uuden 
teknologian  saralla,  vaan  firma  on  tuot¬ 
tanut  useita  360  asteen  VR-elokuvia, 
joiden  avulla  pääsee  tutkimaan  HMS 
Belfastin  konehuonetta  kahden  histori¬ 
oitsijan  kera,  tai  vaikka  keskelle  aidolla 
kalustolla  kuvattua  uusintaversiota 
toisen  maailmansodan  taistelusta. 


teni  ja  oman  sijaintinsa  maailmassa. 
Tankki  oli  oikeassa  mittakaavassaan 
ja  näytti  olevan  oikeasti  lattiaa  vasten, 
vaikka  mitään  kohdistusmerkkejä  tai 
muita  apuvälineitä  ei  ollut  käytössä. 

Tällaiset  kehitysaskeleet  ovat  elin¬ 
ehto  sille,  että  lisätty  todellisuus 
yleensäkään  toimii  museoissa.  Mitä 
siitäkin  tulisi,  jos  jokaisen  museovie- 
raan  pitäisi  yrittää  itse  kalibroida  la¬ 
sejaan  ja  taistella  huonosti  toimivan 
kohdennuksen  kanssa? 

Toki  parannettavaakin  on  edelleen. 
Jokainen  Hololensiä  käyttänyt  tai  ku¬ 
via  siitä  nähnyt  tietää,  että  sen  lisätyn 
todellisuuden  näkymä  ei  suinkaan 
täytä  koko  näkökenttää,  vaan  aino¬ 
astaan  noin  neljänneksen  siitä.  Var¬ 
sinkin  kokemuksen  alussa  efekti  on 
hyvin  häiritsevä.  Tämän  tietää  myös 
Daly,  mutta  hän  ei  pidä  ongelmaa 
suunnattomana. 

”Hololensin  rajoittunut  katselualue 
on  monelle  suuri  ennakko -ongelma. 
Meidän  kokemuksemme  mukaan  on¬ 
gelma  ikään  kuin  hälvenee  itsestään, 
kun  laseja  pitää  päässään  muutamaa 
minuuttia  kauemmin.  Aivot  alkavat 
itse  täydentää  aukkoja”,  Daly  pohti. 

Vaikka  näin  teknofriikin  perspektii¬ 


vistä  ongelma  vaikuttaakin  ikävältä,  on 
vaikea  väitellä  todistusaineistoa  vas¬ 
taan.  Seurasin  itse  sivusta  useamman 
museovieraan  Sturmtiger-kokemusta, 
ja  suurin  osa  tuntui  olevan  siitä  hyvin 
innoissaan. 

Bovingtonin  tankkimuseon  kuraat¬ 
tori  David  Willey  on  lisätystä  todelli¬ 
suudesta  innoissaan. 

”Tämän  teknologian  avulla  voim¬ 
me  tuoda  vieraat  sisään  esityksiimme 
aivan  uudella  tavalla.  Kun  kerromme 
vaikka,  että  Stiirmtigerin  ammus  oli 
rakettiavusteinen,  voimme  nyt  näyt¬ 
tää  konkreettisesti  mitä  se  tarkoittaa. 
Tämä  uusi  selityksen  taso  avaa  histori¬ 
aa  kävijöille  syvemmin  ja  yksityiskoh¬ 
taisemmin  kuin  koskaan  ennen.” 

Muut  kuviot 

Vaikka  VVargamingin  ja  Bovingtonin 
tankkimuseon  yhteinen  projekti  on 
kestänyt  vain  muutamia  kuukausia,  se 
on  ollut  haastava. 

”01emme  joutuneet  ratkomaan  ai¬ 
van  uudenlaisia  ongelmia,  koska  tek¬ 
nologia  on  niin  uutta”,  Daly  selitti. 

”Meidän  täytyi  suunnitella  jotain, 
mikä  ankkuroisi  vieraan  tähän  paik¬ 
kaan  ja  tilaan  ja  saisi  heidät  uskomaan, 


46  5KRDLLI  2017  3 


että  heidän  silmiensä  edessä  ultra- 
harvinainen  Sturmtiger- vaunu  ajaa 
pelimaailmasta  oikeaan  maailmaan. 
Samaan  aikaan  emme  kuitenkaan  ha¬ 
lunneet  tehdä  vain  virtuaalista  patsas¬ 
ta.  Meidän  piti  saada  Sturmtigerimme 
tekemään  temppuja,  joihin  oikea  vau¬ 
nu  ei  ikinä  pystyisi,  koska  mitä  järkeä 
koko  jutussa  muuten  olisi?” 

Daly  ei  ole  tiiminsä  kanssa  ainut, 
joka  on  paininut  samanlaisten  ongel¬ 
mien  kanssa,  sillä  samanlaisia  lisätyn 
tai  virtuaalisen  todellisuuden  projek¬ 
teja  on  käynnissä  useissa  muissakin 
museoissa.  Googlen  Tango -teknolo¬ 
gian  tuloksia  voi  ihastella  esimerkiksi 
Detroitin  Institute  of  Artsissa,  jossa 
muumioiden  käärinliinojen  sisältämät 
luurangot  paljastuvat  näyttölaitteen 
ruudulla,  samalla  kun  haalistuneet 
kohokuvat  saavat  värinsä  ja  pienet  pa¬ 
laset  vuosisatoja  sitten  tuhoutuneista 
mosaiikeista  täydentyvät  alkuperäisen 
kaltaisiksi  kokonaisuuksiksi. 

Tämä  ei  suinkaan  ole  sattumaa,  vaan 
osa  Googlen  sekoitetun  todellisuuden 
strategiaa.  Alkuvuodesta  lähtien  tek- 
nologiajätti  on  markkinoinut  Tangoa 


ja  Daydream-virtuaalitodellisuusalus- 
taansa  aktiivisesti  museoille  ja  tiet¬ 
tävästi  tarjonnut  niille  merkittävästi 
apua  erilaisten  kokemusten  suunnitte¬ 
lua  ja  toteuttamista  varten. 

Lisätty  todellisuus  on  kova  sana 
myös  Suomessa,  sillä  esimerkiksi  Tu¬ 
run  yliopiston  Tulevaisuuden  tekno¬ 
logioiden  laitoksella  on  jo  useamman 
vuoden  ajan  tehty  lisätyn  ja  sekoitetun 
todellisuuden  applikaatioita  yhteis¬ 
työssä  paikallisten  museoiden  kanssa. 
Työ  on  poikinut  useita  applikaatioita, 
joiden  avulla  pääsee  vaikka  katsele¬ 
maan  Turun  tuomiokirkkoa  1500-lu- 
vun  perspektiivistä,  tai  tutustumaan 
elämään  Luostarinmäen  käsityöläis- 
museossa  1850-luvulla. 

Perinteisemmällä  mutta  silti  oivalta¬ 
valla  tapaa  tietotekniikkaa  hyödynne¬ 
tään  myös  Tukholman  Medelhavsmu- 
seet-museossa,  jossa  interaktiivisena 
kosketusnäyttöpöydällä  voi  tutkia  2300 
vanhaa  egyptiläistä  muumiota.  Vierai¬ 
lijat  voivat  esimerkiksi  aukoa  käsin 
muumion  kääreitä  ja  näin  perehtyä 
omakätisesti  muinaisiin  hautausmene- 
telmiin. 


Tulevaisuus  elää 
prototyypeissä 

Vaikka  teknologia  on  vielä  prototyyp- 
pitasolla  ja  sovellukset  vasta  tulossa,  jo 
nyt  on  selvää,  että  lisätty  todellisuus  ei 
ole  häviämässä  mihinkään.  En  ole  vie¬ 
lä  vakuuttunut  siitä,  tuleeko  se  kulut- 
tajatasolla  nousemaan  Pokemon  Gon 
tapaisten  yksinkertaisten  mobiiliapp- 
likaatioiden  yläpuolelle,  mutta  esimer¬ 
kiksi  museoissa  ja  ammattikäytössä 
sille  on  varmasti  tilausta. 

Matt  Daly  uskoo  vakaasti  lisätyn 
todellisuuden  tulevaisuuteen  ja  odot¬ 
taa  jo  malttamattomana  teknologian 
kehittymistä  ja  sen  mukanaan  tuomia 
uusia  mahdollisuuksia.  Wargamingin 
teknologiatiimi  kehittelee  ainakin  pro- 
totyyppitasolla  esimerkiksi  ohjelmis¬ 
toa,  joka  voisi  puhtaiden  3D-esineiden 
näyttämisen  sijaan  todella  sekoitella 
fyysisiä  ja  keinotekoisia  esineitä.  Miltä 
kuulostaisi  vaikka  museo -op  as,  jossa 
käyttäjä  voisi  valita  näyttölaitteensa 
ruudulta  jonkin  panssarivaunun  osan 
ja  tarkastella  sitä  ruudullaan  lähempää 
ja  saada  siitä  lisätietoja?  Tai  päinvas¬ 
toin,  jos  vaikka  opastetun  kierroksen 


Muumiota  ei  kannata  kosketella  käsin,  mutta  2300  vuotta  vanha  Nesvvaiu  paljastaa  sälänsä  3D-skannauksen  jälkeen  kosketusnäyttöpöydällä. 

aikana  näyttölaitteen  ruudulla  oikean 
fyysisen  esineen  eri  osat  korostuisivat 
ja  muokkautuisivat  tarpeen  mukaan? 

Fyysisen  ja  oikean  sekoituksia  on  jo 
nyt  testailtu  eri  puolilla  maailmaa  esi¬ 
merkiksi  applikaatioilla,  joiden  avulla 
raunioita  tarkastellessaan  voi  nähdä 
näyttölaitteensa  ruudulla  rakennukset 
sellaisina  kuin  ne  olivat  loistonsa  ai¬ 
kaan.  Museoiden  väki  haluaisi  tuoda 
tällaiset  kokemukset  myös  käyttäjien 
koteihin.  Kynnys  lähteä  Firenzeen  kat¬ 
somaan  Michelangelon  Daavid-pat- 


sasta  on  suuri,  joten  voisi  olla  hienoa 
nähdä  aidon  kokoinen  3D-versio  siitä 
omalla  takapihalla,  vaikka  se  ei  toki  ai¬ 
van  sama  asia  olekaan. 

Tällaiset  visiot  vaativat  kuitenkin 
sitä,  että  teknologia  kehittyy.  Nykyi¬ 
set  kuluttajaluokan  näyttölaitteet  eli 
käytännössä  älypuhelimet  ovat  ra¬ 
joittuneita  ja  kömpelöitä  käyttää,  eikä 
niillä  pääse  helposti  aivan  museotason 
tarkkuuteen.  Kehittyneemmät  ja  ilman 
kohdistusta  tai  kalibrointia  toimivat 
ja  hyvin  3D -tilaa  ymmärtävät  laitteet 


ovat  vielä  hirmuisen  kalliita  tai  suuri¬ 
kokoisia. 

Yrityksen  puutteeseen  homma  tus¬ 
kin  tulee  kaatumaan,  sillä  esimerkiksi 
Google  panostaa  reilusti  omaan  Tan¬ 
go-teknologiaansa  ja  yrittää  ajaa  sitä 
vakio -ominaisuudeksi  lähitulevaisuu¬ 
den  Android-puhelimiin.  Mikäli  tämä 
onnistuu,  Stiirmtiger  omassa  olohuo¬ 
neessa  on  aika  ison  askeleen  lähempä¬ 
nä  todellisuutta.  & 


Merenpohjassa  maannut  Dornier  lentää  virtuaalisesti 

Yksi  Wargamingin  ensimmäisistä  täydennetyn  todellisuuden  kokeiluista  oli  brittiläiselle  Royal  Air  Force  -ilmailumuse¬ 
olle  tehty  Dornier  Do  17  -älypuhelinsovellus.  Peliyhtiö  sponsoroi  toisessa  maailmansodassa  alasammutun  saksalaisen 
pommikoneen  nostoa  ja  entisöintiä  ja  loi  museolle  sovelluksen,  jonka  avulla  museovieraat  voivat  ihailla  kaunista,  len¬ 
tävää  pommikonetta  virtuaalisesti.  Harvinaista  koneyksilöä  entisöidään  edelleen. 

Wargaming  on  sponsoroinut  myös  muita  historiallisia  kohteita  ja  entisöintejä,  tukien  niin  vanhojen  panssarivaunu¬ 
jen  ja  lentokoneiden  kunnostusta  kuin  rakentaen  opetus-  ja  luokkatiloja  muun  muassa  brittiläisiin  ja  yhdysvaltalaisiin 
sotilashistoriallisiin  museoihin.  Wargamingin  kädenjälkeä  löytää  myös  Tukholman  länsipuolelta  löytyvästä  ruotsalai¬ 
sesta  Arsenalen-panssarimuseosta. 

Dornier- sovelluksen  voi  ladata  ilmaiseksi  Android-  ja  iOS-laitteille.  Se  löytyy  latauskaupoista  nimellä  Apparition: 
Dornier  17  Edition. 

JJ  Nääs  1? 


"lT  SCARED  THE"  HELL  OUT 
OF  M£  (|  WrtS  £>)." 

"OTH€RWO  RLOLT." 
"ud£ETn.es  me-  and  makes 

Me  SQUlRM." 

"VERY  SCARY  STUFF." 

"Scared  me  to  death. 


"tuntemattoman  PELKo  on 
peloista  vahvin." 

"  Rappeutuneisuus  oM  ihan 
omanlaisensa  kauhun  lähde." 

-H.P.  LOVECEAFT 


siinä  on  niin  palvon 

TblVoTTOMUUTTA  UA 
KURJUUTTA,  £-/ 
/MITÄÄN  TOIVOA 

paremmasta. 


ROGER  DEANIN  TAITEESEEN  PERUSTUVIEN 
GRAFIIKOIN  LISÄKSI  OUTOUTTA  LISÄÄ 
psygNosiksen  väki  o  väri  Paletti,  jossa  taustan 

JA  ETUALAN  kONTRASTI  ON  LUONNOTTO¬ 
MASTI  käänteinen. 


musiikki  on  pahaenteistä  ja  ui+kaa 
VAA.  sf  EI  RCHKAr-fe  tai  KaNNusTA 
SANMRiTEKOIHIN  tai  TOIM/NTAaN. 

■■■I 


Tim  JA  LEE  WRIGHTIN  MUSIIKISSA 
PUUkAPULAT,  HUILUT  JA  RUMmi/T  LUOVAT 
TUNNELMAN,  v/OKA  ON  alkukantainen 
KUIN  pelihahmon  ulkonäkö. 


TUO  KIVEÄ  TYÖNTÄVÄ  HAHMO 

on  niin  surullinen,  se 

ON  HIRVEÄÄ,  ETTÄ  se  ON 
v  pakotettu  tuohon. 


kaikki  ON  MÄDÄNTYVÄÄ,  kuolevaa 
TAI  KUOLLUTTA.  HORISONTISTA  on 

ikuinen  auringonlasku. 
Jokainen  kivi  ja  ruohonkorsi 

HUOkuU  PAHANTAHTOISUUTTA. 


JA  SITTEN  O  N  kARAMOO N 
OASIS"  -majatalon  isäntä 


f  n 1  V 

Pelit 


Lennetään 

netissä 


JOKin 


PEUPALSTJ 


Teksti:  Jukka  O.  Kauppinen 

Kuvat:  Jukka  O.  Kauppinen,  ICIGames,  Playnet,  Mobygames,  Virtuaalilentäjät  ry 


Lentosimulaattorit  ovat  tarjonneet  edullisen  ja  monimuotoisen  vaihtoehdon  taivaille 
nousemiseen  jo  vuosikymmenien  ajan.  Rajuinta  lentäminen  on  ollut  internetin  syöve¬ 
reissä,  muiden  ihmisten  kanssa  -  ja  heitä  vastaan. 


Simulaattorilentäminen  kotimikroilla  on  ollut  suosit¬ 
tua  mikrokivikaudelta  saakka,  kuten  Skrollin  tämän 
numeron  simulaattorij utuista  voitte  lukea.  Moninpe- 
laaminen  lentosimulaattoreilla  on  ollut  tärkeä  osa  harrastus¬ 
ta,  joskin  se  oli  pitkään  kovin  hankalaa.  Joko  pelattiin  köpö- 
simuj a  jaetulla  ruudulla  tai  kannettiin  tietokone  kaverin  luo, 
jotta  koneet  saatiin  yhteen  sarjakaapelilla.  Jossain  vaihees¬ 
sa  simuntekijät  keksivät  myös  modeemiyhteyttä  käyttävän 
kaksinpelin. 


Sitten  tuli  internet  ja  virtuaalilentämisen  aikakausi  alkoi. 

Virtuaalilentäminen- termiä  käytetään  nykyään  laajalti 
kaikenlaisen  simulaattorilentämisen  kuvaamiseen,  mutta 
alkujaan  termi  tarkoitti  nimenomaan  verkkolentämistä,  tar¬ 
kemmin  sotalentämistä  internetissä  muiden  ihmisten  kans¬ 
sa.  Termi  syntyi  palttiarallaa  1995  paikkeilla  suomalaisten 
nettilentäjien  käsissä  ja  on  hiljalleen  levinnyt  muidenkin 
kielenkäyttöön. 


Air  VVarrior 

Kesmai,  1987 


Air  Warrior  oli 

mahdollisesti  ensim¬ 
mäinen  internetissä 
pelattava  tosiaikai¬ 
nen  toimintapeli. 


Jenkkiläinen  Kesmai  oli  MMO -pelien  uranuurtaja,  sillä 
yhtiö  aloitti  nettimoninpelien  tekemisen  jo  vuonna  1981. 
Firman  uskomattomin  luomus  oli  MMO-lentosimulaattori 
Air  Warrior.  Kotimikrojen  tekniikka  oli  tässä  vaiheessa  vielä 
niin  köpöistä,  että  simulaattori  pyöri  puolinopeudella,  muu¬ 
ten  modeemit  eivät  olisi  ehtineet  siirtää  tietoja  pelaajien  len¬ 
tokoneista  ja  niiden  liikkeistä. 

Air  Warrior  rantautui  Suomeen  allekirjoittaneen  Mikro - 
Bitti-lehdessä  1993  julkaiseman  artikkelin  tuloksena.  Olin 
istunut  useita  iltoja  tietokoneen  ääressä  modeemin  raksut¬ 
taessa  ulkomaanpuhelua  Britanniaan,  ja  haltioitunut  juttu¬ 
han  siitä  syntyi.  Lentämistä  muiden  ihmisten  kanssa,  tämä 
oli  jotain  uskomatonta,  milloin  Suomessa? 

Kesällä  1994  saatiin.  Suomeen  kasvoi  nopeasti  aktiivinen 
virtuaalilentäjäyhteisö,  joka  viihtyi  taivailla  niin  lukuisasti, 
että  suomalaisia  oli  usein  ilmoilla  yhtä  paljon  kuin  muita 
eurooppalaisia  yhteensä.  Näihin  aikoihin  syntyi  myös  yhä 
jatkuvia  perinteitä,  kuten  kesäiset  Mosquito  Meeting  -lento  - 
leirit  ja  reilu  toverihenki. 

Air  Warrior  oli  pitkään  hieno,  vakuuttava  simulaattori, 
vaikka  pelaajilla  ei  ollut  alkuun  edes  nimiä  ja  pelikuvakin 
oli  vain  osa  ruutua. 


WarBiras 

Interactive 
Creations,  1995 


WarBirds  on  sinni- 
tellyt  nettitaivailla  jo 
yli  20  vuoden  ajan. 


Pienen  ICIGames-poppoon  MMO-lentosimulaattori  oli  mo¬ 
nella  tapaa  iso  askel  eteenpäin.  Sen  ohjelmoija  nappasi  useita 
verkkopelien  nettikoodipatentteja,  ja  peli  imaisi  nopeasti  mu¬ 
kaansa  niin  suomalaisyhteisön  kuin  ison  osan  muistakin  Air 
Warriorin  pelaajista.  Näyttävä  ulkoasu,  tekninen  toimivuus, 
uskottavat  lentomallit,  ripeä  kehitys  sekä  vahva  panostus  sekä 
toiminnallisempaan  että  historialliseen  ilmasotaan  vetosivat 
vahvasti  lentäjiin.  WarBirdsin  lentomallitkin  olivat  jo  niin 
kovaa  tasoa,  että  peli  viehätti  vahvasti  myös  oikeita  lentäjiä. 
Suomalaisessa  VLeLv  Icebreakers  -laivueessa  oli  parhaimmil¬ 
laan  seitsemän  Suomen  Ilmavoimien  lentäjää,  jotka  lensivät 
tasavertaisesti  muiden  mouhojen  rinnalla. 

WarBirdsin  lumo  kausi  kesti  hämmästyttävän  pitkään, 
vaikka  kulissien  takaiset  yrityskaupat,  tyhmät  henkilöstöpää- 
tökset  ja  koko  kehittäjätiimin  irtisanoutuminen  lamauttivat 
pelin  vuosikausiksi.  Etenkin  historialliset  taistelut,  joihin 
osallistui  300-400  ihmistä  yhtaikaa,  olivat  virtuaalilentämistä 
ja  ilmailuhistorian  elävöittämistä  parhaimmillaan. 

Lopullinen  niitti  oli  vasta  epäonnistunut  WarBirds  III: n 
(2002)  julkaisu,  jonka  jälkeen  monien  virtuaalilentäjien  mie¬ 
lenkiinto  romahti.  Tarjolla  oli  kuitenkin  hyviä  vaihtoehtoja, 
sillä  alkuperäisen  ICIGamesin  tiimi  oli  jo  luonut  kaksi  aivan 
uudenlaista  MMO -simulaattoria. 

Aces  High 

HiTech 
Creations,  2000 

Suomalainen 
Messerschmitt  109 
-hävittäjä  Viipurin 
yllä. 


World  War  II 
Online 

Cornered  Rat 
Software,  2001 

Jokainen  jalkaväkiso- 
tilas,  panssarisoturi,  las¬ 
kuvarjohyppääjä  ja  len¬ 
täjä  on  oikea  ihminen 


ICIGamesin  toisen  puolikkaan  WW20L  on  peli,  jota  voi 
pitää  sekä  katastrofina  että  todisteena  yhteisörakkaudesta. 
Julkaisu  oli  kammottava  kaaos,  kun  maa-,  meri-  ja  ilmaso- 
taa  yhdistävä  simu  ei  kerta  kaikkiaan  vain  toiminut.  Mutta 
lupaus  oli  niin  suuri  ja  luotto  tekijöihin  niin  kova,  että  ihmi¬ 
set  jäivät  pelin  pariin  parempaa  huomista  odottaen. 

Ja  se  koittikin  aikanaan.  WW20L: n  valtavalla  kartalla  käy¬ 
tävä  sota  muuttui  hiljalleen  toimivaksi.  Peliin  kasvoi  mittava 
suomalaisyhteisö,  josta  osa  oli  vanhoja  virtuaalilentäjiä,  osa 
uusia,  osa  taas  keskittyi  maasotaan.  Operaatiot  olivat  yleen¬ 
sä  eeppisiä  yhteenottoja,  kun  satojen  kilometrien  levyisellä 
rintamalla  soti  tuhansia  ja  kymmeniätuhansia  ihmisiä  sa¬ 
massa  peliversumissa. 

Lentäjien  näkökulmasta  peli  vain  marssi  huonoon  suun¬ 
taan.  Lupaukset  simulaattoripuolen  kehittämisestä  jäivät 
lupauksiksi,  koneita  rukattiin  miten  sattuu  ja  lentämisestä 
katosi  hiljalleen  hohto.  Osa  lentäjistä  hiipui  taivaalta  tyystin, 
osa  siirtyi  eteenpäin. 

Sota-MMO  pyörii  kuitenkin  edelleen,  ja  pelille  uskaltaa 
toivoa  hiljaisten  vuosien  jälkeen  parempaa  huomista.  Lä¬ 
hestyvän  Steam -julkaisun  ja  ilmaisen  kokeilujakson  myötä 
pelaajamäärät  saattavat  kääntyä  nousuun,  mikä  toivottavasti 
antaa  tiimille  mahdollisuuden  pelin  ripeämpään  kehittämi¬ 
seen.  Ehkä  toistakymmentä  vuotta  sitten  luvatut  uudet  rin¬ 
tamatkin  materialisoituvat  joskus. 


MMO-simulaattorit  tänään 

Varsinaisia  MMO- simulaattoreita  on  tänään  jäljellä  vain 
yksi  varteenotettava,  Aces  High.  MMO -lentämisen  kulta- 
vuodet  ajoittuivat  edelliselle  vuosikymmenelle,  ja  nykyään 
painopiste  on  enemmänkin  IL-2  Sturmovik-  ja  DCS- sarjo¬ 
jen  sekä  ilmaisen  War  Thunder  -räiskinnän  rajoitetummissa 
nettimatseissa.  Netissä  pelattavia  simulaattoreita  ei  siten  ole 
enää  montaa,  mutta  ainakin  ne  kaikki  ovat  erilaisia  ja  toisi¬ 
aan  täydentäviä.  & 


Toinen  ICIGamesin  ja  WarBirdsin  jälkeläinen  pyörii  edel¬ 
leen  tyytyväisenä  omassa  nettikulmassaan.  Kutistuneista 
pelaajamääristä  huolimatta  Aces  High  on  edelleen  tämän 
päivän  paras,  monipuolisin  ja  realistisin  MMO -simulaattori. 

Vaikka  simulaattorin  tekniikka,  lentomallinnukset  ja  len¬ 
tokoneiden  mallinnus  ovat  huippuluokkaa,  kärsii  peli  ennen 
kaikkea  vanhentuneesta  ulkoasustaan.  Mahdollisuus  lentää 
mitä  mainioimmilla  toisen  maailmansodan  lentokoneilla 
kymmenien  ja  satojen  ihmisten  kanssa  jää  nykysimuttaji- 
en  silmissä  toissijaiseksi,  kun  sitä  verrataan  ensimmäiseksi 
vaikkapa  IL-2  Sturmovik  -sarjan  korskeisiin  grafiikoihin. 

Simulaattorin  taivailla  on  kuitenkin  hyvä  ja  ystävällinen 
yhteisö,  joskin  uuden  lentäjäkokelaan  taival  voi  olla  raju. 
Taitoerot  kun  voivat  olla  valtavia.  Ehkäpä  aahoon  parhail¬ 
laan  työstettävä  uusi  versio  tasoittaa  eroa  näyttävämpiin  pe- 
russimuihin,  edes  vähäsen. 

AH: n  pohjalta  on  tehty  myös  ensimmäisen  maailmanso¬ 
dan  taivaille  sijoittuva  Dawn  of  Aces. 


Aces  HigfVn  taivailla  lentää  aktiivinen  suomalaisyhteisö,  joka  osallistuu 
myös  pelin  sisällön  luomiseen.  Tämä  panos  on  huomioitu  myös  pelitii- 
min  puolesta  suomalaisten  koneiden  ja  maalausten  muodossa.  Kuvassa 
suomalaisten  Junkers  Ju  88  -pommikonelaivue  matkalla  tervehtimään 
Puna-armeijan  panssarimuodostelmaaTali-lhantalan  taisteluissa. 

Rauta 


Kickstarteria  ja  sen  kilpailijoi¬ 
ta  on  kiittäminen  monesta 
hyvästä,  etenkin  mitä  tulee 
pelibisnekseen.  Moni  konsepti,  joka  ei 
ole  kiinnostanut  suuria  pelitaloja,  on¬ 
kin  saatu  eteenpäin  yhteisön  tuella,  ja 
moni  veteraani  on  palannut  eläkkeeltä 
tekemään  vielä  yhden  pelin  ohimoil¬ 
taan  harmaantuneen  mutta  maksuky¬ 
kyisen  yleisön  iloksi. 

Jokaista  onnistumista  kohti  on  myös 
epäonnistuttu.  Rahoituksen  saamisen 
jälkeenkin  pelejä  on  vielä  peruuntunut 
kokonaan  tai  ne  ovat  jääneet  pahasti 
keskeneräisiksi.  Tällaisten  tuotteiden 
kohtalona  on  lopulta  vaipua  unohduk¬ 
sen  suohon  sen  kummemmin  jälkiä 
jättämättä.  Mutta  aivan  oma  lajinsa 
ovat  joukkorahoitetut  pelikoneet:  nii¬ 
den  hylkyjä  nimittäin  saattaa  kohda¬ 
ta  vielä  vuosien  kuluttua  internetin 
kauppapaikoilla. 


Ouya,  ou  jee? 

Kickstarter-huuman  voi  sanoa  olleen 


kuumimmillaan  loppuvuodesta  2012. 
Käynnissä  oli  useita  korkean  profiilin 
rahoitushankkeita,  ja  entisiä  ennätyk¬ 
siä  lyötiin  tuon  tuostakin.  Innostusta 
ruokki  varmasti  osaltaan  myös  se,  että 
mikään  suurempi  projekti  ei  ollut  vielä 
ehtinyt  epäonnistua. 

Juuri  tähän  saumaan  esiteltiin  Julie 
Uhrmanin  johdolla  Ouya,  99  dollarin 
pelikonsoli.  Androidin  päälle  raken¬ 
netun  konsolin  jekkuna  oli  edullisen 
hinnan  lisäksi  se,  että  jokaista  konsolia 
voisi  käyttää  myös  kehitystyökaluna 
ilman  erillistä  lisenssimaksua.  Tämä 


poikkesi  suuresti  perinteisestä  mallista, 
jossa  devkiteistä  ja  julkaisulisensseistä 
perittiin  suuriakin  summia. 

Pelaajien  kannalta  houkutteleva  te¬ 
kijä  oli  ainakin  se,  että  peleissä  piti  olla 
jonkinlainen  ilmaiseksi  pelattava  osuus 
-  joko  normaali  demo  tai  jonkinlaisella 
freemium-mallilla  toteutettu  ansainta- 


logiikka.  Itse  konsolin  edullisuutta  taas 
selitti  se,  että  rauta  ja  softa  pohjau¬ 
tuivat  älypuhelimiin.  Ouya  oli 
kuin  Android-kännykkä  eril¬ 
lisellä  ohjaimella  ja  ilman 
näyttöä  ja  akkua.  Viimeisin 
mahdollisti  sen,  että  kai¬ 
kenlainen  virransäästö  voi¬ 


tiin  ottaa  pois  päältä  ja  siten 
kurmuuttaa  Nvidia  Tegra  -piirisar- 
jaa  koko  ajan  täydellä  kellotaajuudella. 
Yleisö  oli  selvästi  vastaanottavainen 


ajatukselle  alle  satasen  pelikoneesta: 


NÄIN! 

Potkaisimme  tyhjää 

Joukkorahoitus  on 
mahdollistanut  useita 
sellaisia  peliprojekteja, 
joiden  menestykseen 
perinteiset  toimijat 
eivät  ole  uskoneet. 
Lisäksi  se  on  tuottanut 
ison  kasan  sähkö-  ja 
elektroniikkaromua. 

Teksti:  Mikko  Heinonen 
Kuvat:  VVikimedia 
Commons  -käyttäjä 
Evan-Amos 


projekti  saavutti  950  000  dollarin  ta¬ 
voitteensa  kahdeksassa  tunnissa,  mikä 
lienee  edelleen  Kickstarterin  ennätys,  ja 
jatkoi  höyryjyrän  tavoin  kahdeksaan  ja 
puoleen  miljoonaan  taalaan  asti.  Kon¬ 
soleja  myytiin  palvelun  kautta  lähes 
60  000  kappaletta  ennen  kuin  ensim¬ 
mäistäkään  niistä  oli  saatu  kasattua. 

Vaihtoehtoisia  totuuksia 

Ouya  ei  näyttänyt  missään  vaiheessa 
teknisesti  epätodennäköiseltä.  Kuten 
sanottua,  se  perustui  koeteltuun  tek¬ 
niikkaan,  jota  alihankkijat  Kiinassa 
osasivat  varmasti  valmistaa.  Vaikka 
käyttäjälle  näkyi  Ouyan  oma  launcher- 
ohjelmisto,  laitteen  konehuoneessa 
surrasi  Android.  Ohjaimen  muotoilu 
lainasi  muista  konsoleista  olematta 
kuitenkaan  suora  klooni.  Vaikutti  siltä, 
että  tekijät  tietävät,  mitä  tekevät,  eikä 
noin  vuoden  kehitysaika  tuntunut  epä¬ 
realistiselta. 

Se,  missä  markkinointi  alkoi  mennä 
vikaan,  oli  Kickstarter-kommenttien 
pohjalta  syntynyt  hype.  Innokkaat 
konsolin  odottajat  alkoivat  visioida 
uusimpien  AAA-pelien  Ouya-versioi- 
ta,  eikä  markkinointitiimi  tehnyt  mi¬ 
tään  hehkutuksen  kaitsemiseksi.  Ei, 
vaikka  oli  täysin  selvää,  että  kännykän 
sisikalut  eivät  voisi  mitenkään  kilpailla 
pelikonsoleiden  kanssa.  Seurauksena 
oli,  että  useampikin  journalisti  paitsi 
varoitti  potentiaalisia  ostajia,  myös  ar¬ 
vosteli  Ouya-tiimiä  kärkkäästi  asiak¬ 
kaille  valehtelusta.  Epäselvää  on,  kuin¬ 
ka  moni  osti  tai  jätti  ostamatta  Ouyan 
tämän  huhuilun  ja  sen  jälkipyykin  pe¬ 
rusteella,  mutta  ei  se  missään  tapauk¬ 
sessa  laitteelle  kunniaksi  ollut. 

Juon  katkeran  kalkin 

Laitoin  itse  satasen  sisään  Ouya-kam- 
panjaan,  koska  halusin  nähdä,  mitä 
saan  vastineeksi.  Kickstarter  tuntui 
ylipäätään  uudelta  ja  kiinnostavalta,  ja 
rahasumma  oli  kuitenkin  kohtalaisen 
pieni:  posteineen  ja  tulleineen  oltiin 
kahden  konsolipelin  hinnassa.  Olin 
liikkeellä  varsin  realistisin  odotuksin, 
koska  tiesin  raudan  speksit. 

Kun  paketti  sitten  saapui  alkukesästä 
2013,  vain  pari  kuukautta  alkuperäi¬ 
sestä  aikataulusta  jäljessä  eli  Kickstar- 
ter-mittapuulla  hyvinkin  ajoissa,  oli 
pettymyksen  tunnetta  kuitenkin  vai¬ 
kea  välttää.  Ensimmäinen  murhe  oli, 
että  ohjain  oli  huonosti  valmistettu: 
normaalit  AA-paristot  eivät  pysyneet 

ja  Androidiin  poh¬ 
jautuva  purkki,  joka 
liitettiin  televisioon. 


paikoillaan,  ja  virta  katkesi  tuon  tuos¬ 
takin.  Ratkaisin  ongelman  juottamalla 
tinaa  pariston  napoihin.  Myös  Playsta¬ 
tion  3:n  ohjainta  olisi  voinut  hätätapa¬ 
uksessa  käyttää. 

Juottimella  en  saanut  kuitenkaan 
korjattua  sitä,  että  myös  laitteen  oh¬ 
jelmisto  oli  täysin  kesken  ja  toimi 
huonosti.  Juuri  mitään  pelejä  ei  ollut 
saatavana,  ja  ne  harvat  tarjolla  olleet 
vaikuttivat  lähinnä  ohjelmointiharjoi¬ 
tuksilta.  Yksittäinen  poikkeus  oli  hu¬ 
vittava  kohelluspeli  No  Brakes  Valet , 
jossa  piti  pysäköidä  autoja  ilman  jarru¬ 
ja.  Sekin  oli  ilmeisesti  alkujaan  Flash- 
peli  mutta  kuitenkin  toimiva  ja  hauska. 


Uusi  alku  ja  loppu 

Surkea  softan  laatu  sai  minut  hylkää¬ 
mään  Ouyan  pitkäksi  aikaa.  Kun  käyn¬ 
nistin  sen  parin  kuukauden  päästä 
uudestaan,  sain  ilmoituksen  uudesta 
ohjelmistoversiosta.  Asennuksen  jäl¬ 
keen  laite  alkoi  kysellä  minulta  tietoja, 
aivan  kuin  aiemmin  luomaani  tiliä  ei 
olisi  ollut  olemassakaan.  Erityisen  kiin¬ 
nostunut  se  oli  luottokorttini  numeros¬ 
ta.  Naputtelin  sisään  minimimäärän  tie¬ 
toja,  jotta  pääsin  eteenpäin,  ja  ajattelin 
esitellä  No  Brakes  Valet  n  kavereilleni. 

Se  jäi  tekemättä,  koska  peli  oli  tällä 
välin  muuttunut  maksulliseksi.  Bo¬ 
nuksena  rekisteröitymisestä  sain  jon¬ 
kinlaisen  alennussetelin,  mutta  sen  lu- 
nastaminenkaan  ei  onnistunut.  Hetken 
taistelun  jälkeen  päätin,  että  ouyailu  oli 
osaltani  tässä,  pakkasin  koneen  takai¬ 
sin  laatikkoon  ja  unohdin  sen  sinne. 
Nyttemmin  yksilö  komeilee  Suomen 
pelimuseon  konsoliseinällä. 

Asennemuutos  ilmaisten  pelien  suh¬ 
teen  johtui  ilmeisesti  siitä,  että  Ouyan 
rahat  alkoivat  käydä  vähiin.  Kone  jul¬ 
kaistiin  Kickstarter-kampanjan  päät¬ 
teeksi  luvattuun  99  dollarin  hintaan, 
mutta  kauppa  ei  lähtenyt  käyntiin.  Ja 
miksipä  olisikaan  lähtenyt,  sillä  lait¬ 
teelle  ei  ollut  mitään  killer  appia,  eikä 
sen  markkinointiin  ollut  käytettävissä 
kunnolla  rahaa.  Tältä  pohjalta  oli  hy¬ 
vin  vaikea  myydä  kenellekään  edes  99 


dollarin  hintaista  laitetta,  jolla  sai  pe¬ 
lattua  maksullisia  Flash-pelien  kään¬ 
nöksiä. 

Hidas  kuolonsyöksy 

Ouya  siis  menetti  minut  asiakkaana, 
eikä  muiden  kanssa  tuntunut  etenevän 
juuri  paremmin.  Yhtiö  yritti  rahoittaa 
pelituotantoa  Kickstarterissa  lupaa¬ 
malla  tuplata  kehitysrahat  500  000 
dollariin  asti,  jos  pelistä  tulisi  Ouya- 
yksinoikeus  tietyksi  aikaa.  Tuloksena 
ei  ollut  mitään  merkittävää,  mihin 
varmasti  vaikutti  myös  Kickstarter- 
peliprojektien  yleinen  epävarmuus. 
Konsolia  päivitettiin  muu  muassa 
tuplaamalla  tallennustila  ja  paranta¬ 
malla  langatonta  verkkokorttia,  mut¬ 
ta  myynti  takelteli  edelleen  pahasti. 
Sähköpostilaatikkooni  tipahteli  silloin 
tällöin  viestejä  uusista  peleistä  ja  kam¬ 
panjoista,  mutta  nekin  vähenivät  no¬ 
peasti. 

Hieman  lisärahaa  onnistuttiin  ke¬ 
räämään  muun  muassa  kiinalaisjätti 
Alibabalta,  ja  yhteistyötä  viriteltiin 
myös  Mad  Catzin  kanssa  -  jolla  itsel- 
läänkin  oli  MOJO-niminen,  epäonni¬ 
nen  Android-konsoli.  Alkuvuodesta 
2015  yhtiöstä  oli  kuitenkin  käytän¬ 
nössä  jäljellä  enää  velat.  Lopulta  oheis- 
laitevalmistaja  Razer  lunasti  Ouyan 
rauniot,  lakkautti  projektin  ja  siirsi 
hyödyllisen  väen  työskentelemään 
omissa  hankkeissaan.  Meille  joukko - 
rahoittajille  kerrottiin  "Ouyan  liitty¬ 
vän  Razer-perheeseen”.  Adoptiovan¬ 
hemman  rakkaus  oli  tässä  tapauksessa 
melko  rajua. 

Pelitikulla  silmään 

Ouya  oli  ehkä  ensimmäinen  Kicks- 
tarter-floppikonsoli,  muttei  valitet¬ 
tavasti  ainoa.  Ennen  kuin  Ouyan 
toimitukset  alkoivat,  markkinoille 
ehti  vielä  toinenkin  yrittäjä:  Playjam- 
yhtiön  GameStick,  "maailman  kannet¬ 
tavin  pelikonsoli”.  Käytännössä  sekin 
oli  edulliseen  kännykkätekniikkaan 


Kuvakaappaus  esittelyvideosta. 


Ouya  oli  ehtinyt  jo  tyhjen¬ 
tää  halpaa  konsolia  himoavien 
taskut,  joten  vielä  halvemmasta  hin¬ 
nastaan  (alkaen  69  dollaria)  huolimat¬ 
ta  GameStick  houkutteli  vain  reilut 
6  500  Kickstarter- tukijaa.  Näin  ollen 
sen  ekosysteemi  muodostui  liki  ole¬ 
mattomaksi  ja  matka  kohti  unohdusta 
vielä  lyhyemmäksi. 

En  sijoittanut  itse  GameStickiin  enkä 
koskaan  nähnyt  sellaista  luonnossa. 
Facebookin  kansainvälisessä  retrope- 
liryhmässä  oli  taannoin  muutamalla 
kympillä  myytävänä  sen  kehittäjäver- 
sio.  Ero  tavalliseen  on  tässä  vaiheessa 
ratkaiseva,  sillä  kehittäjäversiolla  voi 
vielä  suorittaa  vaikkapa  omaa  ohjel- 
makoodiaan.  Normaaliversioista  tuli 
jo  jonkin  aikaa  sitten  paperipainoja, 
kun  Playjam  ajoi  konsolin  verkkopal¬ 
velun  alas. 

Rajansa  kaikella 

Räjähtäessään  maailmanlaajuiseen  suo¬ 
sioon  joukkorahoituspalvelut  näyttäytyi¬ 
vät  todellisina  vapahtajina:  vihdoinkin 
kuka  tahansa  voisi  suunnitella  melkein 
mitä  tahansa  ja  saada  sen  saman  tien 
tuotantoon.  Tietynlaisissa  lopputuotteis¬ 
sa  palvelu  toimiikin  edelleen  hyvin. 

Uuden  pelikonsolin  suunnittelu, 
markkinoille  tuonti  ja  kokonaisen 
ekosysteemin  rakentaminen  ei  kui¬ 
tenkaan  onnistu  loppukäyttäjiltä  ke¬ 
rätyllä  muutamalla  sadalla  tuhannel¬ 
la  eikä  edes  muutamalla  miljoonalla. 
Se  on  valitettavasti  edelleen  mega- 
korp  oraatioiden  temmellyskenttää, 
jossa  liian  pienet  toimijat  saavat  nä¬ 
peilleen.  Tämä  on  hyvä  muistaa,  kun 
joku  kehuu  seuraavan  kerran  mullis- 
tavansa  koko  markkinat  Kickstart- 
erista  käsin  &. 

Radioamatööriliikenne  digitalisoituu 


Radioamatöörien  ajatel¬ 
laan  usein  olleen  nykyisten 
hakkerien  esi-isiä.  Harras¬ 
tus  on  kuitenkin  edelleen 
voimissaan,  ja  sillä  on 
myös  yhtymäkohtia  bitin- 
nypläykseen. 

Teksti:  Antti  "OH2JJR"  Ylikoski, 
Janne  "OH2KFU"  Siren 
Kuvat:  Mikael  Heikkanen,  Jarno 
Niklas  Alanko,  JT65-HF-HB9HQX- 
Edition,  MvvOrkb  /  VVikimedia 
Commons 

Radiolähetysharrastus  on  kulke¬ 
nut  käsi  kädessä  radion  synty¬ 
historian  ja  leviämisen  kanssa. 
Ensimmäiset  harrastelijat  tekivät  sään¬ 
nöllisiä  radiolähetyksiä  jo  1800-luvul- 
la  -  virallisesti  radioamatööritoiminta 
alkoi  seuraavan  vuosisadan  alussa. 
Amatööriradio  oli  oman  aikansa  so¬ 
siaalinen  media:  kuka  tahansa  pystyi 
lähettämään  eetteriin  mitä  tahansa. 
Kun  Titanic  upposi  vuonna  1912, 
amatööriradisteja  syyteltiin  valeuu- 
tisten  levittämisestä  pelastustoimiin 
liittyen. 


Ajan  mittaan  radioamatööritoi- 
minnasta  kasvoi  salonkikelpoinen 
harrastus,  joka  noudattaa  säntillistä 
protokollaansa.  Sitä  mukaa  kun  radio¬ 
taajuuksien  käyttö  muuttui  luvanva¬ 
raiseksi,  radioamatöörit  olivat  vakiin¬ 
nuttaneet  asemansa,  joka  tunnustettiin 
suuressa  osassa  maailmaa.  Vaikka  ra¬ 
dioamatööritoiminta  on  nykyisin  lu¬ 
vanvaraista,  luvan  saaminen  ei  vaadi 
juuri  muuta  kuin  maallikolta  sujuvan 
annoksen  opiskelua.  Suuria  rahallisia 
investointeja  ei  välttämättä  tarvita. 

Rahaakin  toki  saa  kulumaan.  Olen¬ 
nainen  osa  radioamatööriharrastusta 
on  radioyhteyksien  pitämisen  lisäksi 
radiolaitteistojen  (esimerkiksi  anten¬ 
nien)  rakentaminen.  Radioamatöö¬ 
rit  ovat  siitä  erikoisia  harrastelija- 
kansalaisia,  että  heillä  on  paitsi  lupa 
lähettää  radiolähetyksiä  säädetyillä 
taajuuksilla,  myös  rakentaa  itse  niitä 
laitteita,  jotka  lähettämisen  tekevät. 

Yhä  useammin  amatööriradiolähe- 
tys  koostuu  biteistä. 

Välineurheilun  kantapeikko 

Radioamatöörejä  kutsutaan  yleisesti 
ham -nimityksellä,  hamsseiksi.  Nimitys 
sai  alkunsa  ajalta,  jolloin  radioliiken¬ 


ne  oli  pääasiassa  sähkötysliikennet- 
tä  -  sitä  piipitystä  tai  naksutusta  -  ja 
ammattiradistit  haukkuivat  harraste¬ 
lijoiden  sähkö tyskäsialaa  (ham-fisted 
=  kömpelö).  Rakkaasta  haukkumani- 
mestä  huolimatta  radioamatööriys  on 
erittäin  tekninen  harrastus,  jossa  mo¬ 
net  ovat  hyvin  taitavia. 

Yksi  esimerkki  tästä  on  mainittu 
sähkötys.  Sähkö tystaito  ei  ole  enää 
vuosiin  ollut  vaatimuksena  radio- 
amatööriluvalle  -  suuri  osa  amatöö- 
riradioliikenteestä  on  puhetta  -  eikä 
sosiaalistakaan  tarvetta  ymmärrettä¬ 
västi  enää  ole.  Kyseessä  on  silti  edel¬ 
leen  sekä  fyysinen  taidonnäyte  että 
mahdollisuus  saavuttaa  itse  rakenta¬ 
millaan  harrastelija- antenneilla  suu¬ 
rempia  viestintäetäisyyksiä. 

Itse  asiassa  sitä  mukaa  kun  amatöö¬ 
riradion  sosiaalinen  tarve  on  muiden 
viestikanavien  kasvun  myötä  vähen¬ 
tynyt,  radioamatööritoiminnasta  on 
tullut  erilaisten  teknisten  saavutusten 
temmellyskenttää.  Radioamatööri 
pääsee  soveltamaan  elektroniikkaa  ja 
tietotekniikkaa,  lähetin-  ja  antenni- 
tekniikkaa,  sähkötekniikkaa  (tietyin 
rajoituksin)  -  jopa  satelliittitekniik¬ 
kaa  ja  avaruusfysiikkaa. 

Nykyaikainen  amatööriradio 

Radioamatööriharrastuksen  keskiössä 
on  edelleen  radiolähetinvastaanotin, 
ham  radio  tai  transceiver.  Itse  raken¬ 
nettuna,  kaupasta  ostettuna  tai  vaikka 
tietokoneelle  asennettuna.  Muutamat 
uusimmat  amatöörilähetinvastaanotti- 
met  ovat  nimittäin  ohjelmistoradioita 
(SDR  eli  software  defined  radio).  Täl¬ 
lainen  on  esimerkiksi  amatööripiireis- 
sä  hyvin  tunnettu  FlexRadio.  SDR:ssä 
tietokoneohjelma  suorittaa  melkein 
kaikki  perinteisen  radion  tehtävät. 

Jos  samassa  laitteessa  on  sekä  lähetin 
( transmitter )  että  vastaanotin  ( receiv - 
er ),  sitä  kutsutaan  termillä  lähetin  - 
vastaanotin  eli  transceiver.  Joskus  käy¬ 
tetään  lyhennettä  xceiver  tai  XCVR. 
Nykyaikaiset  amatöörilähetinvastaan- 
otinlaitteet  ovat  yleensä  täysin  mikro - 
prosessoriohjattuja,  ja  niissä  sovelle¬ 
taan  tietokone-  ja  digitaalitekniikkaa 
monin  eri  tavoin,  esimerkiksi  radio¬ 
signaalien  tuottamiseen  tai  ilmaisuun 
eli  ääni- informaation  tuottamiseen 
radiosignaalista. 

Perinteinen  radiolähete  on  pitkään 
ollut  analoginen  -  analogisia  lähetela- 
jeja  on  käytetty  jo  vuosisadan  verran. 
Tyypillisin  on  Single  Sideband-  eli 
SSB-lähete,  joka  on  hieman  muun¬ 
nettu  amplitudimodulaatio.  Ameri¬ 
kassa  ja  Japanissa  radioasemien  usein 
käyttämää  keskiaalto  aluetta  kutsutaan 
nimellä  AM,  joka  merkitsee  juuri  amp¬ 
litudimodulaatiota.  Amplitudimo- 
dulaaatiossa  radiosignaalin  kantama 
ääni- informaatio  "laitetaan  mukaan” 
eli  moduloidaan  radiosignaalin  amp¬ 
litudiin  eli  signaalin  voimakkuuteen. 

Vastaavasti  taajuusmodulaatios- 
sa,  meille  tutummassa  FM-radiossa, 
radiosignaalin  kantama  ääni-infor¬ 
maatio  moduloidaan  mukaan  radio¬ 


signaalin  taajuuteen.  SSB-lähete,  jota 
amatöörit  yleensä  käyttävät  analogise¬ 
na  lähetelajina,  on  muunnettu  AM-lä- 
hete.  Amatööriharrastukseen  kuuluva 
kilvoittelu  näkyy  tässäkin  -  SSB:n  soti¬ 
enjälkeinen  menestys  omaa  kiitoksen¬ 
sa  amatöörikokeiluille.  Muunnoksella 
nimittäin  saadaan  aikaan  6  dB  parempi 
signaali-kohinasuhde  (S/N-suhde  eli 
signal  to  noise  ratio). 

Alussa  oli  taajuus 

Matka  radioliikenteen  digitalisoitumi¬ 
seen  alkaa  kaukaa.  Moni  elektroniik- 
kaharrastaja  oletettavasti  tuntee  LC-  eli 
värähtelypiirin,  joka  koostuu  kelasta  ja 
kondensaattorista.  Sillä  voidaan  yk¬ 
sinkertaisessa  radiovastaanottimessa 
erottaa  tietty  taajuus  monesta  eri  taa¬ 
juudesta,  joita  vastaanotin  poimii.  Lä¬ 
hes  kaikki  nykyiset  radiot  ovatkin  niin 
sanottuja  supervastaanottimia  ( super - 
heterodyne ),  jotka  ohjaavat  kuunnelta¬ 
van  aseman  niin  sanotulle  välitaajuu- 
delle. 

Supervastaanottimen  periaate  kek¬ 
sittiin  jo  1900-luvun  alkupuolella. 
Siinä  antennista  tulevat  eri  taajuudet 
sekoitetaan  vastaanottimessa  tuote¬ 
tun  paikallisen  oskillaattoritaajuuden 
kanssa  ja  saadaan  välitaajuus.  Välitaa- 
juus  suodatetaan  ja  vahvistetaan,  min¬ 
kä  jälkeen  siitä  tuotetaan  alkuperäisen 
radiosignaalin  kantama  ääni-informaa¬ 
tio.  Välitaajuus  on  vakio,  keskiaalto-  ja 
lyhytaaltovastaanottimissa  usein  455 
kilohertsiä. 

Näin  välitaajuuden  vahvistimesta  on 
helppo  tehdä  valikoiva,  eli  tarkoin  halu¬ 
tun  aseman  erot¬ 
tava,  ja  vahvis¬ 
tukseltaan  suuri. 

Tämä  ei  olisi  yhtä 
helppoa  muuttu¬ 


ville  taajuuksille.  Supervastaanotin  taas 
edellyttää  muuttuvataajuuksista  paikal- 
lisoskillaattoria.  Juuri  tämän  paikallis- 
oskillaattorin  signaali  oli  ensimmäisiä 
digitalisoinnin  kohteita. 

Siirtymä  digitaaliseen 

Radiolähetysten  digitalisointi  ei  siis  al¬ 
kanut  sisällöstä,  vaan  ensin  tuli  lähetys- 
taajuuden  muodostus  -  tai,  jos  tarkkoja 
ollaan,  taajuuden  seuraaminen.  Ensim¬ 
mäisissä  digitaalinäyttöisissä  radioissa 
taajuus  nimittäin  muodostettiin  edel¬ 
leen  analogisesti,  ja  diginäyttö  perustui 
oskillaattoria  kyttäävään  taajuuslaski- 
meen.  Nykyisin  myös  itse  lähetystaa¬ 
juus  tuotetaan  usein  digitaalisesti. 

On  olemassa  kaksi  tapaa  tuottaa  tar¬ 
koin  määrätty  taajuus  digitaalisesti. 
Ensimmäinen  on  DDS  ( direct  digital 
synthesis)  eli  suomeksi  suora  digitaa- 
lisynteesi:  siniaallon  arvot  katsotaan 
RAM-muistista,  ja  arvoista  kootaan  di¬ 
gitaalinen  siniaalto,  joka  voidaan  muut¬ 
taa  analogiseksi  aalloksi  käyttämällä 
sopivaa  alipäästösuodinta.  Toinen 
yleinen  tapa  on  PLL  ( phase  locked  loop ), 
suomeksi  vaihelukittu  silmukka.  Tässä 
on  elektroniikasta  koottu  oskillaatto¬ 
ri,  jossa  on  digitaalipiireillä  toteutettu 
takaisinkytkentä.  Takaisinkytkennällä 
saadaan  luotua  vakaa  signaali  tarkoin 
määritellyllä  taajuudella. 

Seuraava  vaihe  on  muuttaa  analo¬ 
ginen  signaali  digitaaliseksi  virraksi 
(. stream )  ja  päinvastoin.  Tämä  tapahtuu 
ottamalla  virrasta  tasavälein  näytteitä  ja 
muuntamalla  saadut  jännitteen  tai  vir¬ 
ran  arvot  binääriluvuiksi.  Tätä  kutsu- 


Alipäästösuodin  tasoittaa  digitaalisen  aallon  (punaisella)  jatkuvaksi 
analogiseksi  aalloksi. 


Radioamatööriasemia  on  moneksi:  kännykän  kokoisista  käsikoneista 
suuriin  laitepatteristoihin.  Kuvassa  asema  MVVORKB  Pohjois-VValesissa 
(mwOrkb.wordpress.com).  Aivan  oma  lukunsa  ovat  kattojen  yllä 
kohoavat  antennit... 

taan  analogi-digitaali-  eli  A/D-muun- 
nokseksi.  Näytteenoton  taajuus  riippuu 
signaalin  taajuudesta.  Jos  halutaan 
digitalisoida  signaali,  jonka  taajuus  on 
/  hertsiä,  näytteenoton  taajuuden  pitää 
olla  vähintään  kaksinkertainen:  2f.  Tätä 
kutsutaan  Nyqvistin  teoreemaksi. 

Digitaalinen  numerovirta  muunne¬ 
taan  analogiseksi  signaaliksi  muunta¬ 
malla  binääriluvut  vastaaviksi  jännit¬ 
teiksi  tai  virroiksi.  Sen  jälkeen  syntynyt 
aaltomuoto  pitää  vielä  alipäästösuo- 
dattaa.  Tätä  toimenpidettä  kutsutaan 
luonnollisesti  digitaali-analogi-  eli 
D/A-muunnokseksi.  Sovellettaessa  tie¬ 
tokonetekniikkaa  radioon  nämä  kaksi 
muunnosta  ovat  keskeisessä  asemassa. 

Digitaalinen  liikenne 

Kaikkea  edellä  mainittua  voidaan  so¬ 
veltaa  ja  sovelletaan  myös  analogiseen 
eli  puheliikenteeseen.  Radioamatöörit 
lähettävät  kuitenkin  puhtaasti  digitaa- 
listakin  sisältöä.  Nykyaikainen  amatöö- 
riharrastus  on  hyvin  suuressa  määrin 
tietokoneistunut,  ja  digitaaliset  lähete- 
lajit  ovat  yhä  suositumpia.  Digitaalisia 
lähetelajeja  eli  "digimodeja”  on  kym¬ 
meniä,  ja  uusia  kehitetään  koko  ajan. 
Digimodeyhteyksissä  näppäimistöllä 
kirjoitettu  teksti  välittyy  vasta- asemalle 
radion  välityksellä.  Suosittuja  digimo- 
deohjelmia  löydät  artikkelin  lopun  lin¬ 
keistä. 

Eräs  vanhimmista  ja  edelleen  käytetty 
digitaalinen  lähetelaji  on  radioteletype 
(RTTY  eli  "rytty”),  jossa  vielä  tänäänkin 
käytetään  vanhoista  teletype-laitteista 
peräisin  olevaa  viisibittistä  teletype- 
koodia.  Toinen  on  PSK31.  Lyhenne 
tulee  sanoista  phase  shift  keying  -  digi- 
taalisignaali  on  moduloitu  radioaallon 
vaiheeseen.  Numero  31  tulee  digitaali¬ 
sen  lähetemoodin  sangen  verkkaisesta 
tiedonsiirtonopeudesta  (bittiä  se¬ 
kunnissa).  Tällä  hetkellä 


Nobel-palkitun  Joe  Taylorin  kehittämät 
digimodet,  kuten  JT65  ja  FT8,  ovat  kuu- 
minta  hottia.  JT65:llä  signaalia  voidaan 
kaivaa  jopa  kohinatason  alapuolelta,  ih¬ 
miskorvan  kuulumattomista.  FT8  lupaa 
vielä  nopeampia  yhteyksiä. 

Amatööriradion  välityksellä  lähete¬ 
tään  jopa  televisiokuvaa,  hitaasti.  Kapea- 
kaistatelevision  eli  slow  sean  television 
-lähetysten  (SSTV)  historia  juontaa  juu¬ 
rensa  analogiselle  50-luvulle.  Skrollin  lu¬ 
kijoita  kiinnostanee  erityisesti,  että  eräs 
suosittu  SSTV-tekniikka  on  AVT  (Ami¬ 
ga  Video  Transceiver),  joka  sai  alkunsa 
Amigaan  kytketystä  radiomodeemista 
90-luvulla.  AVT-lähetykset  sisältävät 
erillisen  digitaalisen  pulssin  ja  lomitetun 
kuvasignaalin,  joka  mahdollistaa  kuvan 
rekonstruoinnin,  vaikka  puolet  katoaisi 
matkalla.  Nykyisin  myös  täysdigitaali¬ 
nen  digitoi  SSTV  on  yleistymässä. 

Radioamatööreillä  on  myös  satelliit¬ 
teja,  joiden  rakennustyöhön  on  osallis¬ 
tunut  suomalaisiakin.  Vaikka  radioaal¬ 
tojen  heijastaminen  ionosfääristä  (tai 
jopa  kuusta)  on  amatööreille  vanha  kik¬ 
ka,  satelliittien  kautta  yhteyksiä  voidaan 
pitää  vieläkin  kauemmaksi. 

Ei  pelkkä  tekniikkalaji 

Radioamatööriharrastus  on  tekninen 
suorituslaji,  josta  voi  saada  onnistu¬ 
misia  ja  elämyksiä,  vaikka  käytännön 
hyödyt  rajoittuvatkin  nykypäivänä  ää¬ 
rimmäisiin  katastrofeihin.  Teknisen 
näpertelyn  lisäksi  harrastus  on  kuiten¬ 
kin  myös  sosiaalinen  seura  -  osalle  ra¬ 
dio  onkin  vain  syy  kokoontua  yhteen. 
Radioamatöörikerhoja  on  lukuisia,  ja 
niissä  toimiminen  voi  olla  harrastuksen 
parhaita  puolia. 

Harrastus  ei  myöskään  juuri  katso 
ikää.  Suomen  Radioamatöörilitolla  on 
nuorisoon  kohdistuvia  jäsenhankinta- 
projekteja,  ja  yhä  useammat  tekniikan 
harrastajat  ovat  kiinnostuneet  radio- 


amatööriharrastuksesta.  Radioamatöö¬ 
rin  pätevyyden  hankkiminen  on  help¬ 
poa.  Nuorille  riittää  viikon  mittainen 
leirikoulu,  jossa  opiskellaan  radio- 
amatöörimääräyksiä  ja  radioamatöö¬ 
ritekniikkaa. 

Kuten  sosiaalisessa  mediassa  kuu¬ 
luu,  myös  radioamatöörit  laskevat  ka¬ 
vereitaan.  Osalle  radioamatööreistä 
”workkiminen”  eli  yhteydet  muihin 
radioamatööreihin,  mahdollisimman 
moniin  ja  etenkin  kaukaisiin  sellaisiin, 
on  omanlaistaan  kilpaurheilua.  Yh¬ 
teyksistä  lähetellään  todistuksena  niin 
sanottuja  QSL-kortteja,  nykyisin  myös 
digitaalisia,  joita  lasketaan  "palkintoja” 
myönnettäessä.  Kaikkein  harvinaisin 
ja  vaikeimmin  workittava  maa  lienee 
Pohjois-Korea,  jossa  radioamatööritoi- 
minta  on  kiellettyä.  & 


Kännykän  esi-isä 

USA:n  radioamatööriliiton  ARRL:n  Radioamatöörin  käsikirjaa  [The  ARRL  Handbook)  on  julkaistu  1920-luvulta  lähtien.  Kirjaa  toimi¬ 
tetaan  edelleen  tänä  päivänä,  ja  se  on  vakiinnuttanut  asemansa  arvostettuna  perusteoksena  radioelektroniikasta  ja  antennitekniikasta. 
Nykyisin  kirja  käsittelee  perustekniikan  lisäksi  myös  digitaalisia  lähetysmuotoja. 

Vuonna  1926  ARRL  Handbookissa  mainostettiin  USA:n  armeijan  ylijäämätavarana  kipinälähettimiä,  joiden  kantomatkaksi  luvattiin  noin 
45  kilometriä.  Nykyisin  hyvin  monilla  amatööreillä  on  matkapuhelimen  näköisiä  niin  sanottuja  käsikoneita  eli  kädessä  pidettäviä  pieniä 
lähetin-vastaanottimia.  Ne  toimivat  2  metrin  ja  70  senttimetrin  radioamatööritaajuusalueilla  ja  niiden  kantama  on  suurin  piirtein  sama, 
noin  40  kilometriä. 

Jos  yhtälöön  lisättäisiin  tukiasemasolut  ja  yhteys  puhelinverkkoon,  paikallinen  käsiradio  muuttuisi  matkapuhelimeksi.  Ideaa  on  säännöl¬ 
lisesti  herätelty  radioamatööripiireissä,  etenkin  joidenkin  gsm-patenttien  vanhennuttua.  Salaus  ei  ole  sallittua  harrasteliikenteessä,  ja  on 
kyseenalaista,  saisivatko  amatöörit  asemistaan  tukiasemaverkostoa,  mutta  teknisiä  esteitä  ei  sinänsä  pitäisi  olla. 

Digitaalista  radioamatööriliikennettä  JT65-lähetelajina.  Yhteydet 
näkyvät  ylhäällä  radiosignaalina  ja  vasemmassa  alakulmassa  teks¬ 
tinä.  CQ  (seek  you)  on  yleinen  yhteyskutsu,  jota  seuraa  kutsujan 
asematunnus  (call  sign). 

Luettavaa  ja  kokeiltavaa 

Suomen  Radioamatööriliitto  ja  Radioamatööri-lehti 

www.sral.info  ja  www.sral.fi 

USA:n  radioamatööriliitto  ARRL 

www.arrl.org,  julkaisee  ARRL  Handbookia,  jossa  on  suuri  määrä 
amatööriharrasteeseen  liittyvää  tietoa. 

Heikki  E.  Heinonen:  Tiimissä  hamssiksi 
Radioamatööritekniikan  perusteita,  1  ja  2,  Suomen  radioama¬ 
tööriliitto  ry,  ISBN  951-97738-0-6  ja  951-97783-4-9 
Hilbert  transform 

Hilbert-muunnos  äänitaajuisen  informaation  talteen  ottamiseen 
radiosignaalista.  Tuottaa  radiosignaalista  kaksi  uutta  signaalia: 

I  (In  Phase)  ja  Q  (Quadrature).  I-  ja  Q-  signaaleista  saadaan 
tuotettua  radiosignaalin  kantama  ääni-informaatio. 

en.wikipedia.org/wiki/Hilbert_transform 

Salattuja  purskeita 

Skrolli  2013.2.  Artikkelin  RTL-SDR-vastaanottimessa  käytetty 

mikropiiri  on  alun  perin  tarkoitettu  digitaalitelevision 

vastaanottoon.  Mikropiirin  I- ja  Q-  signaaleihin  pääsee  käsiksi, 

ja  siksi  piiriä  voi  käyttää  yleiskäyttöisenä  radiovastaanottimena. 

skrolli.fi/numerot 

FlexRadio,  ohjelmistoradio 

www.flexradio.com 

Digimode-ohjelmia 

oh3ne.ham.fi/wiki/index.php/Digimode_ohjelmia 

SSTV-ohjelmia 

www.amateur-radio-wiki.net/index.php?title=SSTV_software 


Tulevaisuus  oli  täällä,  tuolla  ja... 


AMIGAN 

käyttöjärjestelmän 

diaspora 


Viimeinen  kotimikro  Amiga 
muistetaan  paitsi  multi- 
mediakyvyistään,  myös  vuosi¬ 
kymmenen  muita  edellä  olleesta 
moniajokäy  ttöjärjes  telmäs  tä. 
Amiga  OS  onkin  poikinut  jo 
puolen  tusinaa  perillistä. 


Teksti  ja  kuva:  Janne  Siren 

Amiga-tietokoneen  ke¬ 
hitti  Hi-Toro -niminen 
kalifornialainen  yritys 
1980-luvun  alussa.  Hi- 
Toron  Agnus-,  Denise- 
ja  Paula-erikoispiirit  olisivat  esikuvia 
tulevaisuuden  grafiikka-  ja  äänisuo- 
rittimille.  Toinen  puoli  Amigasta  oli 
ohj  elmallinen:  moniaj  okäyttöj  är j  estel- 
mä  Amiga  Operating  System.  Hi-Toro 
kehitti  myös  meditaatiopeliohjainta, 
joka  inspiroi  Amigan  Guru  Meditation 
-virheilmoitukset. 

Moni  Hi-Toron  hullutuksista  elää 
enää  muisteluissa,  joskin  gurun  me- 
ditointeihin  törmää  vielä  tribuuttina 
suositun  välityspalvelimen  virheilmoi¬ 
tuksissa.  Amiga  OS  kuitenkin  kehittyy 
edelleen,  yli  20  vuotta  viimeisen  Ami¬ 
gan  valmistamisen  jälkeen.  Kehitys  to¬ 
sin  on  palasina  maailmalla. 

Rakkaan  lapsen  nimet 

Amiga  OS  tunnettiin  alusta  alkaen 
monilla  nimillä.  Kun  tietokonevalmis¬ 
taja  Commodore  osti  Hi-Toron  vuon¬ 
na  1984,  Amiga  OS:n  osaksi  integroi¬ 
tiin  Cambridgessä  kehitetty  TRIPOS, 
josta  muodostui  järjestelmän  Amiga- 
D OS -komponentti.  Niinpä  MS-DOSin 
sävyttämällä  80-luvulla  käyttöjärjestel¬ 
mää  kutsuttiin  joskus  AmigaDOSiksi. 
Parhaiten  Amiga  OS  kuitenkin  tunnet¬ 
tiin  Kickstart-  ja  Workbench-nimillä, 
käyttöjärjestelmän  ROM-piirille  ja  le¬ 
vykkeille  tallennettujen  osien  mukaan. 


Ensimmäiset  julkiset  versiot  käyt¬ 
töjärjestelmästä,  1.0  ja  1.1,  julkaistiin 
vuonna  1985  Amiga  1000  -tietokoneen 
yhteydessä.  Seuraavan  vuosikymme¬ 
nen  ajan  laitejulkaisut  rytmittivät  päi¬ 
vityksiä:  1986  Amiga  500  ja  2000  toivat 
version  1.2  ja  myöhemmin  1.3-päivi- 
tyksen.  1990  Amiga  3000:n  yhteydessä 
lanseerattiin  merkittävästi  parannettu 
2.0  (varhaisissa  koneissa  oli  piilos¬ 
sa  myös  1.4),  jota  seurasivat  Amiga 
500+:n  2.04,  Amiga  600:n  2.05  sekä 
2.1. 

Päivitykset  olivat  taaksepäin  yhteen¬ 
sopivia  ja  niitä  myytiin  myös  vanhem¬ 
mille  koneille.  1992  julkaistu  3.0  sisälsi 
tuen  seuraavan  sukupolven  Amiga-pii- 
risarjalle  ja  ilmestyi  Amiga  1200-  ja 
4000-mallien  yhteydessä.  Hieman  en¬ 
nen  konkurssiaan  1994  Commodore 
ehti  julkaista  vielä  viimeisen  Amiga 
OS  -päivityksensä  Amiga  4000T:n 
sisuksissa.  Tämä  versio  3.1  ilmestyi 
Commodoren  konkurssipesän  siuna¬ 
uksella  myös  muille  Amiga-malleille 
lisälaitevalmistaja  Village  Tronicin  jul¬ 
kaisemana. 

Hajaannuksen  vuodet 

Vuodet  1982-1994  olivat  tyyntä  myrs¬ 
kyn  edellä.  Commodoren  konkurssi¬ 
pesän  myyntiin  hukattiin  toista  vuotta, 
minkä  seurauksena  ensimmäinen  särö 
Amiga  OS  -tarinaan  ilmaantui  1995: 
harrastelijapohjainen  Amiga  Research 
Operating  System  -projekti  käynnistyi. 


Amigan  omistajat  ja  panttaajat 

1 982-1 984  Hi-Toro/Amiga  Corp.  kehitti  Amigan  ja  Amiga  0S:n,  Atari  yritti  ostaa 

1 984-1 994  Commodore 

1 994- 1 995  Commodoren  konkurssipesä,  mm.  Commodore  UK  yritti  ostaa 

1 995- 1 996  ESCOM/Amiga  Technologies 

1 996- 1 997  ESCOMin  konkurssipesä,  VIScorp  ja  QuikPak  yrittivät  ostaa 

1 997-  Cloanto  hankkii  lisenssin  Amiga  Forever  -emulaattoria  varten 

1 997-1 999  Gateway  2000  (Amiga-patentit  jäivät  Gatewaylle) 

1999-2004  Amino/Amiga  Inc. 

2004-  KMOS/Amiga  Inc.  (Aminon  konkurssi/uudelleenperustaminen) 

2009-  Hyperion  Entertainment  (AmigaOS  4/AmigaOne  -lisenssi) 

201 0  Pluritas  palkataan  myymään  Amiga-brändi 

201 0- 201 2  Commodore  USA  (uusi  yhtiö,  hankkii  Commodore/Amiga-tavaramerkkejä) 

201 2-  Cloanto  (hankkii  Amiga-tavaramerkkejä  ja  -tekijänoikeuksia) 

Monet  Amigan  oikeudet  omistaa  nykyisin  italialainen  Cloanto  -  poikkeuksena  AmigaOS 
4/AmigaOne  -tuotteet  sekä  amiga.com-verkkotunnus,  josta  lisää  sivulla  43. 


Projektin  tavoitteeksi  muotoutui  raja- 
pintayhteensopiva  x86-uudelleento- 
teutus  Amiga  OS  -versiosta  3.1. 

Virallinen  Amiga  päätyi  uuteen  ko¬ 
tiin  myös  vuonna  1995,  tarkemmin 
saksalaiseen  Amiga  Technologies  -yh¬ 
tiöön.  Ensimmäisenä  tekonaan  uuden 
yhtiön  johtaja  Petro  Tyschtschenko 
keräsi  Amigan  piirustukset  ja  lähde- 
koodinauhat  yhteen.  Hän  palkkasi 
myös  insinöörejä  ja  ohjelmistokehit¬ 
täjiä  käymään  materiaaleja  lävitse  sekä 
laittamaan  ne  jatkokehityskuntoon  - 
yksi  näistä  oli  Olaf  "Olsen”  Barthel. 

Amiga  Technologies  teki  Amiga  OS 
3. Teen  pieniä  osapäivityksiä,  muun 
muassa  sen  tiedostojärjestelmään. 
Amiga  Technologiesin  emoyhtiö  ajau¬ 
tui  kuitenkin  pian  sekin  konkurssiin, 
ja  Amiga  jäi  jälleen  tuuliajolle.  Näin 
Amigan  jatkokehitys  alkoi  siirtyä  kol¬ 
mansien  osapuolien  harteille.  Yksi 
näistä  oli  ProDAD,  jonka  p.OS-nimi- 
sestä  AmigaOS  -käyttöj  ärj  estelmälaa- 
j ennuksesta  julkaistiin  ennakkoversio 
vuonna  1996. 

Pieni  p.OS  jäi  kuitenkin  suurempien 
voimien  jalkoihin.  Amiga  käytti  Moto- 
rolan  68000-sarjan  suorittimia,  kuten 
Applen  Macintosh.  Apple  oli  siirtynyt 
järeämpiin  PowerPC-suorittimiin,  ja 
Amigalle  oli  kaavailtu  samaa.  Saksa¬ 
lainen  lisälaitevalmistaja  Phase  5  päätti 
ryhtyä  toimeen  ja  julkaisi  PowerPC- 
pohjaiset  kiihdytinkortit  Amigalle 
vuosina  1997-1998. 

Uudet  PowerPC-suorittimet  tarvit¬ 
sivat  ohjelmistotukea,  joten  Phase  5 
-kehitti  myös  PowerUp-nimisen  laa¬ 
jennuksen  Amiga  OS:ään.  Päätellen, 
että  virallinen  Amiga  olisi  tulossa  tien¬ 
sä  päähän,  Phase  5  ja  sitä  lähellä  ole¬ 
vat  kehittäjät  alkoivat  kehittää  omaa 
MorphO  S  -käyttöj  är  j  estelmäänsä  Pow- 
erUpin  viitoittamalla  tiellä.  AROSin 
tapaan  MorphOS  olisi  Amiga  OS  3.1 
-yhteensopiva. 

Vuoteen  1999  mennessä  Amiga  OS 
-haaroja  oli  kolme:  Amiga  OS  3,  AROS 
ja  MorphOS. 

Olkoon  voima  kanssasi 

Amerikkalainen  Gateway  2000  osti 
Amigan  vuonna  1997,  kehittääk¬ 
seen  brändin  alla  uutta  oliopohjaista 
verkkokäyttöj  ärj  estelmää.  Saksassa 
puolestaan  Haage  &  Partner  oli  tu¬ 
lossa  tunnetuksi  WarpOS-nimisestä 
AmigaOS-laaj ennuksestaan  -  kilpai¬ 
lijasta  Phase  5:n  PowerUpille.  Kun 

Amiga-tuotemerkkiä  piti  lämmitellä, 
Gateway  antoi  Haage  &  Partnerille 
luvan  yrittää  Amiga  OS:n  päivitystä. 
Syntyi  Amiga  OS  3.5. 

Amiga  OS  3.5:tä  kokoamaan  pal¬ 
kattiin  muun  muassa  Olaf  Barthel, 
josta  oli  kuoriutunut  Amiga-lähde- 
koodin  virallinen  valvoja.  3.5  jul¬ 
kaistiin  viisi  vuotta  Commodoren 
konkurssin  jälkeen  ja  oli  sen  näköi¬ 
nen  -  merkittävä  osa  päivityksestä 
muodostui  kolmansien  osapuolten 
kehittämistä  lisukkeista  (esimerkiksi 
WarpOS).  Pohjalla  oli  myös  muutok¬ 
sia  Amiga  OS  3.1  -lähdekoodiin,  joi¬ 
ta  muun  muassa  Olaf  Barthel  päivitti 
nykypäivään.  Tätä  seurasi  vielä  jat¬ 
ko-osa,  Amiga  OS  3.9,  vuonna  2000. 

Näihin  aikoihin  Gateway  luovut¬ 
ti  Amiga-hankkeen  kanssa  ja  Amiga 
päätyi  Gatewayn  entisille  työntekijöil¬ 
le,  j  otka  j  atkoivat  uuden  verkkokäyttö  - 
järjestelmänsä  kehittelyä.  Pitääkseen 
rahahanat  avoimina  uusi  omistaja 
kutsui  jälleen  ulkopuolisia  voimia 
apuun.  Belgialainen  Hyperion  Enter- 
tainment  -pelijulkaisija  sai  lisenssin 
siirtää  vanhan  Amiga-käyttöjärj  estei¬ 
nään  PowerPC-laitealustalle. 

Välilyönti  poistui  nimestä  ja  ”Ami- 
gaOS”  syntyi.  AmigaOS  4.0  julkais¬ 
tiin  2004.  Se  perustui  Amiga  OS  3.1 
-ko o dip ohjaan,  versioiden  3.5  ja  3.9 
oikeuksiin  liittyneiden  epäselvyyksi¬ 
en  vuoksi.  Useita  3.5:n  ja  3.9:n  omi¬ 


naisuuksia  kuitenkin  tuotiin  4.0:aan 
erikseen.  4.0:n  seurana  julkaistiin 
AmigaOne-tietokoneita  -  geneerisiä 
PowerPC-emolevyjä,  joissa  ei  ollut 
Amigan  legendaarisia  erikoispiirejä. 

Vuoteen  2008  mennessä,  jolloin 
versio  4.1  julkaistiin,  Amiga  OS 
-sukuiset  haarat  olivat  vakiintuneet 
neljään:  Amiga  OS  3,  AmigaOS  4, 
AROS  ja  MorphOS.  Yhteistä  kaikille 
oli  Amiga  OS  3.1  -rajapintayhteenso- 
pivuus  sekä  muutamat  yhteiset  kol¬ 
mansien  osapuolien  komponentit.  Se 
Amiga-brändätty  uusi  verkkokäyttö¬ 
järjestelmä  sen  sijaan  ei  koskaan  val¬ 
mistunut. 

Viimeinen  vitsi? 

Nykyisin  sekä  AmigaOS  4,  AROS 
että  MorphOS  ovat  edelleen  hengis¬ 
sä.  Kolmosversion  sen  sijaan  oletet¬ 
tiin  pitkään  jähmettyneen  historian 
hämäriin.  Näin  olikin,  kunnes  Amiga 
Forever  -emulaattoripaketin  kehittä¬ 
jä,  italialainen  ohjelmistovalmistaja 
Cloanto  hankki  lähes  kaikki  Amigan 
oikeudet  2012  (pois  lukien  muualle 
lisensoitu  AmigaOS  4). 

Cloanto  herätti  OS  3  -haaran 
uudelleen  henkiin  julkaisemalla 
Workbench- tuotesarjan,  joka  sisäl¬ 
tää  kevyesti  tuunatut  1.3-,  2.1-  ja 
3.1 -versiot  levykkeillä  ja  muistikor- 
teilla.  Cloanto  on  lisäksi  julkaissut 
”3.X”  -version  Amiga  Forever  -emu¬ 


laattorin  mukana,  jossa  on  oikeusky¬ 
symysten  vuoksi  suuri  osa,  mutta  ei 
kaikkia  3.5:n  ja  3.9:n  lisäominaisuuk¬ 
sista. 

AmigaOS  4  -lisenssin  omaava  Hy¬ 
perion  vastasi  julkaisemalla  oman 
Workbench-levykesarjan,  joka  si¬ 
sälsi  myös  hieman  päivitetyt  3.1-  ja 
1.3 -versiot.  Nimeksi  vaihdettiin  myö¬ 
hemmin  ”AmigaOS  Workbench”.  OS 
3  haarautui  näin  kahtia  -  vanhempaa 
haaroista  on  kutsuttu  Checkmark- 
haaraksi  Amigan  alkuperäisen  logon 
mukaan  ja  uudempaa  Commodore- 
ajan  jälkeisen  logon  mukaan  Boing 
Ball  -nimellä. 

Amiga  OS  -haaroja  -  tai  distroja , 
kuten  jotkut  niitä  Linux-henges- 
sä  nimittävät  -  on  nyt  peräti  viisi: 
Workbench,  AmigaOS  Workbench, 
AmigaOS  4,  AROS  ja  MorphOS. 
AmigaOS  Workbench  tosin  on  osit¬ 
tain  jäissä  oikeusriitojen  vuoksi.  Mi¬ 
täköhän  Amigalle  kuuluisi,  jos  kaikki 
tämä  energia  olisi  keskitetty  yhteen 
ehdokkaista?  & 


Linkit  Amiga  OS  -vaihtoehtoihin: 
skrolli.fi/numerot.  Lisää  Amiga- 
harrastuksesta  Skrolleissa  2014.3, 

201 4.4  ja  201 6.3.  Skrolli  kiittää 
Amigaworld.net-käyttäjää  TRIPOS 
kaaviokuvan  mallista  ja  käyttöluvasta. 

osa  II:  tv-pelejä  ja  pelikonsoleita 

Teksti:  Jukka  O.  Kauppinen 

Kuvat:  Susanna  Rantanen,  Kuba_Bozanowski  /  VVikimedia  Commons 

Ensimmäiset  kosketukseni  videopeleihin  -  tai  ainakin 
kotona  pelattaviin  -  tulivat  tv-pelien  muodossa. 
Tänään  nähtyinä  ne  olivat  kovin  kämyisiä  ja  toinen 
toistaan  samanlaisempia,  mutta  silti  niin  upeita. 


Samankaltaisuus  selittyy 
näin  jälkikäteen  ainakin 
sillä,  että  moni  piirivalmis- 
taja  myi  valmiiksi  peleillä 
varustettuja  piirisarjoja 
laitevalmistajille,  jotka  vain  paketoivat 
samat  pelit  eri  kuoriin.  Näin  Pongit 
ja  jääkiekot  löytyivät  hämmästyttävän 
monista  kodeista,  jopa  vähemmän  tek¬ 
nisistä. 

Kaipa  niitä  myytiin  niin  tehokkaasti 
marketeissa  ja  postimyyntikatalookeis- 
sa.  Hobby  Hallin,  Anttilan  ja  muiden 
postimyyntifirmojen  luettelot  olivat 
muutenkin  sen  ajan  poikasille  ja  tyttösil¬ 
le  todellisia  taikakirjoja.  Niissä  olleiden 
lelujen,  pelien  ja  pelikoneiden  kuvauk¬ 
sia  ja  kuvia  tuijotettiin  hartaudella  ja 
antaumuksella  haaveillen.  Tietoa  kun  ei 
paljoa  ollut  saatavissa.  Mahdettiinko  sa- 
nomalehdissäkään  paljoa  näistä  kertoa? 
Ei  ainakaan  säännöllisesti,  eikä  alan 
lehtiä  ollut  olemassa.  Pelitietous  olikin 
monin  paikoin  lähinnä  kaveriporukan 
juorujen  ja  mainosten  varassa. 

Nämä  tv-pelit  olivat  myös  kovin  yk¬ 
sinkertaisia.  Suurimmassa  osassa  oli 
useita  eri  pelejä,  jotka  käytännössä  vain 
varioivat  samaa  mekaniikkaa.  Pong, 
pingis,  jääkiekko,  futis,  squash...  Kaikis¬ 
sa  pallo  ja  mailoja  eri  tavoin  aseteltuina. 
Olivat  ne  silti  hyviä. 

Itse  asiassa  niin  hyviä,  että  yllätyin, 
kun  istahdin  nostalgiahurmoksessa 
Suomen  pelimuseon  70-luvun  huo¬ 
neeseen.  Esimerkiksi  jääkiekko  oli  yhä 
todella  hauskaa.  Siinä  oli  oivallettu  hie¬ 
nosti  pelaamisen  ydin  ja  juotettu  piirei¬ 
hin  liki  nerokkaita  pelimekaniikkoja. 
Tämän  parissa  voisi  aivan  hyvin  pitää 
kunnon  MM -kisat. 


Pelimuseon  70-luvun  olohuone  on 
muutenkin  täydellisen  autenttinen 
toisinto  omista  lapsuuden  muistiku¬ 
vistani.  Sama  kirjahylly  ja  kirjat,  sa¬ 
manlaiset  matkailuviirit  perheen  vierai¬ 
lemista  paikoista,  puhelinmuistio  sun 
muut.  Samanlainen  TV-peli  hyvin  tu¬ 
tunnäköisessä  televisiossa.  Miten  se  on¬ 


kin  osattu  luoda  niin  täydelliseksi.  Vain 
kulmasohvamme  koirineen  puuttuu. 

Konsolien  tähdenlento 

Mutta  jossain  kohtaa  TV-pelikoneet 
oli  jo  koettu,  ja  alkoi  oikeiden  pelikon¬ 
solien  aikakausi.  Atari  2600  ja  muut 
konsolit  löysivät  tiensä  Kekkoslovaki- 
aan.  Konsolit  ja  pelit  olivat  kuitenkin 
todella  kalliita,  joten  ainakin  me  mie¬ 
luummin  vuokrasimme  niitä.  Valin¬ 
nanvaraa  riitti,  sillä  esimerkiksi  Intel- 
livision  ja  Philips  G7000  houkuttelivat 
kutsuvasti  kauppojen  hyllyillä. 

Tuntuu  että  ilmassa  oli  jo  tuolloin 
tiettyä  lahkoutumista  tai  ainakin  ”tuo 
kone  on  roskaa,  tälle  on  parempia  pe¬ 
lejä”  -henkeä.  Konsolisotia  ei  silti  vielä 
ollut,  harvalla  oli  omia  pelikonsoleita 
tai  tietokonetta.  Onneksi  kaupoissa 
sai  sentään  kokeilla  niitä  koneita,  joita 
kellään  ei  ollut.  Siinä  sivussa  tutkittiin 

ColecoVision  oli  paras  vuokrakonsoli,  ja  kan¬ 
noimme  sen  peliviihteeksemme  monen  mo¬ 
nena  viikonloppuna. 

tarkoin  esitteitä  ja  niiden  pelikuvia. 
Niin,  ne  mainoslehdet.  Firmojen  vi¬ 
ralliset  luettelot  olivat  usein  paras  -  ja 
ainoa  -  lähde  pelitietojen  etsimiseen. 
Ajatus  siitä,  että  koneille  julkaistaisiin 
pelejä,  joita  voisi  tilata  erikseen,  oli 
aivan  käsittämätön.  Tarjolla  olivat  ne 
pelit  joita  kaupasta  sattui  löytymään, 
muita  esitteissä  olevia  sai  ehkä  tilattua 
kaupan  kautta,  jos  ollenkaan. 

Ja  niin  elämä  oli  yhtä  pelien  juhlaa, 
varsinkin  siinä  vaiheessa,  kun  eräs  pai¬ 
kallinen  videovuokraamomme  hankki 
vuokrattavan  Colecovisionin.  Sen  jäl¬ 
keen  ei  ollut  enää  epäilystä  siitä,  minne 
minun  ja  kaverieni  rahat  menivät.  Se 
vasta  oli  pelikone!  Upeat  värit,  äänet 
ja  hämmästyttävät  peliohjaimet.  Sille 
oli  jopa  ratti  autopelejä  varten.  Pitfall 
vieköön,  kun  Gargamel  sai  smurffeilta 
kyytiä.  Se  oli  elämää! 

Pelaamisen  liekki  oli  niin  väkevää, 
että  suunnitelimme  jopa  uusia  video¬ 
pelejä  paperille.  Jotkut  peleistä  olivat 
lähinnä  ideoita,  joissakin  taisi  olla  sy- 
vempääkin  pelisuunnittelua.  Ainakin 
yksi  kavereistani  lähetti  monta  pelide- 
signiaan  Atarille  kaukaiseen  Amerik¬ 
kaan.  En  muista  saiko  hän  vastauksia. 
Jälkikäteen  ajateltuna  toimintamme  oli 
suorastaan  suloista.  Eihän  meillä  ollut 
oikeasti  mitään  aavistusta  siitä,  miten 
peliteollisuus  toimii,  mutta  halusim¬ 
me  silti  niin  kovasti  olla  osallisia.  Kyllä 
meillä  mielipiteitä  ja  ideoita  riitti. 

Röökipelifiksit 

Oli  niitä  kolikkopelejäkin.  Tosin 
useimmiten  paikoissa,  jonne  meillä  ei 
oikein  ollut  asiaa.  Flipperit  ja  oikeat 
kolikkopelit  näet  olivat  yleensä  baa¬ 
reissa.  Jotkut  niistä  olivat  helpompia, 
avoimempia,  mutta  eräässäkin  pelit 
oli  sijoitettu  kellarihuoneeseen.  Ta¬ 
rinat  tupakansavuisista  pelisaleista 
eivät  muuten  ole  mitään  legendoja. 
Sen  lisäksi,  että  nämä  pelipaikat  olivat 
vahvasti  kiellettyjä  alle  18-vuotiailta, 
niin  jestas  että  ihmiset  vetivät  tuohon 
aikaan  röökiä  surutta  ja  sisällä.  Ei  se 
kivalta  tuntunut,  pelottikin  ihan,  mut¬ 
ta  pelifiksit  oli  pakko  saada.  Eikä  meitä 
uloskaan  heitetty.  Kai  baarien  henkilö¬ 
kunta  ymmärsi  pelien  lumon,  tai  sitten 
heitä  vain  ei  kiinnostanut.  Elämä  oli 
tuolloin  monin  tavoin  suoraviivaisem¬ 
paa,  eikä  säännöksiäkään  niin  tarkoin 
valvottu. 

Onneksi  oli  sentään  yksi  pienempi 
ja  mukavampi  kuppila,  jossa  junnutkin 

uskalsivat  notkua.  Pelikoneetkin  vaih¬ 
tuivat  tiheään  tahtiin,  joten  sinnehän 
ne  liiat  markat  matkasivat. 

Väkevintä  kolikkopelikulttuurin  le¬ 
vittämistä  tehtiin  kuitenkin  kiertävis¬ 
sä  huvipuistoissa.  Tivoli  Sariolalla  oli 
aikoinaan  kokonainen  iso  teltta  täyn¬ 
nä  aikansa  herkuimpia  kolikkopelejä. 
Siellä  minäkin  ensimmäisen  kerran 
niitä  uskaltauduin  pelaamaan.  Space 
Invaders  oli  niin  jännittävä,  että  sitäkin 
pelattiin  kaksin.  Toinen  liikutti,  toinen 
ampui.  Moni  aikansa  suuri  klassik¬ 
ko  tuli  täällä  tutuksi.  Koneet  kiersivät 
Suomea  ihmeen  monta  vuotta  Sariolan 
mukana,  mikä  oli  todellista  pelikult- 
tuurityötä.  Kummin  muuten  mahtoi 
käydä:  poistettiinko  koneet  niiden 
vanhenemisen  ja  vetovoiman  katoa¬ 
misen  myötä,  vai  hajosivatko  koneet 
kymmenien  tuhansien  kilometrien  tai¬ 
paleen  jälkeen? 

Toisenlaista  pelinarkomaniaa  aihe¬ 
uttivat  Nintendon  Game  &  Watch  -tas- 
kukonsolit,  joita  seurasivat  1980-luvun 
alussa  Mini  Arcade  -pelikoneet.  Ensin 
mainitut  kehittyivät  nopeasti  ja  oli¬ 
vat  parhaimmillaan  näyttäviä,  välillä 
hyviäkin  yhden  pelin  taskukonsolei- 


ta.  Ei  näihinkään  monella  ollut  varaa, 
joten  koulun  pihalla  käytiin  aktiivista 
bisnestä.  Koneita  vuokrattiin  ristiin 
muutaman  markan  vuorokausihinnal¬ 
la,  mutta  muistan  ainakin  kerran  vaa¬ 
tineeni  rahat  takaisin,  kun  vuokrapeli 
olikin  niin  huono.  Kaikki  ei  silloinkaan 
uponnut. 

Mini  Arcadet  olivat  vielä  kalliimpia 
ihmeitä  -  kuin  kutistettuja  kolikkope¬ 
lejä,  reilusti  suurempia  ja  näyttävämpiä 
kuin  Game  &  Watchit.  Oli  värejä  ja 
ääniä.  Niiden  omistajat  taisivat  pitää 
aarteistaan  hyvää  huolta  -  en  ainakaan 
muista  saaneeni  niitä  koskaan  lainaan. 
Ehkä  siksi  ne  Donkey  Kong  -sessiot 
ovatkin  jääneet  niin  hyvin  mieleen.  Ja 
kaikesta  siitä  pelaamisesta  huolimatta 
en  osaa  vieläkään  -  tai  enää  -  hinkata 
aitoa  Donkey  Kongin  arcadea,  vaikka 
Reprocaden  herrat  sen  aina  Tampe¬ 
reen  Blast  from  the  Past  -retropeli- 
tapahtumiin  kantavat.  Niissä  onkin 
mukava  astella  pelihistorian  uumeniin 
ja  muistella,  kuinka  jännää  näitä  oli  ai¬ 
koinaan  pelata  ja  muistella,  missä  min¬ 
käkin  koneen  tai  pelin  aikoinaan  ensi 
kertaa  kohtasi.  Jotkut  niistä  jaksavat 
koukuttaa  yhä  edelleen! 


Jukka  0.  Kauppinen  alias  Grendel/Byterapers  on  pitkän  linjan  toimittaja,  joka  kirjoitti 
ensimmäisiä  tekstejään  mekaanisella  kirjoituskoneella.  JOKin  ensimmäinen  peliarvostelu 
julkaistiin  1986,  mistä  lähtien  hän  on  ahkeroinut  tauotta  kirjoittaen  juttuja  muun  muassa 
videopeleistä,  tietotekniikasta,  viihteestä,  ilmailusta  ja  burleskista.  JOKstoriaa-sarjassa 
muistellaan  niin  kotimikroilun  kuin  peli- ja  digijournalismin  maailmaa  grennulasien  läpi 
nähtynä,  jukka@skrolli.fi 

Vähemmän  bittejä  per  biitti 

Näin  ääni  pakataan 


Kuinka  äänidatasta  puristetaan  turhat  bitit  pois  säilyttäen  silti  vielä  kaikki 

alkuperäisen  datan  informaatio? 

Teksti:  Jarno  Niklas  Alanko  Kuvat:  Kimmo  Rinta-Pollari,  Nasu  Viljanmaa,  Jarno  Niklas  Alanko 


Tietokoneessa  data  tar¬ 
koittaa  sarjaa  ykkösiä 
ja  nollia,  kun  taas  infor¬ 
maatio  tarkoittaa  datan 
sisältämää  viestiä  tai  tie¬ 
toa.  Usein  informaation  pystyy  esittä¬ 
mään  alkuperäistä  dataa  pienemmällä 
määrällä  ykkösiä  ja  nollia.  Tätä  kutsu¬ 
taan  datan  pakkaamiseksi. 

Kaiken  pakkaamisen  perusta  on  se, 
että  yleensä  data  ei  ole  satunnainen 
binäärijono,  vaan  siinä  on  jotain  ra¬ 
kennetta.  Periaatteessa  mitä  enemmän 
datan  rakenteesta  tietää,  sitä  enemmän 
sitä  voi  pakata.  Toisaalta,  jos  data  on 
satunnaista,  niin  informaatioteorian 
lainalaisuuksien  mukaan  sitä  ei  voi  pa¬ 
kata  lainkaan. 

Malliesimerkki  pakkauskelvotto- 
masta  datasta  on  HBO:n  logo,  jonka 
taustalla  on  satunnaista  kohinaa.  Mi¬ 


kään  häviötön  pakkausalgoritmi  ei 
pysty  pakkaamaan  tätä  kuvaa  edes  teo¬ 
riassa.  Sanotaan,  että  kuvan  entropia 
on  suuri.  Toinen  pahamaineisen  han¬ 
kala  tapaus  on  demopartyjen  villisti 
vilkkuvat  grafiikkademot,  jotka  puu- 
routtavat  live-streamin  pakkauksen. 

Äänen  pakkauksessa  vastaava  pak- 
kauskelvoton  tiedosto  on  puhdas  kohi¬ 
na,  jota  voi  kuunnella  esimerkiksi  te¬ 
levision  lumisadekanavilla.  Kuitenkin 
useimmat  äänet  ovat  hyvin  säännölli¬ 
siä  ja  siten  hyvin  pakkautuvia. 

Yksi  tapa  pakata  ääntä  on  käyttää 
hyväksi  ihmisaivojen  havainnoinnin 
puutteita.  Esimerkiksi  MP3 -formaatti 
vähentää  tarkkuutta  niillä  taajuuksil¬ 
la,  jotka  ihminen  kuulee  vähemmän 
tarkasti.  Ihmisen  kuuloaisti  on  tarkim¬ 
millaan  puheen  taajuuksilla  ja  vähem¬ 
män  tarkka  joko  hyvin  korkeilla  tai 


matalilla  taajuuksilla.  Yli  20  kilohert¬ 
sin  taajuuksia  ihmiset  eivät  kuule  lain¬ 
kaan,  vaikka  monet  arkipäiväiset  asiat 
kuten  esimerkiksi  avainnipun  kilistely 
saavat  aikaan  paljon  korkeampiakin 
taajuuksia.  Kaikista  matalimpien  taa¬ 
juuksien  läsnäolon  voi  tuntea  kehon 
värinänä  vaikka  niitä  ei  kuulisikaan. 

Ihmisen  kuuloaistin  piirteisiin  pe¬ 
rustuvia  äänen  pakkausmenetelmiä 
kutsutaan  psykoakustiseksi  mallinta¬ 
miseksi.  Niissä  suuri  osa  informaati¬ 
osta  poistetaan,  mutta  ihmiskorva  ei 
huomaa  eroa.  Näin  voidaan  pienentää 
tiedoston  kokoa  noin  kymmenesosaan 
alkuperäisestä. 

Jos  ääntä  tallennetaan  jatkokäsittelyä 
eikä  kuuntelua  varten,  on  parempi  säi¬ 
lyttää  kaikki  alkuperäisessä  tiedostossa 
oleva  informaatio.  Tällöin  formaattia 
kutsutaan  häviöttömäksi.  Tunnettu- 


Kuva  3:  Ääniaallosta  otetaan  näytteitä  tasavälein  digitaalista  tallen¬ 
tamista  varten. 


1.0-  ( - 

1  f[n— 3] 


Aika 

Kuva  4:  Neljä  eri  ennustusta  seuraavalle  näytteelle  f[n].  Kuvassa  olevat 
kaavat  näytteelle  f[n]  voidaan  johtaa  sovittamalla  edellisiä  näytteitä 
suoralle  ja  paraabelille. 

Kuva  1 :  HBO-logo. 


Kuva  2:  Prismbeingsin  Absolute  Territory  -intro  Revision  2017  -demopartyillä  puuroutti  li- 
vestreamit. 


ja  häviöttömiä  formaatteja  ovat  esi¬ 
merkiksi  flac,  alac  ja  wav.  Näistä  wav 
sisältää  kaikki  näytteet  suoraan  ilman 
pakkausta  ja  kaksi  muuta  pyrkivät 
pakkaamaan  ääntä. 

Kuinka  nämä  formaatit  puristavat 
ääntä  pienempään  tilaan?  Mysteerin 
selvittämiseksi  tutkimme  vuonna  1999 
julkaistua  AudioPak-algoritmia.  Se  on 
vuonna  häviötön  pakkausalgoritmi, 
joka  ei  ole  nykyään  enää  aktiivisessa 
käytössä,  mutta  se  sisältää  kaikki  mo¬ 


dernin  äänenpakkausteknologian  pää¬ 
piirteet.  Lisäksi  se  on  helppo  koodata 
itse,  joten  se  soveltuu  loistavasti  äänen- 
pakkaustekniikan  tutkimiseen. 

Mitä  ääni  on? 

Pakataksemme  ääntä  on  ensin  ymmär¬ 
rettävä  mitä  ääni  on.  Pohjimmillaan 
ääni  on  ilman  aaltoilua  tai  värinää. 
Aaltoilun  voi  aiheuttaa  esimerkiksi  kä¬ 
sien  yhteen  lyönti  tai  kaiuttimen  kal¬ 
vo.  Ilman  liike  saa  korvan  tärykalvon 


0.50- 


-0.50- 

0.25  0.50  0.75  1 .00  1.2 

Aika  (ms) 


Kuva  5:  Otos  ääni¬ 
tiedostosta,  jossa  on 
jousiorkesterin  esit¬ 
tämä  versio  Beetho¬ 
venin  Oodi  ilolle 
-kappaleesta.  Musta 
viiva  on  ääniaalto. 
Punaiset  pallot  ovat 
vakioennustuksen 
ennustamat  arvot. 
Vihreät  ristit  ovat 
suoraennustuksen 
arvot.  Siniset  ruksit 
ovat  paraabelien- 
nustuksen  arvot. 


värähtelemään  samaan  tahtiin,  mikä 
muuttuu  sähkö  signaaleiksi,  jonka  ai¬ 
vot  tulkitsevat. 

Ääntä  talletetaan  digitaalisesti  otta¬ 
malla  ilman  väreilystä  tiheitä  näytteitä 
(kuva  3).  Tyypillinen  näytteenottotaa¬ 
juus  on  44  100  näytettä  sekunnissa. 
Tällä  taajuudella  ihminen  ei  enää  huo¬ 
maa  eroa  näytteistetyn  ja  alkuperäi¬ 
sen  äänen  välillä.  Hifistelijät  saattavat 
väittää  kuulevansa  eron,  mutta  kyse  on 
todennäköisesti  jonkinlaisesta  place- 
boefektistä.  Mainittakoon,  että  korke¬ 
ammista  näytteenottotaajuuksista  on 
kuitenkin  hyötyä  studiotyöskentelys¬ 
sä,  koska  silloin  on  mahdollista  käyt¬ 
tää  tarkempia  filttereitä  ja  äänenlaatu 
kärsii  vähemmän  useista  peräkkäisistä 
työvaiheista. 

Kullakin  näytteenottohetkellä  ääni, 
eli  ilmanpaineen  paikallinen  arvo,  esi¬ 
tetään  lukuna  välillä  miinus  ykkösestä 
plus  ykköseen.  Asteikko  kalibroidaan 
äänittäessä  siten,  että  voimakkainkin 
taltioitava  ilmanpaineen  vaihtelu  py¬ 
syy  yhden  yksikön  päässä  nollasta. 
Muutoin  äänen  ylittäessä  valitun  mak¬ 
simin  kuuluu  ikävä  särähdys,  jota  kut¬ 
sutaan  clippaamiseksi. 

Näytteiden  arvot  ovat  periaattees¬ 
sa  jatkuvalta  väliltä  miinus  ykkösestä 
yhteen,  mutta  koska  tietokoneet  ei¬ 
vät  pysty  esittämään  mielivaltaisen 
tarkkoja  reaalilukuja,  täytyy  välis¬ 
tä  valita  jokin  äärellinen  jouk¬ 
ko  esitettävissä  olevia  pisteitä, 
joihin  näytteet  pyöristetään. 

Yleisin  valinta  on  jakaa  väli 
216:een  yhtä  suureen  osaan. 

Tätä  pienempiä  eroja  on 
ihmiskorvan  lähes  mah¬ 
dotonta  kuulla.  Studio - 
työskentelyssä  jälleen 
voi  olla  perusteltua 
käyttää  16  bitin  si-  ^ 
jaan  jopa  24  bit-  ^ ^ 

ij 

Kuva  6:  Vasemmalla  on  näytteiden  jakauma  klassista  musiikkia  sisäl¬ 
tävässä  äänitiedostossa.  Oikea  kaavio  kertoo,  kuinka  monta  tietynsuu¬ 
ruista  ennustusvirhettä  algoritmi  tekee  äänitiedostolle.  Kuvasta  näkee, 
että  ennustevirheet  jakautuvat  kapeammalle  alueelle  kuin  alkuperäi¬ 
set  näytteet,  joten  ne  voidaan  koodata  vähemmällä  määrällä  bittejä. 


13,  5,19,  44,  7,5 

0000000000001 1 01 
00000000000001 01 
000000000001 001 1 
00000000001 01 1 00 
00000000000001 1 1 
00000000000001 01 


10110 

1010 

011110 

100111110 

1110 

1010 


Lopullinen  esitys 

10110101001111010011111011101010 
Kuva  7:  Rice-pakkaus  listalle  pieniä  lukuja.  Punaisen  viivan  oikealla 
puolella  olevat  osuudet  koodataan  sellaisenaan,  ja  vasemmalle  puo¬ 
lelle  jäävä  osa  esitetään  lisäämällä  sen  arvon  verran  ykkösiä  (kuvassa 
sinisellä).  Perään  lisättävä  nolla  kertoo,  missä  kohtaa  luku  loppuu  ja 
seuraava  alkaa. 


Äänen  ennustaminen 

Pakkaus  etenee  näyte  kerrallaan  ajassa 
eteenpäin.  Koska  äänidata  on  melko 
säännöllistä,  on  mahdollista  ennus¬ 
taa  likimain  seuraavan  näytteen  arvo 
käyttäen  hyväksi  muutaman  edellisen 
näytteen  sisältämää  informaatiota.  Ää¬ 
nen  tapauksessa  yksinkertaisimmatkin 
mallit  ovat  hämmästyttävän  tarkkoja. 

AudioPak-algoritmi  käyttää  neljää 
yksinkertaista  ennustusmenetelmää. 
Ensimmäinen  ennustaa  yksinkertai¬ 
sesti,  että  seuraavan  näytteen  arvo 
on  sama  kuin  edellinen.  Toinen  ottaa 
kaksi  edellistä  näytettä,  piirtää  niiden 
läpi  suoran,  ja  ennustaa  seuraavan 
näytteen  asettuvan  samalle  suoralle. 
Kolmas  menetelmä  sovittaa  paraabelin 
kolmeen  viimeiseen  näytteeseen  ja  en¬ 
nustaa  seuraavan  näytteen  asettuvan 
samalle  paraabelille.  Lisäksi  on  vielä 
ennustusfunktio,  joka  ennustaa  pelk¬ 
kää  hiljaisuutta  riippumatta  edellisistä 


näytteistä.  Näitä  ennustusfunktioita  on 
havainnollistettu  kuvissa  4  ja  5. 

Informaatioteoriassa  entropia  kuvaa 
datalähteen  tuottaman  informaation 
arvaamattomuutta.  Mitä  ennustet- 
tavampi  datavirta,  sitä  pienempään 
tilaan  sen  voi  pakata.  Filosofisesti  da¬ 
tan  varsinainen  informaatio  on  siinä, 
miten  data  poikkeaa  oletuksesta  tai 
ennustuksesta.  Tätä  sovelletaan  äänen 
pakkaamisessa  siten,  että  näytteestä 
tallennetaan  ainoastaan  sen  erotus 
ennustukseen,  eli  ennustuksen  vir¬ 
he.  Koska  ennusteet  menevät  yleensä 
hyvin  kohdilleen,  tallennettavaksi  jää 
keskimäärin  pieniä  lukuja  (kuva  6), 
jotka  on  mahdollista  puristaa  pienem¬ 
pään  määrään  bittejä.  Alkuperäinen 
data  on  mahdollista  saada  takaisin  pel¬ 
kistä  ennustusvirheistä  simuloimalla 
ennustusprosessia  uudestaan  datan 
alusta  lähtien. 

Kuva  8:  Virhearvojen  kuvaaminen  positiivisiksi  luvuiksi. 


Bitit  poikki  ja  pinoon 

Pienet  luvut  voidaan  esittää  tehokkasti 
käyttämällä  niin  sanottua  Rice-kooda- 
usta.  Normaalisti  kun  tietokoneessa 
esitetään  lista  lukuja,  kaikkien  lukujen 
binääriesitysten  on  oltava  yhtä  pitkät. 
Muutenhan  ei  voisi  tietää,  mihin  yksi 
luku  loppuu  ja  mistä  seuraava  luku  al¬ 
kaa.  Tämä  esitystapa  saattaa  olla  kui¬ 
tenkin  ilmaa  täynnä,  koska  jos  luvut 
ovat  pieniä,  suurin  osa  binääriesityk- 
sestä  on  pelkkiä  etunollia.  Esimerkiksi 
luvun  29  normaali  16-bittinen  esitys 
olisi  0000000000011101. 

Rice-koodauksessa  jaetaan  luvun 
binääriesitys  kahteen  osaan.  Toinen 
puoli  esitetään  unaarina  eli  yksikanta- 
järjestelmän  lukuna  ja  toinen  normaa¬ 
lina  binäärilukuna  (katso  kuva  7). 

Ongelmana  on  vielä,  että  Rice-esitys 
toimii  vain  positiivisille  kokonaislu¬ 
vuille,  kun  taas  näytteet  ja  ennustus- 
virheet  esitetään  esimerkiksi  16-bit- 
tisessä  esityksessä  kokonaislukuna 
väliltä  [-215,  215-1].  Yksinkertaisin  kor¬ 
jaus  olisi  lisätä  2 15  kaikkiin  lukuihin, 
mutta  sitten  Rice-pakkaus  ei  toimisi 
enää  niin  tehokkaasti,  koska  itseisar¬ 
voltaan  pienet  luvut,  joita  on  enem¬ 
mistö,  kuvautuisivat  suuriksi  luvuiksi. 
Tarvitaan  kääntyvä  kuvaus  väliltä  [-215, 
215-1]  välille  [0,  216-1]  siten,  että  luvut 
joiden  itseisarvo  on  pieni  kuvautuvat 
luvuiksi,  joiden  itseisarvo  on  pieni. 
Tämä  hoituu  nätisti  kuvaamalla  luku 
x  luvuksi  2x,  jos  se  on  positiivinen,  tai 
luvuksi  -2x-l,  jos  se  on  epäpositiivinen 
(ks.  Kuva  8). 

Jotta  pakkaus  voisi  sopeutua  äänen 
luonteeseen  kullakin  ajanhetkellä, 
AudioPak  jakaa  äänen  1152  näytteen 
pituisiin  segmentteihin,  jotka  paka¬ 
taan  toisistaan  riippumatta.  Jokaiselle 

S  A  I  PPUA  KAUP  PIA  S 


Paras  ennustus 
■  Hiljaisuus 
"Vakio 
"Suora 
Paraabeli 


1 


oio  oi5  ilo  l!s  2.0 

Aika  (s) 

Kuva  9: Äänite,  jossa  sanotaan  "saippuakauppias". 


Aika  (s) 

Kuva  10:  Monien  elokuvien  alusta  tuttu  THX  deep  note. 


segmentille  valitaan  erikseen  se  en- 
nustusmenetelmä,  jonka  ennustukset 
osuvat  parhaiten  kohdilleen  kyseises¬ 
sä  segmentissä.  Näin  äänen  luonteen 
muuttuessa  myös  ennustusmenetelmä 
mukautuu  sen  mukaisesti.  Koska  seg¬ 
mentit  ovat  riippumattomia  toisis¬ 
taan,  äänen  voi  myös  pitää  pakatussa 
muodossa  muistissa,  ja  soittamisen 
voi  aloittaa  mistä  kohtaa  vain,  kun¬ 
han  kelaa  korkeintaan  1152  näytettä 
taaksepäin  päästäkseen  sen  hetkisen 
segmentin  alkuun.  Tämä  on  erityisen 
tärkeää  ääntä  editoidessa,  kun  on  tar¬ 
peen  hyppiä  paikasta  toiseen  äänessä. 

Se  toimii! 

Algoritmi  on  kasassa,  ja  on  aika  kat¬ 
soa,  mihin  se  pystyy.  Ensimmäinen 
yksinkertainen  testi  on  verrata  sitä 
yleiskäyttöiseen  pakkausalgoritmiin, 
kuten  gzip.  Koska  gzip  ei  hyödynnä 
mitään  äänidatalle  ominaisia  sään¬ 
nönmukaisuuksia,  äänelle  erikoistu¬ 
neen  algoritmin  tulisi  toimia  parem¬ 
min  kuin  gzip.  Näin  onneksi  onkin 
-  AudioPak  puristaa  testitiedostona 
käytetyn  Sony  Playstationin  käynnis- 
tysäänen  35  prosenttiin  alkuperäisestä 
koosta,  kun  gzipin  raskaimmilla  ase- 

1.0- 


tuksilla  tiedostokoko  tippuu  vain  69 
prosenttiin.  Moderni  ja  edistynyt  hävi- 
ötön  pakkausformaatti  flac  pääsee  31 
prosentin  pakkaussuhteeseen. 

Pelkkä  pakkauksen  hyötysuhde  ei 
ole  kovin  kiinnostava  luku,  joten  tut- 
kitaanpa  algoritmin  toimintaa  kolmen 
erilaisen  ääninäytteen  kohdalla.  En¬ 
simmäinen  niistä  on  ääneen  lausuttu 
sana  Saippuakauppias” 

Yllättäen  AudioPakin  kullekin  seg¬ 
mentille  valitsema  ennustin  riippuu 
selvästi  puheen  äänteistä.  Kuvassa  9 
väri  kertoo  pakkauksen  ennustimen 
tyypin  kullakin  ajanhetkellä.  Huomat¬ 
tavaa  on,  että  paras  ennustus  sanan  en¬ 
simmäisen  ja  viimeisen  s-konsonantin 
suhina-osuudessa  on  pelkän  vakion 
ennustaminen.  Tämä  voi  johtua  siitä, 
että  suhina  on  melko  hiljaista  ja  sen 
aaltomuoto  on  arvaamatonta  kuten 
kohinalla,  joten  hyviä  arvauksia  ei  voi 
tehdä.  Tällöin  pakkaussuhde  on  huo¬ 
no.  Keskimmäisessä  kahdessa  aallossa 
voi  nähdä,  että  ennustimen  tyyppi  on 
vakio  p -konsonantissa,  mutta  suora 
vokaalissa. 

Toinen  ääninäytteemme  on  kuului¬ 
sa  THX  deep  note,  jonka  jokainen  on 
luultavasti  kuullut  elokuvien  alussa 


(kuva  10).  Nuotti  alkaa  hiljaa,  mutta 
kasvaa  noin  20  sekunnin  aikana  kor¬ 
via  hiveleväksi  eeppiseksi  soinnuksi. 
Jostain  syystä  alkupuolella  parhaat  en¬ 
nustukset  tulevat  paraabelista  ja  lop¬ 
pupuolella  suorasta. 

Seuraavaksi  syyniin  joutuu  alku¬ 
peräisen  Sony  Playstationin  käynnis- 
tysääni  (kuva  11).  Konsolilla  joskus 
pelanneet  saattavat  muistaa,  että  käyn- 
nistysäänessä  on  heliseviä  nuotteja 
kahdessa  kohdassa.  Nämä  nuotit  nä¬ 
kyvät  pakkauksessa  siten,  että  niiden 
kohdalla  parhaaksi  ennustukseksi  va¬ 
likoituu  paraabeli  (ajankohdat  3  s  ja 
9  s),  kun  muualla  paras  ennustus  on 
useimmiten  suoran  sovitus.  Pakkaus 
siis  todella  sopeutuu  äänen  luontee¬ 
seen  kullakin  ajanhetkellä. 

Kuvassa  12  on  esitetty,  kuinka  mon¬ 
ta  bittiä  näytteen  arvosta  esitetään  bi- 
näärinä  Rice-koodauksessa  (kuvassa  7 
punaisen  viivan  oikealle  puolelle  jäävät 
bitit).  Kaavio  on  piirretty  kaikille  kol¬ 
melle  ääninäytteelle.  Kuvaajasta  näkyy 
esimerkiksi  se,  että  saippuakauppiaan 
viimeinen  s -konsonantti  on  luonteel¬ 
taan  hankalasti  ennustettava. 

Lopulta  kuvassa  13  on  piirretty 
ennustusvirheet  alkuperäisen  aalto¬ 
muodon  päälle.  Myös  tästä  kaaviosta 
käy  ilmi,  että  saippuakauppiaan  s- 
konsonantti  on  vaikeasti  ennustettava 
verrattuna  muihin  äänteisiin.  THX- 
nuotin  kohdalla  ennusteet  osuvat  fj 
todella  hyvin  kohdalleen  alkupuo-  X 
lella,  mutta  loppupuolella,  kun  ääni 
rikastuu,  ennustusvirheitä  alkaa  tulla. 
Playstationin  käynnis- 
tysäänessä  suurim- 
mat  ennustusvirheet  \\f 
näkyvät  äänen  ollessa  >| 
voimakkaimmillaan  J 
sekä  jälkim- 
mäisten  helinöi-  W 
den  kohdalla.  \ 

Paras  ennustus 

■  Hiljaisuus 

■  Vakio 

■  Suora 
Paraabeli 


Aika  (s) 

Kuva  11:  Alkuperäisen  Sony  Playstationin  käynnistysääni. 


65 


Nykyaikaiset  formaatit 

Suosittu  avoimen  lähdekoodin  flac- 
formaatti  periytyy  selvästi  AudioPa- 
kista,  mikä  näkyy  esimerkiksi  siinä, 
että  flac-formaatin  virallinen  määritte¬ 
ly  viittaa  suoraan  asioihin  AudioPakin 
alkuperäisessä  tieteellisessä  julkaisus¬ 
sa.  Parannuksina  on,  että  flac  käyttää 
monimutkaisempia  funktiota  näyttei¬ 
den  ennustamiseen  ja  datasegmenttien 
koot  voivat  vaihdella  toisin  kuin  Au- 
dioPakissa,  jossa  käytetään  vakioko- 
koisia  segmenttejä.  Jos  ymmärtää  Au¬ 
dioPakin,  on  helppo  ymmärtää  myös 
flac-formaatti. 

Applella  on  oma  vuonna  2004  lan¬ 
seerattu  formaatti  Apple  Lossless 
Encoder  and  Decoder,  eli  alac,  joka 
muutettiin  avoimeksi  lähdekoodiksi 
vuonna  2011.  Algoritmin  toiminnasta 
on  edelleen  hankala  löytää  selkeää  se¬ 
lostusta  internetistä,  vaikka  jo  ennen 
vuotta  2011  urheat  hakkerit  olivat  sel¬ 
vittäneet  sen  toiminnan  suoraan  App¬ 
len  binääreistä.  Hakkerien  ansiosta  esi¬ 


merkiksi  suosittu  VLC-mediasoitin  oli 
tukenut  formaattia  jo  pidemmän  aikaa. 
Githubista  löytyvää  avointa  koodia  sil¬ 
mäilemällä  näyttää  siltä,  että  myös  alac 
sisältää  samat  vaiheet  kuin  AudioPak 
ja  flac:  segmentoinnin,  ennustamisen 
ja  jäännösten  pakkaamisen. 

Mikä  formaatti  on  sitten  paras?  Jos 
tallennustila  on  ongelma,  niin  kulut¬ 
tajan  kannattaa  ehdottomasti  säilyt¬ 
tää  audionsa  häviöllisessä  muodossa, 
kuten  mp3.  Häviöllisten  formaattien 
psyko  akustinen  mallinnus  on  niin 
toimivaa,  että  eroa  häviöttömän  ja 
häviöllisen  välillä  on  hyvin  vaikeaa 
kuulla.  Jos  on  vielä  epäileväinen,  niin 
aina  voi  tehdä  itselleen  kuuntelutes- 
tin,  jossa  soittaa  peräkkäin  häviöllisiä 
ja  häviö ttömiä  tiedostoja  ja  yrittää  ar¬ 
vata  kumpi  on  kumpi.  Placeb  o  efektin 
välttämiseksi  on  tärkeää  järjestää  testi 
siten,  ettei  itse  tiedä  kumpi  tiedosto 
on  kumpi  kuunteluhetkellä.  Interne¬ 
tin  keskustelupalstoilta  löytyy  ihmi¬ 
siä,  jotka  väittävät  jopa  kuulevansa 


eron  pakkaamattoman 
wav- tiedoston  ja  flac- 
tiedoston  välillä,  vaikka  ne 
sisältävät  purkamisen 
jälkeen  täsmälleen  sa 
mat  näytteet! 

Tunnettujen  algo 
ritmien  toteuttaminen 
itse  voi  olla  parhaimmil¬ 
laan  hyvin  antoisaa.  Kun 
huomaa  aamuyön  tunneil 
la,  että  koodi  oikeasti 
toimii,  on  onnis 
tumisen  tun¬ 
ne  mahtava. 

Tietokone 
on  upea  lelu, 
vaikka  siihen 
ei  olisi  asen 
nettu  ainuttakaan 
peliä.  Pelkkä  tekstie¬ 
ditori,  terminaali  ja  kääntäjä 
riittävät  jo  pitkälle.  & 


Ö  10  20 

Aika  (s) 


Ö  10  20 

Aika  (s) 

Aika  (s) 

Kuva  13:  Alkuperäinen  ääni  harmaalla,  ennustusvirhe  mustalla. 


Kulttuuri 


Skrolli  röyhkeänä  esittää: 

Jotain  on  tehtävä  demoille 

Skrolli  vietti  taas  neljä  pitkää,  iloista,  mutta  väsyttävää  päivää  Assemblyilla .  Jälkipyykissä 
syntyi  erimielisyys  siitä,  ovatko  vilkkuvalot  pimeissä  halleissa  oleellisia  demoille  vai  eivät. 

Teksti:  Tapio  Berschevvsky,  Ronja  Koistinen 

Kuyott:  Santtu  Pajukanta  /  Assembly  Organizing,  Tuula  Ylikorpi  /  Assembly  Organizing 


Koska  asia  oli  ratkottava,  kaksi  Skrollin  toimittajaa,  monivuotinen  mutta  suh¬ 
teellisen  nuori  Assy-vieras  (X)  ja  nimettömänä  pysyttelevä  hakkeri  (Y)  kokoon¬ 
tuivat  syysiltojen  pidentyessä  pohtimaan. 


Ronja 

Demoskene  ei  ole  koskaan  valmis,  tai  ainakaan  mun  mielestä  se 
ei  oo  hyvä  sellaisena  kuin  se  nykyään  on.  Toivon,  että  siitä  lohke¬ 
aa  joku  tyylisuunta  tai  tapa  tehdä  juttuja,  johon  olis  matalampi 
kynnys  osallistua.  Haluan  vähemmän  sisäpiirivitsejä,  kilpailulli- 
suutta  ja  25  vuotta  vanhoja  meemejä,  enemmän  taidetta. 


Tapio 

Mainitsit  Assyjen  jälkeen,  että  haluat  demot  pois  pimeistä  vilk¬ 
kuvista  tiloista.  Mun  näkökulmasta  tää  on  toksinen  ajattelutapa. 
Demojen  katsominen  hienoissa  saleissa  bleiseri  päällä  luultavasti 
laskisi  kokemuksen  viehättävyyttä  mun  kohdalla.  Mun  kynnys 
osallistua  nousis.  Mutta  me  ollaan  samaa  mieltä  vanhojen  mee- 
mien  ja  kilpailullisuuden  haitallisuudesta  ilmaisulle.  Joillain  de- 
mopartyillahan  kilpailu  on  tervehenkisempää,  kun  palkinnot  on 
rahan  sijasta  enemmän  symbolisia. 


Ronja 

Toisaalta  matalamman  profiilin  tapahtumaa  on  vaikeampi  löytää 
ja  kävijät  on  omistautuneita.  Kaipaisin  helposti  avautuvaa  ja  pie¬ 
nimuotoista  tapahtumaa.  Jotain,  joka  ei  kestäis  koko  viikonlop¬ 
pua,  ja  jonne  vois  mennä  taiteesta  ja  teknologiasta  kiinnostunut 
ihminen,  joka  ei  oo  uinu  siinä  viimeistä  paria  vuosikymmentä. 


Tapio 

Millainen  kiinnostus  tällaiseen  on  saavutettavissa?  Aika  monet, 
jotka  on  kohderyhmää  juuri  demoille  itseilmaisun  muotona,  on 
tietoisia  demoista,  tai  ainakin  niiden  yhteisöjen  liepeillä,  missä 
demoja  koskevaa  tietoa  on  saatavilla.  Näistä  heitetään  suoraan 
sisään  demopartyille  pimeisiin  halleihin,  joissa  aisteja  ryöpyttävät 
teokset  työntyy  tietoisuuteen.  Mistä  löytää  yleisön  toisenlaiselle 
demotapahtumalle? 


X 

On  vähän  hassua,  että  demopartyilla  käy  pitkälti  ihmisiä,  jotka 
tietää  demoista  jonkin  verran  ja  osaa  kenties  jopa  tehdä  jotain 
pientä  sen  suuntaan.  Ihmiset,  jotka  käy  katsomassa  öljyvärimaa- 
lauksia  museossa  arvostaa  taidetta  sen  itsensä  vuoksi,  vaikkei 
ne  tiedä,  miten  teos  on  käytännössä  maalattu.  Kysymys  on  ehkä, 
miten  löytää  ihmisiä,  jotka  vois  arvostaa  ilmaisua  demoissa  il¬ 
man,  että  ymmärtää  skenen  käsitteitä  ja  miten  demoja  tehdään. 


Ronja 

Oon  samaa  mieltä.  Demoskene  on  vähän  liikaa  naimisissa  tek¬ 
nologisen  alustan  kanssa.  Iso  osa  viehätyksestä  on  sitä,  että  teh¬ 
dään  hieno  efekti  jollain  tietynlaisella  raudalla.  Se  on  kiinnosta¬ 
vaa  joistakin  näkökulmista,  mutta  sekä  tapahtumien  että  teosten 
puolesta  toivois  enemmän  panostusta  ilmaisuun  ja  siihen,  mitä 
teokset  esittää. 


X 

Tai  miltä  ne  tuntuu. 


Tapio 

Samaa  mieltä  ilmaisua  koskevista  huomioista.  Mutta  käytännös¬ 
sähän  tässä  nyt  kuvaillaan  jonkinlaista  videotaidetapahtumaa, 
joka  on  jo  olemassa  oleva  konsepti. 


Ronja 

Niin.  Se,  mikä  erottaa  demon  videosta,  on  kai  juuri  se  rauta-asia 
ja  reaaliaikarenderöinti. 


Tapio 

Jos  yleisö  ei  ymmärrä  sitä  eroa,  niin  katsojalle  kyseessä  on  video- 
taidetapahtuma. 

Areenan  yläkatsomo  muuttaa  muistoissa  muotoa  tarunhohtoiseksi 
Mikä-Mikä-Maaksi. 

Ronja 

Ja  vaikeaa  myös  perustella  ja  selittää,  mistä  on  kyse.  Se,  mitä 
sanoit  pimeistä  halleista,  oli  hyvä  pointti.  Se  on  olennainen  osa 
taiteen  kokemista,  että  miljöö  on  sopiva. 


Tapio 

Toisaalta  demojen  tehokeinot  myös  rakennetaan  sitä  pimeää 
ympäristöä  ajatellen,  mikä  ei  liene  välttämätöntä.  Tähän 
liittyy  myös  yleisön  kosiskelu  assymeemeillä.  Omien  ajatusten 
esiintuonti  on  aina  kiinnostavampaa  kuin  äänien  kalastelu 
tutussa  ympäristössä  meemitykityksillä. 


X 

Jos  mietitään  sitä,  miten  tapahtumassa  kerrotaan  yleisölle,  mitä 
demot  on,  niin  Assyillahan  ei  selitetä  mitään. 


Ronja 

Se  on  vaikeaa  erotella. 


Tapio 

Viime  vuosina  on  ollu  ennen  kompoja  yksinkertaiset  kuvaukset, 
missä  kerrotaan  suurin  piirtein,  mistä  on  kyse.  Lisäksi  kompostu- 
diossa  käsitellään  teokset  jälkikäteen.  Jos  istahtaa  kompoputken 
ajaksi  lavan  eteen,  niin  näkee  joka  kompon  alussa  lyhyen  kuvauk¬ 
sen  ja  lopussa  studiokeskustelun.  Kompostudio  on  mielenkiintoi¬ 
nen,  mutta  kaipaisin  teosten  yksityiskohtaisempaa  teknistä  ana¬ 
lyysia  ja  toisaalta  terävämpää  ilmaisun  herättämien  tuntemusten 
käsittelyä. 


X 

Toisaalta  kompostudiossa  puhutaan  yleisölle,  joka  tietää  asioista 
jo  jotain,  eikä  varsinaisesti  muotoilla  näkemyksiä  uudelle  yleisöl¬ 
le  helpoiksi. 


Tapio 

Tänä  vuonna  Assyilla  oli  myös  lavan  takana  oma  pieni  skeneloun- 
ge.  Sehän  olis  ehkä  kehitettävissä  helpommin  lähestyttäväksi  ta¬ 
vaksi  nauttia  demoskenestä  Assemblyjen  sisällä. 


Ronja 

Yritin  viettää  siellä  aikaa,  mut  sitä  ohjelmaa  oli  vähän.  Esitykset 
oli  lyhyitä,  ja  sitä  tilaa  käytettiin  myös  esimerkiks  pelinkehityk- 
seen  liittyvien  streamien  kuvaamiseen. 


Tapio 

Pelinkehitys  ei  sikäli  oo  mitenkään  epäkiinnostavaa. 


Ronja 

Ei  tietenkään.  Mut  siellä  ei  ollu  miellyttävää  viettää  aikaa.  Se  oli 
enimmäkseen  tyhjä  ja  hyvin  äänekäs  paikka  suoraan  päälavan 
takana.  Yritin  katsoa  siellä  yöllä  Amiga-demoja  käsittelevää  oh¬ 
jelmaa.  Siellä  oli  liian  äänekästä  ja  olin  siihen  mennessä  liian  vä- 
syny.  Jos  mä  voisin  mennä  mukavaan  ympäristöön  istumaan  kello 
14.30  lauantai-iltapäivänä  juuri  syöneenä,  voisin  katsoa  juonnet¬ 
tuja  Amiga-demoja  hyvillä  mielin  ja  se  olisi  mahtavaa.  Nyt  piti 
kömpiä  pimeän  hallin  perukoille  meluisaan  tilaan  keskellä  yötä. 
En  viihtynyt  enkä  katsonut  demoja  loppuun,  vaikka  kiinnosti. 


Tapio 

Olis  toimivampaa,  että  se  olis  sponsorialueen  puolella  erillään 
kovimmasta  hälystä. 


Ronja 

Demoja  on  ollu  muuallakin  nähtävillä  kuin  partyilla.  Vaikkapa 
Kiasmassa  joskus  vuosia  sitten. 


Tapio 

VVorldconissa  oli  juuri  demoasiaa. 


Ronja 

Myös  taiteiden  yössä  on  ollut  demoseinä. 


Tapio 

Demovvallia  on  joo  järkätty  muutaman  kerran  eri  paikoissa. 


Ronja 

Eli  tällaisia  tempauksia  on  ollut  silloin  tällöin.  Kannatan  niitä. 

Messukeskuksen  hallia  ei  saa  pimeäksi,  mutta  sen  hämärässä  taivalta¬ 
va  nuori  demoille  altistuva  assykansa  muodostaa  osan  tulevaisuuden 
skenestä,  vaikka  valtaosa  väestä  on  Assemblyilla  pelien  vuoksi. 


Tapio 

Isoin  yleissivistävä  teko  toistaiseksi  on  ollut,  kun  Yle  näytti  As- 
semblyjen  demokompon  suorana  telkkarissa  vuonna  2015.  Se 
tietysti  tapahtui  keskellä  yötä  eikä  ole  toistunut.  Tapahtuman 
jälkeen  joku  iso  mediatalo  vois  tuottaa  oman  analyysin  kiinnos¬ 
tavimmista  esitetyistä  teoksista,  kuten  ne  arvioi  muitakin  taide- 
asioita.  Osa  vastuusta  on  siis  heitettävissä  isojen  mediatalojen 
suuntaan,  joilla  olis  resurssit  tehdä  hyvää  ruotimista  demokult- 
tuurista.  Jostain  syystä  juuri  demojen  suhteen  puuttuu  kyky 
heittäytyä  ennakkoluulottomasti  tuntemattomaan  ja  tunnustaa 
kansainvälistä  taideosaamista  Suomeen  tuovan  tapahtuman 
merkittävyyttä. 


Ronja 

Mun  ongelma  on  se,  et  mä  kyllä  tykkään  demoista,  haluan  katsoa 
niitä  ja  ne  ilahduttaa  mua,  mut  mä  en  viihdy  demopartyilla.  Ne 
tapahtumat  on  epämiellyttäviä.  Mulle  ei  tee  hyvää  psyykkisesti  ja 
fyysisesti  olla  niin  pitkiä  aikoja  pimeissä  halleissa  vilkkuvalojen 
keskellä. 


Tapio 

Onko  keskeisessä  Assembly-tunnelmassa  mitään,  mikä  on  sulle 
miellyttävää? 


Ronja 

Yhteen  kerääntyminen.  On  kivaa  nähdä  Skrollin  tyyppejä.  Erityi¬ 
sesti  näitä  muualla  kuin  Helsingissä  asuvia,  joita  ei  tuu  nähtyä 
kuin  Assyilla.  Ja  varmasti  ylipäätään  monille  Assembly  on  kesän 
kohokohta,  jossa  tavataan  kavereita. 


Tapio 

Kyllähän  siellä  joka  vuonna  tapaa  useita  ihmistä,  joita  ei  näe 
missään  muualla,  jotka  on  mukavia,  mut  joihin  ei  tuu  pidettyä 
yhteyttä. 


Ronja 

Boozemblyillä  oon  käyny  kerran.  En  viihtyny,  joten  en  oo  menny 
toiste. 


Tapio 

Mulle  parasta  Assemblyilla  on  se,  kun  on  lauantaina  alkuillas¬ 
ta  Boozeilla  -  mieluiten  jossain  siellä  takakallioilla  ei  ihan  sen 
suurimman  hälinän  vieressä  -  istumassa  seesteisessä  kesäillassa 
ja  pohtimassa,  mitkä  kompot  aikoo  mennä  katsomaan  ja  kenen 
kanssa.  Ihmiset  kulkevat  ristiin  rastiin  ja  kommunikoi  suunnitel¬ 
mistaan  ja  vaiheilee  ja  pomppii  spontaanisti  isomman  bilepaikan 
ja  kallioiden  välillä.  Kohellusta  lisää  se,  että  kompoaikataulut  ei 
pidä.  Syntyy  lyhyitä  kohtaamisia  monien  ihmisten  kanssa  perä¬ 
jälkeen,  joissa  on  epävarma  ja  yllättävä  tunnelma.  Sosialisoin- 
tia  tahdittaa  lyhyet  pyrähdykset  hämärtyvän  metsän  läpi.  Voi 
istahtaa  kaksistaan  johonkin,  ja  muutaman  minuutin  kuluttua 
ympärillä  on  kymmenen  ihmistä  intiimissä  keskustelussa.  Hetken 
päästä  kaikki  on  jossain  muualla  ja  itse  istuu  katsomassa  demo- 
kompoa.  Muutaman  demon  jälkeen  on  taas  kalliolla  ja  osittain 
eri  ihmisryhmässä.  Ne  jatkuvasti  muuttuvat  sosiaaliset  tilanteet 
ja  vaellukset  hämärästä  metsästä  pimeään  halliin  kompoja  kat¬ 
somaan  luo  miellyttävän  tunnelman,  joka  tekee  Assembly-lauan- 
taista  yhden  vuoden  parhaista  illoista. 


Ronja 

Toi  kuulostaa  hienolta.  Mun  mielestä  on  silti  taakka  demoskenel- 
le,  että  se  on  niin  naimisissa  partyjen  kanssa.  Demo  voi  olla  kuten 
nyt  vaikka  Kiasmassa  on  videoinstallaatioita.  Demon  vois  viedä 
sellaisenaan  sinne.  Sen  ei  tarttis  olla  julkaistu  jossain  partyilla  ja 
sijoittunut  jossain  kilpailussa  ollakseen  arvokas,  vaan  siitä  voisi 
nauttia  sinällään  ja  kokea  sen  taiteena  irrallaan  mistään  sosiaali¬ 
sista  kompleksisuuksista. 


Y 

Vähän  niin  kuin  minä  juuri  tuijotan  tätä  näytönsäästäjää  tässä. 
Tämäkin  voisi  hyvin  olla  demo. 


Ronja 

Joo. 


Tapio 

Yhden  efektin  intro. 


Y 

On  tässä  aika  monta. 

Tapio 

Kiteytetään  vähän.  Halutaan  siis  lisää  demoja  valtavirtaan.  Voin 
tässä  välissä  haukkua  valtamediaa  siitä,  että  demot  ei  oo  esillä, 
vaikka  kaikenlaista  marginaalista  paisutetaan  mediassa  tren¬ 
deiksi.  Hyi  valtamedia,  paha  valtamedia.  Lisäksi  me  halutaan  de¬ 
moja  erilaisiin  kulttuuritapahtumiin  demopartyjen  ulkopuolelle. 


Tapio 

Sellaisissa  ympäristöissä,  joihin  voi  viedä  Töölön  tädin  mukanaan. 


Ronja 

Niin  aikaisin  päivästä,  että  ne  tädit  ei  jo  nuku.  Paikassa,  johon 
voi  kävellä  suoraselkäisesti  ja  hyvillä  mielin  ilman,  että  jo  tuntee 
sieltä  ihmisiä. 


Tapio 

Jossa  on  luonteva  esiintyjä  juontamassa,  joka  on  etukäteen  har¬ 
joitellut  ja  miettinyt  mitä  esitykseen  kuuluu. 


Ronja 

Jolla  on  käsikirjoitus,  joka  ei  oleta,  että  puhutaan  vain  taiteilijoil¬ 
le  itselleen  ja  heidän  vertaisryhmälleen. 


Tapio 

Assyilla  taas  vois  olla  skeneloungesta  kehitetty  tila,  joka  olis  vah¬ 
vasti  demoskeneen  keskittyvä,  jossa  olis  enemmän  ohjelmaa  ja 
aiemmin  päivällä.  Se  toimis  melutason  ja  sisustuksen  puolesta 
sellaisena  tilana,  jossa  oleskelis  mielellään  muutamankin  tunnin 
putkeen  esityksiä  katsomassa,  eikä  vain  hetkellisesti  piipahta¬ 
malla.  Sinne  vois  ehkä  jopa  myydä  erillisiä  lippuja  niille,  joita  ei 
Assemblyt  laajemmin  kiinnosta. 


Ronja 

Kuulostaa  mukavalta. 


Tapio 

X,  mikä  on  kivointa  assyillä? 


X 

Pakko  sanoa,  että  se  halli  ja  pimeys  ja  vilkkuvalot.  Se,  että  pääsee 
katsomaan  demoja  isolta  ruudulta  pimeässä  isossa  tilassa.  Tosin 
Messukeskuksessa  ei  ole  enää  pimeää. 


Tapio 

Messukeskuksessa  ei  saa  yhtä  vahvaa  kontrastia,  kun  hallia  ei  voi 
pimentää  täysin. 


i  x 

Areenalla  oltiin  isossa  pimeässä  tilassa,  missä  kaikki  seuras  esi¬ 
tyksiä.  Yleisö  oli  aktiivisempi  ja  muihin  katsojiin  oli  vahvempi  yh- 
I  teys.  Tunnelma  oli  parempi. 


Tapio 

Toisaalta  voi  todeta,  että  koska  se  yhteisökokemus  on  jo  rikki, 
kun  tila  ei  mahdollista  sitä  enää,  niin  on  hyvä  syy  ja  mahdollisuus 
kehittää  Assy-kulttuuria  eteenpäin.  Assemblyn  demokompon  ei 
tarvii  pyrkiä  johonkin,  mitä  se  ei  enää  ole. 


X 

Messukeskuksessa  on  se  hyvä,  että  joku  voi  tupsahtaa  vaan  yhtäk¬ 
kiä  lavan  lähelle  kesken  kompon  ja  kiinnostua,  että  mitäs  täällä  nyt 
tapahtuu.  Tilanne  ei  oo  samalla  tavalla  pakotettu  kuin  Areenalla. 


Tapio 

Areenalla  luultavasti  ärsytettiin  monia  pysyvästi  vihaamaan  de¬ 
moja,  kun  kesken  kesän  odotetuinta  kuaketapahtumaa  joutu  pis¬ 
tämään  näytön  pois  päältä  moneksi  tunniksi. 


X 

Nykyään  Assemblyilla  on  monenlaisia  ihmisiä,  mikä  on  positiivis¬ 
ta.  Pieniä  tyttöjä  äitiensä  kanssa  ei  juurikaan  näkyny  Areenalla, 
mut  tänä  vuonna  oli  useampiakin  perheitä  yhdessä.  Kun  sali  on 
kompojen  aikana  vähemmän  säännelty,  uusi  yleisö  voi  rennom¬ 
min  löytää  demot  itse. 


r 

Tapio 

Y,  mikä  on  kivointa  Assyilla? 

Y 

Ihmisten  tapaaminen.  Se  on  sosiaalisin  tapahtuma  vuodessani. 
Näen  siellä  monesta  eri  piiristä  ihmisiä.  Pystyn  päivittämään,  että 
nämä  on  kaikki  vielä  elossa  ja  me  ollaan  väleissä,  vaikkei  olla 
puhuttu.  Mikä  on  kiva  tietää.  Ja  hauskinta  on  ehkä  se,  että  kaikki 
ne  ihmiset  jotenkin  liittyy  tiatsikoihin. 


Tapio 

Se  on  kyl  kivaa  ku  ihmiset  liittyy  tiatsikoihin. 

Tykkään  katsoa  demoja,  mutta  skippaan  osan  kompoista,  koska 
ääni  on  aika  kovalla,  ja  muutenkin  katson  ne  mieluiten  jälkeen¬ 
päin.  Jotkut  kompot  katson  paikan  päällä  vuosittain.  Mutta  eni¬ 
ten  se  on  minulle  sosiaalinen  tapahtuma. 


On  se  mullekin  selvästi  eniten  sosiaalinen  tapahtuma. 


Ensimmäisellä  kerralla  hienointa  oli  se  tunnelma,  josta  oli  nähnyt 
valokuvia,  kun  on  riveittäin  ihmisiä  pimeässä  tuijottamassa  kuva¬ 
putkinäyttöjä.  Että  se  on  mahdollista  -  että  sellaista  on  nörtismi. 


r'i 

ti. 7 
V 


Tapio 


Siihen  liittyy  myös  se,  että  ruudun  palvontaa  paheksutaan  ja  ai¬ 
emmin  on  paheksuttu  vielä  enemmän.  Assyihin  tai  laajemmin  de- 
mopartyihin  ja  laneihin  liittyy  sellainen  tietty  normista  poikkeava 
vapauden  tunne,  että  saa  olla  koko  viikonlopun  oman  heimon 
kanssa  tekemässä  just  sitä,  mistä  tykkää  eniten. 


I  Tapio 


f 


Mikähän  olisi  huonointa  Assyissä?  Ehkä  se,  että  alkaa  väsyttää 
ihan  kamalasti,  kun  on  niin  paljon  ihmisiä. 


Assydarra  on  pahin.  Se  neljä  päivää  assyjen  jälkeen,  kun  ei  jaksa 
mitään,  mut  pitäis  tehdä  asioita. 


Tapio 


Huokoset  vaan  puskee  Hesburgerin  soijatortillaa.  Kaikki  raajat  on 
kipeitä.  Unirytmi  täysin  hukassa  monta  viikkoa. 


u  * 


x 

Si 


Siel  on  helppoa  väsyttää  itsensä,  kun  on  niin  paljon  kaikkea. 


v 


Täytyy  kyllä  sanoa,  että  en  ole  hirveästi  sisällä  demoskenessä, 
vaikka  olenkin  demogruupin  jäsen. 


Tapio 


No  sä  oot  ainoa  meistä,  joka  on  julkaissut  demon  lähivuosina. 


Ronja 


Viimeisen  viiden  vuoden  sisällä  mä  oon  tuonu  Assyille  pari  ka¬ 
veria,  jotka  ei  oo  tiatsikkaihmisiä.  2013  toin  kämppikseni.  Se 
tuli  lauantaina  iltapäivällä  ja  kierteli  Hartvvall-areenaa  oma- 
aloitteisesti,  kun  mä  olin  kiinni  Skrollin  ständillä.  Illalla  katottiin 
kompot,  ja  se  oli  vaikuttunut.  Se  kiinnitti  huomiota  siihen,  että 
Assemblyt  on  todella  kansainvälinen  tapahtuma  siinä  mielessä, 
että  jokainen  kyltti  on  olemassa  myös  englanniksi.  Se  kiertää  pal¬ 
jon  tapahtumia  ja  sano,  että  missään  Suomen  kesän  festareilla 
ei  tätä  oteta  yhtä  hyvin  huomioon.  Sai  se  myös  vähän  demoske- 
nen  juonesta  kiinni  -  tykkäsi  teoksista  ja  tunnelmasta.  Siitä  oli 
kiinnostavaa,  miten  spontaania  ja  suoraa  palautetta  kompojen 
aikana  annettiin,  kun  ihmiset  huuteli  katsomosta  kommentteja. 
Se  oli  kuulemma  hyvin  epäsuomalaista,  kun  yleensä  täällä  istu¬ 
taan  tuppisuuna. 


Se  on  hyvä.  Mä  tykkään  siitä,  että  siellä  mölistään  kaikkea.  Vaik¬ 
ka  se  on  välillä  tosi  hölmöä  mölinää,  mutta  silti  tykkään  siitä. 


Se  on  kiinnostava  ilmiö  ja  toimi  areenalla  hyvin.  Messukeskuk¬ 
sessa  taas  vähän  huonommin,  koska  se  yhteinen  tila  on  rikottu. 
Toisaalta  siksi  Assy-demot  haluaa  aina  katsoa  myös  kotikatso¬ 
mossa  ilman  huutelua. 


Tapio 


Tapio 

Vois  varmaan  tiivistää,  että  kaipaamme  lisää  diversiteettiä  demo- 
kulttuuriin  monella  eri  tavalla. 


* 


*». 


Ronja 

Tänä  kesänä  toin  erään  toisen  kaverin  sinne.  En  maanitellu  sitä 
paikalle,  vaan  se  halus  oma-aloitteisesti  tulla  katsomaan,  mistä 
on  kyse,  kun  mä  oon  siellä  joka  kesä.  Me  oltiin  Messukeskuksessa 
yhteensä  ehkä  30  minuuttia  ennen  kuin  lähdettiin  pois,  koska  se 
sai  voimakkaan  ahdistuksen  siitä  tilasta  ja  pimeydestä  ja  vilk- 
kuvaloista.  Se  ei  alkuunkaan  viihtynyt  siinä  miljöössä.  Kokeiltiin 
vielä  katsoa  muutamia  kompoentryjä  myöhemmin,  mut  se  ei  jak¬ 
sanut  montaa  ja  totesi,  että  taitaa  olla  aika  sisäänpäin  lämpiä¬ 
vää  hommaa.  En  voinu  olla  varsinaisesti  eri  mieltä.  Vähän  tietysti 
harmitti,  etten  saanu  välittymään  sitä,  mikä  tekee  tästä  hienoa. 


»  m  — .  »i 


M  #  » 


Mä  oon  myös  tuonu  Assyille  tyyppejä,  jotka  ei  tunteneet  asiaa 
ennestään.  Joidenkin  mielestä  kompot  on  pitkäveteisiä  ja  joiden¬ 
kin  mielestä  kiinnostavia,  vaikkei  ne  toteutuksesta  ymmärräkään 
mitään.  Puhutaan  ihmisistä,  joista  osa  ei  käytännössä  ymmärrä, 
mitä  edes  tarkoittaa  ohjelmointi,  tai  sisäistä,  mikä  on  merkittävä 
ero  reaaliaikaisella  demolla  ja  valmiiksi  purkitetulla  videolla,  kos¬ 
ka  ne  näyttää  ja  kuulostaa  samalta.  Mistä  päästään  takas  siihen, 
että  mistä  löytää  yleisön  korkeakulttuurityyliselle  demotapahtu¬ 
malle. 

Kulttuuri 


Kaupunki  katosi,  juhlat  jatkuvat 

Vammala  oli  noin  16  000  asukkaan  pikkukaupunki  Pirkan¬ 
maalla.  Se  hävisi  kartalta  kuntaliitosten  yhteydessä  vuonna 
2009,  mutta  Vammala  Party  jatkaa  kunniakkaan  nimen  tarinaa. 


Teksti:  Mikko  Heinonen  Kuvat:  Manu  Pärssinen,  Jari  Viitala,  Markku  Reunanen 


Melkein  Tampereen  kupees¬ 
sa  mutta  kuitenkin  tiukas¬ 
ti  maaseudulla  sijaitseva 
Vammala  oli  vanhan  mainoslauseensa 
mukaan  "yllättävä,  kaiken  hyvän  kasvu¬ 
paikka”  Yllättävyydestä  voi  olla  mon- 
taa  mieltä,  mutta  ilmeisesti  kaupunki 
oli  juuri  riittävän  suuri,  että  yläasteelle 
ja  lukioon  muodostui  1990-luvun  al¬ 
kupuolella  pieni  tietokoneharrastajien 
klikki.  Sieltä  on  sittemmin  ponnistettu 
muun  muassa  demoskenetohtoriksi, 
pelimuseon  perustajiksi  ja  maailman 
parhaan  harrastelehden  toimitukseen. 
Eräs  tämän  porukan  pitkäaikaisimpia 
saavutuksia  on  kuitenkin  ollut  Vam¬ 
mala  Party,  joka  järjestettiin  menneenä 
kesänä  23.  kerran  -  jälleen  huolellisesti 
valikoidulle  osallistujajoukolle.  Tällä 
tuloksellaan  se  on  aivan  kärkikahinois- 
sa,  kun  etsitään  maailman  pisimpään 
jatkunutta  demoskenetapahtumaa. 

Vaatimaton  alku 

Keväällä  1994  osa  meistä  alkoi  olla 
joko  täysi- ikäisiä  tai  ainakin  sen  kyn- 

nyksellä,  ja  liikkuminen  kunnan  ra¬ 
jojen  ulkopuolelle  kävi  helpommaksi. 
Olimme  lukeneet  demopartyistä  jo  ai¬ 
emmin,  ja  niille  menoakin  pohdittiin, 
mutta  vuoden  1993  Assemblyn  kutsu- 
intro  ja  -tiedosto  saapuivat  käsiimme 
vasta  kun  partyt  oli  jo  pidetty.  Tämä 
kertoo  toki  omaa  kieltään  siitä,  miten 
ajan  hermolla  tuolloin  olimme.  Aika¬ 
na  ennen  internetiä  piti  joko  olla  sisäl¬ 
lä  piireissä  tai  koluta  ahkerasti  BBS:iä 
kuullakseen  tulevista  tapahtumista. 

Joka  tapauksessa  ajatus  oli  kypsy¬ 
nyt  niin  pitkälle,  että  lähdimme  kesän 
alussa  katsastamaan  meininkiä  Rova¬ 
niemelle  Abduction  ’94:ään.  Tuo  party 
ei  jäänyt  historiaan  kovasta  tasostaan, 
mutta  saimme  kuitenkin  lopullisen  sy¬ 
säyksen  sille,  että  halusimme  järjestää 
jotakin  vastaavaa  itse.  Vamma¬ 
lassa  oli  nimittäin  myös 
nuorempia  harras¬ 
tajia,  joille  lähtemi¬ 
nen  "isoille  partyille” 
jonnekin  kauas  oli 
sula  mahdottomuus. 


Isäni,  joka  muuten  oli  myös  kuljetta¬ 
nut  meidät  Rovaniemelle  asti  Abduc- 
tioniin,  työskenteli  pienen  kyläkou¬ 
lun  rehtorina,  joten  minun  oli  melko 
helppo  puhua  koulu  käyttöömme 
lauantaiksi  31.7.1994.  Useamman  päi¬ 
vän  mittaisesta  tapahtumasta  emme 
edes  osanneet  vielä  haaveilla.  Samoin 
emme  kuvitelleet  omien  kinkereidem- 
me  kiinnostavan  ketään  varsinaisen 
demoskenen  puolelta,  joten  kutsu- 
introjen  tai  -tekstien  tekemisestä  ei 
edes  keskusteltu.  Sen  sijaan  kokeilim¬ 
me  sittemmin  harvinaiseksi  jäänyttä 
tapaa  ja  julkaisimme  paikallislehdessä 
ilmoituksen.  Seurauksena  oli  tasan 
yksi  pitkä,  sekava  ja  ilmeisen  huma¬ 
lainen  puhelinsoitto,  joka  lähinnä  va¬ 
kuutti  siitä,  että 
tämä  henkilö 
ei  ainakaan 
ole  tapahtu¬ 
maan  terve¬ 
tullut. 

Osal¬ 
listujia 


löytyi  kuitenkin  riittävästi  ilman  hän¬ 
täkin.  Virallista  päälukua  ei  kukaan  ot¬ 
tanut,  mutta  sivistynyt  arvaus  lienee  15 
hengen  hujakoilla.  Yksi  heistä  oli  pai¬ 
kallislehti  Tyrvään  Sanomien  toimitta¬ 
ja,  jonka  isäni  oli  houkutellut  paikalle. 
Demopartyt,  vaikka  tällaiset  kevytver- 
siotkin,  olivat  pikkupaikkakunnalla 
ennennäkemätöntä  ja  lisäksi  taustalla 
oli  ajatus  oman  yhdistyksen  perusta¬ 
misesta  Vammalan  seudulla  vaikutta¬ 
ville  dataajille.  Se  jäi  lopulta  tekemättä, 
ehkä  onneksi,  sillä  homma  kyllä  tuntui 
luonnistuvan  ilmankin.  Pääsin  kuiten¬ 
kin  minäkin  lehteen  hehkuttamaan 
Amigaa,  joka  jo  tuossa  vaiheessa  alkoi 
näyttää  uhkaavasti  kuoleman  merkke¬ 
jä  muuten  kuin  harrastuskoneena. 

Partyillä  järjestettiin  ihan  oikeat  mu¬ 
siikki-,  grafiikka-  ja  demokompot,  joi¬ 
hin  kaikkiin  riitti  osallistujia.  Suuri  osa 
demoista  oli  tehty  Amigalla  ja  AMOS- 
kielellä,  jossa  oli  sopivan  matala  aloi- 
tuskynnys,  mutta  mukana  oli  myös 
tosissaan  assemblerilla  väännettyä  ta¬ 
varaa  niin  Amigalle  kuin  PCdlekin. 


Torstaina  4.  elokuuta  1994  Tyrvään 


Markku  Reunasen  alias  Marqin  grafiikkaa. 


Tdlevan  Tatin  pojat 
tietokoneiden  kimpussa 


"Tässä  on  Vammalan  tieto- 
koneharrasiajicn  selkäranka, 
mitä  nyl  muutama  on  sairaana", 
esittelee  Mikko  Heinonen 


'Tämä  porukka  on  paljon 
Amigan  ympärillä.  Se  on  luova 
kone.  eikä  bisnesajattelua  ole 
niissä  viety  vielä  kovin  pitkälle. 

kuin  PC:ssä.  Itse  luovuin 
omasta  PC:läni.  k 


Tehdään  tietokoneilla  hyiity- 
ivaraakin.  Esimerkkinä  olkoon 
koulutunnille  tehty  esitelmä  tai¬ 


kaa. 

"Jokainen  kuitenkin  olisi  ko¬ 
tonaan  näiden  koneiden  kim¬ 
pussa.  Ajateltiin,  että  kokoon¬ 
nutaan  kerrankin  yhteen".  Mik¬ 
ko  selostaa.  Toistaiseksi  ollaan 
koolla  vapaamuotoisemmin, 
mutta  yhdistyskin  on  jo  perus¬ 
teilla.  Sen  nimeksi  tulee  Tyr¬ 
vään  alueen  tietotekniikkaihmi- 
set  eli  tuttavallisesti  Tatti. 

Sunnuntaipäivän  päätarkoi¬ 
tus  olivat  kilpailut,  joita  käytiin 
peleissä  sekä  musiikkikappalei¬ 
den.  grafiikan  ja  demojen  teos¬ 
sa.  Demo  yhdistää  musiikin  ja 


Poikia  hämmästyttää  aivan 

ole  eksynyt  yhtään  tyttöä.  Ty- 
levykkeinä.  Se  poikia  harmittaa,  töille  ja  tietysti  pojillekin  tervei- 
että  Vammalan  R-kioskeilta  ci  set:  Kyllä  joukkoon  saa  tulla. 


Kohti  oikeaa  partya 

Vuonna  1995  Vammala  Party  eli  ”Kok- 
koontumine”  (jokaisella  partylla  on  ollut 
eri  lisänimi)  pidettiin  paikallisella  yläas¬ 
teen  koululla.  Tämä  asetti  reunaehtoja, 
jotka  veivät  tapahtumaa  vieläkin  kauem¬ 
mas  suuren  maailman  partyista:  koulun 
ATK-opettajan  piti  olla  paikalla  koko 
ajan  ja  tila  oli  käytettävissä  vain  muuta¬ 
man  tunnin.  Vastapainoksi  saimme  kui¬ 
tenkin  näyttää  kompot  auditoriossa  vi- 
deotykillä,  mikä  oli  aivan  uusi  kokemus. 

Seuraavana  vuonna  kuitenkin  päästiin 
kertaheitolla  kohti  oikeaa  partytunnel- 
maa,  kun  löysimme  paikaksi  Karkun 
vanhan  työväentalon.  Parhaat  päivänsä 
nähneen  rakennuksen  viikonloppu- 
vuokra  oli  edullinen,  mutta  tilatkin  olivat 
kieltämättä  hieman  karut:  nettiyhteyttä 
emme  osanneet  vielä  edes  kaivata,  mutta 
kunnolliset  suihku-  ja  keittiötilat  olisivat 
kyllä  kelvanneet.  Se  ei  kuitenkaan  menoa 
haitannut:  väkeä  saapui  paikalle  reilusti 
yli  20  henkeä  ja  tuotoksia  kompoihin  oli 
miltei  karsittavaksi  asti.  Maaseudun  rau¬ 
hassa  ohjelmaan  saatettiin  ottaa  myös 
heittolajit,  ja  vuosien  varrella  on  sään¬ 
nöllisesti  paiskottu  niin  levykkeitä,  näp¬ 
päimistöjä  kuin  kiintolevyjäkin. 

Tästä  alkoikin  Vammala  Partyn 
nousujohteinen  aika,  joka  jatkui  koko 
90-luvun  lopun.  Vaikka  vanha  kaveripo¬ 
rukka  alkoi  hajaantua  ympäri  Suomea, 
pidimme  yhteyttä  ensin  oman  BBS:n 
ja  sitten  sähköpostin  sekä  IRCin  väli¬ 
tyksellä.  Vuonna  1997  tehtiin  taas  uusi 
kävijämääräennätys  ja  tila  oli  loppua 
kesken.  Seuraavana  vuonna  party  jär¬ 
jestettiin  peräti  kaksi  kertaa:  perinteisen 
kesätapahtuman  lisäksi  pidimme  talvella 
BBS:mme  käyttäjämiitin,  jossa  järjestet¬ 
tiin  myös  yhdistetty  skenekompo  kai¬ 
kenlaisille  tuotoksille. 

Vuoden  1998  jälkeen  työväenta¬ 
lo  suljettiin  peruskorjausta  varten  ja 
jouduimme  etsimään  jälleen  uuden 
paikan.  Ratkaisuksi  löytyi  läheinen 
lakkautettu  Hornion  kylä¬ 
koulu,  jota  vuokrasimme 
kesinä  1999  ja  2000.  Näille 
partyille  saimme  uutuu- 


Vasemmalla  Tyrvään  Sano¬ 
mien  juttu  ensimmäisistä 
Vammala  Partyistä. 


kilpailun  pc/amiga  demo  -  graphics  -  music  -  netDoom  -  fastgfx  -  fastmusic 


Tyrvään  isoin  tietokonetapahtuma 


vaan  isoi 

KYYAINNAK  '96 

26.7.-27.7.  Karkun  Työväentalo 
Doors  open  18.00 

ota  tietokoneesi  mukaan  -  tilaa  ja  sähköä  on  kaikille 
-  videotykki  -  massive  sound  system  -  orgi  fit  -  tficm  -  vväinämö 


Tyrvään  isoin  tietokonetapahtuma. 


Vammala  Partyt 

1994:  Snap,  Crackle,  Pop 
1995:  Kokkoontumine 
1996:  Kyyainnak 
1 997:  Tiara  Joulu 
1998:  Neljä 
1999:  Vanha  mies 
2000:  Kimmo  taas 
2001 :  Pelikonepeijaiset 
2003: VVheeeee! 

2004:  Inna  voitti 
2005:  Manu  nukkuu  kotona 
2006:  Kankea  tehostin 
2007:  Vammala  Party  on  BÄK! ! 

2008:  Sisäkurvi 

2009:  Mikon  Amiga  rules 

2010:  Niinhän  Markku  just  sano 

2011:  Rasvis  mä  oon 

2012:  Unnunnuu 

2013:  Se  tuli  nenästä 

2014:  Just  se  viikonloppu  ei  käy 

2015:  En  halua 

2016:  Pisti  miettimään  omaa  terveyttä 
tuokin  sairaalareissu 
2017:  Jarkko  rikkoi  omansa 

www.kameli.net/vammalaparty/ 


tena  oikean  lähiverkon  ja  selaimessa 
toimivan,  aluksi  C-kielellä  kirjoitetun 
sähköisen  äänestysjärjestelmän.  Inter¬ 
netyhteyttä  ei  edelleenkään  ollut. 


Oikealla  Hornion  koulu  ja 
aikakauden  ajokalustoa. 

Peijoonin  pelikoneet 

Vuosituhannen  vaihteessa  Skrollis- 
takin  tuttu  Manu  oli  päätynyt  töihin 
Ylöjärven  Ylisellä  sijaitsevaan  Voion¬ 
maan  opistoon.  Tämä  avasi  käyttööm¬ 
me  mahdollisuuden  saada  vuokrattua 
opiston  juhlasalia  -  ja  muita  tiloja  sil¬ 
loin,  kun  juhlasali  oli  varattuna.  Vam¬ 
mala  Party  muutti  reippaasti  kunnan 
rajojen  ulkopuolelle,  jonne  entiset 
vammalalaiset  olivatkin  jo  yksi  ker¬ 
rallaan  valuneet.  Halusimme  kuiten¬ 
kin  ehdottomasti  säilyttää  nimen,  ellei 
muuta  niin  vanhan  kotipaikan  muis¬ 
tona. 

Minä,  Manu  ja  veljeni  Ville  olimme 
perustaneet  Pelikonepeijoonit-yhtei- 
sön  vuonna  1999  ja  siitä  oli  nopeasti 
tullut  iso  osa  elämäämme.  Vuoden 
2001  Vammala  Party  saikin  lisänimek- 
seen  ”Pelikonepeijaiset”  ja  tästä  läh¬ 
tien  se  on  ollut  tapahtuman  toinen 
virallinen  nimi.  Vuosi  2001  on  myös 
ainoa  kerta,  jolloin  partyillä  ei  järjes¬ 
tetty  lainkaan  skenekompoja.  Syitä  oli 
kaksi:  ensinnäkin  paikalle  saapui  pal¬ 
jon  Pelikonepeijoonit-sivuston  kautta 
tapaamiamme  pelikeräilijöitä,  joilla  ei 
ollut  mitään  entrytettävää,  ja  toisek¬ 
seen  koko  skeneharrastus  oli  jonkin¬ 
laisessa  aallonpohjassa.  Aikuisuuden 
kynnyksellä  olevilla  ihmisillä  oli  muu¬ 
ta  ajateltavaa  ja  moni  otti  etäisyyttä 
datailuun. 

Tavallaan  kehitys  kulminoitui  sii¬ 
hen,  että  vuodesta  2002  tuli  Vammala 
Partyn  historiassa  musta:  koska  itse 
tutustuin  RK-95TP:n  ominaisuuksiin 


itsekin  aikanani  kuulua,  nousi  yhdessä 
Bandwagonin  kanssa  Assemblyn  4k- 
introkompon  voittajaksi  vuosina  2003 
ja  2005.  Jonkinlainen,  usein  muualla 
julkaisematon  Fit-demo  on  kuulunut 
Vammala  Partyn  ohjelmistoon  käytän¬ 
nössä  joka  vuosi.  Ja  tuskin  olisimme 
vuonna  1994  uskoneet,  että  meidän 
partyillemme  saapuu  reilun  10  vuoden 
kuluttua  myös  muun  muassa  Byte- 
rapersin  jäseniä. 

Kaikkein  hämmentävintä  oli  ehkä 


Huovinrinteen  maisemissa,  ei  tapah¬ 
tumalle  löytynyt  riittävästi  vastuulli¬ 
sia  järjestäjiä.  Huomattavaa  on,  että 
90-luvulla  party  oli  jäänyt  itsel¬ 
täni  väliin  pariinkin 
otteeseen, 


eikä  se  ollut  muiden  harrastusta  hai¬ 
tannut. 

Skene  voittaa  aina 

Vuonna  2003  kuitenkin  hikoiltiin  jäl¬ 
leen  heinäkuussa  Voionmaan  Näsikes- 
kuksessa.  Edellisten  vuosien  lakoni- 
suus  oli  muisto  vain,  kun  jopa 
demokompossa  oli  7  osal¬ 
listujaa.  Osan  porukasta 
suuntautuessa  ammatilli¬ 
sesti  videotuotantoon  alkoi 
sisällöltään  vapaamuotoisen 
wild-kompon  merkitys  kas¬ 
vaa,  ja  vuosikymmenen  lop¬ 
pua  kohti  siinä  nähtiinkin  jo 
melko  mykistäviä  esityksiä. 
Demopuolella  taas  oli  edetty 
siihen  asti,  että  niiden  tuttujen 
vitsiprodujen  seassa  nähtiin  oike¬ 
aakin  teknistä  osaamista:  Vamma¬ 
lasta  lähtöisin  oleva  Fit,  johon  ehdin 

kuitenkin  havaita,  että  pelien  ja  peli¬ 
koneiden  perässä  paikalle  saapunut 
väestönosa  alkoi  osallistua  myös  ske- 
nekompoihin:  ensin  wildiin,  sitten 
grafiikkaan  ja  musiikkiin  sekä  lopulta 
myös  demokompoon.  Matalan  julkai¬ 
sukynnyksen  tapahtumille  on  selvästi 
tilausta  uusien  tulokkaiden  mukaan 
saamiseksi  -  eikä  demoskene  muu¬ 
tenkaan  ole  enää  se  sama  brutaalin 


c]Ze*Yi& 

kilpailun  tyyssija  kuin  90-luvun  alku¬ 
puolella. 

Partyn  koko  pysyi  jatkuvasti  noin  25- 
30  hengessä.  Emme  missään  vaiheessa 
halunneet  järjestääkään  mitään  massa¬ 
tapahtumaa,  vaan  kutsuja  jaeltiin  lähi¬ 
piirissä  ja  party  järjestettiin  kutsuvieras- 
tilaisuutena.  Tämä  piti  järjestelyt  sopivan 
kevyinä,  eikä  partypaikalla  tarvinnut 
vahtia  tavaroitaan  mustasukkaisesti,  kun 
paikalla  oli  vain  tuttuja.  Järjestyshäiri- 
ötkin  pysyivät  kovin  pieninä  yhtä  kuu¬ 
luisaa  litiumparistolla  räjäytettyä  grilliä 
lukuun  ottamatta. 

Kriisi  ja  uusi  nousu 

Mikään  ei  ole  ikuista,  ei  edes  50-luvulla 
syrjäkylälle  rakennettu,  rapistunut  kan¬ 
sanopisto.  Vuonna  2015  oltiin  siinä  tilan¬ 
teessa,  että  Voionmaan  opiston  toiminta 
Ylisellä  päättyi  ja  se  siirtyi  Tampereen 
keskustan  yliopistokampukselta  vapau¬ 
tuneisiin  tiloihin.  Ylisen  kiinteistöjen 
uusi  omistaja  hinnoitteli  tilat  varsin  eri 
matematiikalla  kuin  entinen,  joten  oli 
selvää,  että  partyn  järjestäminen  entises¬ 
sä  muodossaan  olisi  mahdotonta. 

Vaikka  pisin  yhtämittainen  jakso 
Vammala  Partyn  historiassa  päättyikin 
näin  äkillisesti,  ja  moni  vieraista  ei  ollut 
koskaan  partyillyt  muualla  kuin  Voion¬ 
maalla,  oli  ehdoton  konsensus  osallistu¬ 
jien  keskuudessa  se,  että  tapahtuman  on 
jatkuttava.  Muutaman  kuukauden  etsin¬ 
nän  seurauksena  Vammala  Party  vaihtoi 
jälleen  paikkakuntaa:  vuosina  2016  ja 


2017  sitä  vietettiin  Ikaalisissa  Kauppilan 
matkailutilalla.  Matkaa  Vammalasta  on 
sinnekin  kymmeniä  kilometrejä.  Vih¬ 
je  ”nörttiystävällisestä”  paikasta  saatiin 
tutulta  EVE  Online  -korporaatiolta  ja 
isäntä  toivottikin  partyväen  mieluusti 
tervetulleeksi. 

Siirtyminen  isosta  juhlasalista  van¬ 
haan  maatilan  päärakennukseen  aiheutti 
omanlaisiaan  haasteita.  Ensimmäisenä 
vuotena  pöydät  loppuivat  kesken,  jolloin 
tietokoneiden  alle  piti  valjastaa  myös 
keittiön  tupakalusto.  Tästä  seurasi  var¬ 
sin  mielenkiintoisia  ruokailuhetkiä.  Ja 
vaikka  kävijöillä  on  nykyisin  mukanaan 
enimmäkseen  virtapihejä  läppäreitä 
satojen  wattien  tehoisten  PC-tornien 
sijaan,  ei  automaattisulakkeiden  pauk¬ 
kuneelta  täysin  vältytty  kumpanakaan 
vuonna;  vuoden  2017  pimennys  tosin 
johtui  rikkoutuneesta  Commodore  1551 
-levyasemasta. 

Mutta  miksi? 

Tässä  vaiheessa  on  siis  selvää,  että  Vam¬ 
mala  Partya  järjestetään  ainakin  niin 
kauan  kuin  suurin  osa  vanhasta  Vam¬ 
malan  porukasta  on  täysissä  sielun  ja 
ruumiin  voimissa.  Se  on  osoittanut  sel¬ 
viytyvänsä  niin  ajankohdan  kuin  paikan 
muutoksesta,  eikä  se  ole  edes  riippuvai¬ 
nen  kenestäkään  yhdestä  henkilöstä. 
Tästä  kesän  viikonlopusta  on  muodos¬ 
tunut  jo  muillekin  kuin  alkuperäiselle 
ydinporukalle  se  odotettu  hetki,  jolloin 
ihmiset  tapaavat  toisiaan  ja  viettävät 


mene  sinäkin  neljä 


hetken  aikaa  tietokoneiden,  demojen, 
pelien,  levykkeenheiton,  RC-autojen  ja 
grillailun  parissa.  Viimeistään  vuoden 
alussa  alkaa  kuumeinen  keskustelu  sii¬ 
tä,  minkä  lisänimen  tuleva  party  saa: 
yleensä  se  liittyy  johonkin  hauskaan 
sattumukseen,  jota  riittävän  moni  on 
ollut  todistamassa,  tai  meemiin,  jota  on 
toisteltu  porukan  IRC-kanavalla  tai  so¬ 
siaalisessa  mediassa. 

Suomen  vanhin  tietokonetapahtuma 
Assembly  on  laajennut  monipäiväiseksi 
festivaaliksi,  jossa  monenlaisen  muun 
toiminnan  ohella  esitetään  myös  de- 
moskenetuotoksia.  Lähes  yhtä  vanha 
Vammala  Party  oli  vuonna  2017  var¬ 
sin  samannäköinen  kuin  vuonna  1994: 
pienen  porukan  kutsuvierastilaisuus, 
jossa  erilaiset  skenetuotokset  saavat 
yllättävänkin  ison  roolin  -  ihan  kaikki 
kerääntyivät  jälleen  lauantai- illan  päät¬ 
teeksi  saliin  seuraamaan  musiikki-,  gra¬ 
fiikka-,  wild-  ja  demokompoja,  joissa 
oli  yhteensä  useita  kymmeniä  tuotok¬ 
sia.  Ja  niin  on  hyvä.  Yhtenä  viikonlop¬ 
puna  vuodessa  keski- ikäistyvä  party- 
väki,  josta  suurin  osa  on  jo  perheellisiä, 
saakin  hyvällä  omallatunnolla  palata 
90-lukuun  ja  nuoruuden  tunnelmiin.  & 


Vammala  Party  19  [Pelikonepeijaiset  11 

Voionmaan  opisto  I  Ylöjärvi 

26.-28.7.  |  2013 

Tule  Ainähin! 

- v— ^  LISÄTIETOA  - ►  A 


"Tule  partyyn  Vammalaan , 
siellä  tyypit  kohdataan. 
Tule  partyyn  Vammalaan , 
vaikkei  siellä  ollakaan. " 

Roz:  Juhla-antenni  (2009) 

New  isn’t  always 
better,  better  is 
always  better. 

Come  create  a  bright  future  with  us 
in  Helsinki,  Turku,  Amsterdam,  Tokyo 
and  New  York. 


Reaktor 


